\NormalFont\ShortTitle{МАЦЬВЕЯ}

{\MT ЭВАНГЕЛЬЛЕ ПАВОДЛЕ МАЦЬВЕЯ



\par }\ChapOne{Мц 1}{\MM \VerseOne{1}Кніга радаводу Ісуса Хрыста, Сына Давіда, Сына Абрагама:


\par }{\MM \VS{2}Абрагам нарадзіў Ісаака; Ісаак нарадзіў Якуба; Якуб нарадзіў Юду і братоў ягоных;


\par }{\MM \VS{3}Юда нарадзіў Пэрэса і Зару ад Тамар; Пэрэс нарадзіў Эсрома; Эсром нарадзіў Арама;


\par }{\MM \VS{4}Арам нарадзіў Амінадава; Амінадаў нарадзіў Наасона; Наасон нарадзіў Сальмона;


\par }{\MM \VS{5}Сальмон нарадзіў Боаза ад Рахаў; Боаз нарадзіў Абэда ад Рут; Абэд нарадзіў Есэя;


\par }{\MM \VS{6}Есэй нарадзіў Давіда валадара; Давід валадар нарадзіў Салямона ад [жонкі] Урыі;


\par }{\MM \VS{7}Салямон нарадзіў Рабаама; Рабаам нарадзіў Абію; Абія нарадзіў Асу;


\par }{\MM \VS{8}Аса нарадзіў Язафата; Язафат нарадзіў Ярама; Ярам нарадзіў Озію;


\par }{\MM \VS{9}Озія нарадзіў Ёатама; Ёатам нарадзіў Ахаза; Ахаз нарадзіў Эзэкію;


\par }{\MM \VS{10}Эзэкія нарадзіў Манасу; Манаса нарадзіў Амона; Амон нарадзіў Ёсію;


\par }{\MM \VS{11}Ёсія нарадзіў Ёакіма; Ёакім нарадзіў Ехонію і братоў ягоных перад перасяленьнем у Бабілон.


\par }{\MM \VS{12}А пасьля перасяленьня ў Бабілон Ехонія нарадзіў Салятыэля; Салятыэль нарадзіў Зэрубабэля;


\par }{\MM \VS{13}Зэрубабэль нарадзіў Абіюда; Абіюд нарадзіў Эліякіма; Эліякім нарадзіў Азора;


\par }{\MM \VS{14}Азор нарадзіў Садока; Садок нарадзіў Ахіма; Ахім нарадзіў Эліюда;


\par }{\MM \VS{15}Эліюд нарадзіў Элеазара; Элеазар нарадзіў Маттана; Маттан нарадзіў Якуба;


\par }{\MM \VS{16}Якуб нарадзіў Язэпа, мужа Марыі, ад якой нарадзіўся Ісус, называны Хрыстос.


\par }{\MM \VS{17}Гэтак усіх пакаленьняў ад Абрагама да Давіда чатырнаццаць пакаленьняў; ад Давіда да перасяленьня ў Бабілон чатырнаццаць пакаленьняў; і ад перасяленьня ў Бабілон да Хрыста чатырнаццаць пакаленьняў.


\par }{\MM \VS{18}Нараджэньне Ісуса Хрыста было вось як: па заручынах маці Яго Марыі з Язэпам, раней, чым яны зыйшліся, выявілася, што яна цяжарная ад Духа Сьвятога.


\par }{\MM \VS{19}Язэп, муж ейны, будучы праведным і ня хочучы выставіць яе на сорам, хацеў цішком адпусьціць яе.


\par }{\MM \VS{20}Але, калі ён падумаў гэтае, вось, анёл Госпада зьявіўся яму ў-ва сьне і сказаў: «Язэп, сыне Давідаў! Ня бойся прыняць Марыю, жонку тваю, бо Тое, што нарадзілася ў ёй, ёсьць ад Духа Сьвятога.


\par }{\MM \VS{21}Вось, яна народзіць Сына, і дасі Яму імя Ісус, бо Ён збавіць народ Свой ад грахоў іхніх».


\par }{\MM \VS{22}А ўсё гэтае сталася, каб споўнілася сказанае Госпадам праз прарока, які кажа:


\par }{\MM \VS{23}«Вось, Дзева прыйме ва ўлоньне і народзіць Сына; і дадуць Яму імя Іммануэль, гэта значыць: З намі Бог».


\par }{\MM \VS{24}Устаўшы зо-сну, Язэп зрабіў, як загадаў яму анёл Госпада, і прыняў жонку сваю,


\par }{\MM \VS{25}і не спазнаў яе, аж нарадзіла Сына свайго Першароднага, і ён даў Яму імя Ісус.




\par }\Chap{Мц 2}{\MM \VerseOne{1}Калі ж Ісус нарадзіўся ў Бэтлееме Юдэйскім у дні валадара Ірада, прыйшлі ў Ерусалім мудрацы з усходу і кажуць:


\par }{\MM \VS{2}«Дзе народжаны Валадар Юдэйскі? Бо мы бачылі зорку Ягоную на ўсходзе і прыйшлі пакланіцца Яму».


\par }{\MM \VS{3}Пачуўшы гэтае, Ірад валадар устрывожыўся, і ўвесь Ерусалім з ім.


\par }{\MM \VS{4}І, сабраўшы ўсіх першасьвятароў і кніжнікаў народу, пытаўся ў іх, дзе павінен нарадзіцца Хрыстос.


\par }{\MM \VS{5}Яны ж сказалі яму: «У Бэтлееме Юдэйскім, бо гэтак напісана праз прарока:


\par }{\MM \VS{6}“І ты, Бэтлеем, зямля Юды, нічым ня меншы за ваяводзтвы Юды, бо з цябе выйдзе Правадыр, Які будзе пасьвіць народ Мой, Ізраіль”».


\par }{\MM \VS{7}Тады Ірад, цішком паклікаўшы мудрацоў, выведаў ад іх час зьяўленьня зоркі.


\par }{\MM \VS{8}І, паслаўшы іх у Бэтлеем, сказаў: «Пайдзіце, добра даведайцеся пра Дзіцятка і, калі знойдзеце, паведаміце мне, каб і я, пайшоўшы, пакланіўся Яму».


\par }{\MM \VS{9}Яны, выслухаўшы валадара, пайшлі. І вось, зорка, якую бачылі яны на ўсходзе, ішла перад імі, пакуль, прыйшоўшы, не спынілася над [месцам], дзе было Дзіцятка.


\par }{\MM \VS{10}Убачыўшы зорку, яны ўзрадаваліся радасьцю вельмі вялікаю.


\par }{\MM \VS{11}І, увайшоўшы ў дом, убачылі Дзіцятка з Марыяй, маці Ягонай, і, упаўшы, пакланіліся Яму; і, адчыніўшы скарбы свае, прынесьлі Яму падарункі: золата, ладан і сьмірну.


\par }{\MM \VS{12}І, меўшы ў сьне слова не варочацца да Ірада, іншым шляхам адыйшлі ў краіну сваю.


\par }{\MM \VS{13}Калі ж яны адыйшлі, вось, анёл Госпада зьяўляецца ў сьне Язэпу і кажа: «Устань, вазьмі Дзіцятка і маці Ягоную, і бяжы ў Эгіпет, і будзь там, пакуль не скажу табе; бо Ірад мае шукаць Дзіцятка, каб загубіць Яго».


\par }{\MM \VS{14}Ён устаў уначы, узяў Дзіцятка і маці Ягоную, і пайшоў у Эгіпет.


\par }{\MM \VS{15}І там быў да сьмерці Ірада, каб споўнілася сказанае Госпадам праз прарока, які кажа: «З Эгіпту паклікаў Я сына Майго».


\par }{\MM \VS{16}Тады Ірад, убачыўшы, што мудрацы з яго пасьмяяліся, вельмі разгневаўся і паслаў забіць усіх дзяцей у Бэтлееме і ўсіх ваколіцах яго, ад двух гадоў і малодшых, паводле часу, які даведаўся ад мудрацоў.


\par }{\MM \VS{17}Тады споўнілася сказанае праз прарока Ярэмію, які кажа:


\par }{\MM \VS{18}«Голас у Раме чутны, плач, і галашэньне, і лямант вялікі; Рахель плача па дзецях сваіх і ня хоча суцешыцца, бо іх няма».


\par }{\MM \VS{19}А пасьля сьмерці Ірада, вось, анёл Госпада ў сьне зьяўляецца Язэпу ў Эгіпце


\par }{\MM \VS{20}і кажа: «Устань, вазьмі Дзіцятка і маці Ягоную і ідзі ў зямлю Ізраіля, бо памерлі тыя, што шукалі душы Дзіцяці».


\par }{\MM \VS{21}Ён устаў, узяў Дзіцятка і маці Ягоную, і прыйшоў у зямлю Ізраіля.


\par }{\MM \VS{22}А пачуўшы, што ў Юдэі пануе Архелай замест Ірада, бацькі свайго, пабаяўся туды ісьці; але, атрымаўшы слова ў сьне, пайшоў у межы Галілейскія.


\par }{\MM \VS{23}І, прыйшоўшы, пасяліўся ў горадзе, званым Назарэт, каб споўнілася сказанае праз прарокаў, што Ён Назарэем назавецца.




\par }\Chap{Мц 3}{\MM \VerseOne{1}У тыя дні прыходзіць Ян Хрысьціцель, абвяшчаючы ў пустыні Юдэйскай


\par }{\MM \VS{2}і кажучы: «Навярніцеся, бо наблізілася Валадарства Нябеснае».


\par }{\MM \VS{3}Бо ён той, пра якога сказаў прарок Ісая: «Голас таго, хто кліча ў пустыні: Падрыхтуйце шлях Госпаду, простымі рабіце сьцежкі Яму».


\par }{\MM \VS{4}Сам жа Ян меў адзеньне з вярблюдавага воласу і скураны пояс на паясьніцы сваёй, а ежаю яго была саранча і дзікі мёд.


\par }{\MM \VS{5}Тады выходзілі да яго Ерусалім, і ўся Юдэя, і ўсе ваколіцы Ярдану,


\par }{\MM \VS{6}і хрысьціліся ў яго ў Ярдане, вызнаючы грахі свае.


\par }{\MM \VS{7}А ўбачыўшы мноства фарысэяў і садукеяў, якія ішлі да яго хрысьціцца, сказаў ім: «Спараджэньні яхідны, хто навучыў вас уцякаць ад будучага гневу?


\par }{\MM \VS{8}Учыніце ж плод, годны навяртаньня,


\par }{\MM \VS{9}і ня думайце гаварыць у думках сваіх: “Бацьку маем Абрагама”; бо кажу вам, што Бог можа з камянёў гэтых падняць дзяцей Абрагаму.


\par }{\MM \VS{10}Ужо і сякера ля кораня дрэваў ляжыць; дык кожнае дрэва, якое не дае добрага плоду, сьсякаюць і кідаюць у агонь.


\par }{\MM \VS{11}Я хрышчу вас у вадзе на навяртаньне, але Той, Хто ідзе за мною, дужэйшы за мяне, і я ня варты несьці сандалы Ягоныя. Ён будзе хрысьціць вас у Духу Сьвятым і ў агні.


\par }{\MM \VS{12}Веялка Ягоная ў руцэ Ягонай, і Ён ачысьціць гумно Сваё, і зьбярэ пшаніцу Сваю ў сьвіран, а салому спаліць агнём нязгасным».


\par }{\MM \VS{13}Тады прыходзіць Ісус з Галілеі на Ярдан да Яна, каб хрысьціцца ў яго.


\par }{\MM \VS{14}Ян жа ўстрымліваў Яго, кажучы: «Мне трэба хрысьціцца ў Цябе, а Ты прыходзіш да мяне?»


\par }{\MM \VS{15}А Ісус, адказваючы, сказаў яму: «Пакінь цяпер; бо гэтак нам належыць споўніць усякую праведнасьць». Тады дапускае Яго.


\par }{\MM \VS{16}І, ахрысьціўшыся, Ісус адразу ж выйшаў з вады, і вось, расчынілася Яму неба, і ўгледзеў Духа Божага, Які зыходзіў, як голуб, і прыходзіў на Яго.


\par }{\MM \VS{17}І вось, голас з неба, які казаў: «Гэта ёсьць Сын Мой улюбёны, у Якім маю ўпадабаньне».




\par }\Chap{Мц 4}{\MM \VerseOne{1}Тады Ісус заведзены быў Духам у пустыню дзеля спакушэньня праз д’ябла,


\par }{\MM \VS{2}і, прапасьціўшы сорак дзён і сорак начэй, нарэшце згаладнеў.


\par }{\MM \VS{3}І, падыйшоўшы да Яго, спакусьнік сказаў: «Калі Ты — Сын Божы, скажы, каб камяні гэтыя сталіся хлябамі».


\par }{\MM \VS{4}Ён жа, адказваючы, сказаў яму: «Напісана: “Ня хлебам адным будзе жыць чалавек, але ўсякім словам, што выходзіць з вуснаў Божых”».


\par }{\MM \VS{5}Потым бярэ Яго д’ябал у сьвяты горад, і стаўляе на самым версе сьвятыні,


\par }{\MM \VS{6}і кажа Яму: «Калі Ты — Сын Божы, кінься ўніз, бо напісана: “Анёлам Сваім загадае пра Цябе, і на руках панясуць Цябе, каб не спатыкнуўся аб камень нагою Тваёю”».


\par }{\MM \VS{7}Ісус сказаў яму: «Ізноў жа напісана: “Не спакушай Госпада, Бога твайго”».


\par }{\MM \VS{8}Ізноў бярэ Яго д’ябал на вельмі высокую гару, і паказвае Яму ўсе валадарствы сьвету і славу іх,


\par }{\MM \VS{9}і кажа Яму: «Усё гэта дам Табе, калі, упаўшы, паклонішся мне».


\par }{\MM \VS{10}Тады Ісус кажа яму: «Адыйдзі ад Мяне, шатан! Бо напісана: “Госпаду, Богу твайму, пакланяйся і Яму аднаму служы”».


\par }{\MM \VS{11}Тады пакідае Яго д’ябал; і вось, анёлы прыступіліся і служылі Яму.


\par }{\MM \VS{12}А пачуўшы, што Ян у вязьніцы, Ісус адыйшоў у Галілею.


\par }{\MM \VS{13}І, пакінуўшы Назарэт, прыйшоў і асеў у Капэрнауме прыморскім, у межах Завулёна і Нэфталі,


\par }{\MM \VS{14}каб споўнілася сказанае праз прарока Ісаю, які кажа:


\par }{\MM \VS{15}«Зямля Завулёна і зямля Нэфталі, на дарозе прыморскай за Ярданам, Галілея паганская,


\par }{\MM \VS{16}народ, які сядзеў у цемры, убачыў сьвятло вялікае, і тым, што сядзелі ў краіне і ценю сьмерці, сьвятло зазьзяла».


\par }{\MM \VS{17}З таго часу Ісус пачаў абвяшчаць і казаць: «Навярніцеся, бо наблізілася Валадарства Нябеснае».


\par }{\MM \VS{18}Праходзячы ж недалёка ад мора Галілейскага, Ён убачыў двух братоў, Сымона, называнага Пятром, і Андрэя, брата ягонага, якія закідалі сеткі ў мора, бо яны былі рыбаловы,


\par }{\MM \VS{19}і кажа ім: «Ідзіце за Мною, і Я зраблю вас лаўцамі чалавекаў».


\par }{\MM \VS{20}І яны адразу, пакінуўшы сеці, пайшлі за Ім.


\par }{\MM \VS{21}Ідучы адтуль далей, убачыў Ён іншых двух братоў, Якуба Заўдыявага і Яна, брата ягонага, у чаўне з Заўдыем, бацькам іхнім, якія правілі сеці свае, і паклікаў іх.


\par }{\MM \VS{22}І яны адразу, пакінуўшы човен і бацьку свайго, пайшлі за Ім.


\par }{\MM \VS{23}І хадзіў Ісус па ўсёй Галілеі, навучаючы ў сынагогах іхніх і абвяшчаючы Эвангельле Валадарства, і аздараўляючы ўсякую хваробу і ўсякую немач у народзе.


\par }{\MM \VS{24}І прайшлі пра Яго чуткі па ўсёй Сірыі, і прыводзілі да Яго ўсіх нядужых, з рознымі хворасьцямі і пакутамі, і апанаваных дэманамі, і люнатыкаў, і спараліжаваных, і Ён іх аздараўляў.


\par }{\MM \VS{25}І ішлі за Ім шматлікія натоўпы з Галілеі, і Дэкапалю, і Ерусаліму, і Юдэі, і з таго боку Ярдану.




\par }\Chap{Мц 5}{\MM \VerseOne{1}Убачыўшы натоўпы, Ён узыйшоў на гару, і, калі сеў, падыйшлі да Яго вучні Ягоныя.


\par }{\MM \VS{2}І Ён, расчыніўшы вусны Свае, навучаў іх, кажучы:


\par }{\MM \VS{3}«Шчасьлівыя ўбогія духам, бо іх ёсьць Валадарства Нябеснае.


\par }{\MM \VS{4}Шчасьлівыя тыя, што плачуць, бо яны будуць суцешаныя.


\par }{\MM \VS{5}Шчасьлівыя ціхія, бо яны возьмуць у спадчыну зямлю.


\par }{\MM \VS{6}Шчасьлівыя тыя, што прагнуць і смагнуць праведнасьці, бо яны будуць насычаныя.


\par }{\MM \VS{7}Шчасьлівыя міласьцівыя, бо яны будуць памілаваныя.


\par }{\MM \VS{8}Шчасьлівыя чыстыя сэрцам, бо яны Бога ўбачаць.


\par }{\MM \VS{9}Шчасьлівыя міратворцы, бо яны сынамі Божымі будуць названыя.


\par }{\MM \VS{10}Шчасьлівыя тыя, каго перасьледуюць за праведнасьць, бо іх ёсьць Валадарства Нябеснае.


\par }{\MM \VS{11}Шчасьлівыя вы, калі дзеля Мяне будуць зьневажаць вас, і перасьледаваць, і казаць усякае злое слова хлусьліва.


\par }{\MM \VS{12}Радуйцеся і весяліцеся, бо вялікая нагарода вашая ў небе; бо так перасьледавалі прарокаў, якія былі раней за вас.


\par }{\MM \VS{13}Вы — соль зямлі. Калі ж соль згубіць сілу, то чым зробіш яе салёнаю? Яна ўжо ні на што не надаецца, хіба толькі выкінуць яе вон на патаптаньне людзям.


\par }{\MM \VS{14}Вы — сьвятло сьвету. Ня можа схавацца горад, які стаіць на вяршыні гары.


\par }{\MM \VS{15}Ніхто не запальвае сьвечку, каб паставіць яе пад пасудзінай, але на сьвечніку, і яна сьвеціць усім, хто ёсьць у доме.


\par }{\MM \VS{16}Гэтак няхай сьвятло вашае сьвеціць перад людзьмі, каб яны бачылі вашыя добрыя справы і славілі Айца вашага, Які ў небе.


\par }{\MM \VS{17}Ня думайце, што Я прыйшоў парушыць Закон ці Прарокаў; не парушыць прыйшоў Я, але споўніць.


\par }{\MM \VS{18}Бо сапраўды кажу вам: пакуль не праміне неба і зямля, аніводная ёта ці рыска не праміне з Закону, пакуль ня станецца ўсё.


\par }{\MM \VS{19}Вось жа, хто парушыць адно з гэтых найменшых прыказаньняў і навучыць гэтаму людзей, той найменшым названы будзе ў Валадарстве Нябесным; а хто выканае і навучыць, той вялікім названы будзе ў Валадарстве Нябесным.


\par }{\MM \VS{20}Бо кажу вам: калі праведнасьць вашая не перавысіць [праведнасьці] кніжнікаў і фарысэяў, вы ня ўвойдзеце ў Валадарства Нябеснае.


\par }{\MM \VS{21}Вы чулі, што сказана старадаўнім: “Не забівай, а хто заб’е, падлягае суду”.


\par }{\MM \VS{22}А Я кажу вам, што ўсякі, хто гневаецца на брата свайго дарэмна, падлягае суду; а хто скажа брату свайму: “Нікчэмны”, падлягае сынэдрыёну, а хто скажа: “Дурань”, падлягае гееньне вогненай.


\par }{\MM \VS{23}Дык калі ты прынясеш дар твой на ахвярнік, і там узгадаеш, што брат твой мае нешта супраць цябе,


\par }{\MM \VS{24}пакінь дар твой перад ахвярнікам і пайдзі перш пагадзіся з братам тваім, а тады, прыйшоўшы, прынясі дар твой.


\par }{\MM \VS{25}Пагадзіся з супраціўнікам тваім хутчэй, пакуль ты яшчэ ў дарозе з ім, каб супраціўнік не аддаў цябе судзьдзі, а судзьдзя не аддаў бы цябе паслугачу, і ня быў ты кінуты ў вязьніцу.


\par }{\MM \VS{26}Сапраўды кажу табе: ты ня выйдзеш адтуль, пакуль не аддасі апошняга кадранта.


\par }{\MM \VS{27}Вы чулі, што сказана старадаўнім: “Не чужалож”.


\par }{\MM \VS{28}А Я кажу вам, што ўсякі, хто глядзіць на жанчыну, жадаючы яе, ужо чужаложыць з ёю ў сэрцы сваім.


\par }{\MM \VS{29}Калі ж правае вока тваё згаршае цябе, вырві яго і кінь ад сябе, бо лепш табе, каб загінуў адзін з членаў тваіх, а ня ўсё цела тваё было ўкінута ў геенну.


\par }{\MM \VS{30}І калі правая рука твая згаршае цябе, адсячы яе і кінь ад сябе, бо лепш табе, каб загінуў адзін з членаў тваіх, а ня ўсё цела тваё было ўкінута ў геенну.


\par }{\MM \VS{31}Сказана таксама, што, калі хто разлучаецца з жонкаю сваёю, няхай дасьць ёй развод.


\par }{\MM \VS{32}А Я кажу вам: хто разлучаецца з жонкаю сваёю не з прычыны распусты, той робіць яе чужаложніцай, і хто жэніцца з разьведзенай, той чужаложыць.


\par }{\MM \VS{33}Яшчэ чулі вы, што сказана старадаўнім: “Не прысягай фальшыва, але спаўняй перад Госпадам прысягі твае”.


\par }{\MM \VS{34}А Я кажу вам: не прысягай зусім, ані небам, бо яно — пасад Божы;


\par }{\MM \VS{35}ані зямлёю, бо яна — падножжа ног Ягоных, ані Ерусалімам, бо ён — горад вялікага Валадара;


\par }{\MM \VS{36}ані галавою сваёю не прысягай, бо ня можаш аніводнага воласу зрабіць белым ці чорным.


\par }{\MM \VS{37}Але няхай будзе слова вашае: “Так, так”, “Не, не”, а што больш таго, тое ад злога.


\par }{\MM \VS{38}Вы чулі, што сказана: “Вока за вока і зуб за зуб”.


\par }{\MM \VS{39}А Я кажу вам: не праціўцеся злому, але, хто ўдарыць цябе ў правую шчаку тваю, павярні да яго і другую,


\par }{\MM \VS{40}і хто захоча судзіцца з табою і ўзяць у цябе вопратку, аддай яму і шаты;


\par }{\MM \VS{41}і хто прымусіць цябе ісьці з ім адну мілю, ідзі з ім дзьве.


\par }{\MM \VS{42}Таму, хто просіць у цябе, дай, і ад таго, хто хоча ў цябе пазычыць, не адварочвайся.


\par }{\MM \VS{43}Вы чулі, што сказана: “Любі бліжняга твайго і ненавідзь ворага твайго”.


\par }{\MM \VS{44}А Я кажу вам: любіце ворагаў вашых, дабраслаўляйце тых, якія праклінаюць вас, рабіце дабро тым, якія ненавідзяць вас, і маліцеся за тых, якія крыўдзяць вас і перасьледуюць вас,


\par }{\MM \VS{45}каб сталіся вы сынамі Айца вашага, Які ў небе, бо Ён узьнімае сонца Сваё над добрымі і злымі і спасылае дождж на праведных і няправедных.


\par }{\MM \VS{46}Бо калі вы любіце тых, якія вас любяць, якая вам нагарода? Ці ж ня так робяць і мытнікі?


\par }{\MM \VS{47}І калі вы вітаеце толькі братоў вашых, што асаблівае робіце? Ці ж не такім чынам робяць і мытнікі?


\par }{\MM \VS{48}Дык будзьце ж дасканалымі, як дасканалы Айцец ваш, Які ў небе.




\par }\Chap{Мц 6}{\MM \VerseOne{1}Сьцеражыцеся, не рабіце міласьціны вашае перад людзьмі з тым, каб яны бачылі вас, бо тады ня будзеце мець нагароды ад Айца вашага, Які ў небе.


\par }{\MM \VS{2}Калі ж даеш міласьціну, не трубі перад сабою, як робяць крывадушнікі ў сынагогах і на вуліцах, каб людзі славілі іх. Сапраўды кажу вам: яны ўжо атрымліваюць нагароду сваю.


\par }{\MM \VS{3}У цябе ж, калі ты робіш міласьціну, няхай левая рука твая ня ведае, што робіць правая,


\par }{\MM \VS{4}каб міласьціна твая была ўтоена, і Айцец твой, Які бачыць утоенае, дасьць табе яўна.


\par }{\MM \VS{5}І калі молішся, ня будзь, як крывадушнікі, бо яны любяць у сынагогах і на вуглах вуліцаў, спыніўшыся, маліцца, каб паказацца перад людзьмі. Сапраўды кажу вам, што яны ўжо атрымліваюць нагароду сваю.


\par }{\MM \VS{6}Ты ж, калі молішся, увайдзі ў пакой твой і, зачыніўшы дзьверы твае, памаліся Айцу твайму, Які ўтоены, і Айцец твой, Які бачыць утоенае, дасьць табе яўна.


\par }{\MM \VS{7}А молячыся, не гаварыце лішняга, як пагане, бо яны думаюць, што ў шматслоўі сваім будуць пачутыя.


\par }{\MM \VS{8}Ня будзьце падобныя да іх, бо ведае Айцец ваш, у чым вы маеце патрэбу, раней, чым вы папросіце ў Яго.


\par }{\MM \VS{9}Маліцеся ж вось гэтак: “Ойча наш, Які ёсьць у небе! Сьвяціся імя Тваё;


\par }{\MM \VS{10}прыйдзі Валадарства Тваё; будзь воля Твая як у небе, так і на зямлі.


\par }{\MM \VS{11}Хлеба нашага штодзённага дай нам сёньня.


\par }{\MM \VS{12}І адпусьці нам правіны нашыя, як і мы адпускаем вінаватым нашым;


\par }{\MM \VS{13}і ня ўводзь нас у спакусу, але збаў нас ад злога. Бо Тваё Валадарства, і моц, і слава навекі. Амэн”.


\par }{\MM \VS{14}Бо, калі вы будзеце адпускаць людзям грахі іхнія, то і вам адпусьціць Айцец ваш, Які ў небе.


\par }{\MM \VS{15}А калі ня будзеце адпускаць людзям грахоў іхніх, то і Айцец ваш не адпусьціць грахоў вашых.


\par }{\MM \VS{16}А калі посьціце, ня будзьце панурымі, быццам крывадушнікі; бо яны зьмяняюць абліччы свае, каб, посьцячыся, паказацца перад людзьмі. Сапраўды кажу вам, што яны ўжо атрымліваюць нагароду сваю.


\par }{\MM \VS{17}А ты, посьцячыся, памаж галаву тваю і абмый аблічча тваё,


\par }{\MM \VS{18}каб ня перад людзьмі паказацца посьцячым, але перад Айцом тваім, Які ўтоены, і Айцец твой, Які бачыць утоенае, дасьць табе яўна.


\par }{\MM \VS{19}Не зьбірайце сабе скарбаў на зямлі, дзе моль і іржа нішчаць, і дзе злодзеі падкопваюць і крадуць;


\par }{\MM \VS{20}але зьбірайце сабе скарбы ў небе, дзе ані моль, ані іржа ня нішчаць, і дзе злодзеі не падкопваюць і не крадуць.


\par }{\MM \VS{21}Бо дзе скарб ваш, там будзе і сэрца вашае.


\par }{\MM \VS{22}Сьветач цела ёсьць вока. Калі вока тваё чыстае, усё цела тваё будзе сьветлае.


\par }{\MM \VS{23}Калі ж вока тваё злое, усё цела тваё будзе цёмным. Калі ж сьвятло, якое ў табе, ёсьць цемра, дык якая ж цемра сама?


\par }{\MM \VS{24}Ніхто ня можа служыць двум панам; бо ці аднаго будзе ненавідзець, а другога любіць, ці аднаго будзе трымацца, а другім пагарджаць. Ня можаце Богу служыць і мамоне.


\par }{\MM \VS{25}Таму кажу вам: не клапаціцеся пра душу вашую, што вам есьці і што піць, ані пра цела вашае, у што апрануцца. Ці ж душа ня большая за ежу, і цела — за адзеньне?


\par }{\MM \VS{26}Паглядзіце на птушак нябесных, што ані сеюць, ані жнуць і не зьбіраюць у сьвірны, і Айцец ваш Нябесны жывіць іх. Наколькі ж вы лепшыя за іх.


\par }{\MM \VS{27}Хто з вас сваім клопатам можа дадаць сабе росту хоць на адзін локаць?


\par }{\MM \VS{28}І наконт адзеньня чаго клапоціцеся? Паглядзіце на палявыя лілеі, як яны растуць, не працуюць, не прадуць.


\par }{\MM \VS{29}А Я кажу вам, што нават Салямон у-ва ўсёй славе сваёй не апранаўся так, як адна з іх.


\par }{\MM \VS{30}Калі ж траву на полі, якая сёньня ёсьць, а заўтра будзе кінутая ў печ, Бог так апранае, дык ці ня шмат больш вас, малаверы?


\par }{\MM \VS{31}Дык не клапаціцеся, кажучы: “Што нам есьці?”, ці: “Што нам піць?”, ці: “У што апрануцца?”


\par }{\MM \VS{32}Бо ўсяго гэтага шукаюць пагане. Бо Айцец ваш Нябесны ведае, што вам усё гэтае патрэбна.


\par }{\MM \VS{33}Шукайце ж перш Валадарства Божага і праведнасьці Яго, і тое ўсё дадасца вам.


\par }{\MM \VS{34}Дык не клапаціцеся пра заўтрашні дзень, бо заўтрашні дзень сам будзе клапаціцца пра сябе. Досыць [кожнаму] дню свайго ліха.




\par }\Chap{Мц 7}{\MM \VerseOne{1}Не судзіце, каб не былі суджаныя.


\par }{\MM \VS{2}Бо якім судом судзіце, такім будзеце суджаны, і якою меркаю мераеце, гэткаю і вам адмераюць.


\par }{\MM \VS{3}Што ты глядзіш на сучок у воку брата твайго, а бервяна ў сваім воку ня бачыш?


\par }{\MM \VS{4}Ці як скажаш брату твайму: “Дазволь, выму сучок з вока твайго”, а вось, у воку тваім — бервяно?


\par }{\MM \VS{5}Крывадушнік! Вымі перш бервяно з вока твайго, і тады ўбачыш, як выняць сучок з вока брата твайго.


\par }{\MM \VS{6}Не давайце сьвятога сабакам і ня кідайце пэрлаў вашых перад сьвіньнямі, каб яны не патапталі іх нагамі сваімі і, павярнуўшыся, не парвалі вас.


\par }{\MM \VS{7}Прасіце, і будзе вам дадзена; шукайце, і знойдзеце; стукайцеся, і адчыняць вам.


\par }{\MM \VS{8}Бо кожны, хто просіць, атрымлівае, і хто шукае, знаходзіць, і хто стукаецца, таму адчыняць.


\par }{\MM \VS{9}Ці ёсьць між вамі чалавек, які, калі сын ягоны папросіць хлеба, дасьць яму камень?


\par }{\MM \VS{10}І калі папросіць рыбы, дасьць яму зьмяю?


\par }{\MM \VS{11}Дык калі вы, будучы злымі, умееце добрыя дары даваць дзецям вашым, тым больш Айцец ваш, Які ў небе, дасьць добрае тым, што просяць у Яго.


\par }{\MM \VS{12}Дык усё, што хочаце, каб вам рабілі людзі, тое і вы ім рабіце; бо ў гэтым Закон і Прарокі.


\par }{\MM \VS{13}Уваходзьце праз цесную браму, бо шырокая брама і прасторны шлях, што вядуць да загубы, і шмат хто ўваходзіць праз іх,


\par }{\MM \VS{14}бо цесная брама і вузкі шлях, што вядуць у жыцьцё, і мала хто знаходзіць іх.


\par }{\MM \VS{15}Сьцеражыцеся фальшывых прарокаў, якія прыходзяць да вас у авечым адзеньні, а ўнутры яны — ваўкі драпежныя.


\par }{\MM \VS{16}Паводле пладоў іхніх пазнаеце іх. Ці зьбіраюць з церняў вінаград або з асоту фігі?


\par }{\MM \VS{17}Гэтак усякае добрае дрэва дае плады добрыя, а благое дрэва дае плады дрэнныя.


\par }{\MM \VS{18}Ня можа дрэва добрае даваць плады дрэнныя, ані благое дрэва даваць плады добрыя.


\par }{\MM \VS{19}Усякае дрэва, якое не дае добрага плоду, сьсякаюць і кідаюць у агонь.


\par }{\MM \VS{20}Таму паводле пладоў іхніх пазнаеце іх.


\par }{\MM \VS{21}Ня кожны, хто кажа Мне: “Госпадзе! Госпадзе!”, увойдзе ў Валадарства Нябеснае, але той, хто выконвае волю Айца Майго, Які ў небе.


\par }{\MM \VS{22}Многія скажуць Мне ў той дзень: “Госпадзе, Госпадзе! Ці не ў Тваё імя мы прарочылі? І ці не ў Тваё імя выганялі дэманаў? І ці не ў Тваё імя шмат цудаў чынілі?”


\par }{\MM \VS{23}І тады прызнаюся ім: “Я ніколі ня ведаў вас. Адыйдзіцеся ад Мяне, вы, што чыніце беззаконьне”.


\par }{\MM \VS{24}Дык кожнага, хто слухае гэтыя словы Мае і выконвае іх, прыраўняю да чалавека мудрага, які пабудаваў дом свой на скале.


\par }{\MM \VS{25}І пайшоў дождж, і разьліліся рэкі, і падзьмулі вятры, і ўдарылі на дом той; і ён ня ўпаў, бо быў умацаваны на скале.


\par }{\MM \VS{26}А кожны, хто слухае гэтыя словы Мае і не выконвае іх, будзе падобны да чалавека дурнога, які пабудаваў дом свой на пяску.


\par }{\MM \VS{27}І пайшоў дождж, і разьліліся рэкі, і падзьмулі вятры, і ўдарылі на дом той, і ён упаў, і было падзеньне ягонае вялікае».


\par }{\MM \VS{28}І сталася, калі Ісус скончыў гэтыя словы, натоўпы дзівіліся з вучэньня Ягонага,


\par }{\MM \VS{29}бо Ён вучыў іх, як той, хто мае ўладу, і не як кніжнікі.




\par }\Chap{Мц 8}{\MM \VerseOne{1}Калі ж Ён зыйшоў з гары, пайшлі за Ім шматлікія натоўпы.


\par }{\MM \VS{2}І вось пракажоны, падыйшоўшы, пакланіўся Яму, кажучы: «Госпадзе! Калі хочаш, можаш мяне ачысьціць».


\par }{\MM \VS{3}І, працягнуўшы руку, Ісус дакрануўся да яго, кажучы: «Хачу, будзь ачышчаны». І ён адразу ачысьціўся ад праказы сваёй.


\par }{\MM \VS{4}І кажа яму Ісус: «Глядзі, нікому не кажы, але пайдзі, пакажыся сьвятару і прынясі дар, які загадаў Майсей дзеля сьведчаньня ім».


\par }{\MM \VS{5}Калі ж увайшоў Ісус у Капэрнаум, падыйшоў да Яго сотнік, просячы Яго


\par }{\MM \VS{6}і кажучы: «Госпадзе! Слуга мой ляжыць дома спараліжаваны і страшэнна мучыцца».


\par }{\MM \VS{7}І кажа яму Ісус: «Я, прыйшоўшы, аздараўлю яго».


\par }{\MM \VS{8}І, адказваючы, сотнік прамовіў: «Госпадзе! Я ня варты, каб Ты ўвайшоў пад дах мой, але скажы толькі слова, і будзе аздароўлены слуга мой.


\par }{\MM \VS{9}Бо і я чалавек, які пад уладаю, ды маю пад сабою жаўнераў, і кажу аднаму: “Ідзі”, і ён ідзе; і другому: “Прыйдзі”, і ён прыходзіць; і слузе майму: “Зрабі тое”, і ён робіць».


\par }{\MM \VS{10}Пачуўшы гэтае, Ісус зьдзівіўся і сказаў тым, якія за Ім ішлі: «Сапраўды кажу вам, нідзе ў Ізраілі Я не знайшоў гэткае веры.


\par }{\MM \VS{11}Кажу ж вам, што многія прыйдуць з усходу і захаду і ўзьлягуць з Абрагамам, і Ісаакам, і Якубам у Валадарстве Нябесным,


\par }{\MM \VS{12}а сыны Валадарства будуць выгнаныя ў цемру вонкавую; там будзе плач і скрыгат зубоў».


\par }{\MM \VS{13}І сказаў Ісус сотніку: «Ідзі, і, як ты паверыў, станецца табе». І паздаравеў слуга ягоны ў тую ж гадзіну.


\par }{\MM \VS{14}І, прыйшоўшы ў дом Пятра, Ісус убачыў цешчу ягоную, якая ляжала ў гарачцы.


\par }{\MM \VS{15}І Ён дакрануўся да рукі ейнай, і пакінула яе гарачка, і яна ўстала, і паслугавала ім.


\par }{\MM \VS{16}Калі ж надыйшоў вечар, прывялі да Яго шмат апанаваных дэманамі, і Ён выгнаў духаў словам, і ўсіх хворых аздаравіў,


\par }{\MM \VS{17}каб споўнілася сказанае праз прарока Ісаю, які кажа: «Ён узяў нашыя нядужасьці і панёс хваробы».


\par }{\MM \VS{18}Убачыўшы ж навокал Сябе шматлікія натоўпы, Ісус загадаў адыйсьці на другі бок.


\par }{\MM \VS{19}І, падыйшоўшы, адзін кніжнік сказаў Яму: «Настаўнік, я пайду за Табою, куды б Ты ні пайшоў».


\par }{\MM \VS{20}І кажа яму Ісус: «Лісы маюць норы, і птушкі нябесныя — гнёзды, а Сын Чалавечы ня мае, дзе галаву схіліць».


\par }{\MM \VS{21}А іншы з вучняў Ягоных сказаў Яму: «Госпадзе! Дазволь мне перш пайсьці і пахаваць бацьку майго».


\par }{\MM \VS{22}Ісус жа сказаў яму: «Ідзі за Мною і пакінь мёртвым хаваць сваіх мёртвых».


\par }{\MM \VS{23}І калі ўвайшоў Ён у човен, пайшлі за Ім вучні Ягоныя.


\par }{\MM \VS{24}І вось, сталася вялікае ўзрушэньне на моры, так што хвалі залівалі човен, а Ён спаў.


\par }{\MM \VS{25}І, падыйшоўшы, вучні Ягоныя пабудзілі Яго, кажучы: «Госпадзе! Збаў нас, мы гінем!»


\par }{\MM \VS{26}І кажа ім: «Чаго вы палохаецеся, малаверы?» Тады, устаўшы, забараніў вятрам і мору, і сталася вялікая ціша.


\par }{\MM \VS{27}А людзі зьдзіўляліся, кажучы: «Хто ж Ён, што і вятры, і мора слухаюцца Яго?»


\par }{\MM \VS{28}І, калі Ён прыйшоў на другі бераг у край Гергесэнскі, перанялі Яго двое апанаваных дэманам, якія выйшлі з магілаў, страшэнна злыя, так што ніхто ня мог праходзіць тою дарогаю.


\par }{\MM \VS{29}І вось яны закрычалі, кажучы: «Што нам і Табе, Ісусе, Сыне Божы? Ці Ты прыйшоў сюды перад часам мучыць нас?»


\par }{\MM \VS{30}Далёка ж ад іх пасьвіўся вялікі гурт сьвіньняў.


\par }{\MM \VS{31}А дэманы прасілі Яго, кажучы: «Калі нас выганяеш, дазволь нам адыйсьці ў гэты гурт сьвіньняў».


\par }{\MM \VS{32}І Ён сказаў ім: «Ідзіце». І тыя, выйшаўшы, адыйшлі ў гурт сьвіньняў. І, вось, рынуўся ўвесь гурт сьвіньняў са стромы ў мора, і загінуў у вадзе.


\par }{\MM \VS{33}А тыя, што пасьвілі, уцяклі і, прыйшоўшы ў горад, паведамілі пра ўсё і пра тых, што былі апанаваныя дэманам.


\par }{\MM \VS{34}І вось, увесь горад выйшаў насустрач Ісусу і, убачыўшы Яго, прасілі, каб зыйшоў ад межаў іхніх.




\par }\Chap{Мц 9}{\MM \VerseOne{1}І, увайшоўшы ў човен, Ён пераплыў назад, і прыйшоў у Свой горад.


\par }{\MM \VS{2}І вось, прынесьлі да Яго спараліжаванага, які ляжаў на ложку. І, бачачы веру іх, Ісус сказаў спараліжаванаму: «Будзь пэўным, дзіця! Адпускаюцца табе грахі твае».


\par }{\MM \VS{3}І вось, некаторыя з кніжнікаў сказалі самі ў сабе: «Ён блюзьніць».


\par }{\MM \VS{4}І, бачачы думкі іхнія, Ісус сказаў: «Чаму злое вы падумалі ў сэрцах вашых?


\par }{\MM \VS{5}Бо што лягчэй сказаць: “Адпускаюцца табе грахі”, ці сказаць: “Устань і хадзі”?


\par }{\MM \VS{6}Але, каб вы ведалі, што Сын Чалавечы мае ўладу на зямлі адпускаць грахі», — кажа тады спараліжаванаму: «Устань, вазьмі ложак твой і ідзі ў дом твой».


\par }{\MM \VS{7}І, устаўшы, ён пайшоў у дом свой.


\par }{\MM \VS{8}Бачачы гэтае, натоўпы зьдзівіліся і славілі Бога, Які даў такую ўладу людзям.


\par }{\MM \VS{9}І, праходзячы адтуль, Ісус убачыў чалавека, які сядзеў на мытні, званага Мацьвеем, і кажа яму: «Ідзі за Мною». І ён, устаўшы, пайшоў за Ім.


\par }{\MM \VS{10}І сталася, як Ён узьлягаў у доме, вось, шмат мытнікаў і грэшнікаў, прыйшоўшы, узьляглі з Ісусам і вучнямі Ягонымі.


\par }{\MM \VS{11}І фарысэі, якія бачылі гэта, сказалі вучням Ягоным: «Дзеля чаго Настаўнік ваш есьць з мытнікамі і грэшнікамі?»


\par }{\MM \VS{12}А Ісус, пачуўшы, сказаў ім: «Не здаровыя маюць патрэбу ў лекары, але хворыя.


\par }{\MM \VS{13}Пайдзіце ж, навучыцеся, што значыць: “Міласэрнасьці хачу, а не ахвяры”. Бо Я прыйшоў не праведнікаў, але грэшнікаў клікаць да навяртаньня».


\par }{\MM \VS{14}Тады прыходзяць да Яго вучні Янавы, кажучы: «Чаму мы і фарысэі шмат посьцім, а Твае вучні ня посьцяць?»


\par }{\MM \VS{15}І сказаў ім Ісус: «Ня могуць плакаць сыны вясельля, пакуль з імі жаніх. Але прыйдуць дні, калі забяруць ад іх жаніха, і тады будуць посьціць.


\par }{\MM \VS{16}Ніхто ж не прышывае латкі з новай тканіны да старога адзеньня, бо прышытае аддзярэцца ад адзеньня, і дзіра станецца большая.


\par }{\MM \VS{17}Не ўліваюць новага віна ў старыя мяхі, бо рвуцца мяхі, і віно выцякае, і мяхі гінуць; але новае віно ўліваюць у новыя мяхі, тады захоўваецца адно і другое».


\par }{\MM \VS{18}Калі Ён гаварыў ім гэта, вось, падыйшоўшы, начальнік пакланіўся Яму, кажучы: «Дачка мая цяпер памірае, але прыйдзі, ускладзі на яе руку Тваю, і яна ажыве».


\par }{\MM \VS{19}І, устаўшы, Ісус пайшоў за ім, і вучні Ягоныя.


\par }{\MM \VS{20}І вось, жанчына, якая дванаццаць гадоў хварэла на крывацечу, падыйшоўшы ззаду, дакранулася да крыса шаты Ягонай,


\par }{\MM \VS{21}бо яна казала ў сабе: «Калі толькі дакрануся да шаты Ягонай, буду выратаваная».


\par }{\MM \VS{22}Ісус жа, павярнуўшыся і ўбачыўшы яе, сказаў: «Будзь пэўная, дачка! Вера твая збавіла цябе». І жанчына ў тую ж гадзіну паздаравела.


\par }{\MM \VS{23}І, прыйшоўшы ў дом начальніка і ўбачыўшы жалейнікаў і ўзрушаны натоўп,


\par }{\MM \VS{24}Ісус сказаў ім: «Адыйдзіцеся, бо не памерла дзяўчынка, але сьпіць». І сьмяяліся з Яго.


\par }{\MM \VS{25}Калі ж вывелі натоўп, Ён, увайшоўшы, узяў яе за руку, і дзяўчынка ўстала.


\par }{\MM \VS{26}І разыйшлася чутка пра гэта па ўсёй той зямлі.


\par }{\MM \VS{27}І калі Ісус ішоў адтуль, ішлі за Ім два сьляпыя, крычучы і кажучы: «Зьлітуйся над намі, Сыне Давідаў!»


\par }{\MM \VS{28}Калі ж Ён прыйшоў у дом, падыйшлі да Яго сьляпыя. І кажа ім Ісус: «Ці вы верыце, што Я магу гэтае зрабіць?» Кажуць яму: «Так, Госпадзе!»


\par }{\MM \VS{29}Тады Ён дакрануўся да вачэй іхніх, кажучы: «Паводле веры вашае няхай станецца вам».


\par }{\MM \VS{30}І адчыніліся вочы іхнія. І Ісус грозна глянуў на іх, кажучы: «Глядзіце, каб ніхто ня ведаў».


\par }{\MM \VS{31}А яны, выйшаўшы, шырылі вестку пра Яго па ўсёй той зямлі.


\par }{\MM \VS{32}Калі ж тыя выходзілі, вось прывялі да Яго чалавека нямога, апанаванага дэманам.


\par }{\MM \VS{33}І, калі дэман быў выгнаны, нямы загаварыў, і натоўп зьдзіўляўся, кажучы: «Ніколі не здаралася гэткае ў Ізраілі».


\par }{\MM \VS{34}А фарысэі казалі: «Праз князя дэманаў Ён выганяе дэманаў».


\par }{\MM \VS{35}І абыходзіў Ісус усе гарады і мястэчкі, навучаючы ў сынагогах, і абвяшчаючы Эвангельле Валадарства, і аздараўляючы ўсякую хваробу і ўсякую немач у народзе.


\par }{\MM \VS{36}Убачыўшы ж натоўпы, Ён зьлітаваўся над імі, што былі саслабелыя і расьцярушаныя, быццам авечкі, якія ня маюць пастуха.


\par }{\MM \VS{37}Тады кажа вучням Сваім: «Сапраўды, жніво багатае, а работнікаў мала.


\par }{\MM \VS{38}Дык прасіце Гаспадара жніва, каб выслаў работнікаў на жніво Сваё».




\par }\Chap{Мц 10}{\MM \VerseOne{1}І, паклікаўшы дванаццаць вучняў Сваіх, Ён даў ім уладу над нячыстымі духамі, каб выганяць іх і аздараўляць усякую хваробу і ўсякую немач.


\par }{\MM \VS{2}А дванаццаці апосталаў імёны такія: першы — Сымон, называны Пятром, і Андрэй, брат ягоны, Якуб Заўдыяў і Ян, брат ягоны,


\par }{\MM \VS{3}Філіп і Барталамей, Тамаш і Мацьвей мытнік, Якуб Алфеяў і Леўвей, якога звалі Тадэвушам,


\par }{\MM \VS{4}Сымон Кананіт і Юда Іскарыёт, які і выдаў Яго.


\par }{\MM \VS{5}Гэтых дванаццаць паслаў Ісус і загадаў ім, кажучы: «На шлях паганаў не ўзыходзьце і ў горад Самаранскі не ўваходзьце,


\par }{\MM \VS{6}а ідзіце больш да авечак з дому Ізраіля, якія загінулі.


\par }{\MM \VS{7}Ідучы ж, абвяшчайце, кажучы, што наблізілася Валадарства Нябеснае.


\par }{\MM \VS{8}Нядужых аздараўляйце, пракажоных ачышчайце, мёртвых уваскрашайце, дэманаў выганяйце. Дарма атрымалі, дарма давайце.


\par }{\MM \VS{9}Не бярыце з сабою ані золата, ані срэбра, ані медзі ў паясы вашыя,


\par }{\MM \VS{10}ані торбы ў дарогу, ані дзьвюх вопратак, ані сандалаў, ані кія. Бо работнік варты ежы сваёй.


\par }{\MM \VS{11}А ў які горад ці мястэчка ўвойдзеце, даведайцеся, хто ў ім дастойны, і там заставайцеся, пакуль ня выйдзеце.


\par }{\MM \VS{12}А, уваходзячы ў дом, вітайце яго.


\par }{\MM \VS{13}І, калі дом будзе сапраўды варты [гэтага], супакой ваш прыйдзе на яго; а калі ня будзе варты, супакой ваш да вас вернецца.


\par }{\MM \VS{14}І калі хто ня прыйме вас і ня будзе слухаць словаў вашых, то, выходзячы з дому ці з гораду таго, абтрасіце пыл з ног вашых.


\par }{\MM \VS{15}Сапраўды кажу вам: лягчэй будзе зямлі Садома і Гаморы ў дзень суду, чым гораду таму.


\par }{\MM \VS{16}Вось, Я пасылаю вас, як авечак сярод ваўкоў; дык будзьце мудрыя, як зьмеі, і шчырыя, як галубы.


\par }{\MM \VS{17}Сьцеражыцеся людзей, бо яны будуць выдаваць вас у сынэдрыёны і ў сынагогах сваіх будуць бічаваць вас.


\par }{\MM \VS{18}І павядуць вас да ваяводаў і валадароў дзеля Мяне на сьведчаньне ім і паганам.


\par }{\MM \VS{19}Калі ж будуць выдаваць вас, не клапаціцеся пра тое, як ці што вам гаварыць, бо вам у тую гадзіну будзе дадзена, што гаварыць.


\par }{\MM \VS{20}Бо ня вы будзеце гаварыць, але Дух Айца вашага будзе гаварыць у вас.


\par }{\MM \VS{21}Выдасьць брат брата на сьмерць, і бацька — сына, і паўстануць дзеці на бацькоў, і пазабіваюць іх;


\par }{\MM \VS{22}і будуць вас ненавідзець за імя Маё, але хто вытрывае да канца, будзе збаўлены.


\par }{\MM \VS{23}Калі ж будуць перасьледаваць вас у адным горадзе, уцякайце ў другі, бо сапраўды кажу вам: вы не абыйдзеце ўсіх гарадоў Ізраіля, як прыйдзе Сын Чалавечы.


\par }{\MM \VS{24}Вучань не вышэйшы за настаўніка свайго, і слуга не вышэйшы за гаспадара свайго.


\par }{\MM \VS{25}Досыць для вучня, каб ён стаўся як настаўнік ягоны, і для слугі, каб ён стаўся як гаспадар ягоны. Калі гаспадара дому назвалі Бэльзэбулам, тым больш хатніх яго.


\par }{\MM \VS{26}Дык ня бойцеся іх, бо няма нічога прыкрытага, каб не адкрылася, ані тайнага, каб ня сталася вядомым.


\par }{\MM \VS{27}Што кажу вам у цемры, кажыце пры сьвятле; і што чуеце на вуха, абвяшчайце з дахаў.


\par }{\MM \VS{28}І ня бойцеся тых, што забіваюць цела, а душы забіць ня могуць; а бойцеся больш Таго, Хто можа і душу, і цела загубіць у гееньне.


\par }{\MM \VS{29}Ці ж ня два вераб’і продаюцца за асар? І ніводзін з іх не ўпадзе на зямлю бяз волі Айца вашага.


\par }{\MM \VS{30}А ў вас і валасы на галаве ўсе палічаны.


\par }{\MM \VS{31}Дык ня бойцеся, вы лепшыя за многіх вераб’ёў.


\par }{\MM \VS{32}Дык кожнага, хто Мяне прызнае перад людзьмі, таго і Я прызнаю перад Айцом Маім, Які ў небе.


\par }{\MM \VS{33}А хто адрачэцца Мяне перад людзьмі, таго і Я адракуся перад Айцом Маім, Які ў небе.


\par }{\MM \VS{34}Ня думайце, што Я прыйшоў прынесьці супакой на зямлю; не супакой прыйшоў Я прынесьці, але меч.


\par }{\MM \VS{35}Бо Я прыйшоў разлучыць чалавека з бацькам яго, і дачку — з маці яе, і нявестку — са сьвякрухай яе.


\par }{\MM \VS{36}І ворагі чалавеку хатнія яго.


\par }{\MM \VS{37}Хто любіць бацьку ці маці больш за Мяне, ня варты Мяне; і хто любіць сына ці дачку больш за Мяне, ня варты Мяне.


\par }{\MM \VS{38}І хто не бярэ крыжа свайго і ідзе за Мною, той ня варты Мяне.


\par }{\MM \VS{39}Хто знойдзе душу сваю, загубіць яе; а хто загубіць душу сваю дзеля Мяне, знойдзе яе.


\par }{\MM \VS{40}Хто прыймае вас, прыймае Мяне, а хто прыймае Мяне, прыймае Таго, Хто паслаў Мяне.


\par }{\MM \VS{41}Хто прыймае прарока ў імя прарока, атрымае нагароду прарока; і хто прыймае праведніка ў імя праведніка, атрымае нагароду праведніка.


\par }{\MM \VS{42}І калі хто напоіць аднаго з малых гэтых толькі кубкам халоднай вады ў імя вучня, сапраўды кажу вам, ня страціць нагароды сваёй».




\par }\Chap{Мц 11}{\MM \VerseOne{1}І сталася, калі скончыў Ісус загадваць дванаццаці вучням Сваім, пайшоў адтуль вучыць і абвяшчаць у гарады іхнія.


\par }{\MM \VS{2}Ян жа, пачуўшы ў вязьніцы пра дзеяньні Хрыста, паслаў двух вучняў сваіх


\par }{\MM \VS{3}сказаць Яму: «Ці Ты — Той, Які прыходзіць, ці чакаць нам іншага?»


\par }{\MM \VS{4}І, адказваючы, Ісус сказаў ім: «Ідзіце, паведаміце Яну, што чуеце і бачыце:


\par }{\MM \VS{5}сьляпыя бачаць і кульгавыя ходзяць, пракажоныя ачышчаюцца і глухія чуюць, мёртвыя ўваскрасаюць і ўбогім дабравесьціцца.


\par }{\MM \VS{6}І шчасьлівы той, хто ня згоршыцца праз Мяне».


\par }{\MM \VS{7}Калі ж тыя пайшлі, Ісус пачаў гаварыць да натоўпаў пра Яна: «Што глядзець хадзілі вы ў пустыню? Ці трысьціну, якую вецер хістае?


\par }{\MM \VS{8}Але што хадзілі вы ўбачыць? Ці чалавека, апранутага ў мяккія шаты? Вось, тыя, што носяць мяккія шаты, знаходзяцца ў дамах валадарскіх.


\par }{\MM \VS{9}Але што хадзілі вы ўбачыць? Прарока? Так, кажу вам, і больш за прарока.


\par }{\MM \VS{10}Бо ён ёсьць той, пра якога напісана: “Вось, Я пасылаю анёла Майго перад абліччам Тваім, які пракладзе шлях Твой перад Табою”.


\par }{\MM \VS{11}Сапраўды кажу вам: Сярод народжаных жанчынамі не паўставаў большы за Яна Хрысьціцеля, але найменшы ў Валадарстве Нябесным большы за яго.


\par }{\MM \VS{12}Ад дзён Яна Хрысьціцеля дагэтуль Валадарства Нябеснае сілаю здабываецца, і тыя, хто ўжывае сілу, захопліваюць яго.


\par }{\MM \VS{13}Бо ўсе Прарокі і Закон прарочылі да Яна.


\par }{\MM \VS{14}І калі маеце прыняць, ён ёсьць Ільля, якому належыць прыйсьці.


\par }{\MM \VS{15}Хто мае вушы слухаць, няхай слухае.


\par }{\MM \VS{16}З кім параўнаю пакаленьне гэтае? Яно падобнае да дзяцей, якія сядзяць на вуліцы і клічуць да таварышаў сваіх,


\par }{\MM \VS{17}і кажуць: “Мы гралі вам на жалейцы, і вы не скакалі; мы галасілі, і вы ня плакалі”.


\par }{\MM \VS{18}Бо прыйшоў Ян, ня есьць, ня п’е, і кажуць: “Дэмана мае”.


\par }{\MM \VS{19}Прыйшоў Сын Чалавечы, есьць і п’е; і кажуць: “Вось, чалавек — абжора і п’яніца, сябра мытнікаў і грэшнікаў”. І апраўдана мудрасьць дзецьмі яе».


\par }{\MM \VS{20}Тады пачаў Ён дакараць гарады, у якіх найбольш сталася цудаў Ягоных, за тое, што яны не навярнуліся:


\par }{\MM \VS{21}«Гора табе, Харазін! Гора табе, Бэтсаіда! Бо калі б у Тыры і Сідоне сталіся цуды, якія былі стаўшыся ў вас, даўно б яны ў зрэбніцы і ў попеле навярнуліся.


\par }{\MM \VS{22}Аднак кажу вам: Тыру і Сідону лягчэй будзе ў дзень суду, чым вам.


\par }{\MM \VS{23}І ты, Капэрнаум, які да неба ўзьнёсся, у пекла скінуты бу­дзеш. Бо калі б у Садоме сталіся цуды, якія былі стаўшыся ў табе, ён застаўся б да гэтага дня.


\par }{\MM \VS{24}Аднак кажу вам, што зямлі Садомскай лягчэй будзе ў дзень суду, чым табе».


\par }{\MM \VS{25}У той час, адказваючы, Ісус сказаў: «Вызнаю Цябе, Ойча, Госпадзе неба і зямлі, што Ты схаваў гэтае ад мудрых і разумных, і адкрыў немаўлятам.


\par }{\MM \VS{26}Так, Айцец, бо гэтак было даспадобы Табе.


\par }{\MM \VS{27}Усё Мне аддадзена Айцом Маім, і ніхто не спазнаў Сына, акрамя Айца; і ніхто не спазнаў Айца, акрамя Сына і каму Сын пастанавіў адкрыць.


\par }{\MM \VS{28}Прыйдзіце да Мяне ўсе спрацаваныя і абцяжараныя, і Я дам вам супачынак.


\par }{\MM \VS{29}Вазьміце ярмо Маё на сябе і навучыцеся ад Мяне, бо Я — ціхі і пакорнага сэрца, і знойдзеце супачынак душам вашым.


\par }{\MM \VS{30}Бо ярмо Маё добрае, і цяжар Мой лёгкі».




\par }\Chap{Мц 12}{\MM \VerseOne{1}У той час праходзіў Ісус у суботу праз палеткі. Вучні ж Ягоныя былі галодныя і пачалі зрываць каласы і есьці.


\par }{\MM \VS{2}А фарысэі, убачыўшы гэтае, сказалі Яму: «Вось, вучні Твае робяць, што ня сьлед рабіць у суботу».


\par }{\MM \VS{3}Ён жа сказаў ім: «Ці ж вы не чыталі, што зрабіў Давід, калі быў галодны сам і тыя, што з ім?


\par }{\MM \VS{4}Як ён увайшоў у дом Божы і еў хлябы пакладныя, якіх не належала есьці ані яму, ані тым, што з ім былі, а толькі адным сьвятарам?


\par }{\MM \VS{5}Альбо ці не чыталі вы ў Законе, што ў суботы сьвятары ў сьвятыні парушаюць суботу, і бязьвінныя?


\par }{\MM \VS{6}Кажу ж вам, што тут ёсьць большы за сьвятыню.


\par }{\MM \VS{7}Калі б вы разумелі, што значыць: “Міласэрнасьці хачу, а не ахвяры”, не асудзілі б бязьвінных.


\par }{\MM \VS{8}Бо Сын Чалавечы ёсьць Гаспадар і суботы».


\par }{\MM \VS{9}І, адыйшоўшы адтуль, Ён увайшоў у сынагогу іхнюю.


\par }{\MM \VS{10}І вось, быў чалавек, які меў сухую руку. І спыталіся ў Яго, каб абвінаваціць Яго, кажучы: «Ці належыцца аздараўляць у суботу?»


\par }{\MM \VS{11}Ён жа сказаў ім: «Ці ёсьць сярод вас чалавек, які мае адну авечку, і калі яна ў суботу ўпадзе ў яму, ці ня возьме ён яе і ня выцягне?


\par }{\MM \VS{12}Дык на колькі чалавек лепшы за авечку? Так што можна ў суботу рабіць дабро».


\par }{\MM \VS{13}Тады кажа таму чалавеку: «Выцягні руку тваю!» І той выцягнуў, і зрабілася яна здаровая, як другая.


\par }{\MM \VS{14}А фарысэі, выйшаўшы, учынілі нараду супраць Яго, каб Яго загубіць.


\par }{\MM \VS{15}Але Ісус, даведаўшыся, пайшоў адтуль; і пайшлі за Ім вялікія натоўпы, і Ён аздаравіў іх усіх.


\par }{\MM \VS{16}І забараніў ім, каб не выяўлялі Яго,


\par }{\MM \VS{17}каб споўнілася сказанае праз прарока Ісаю, які кажа:


\par }{\MM \VS{18}«Вось, Юнак Мой, Якога Я выбраў, Улюбёны Мой, у Якім мае ўпадабаньне душа Мая. Ускладу Дух Мой на Яго, і Ён абвесьціць народам суд.


\par }{\MM \VS{19}Ня будзе сварыцца, ані крычаць, і ніхто не пачуе на вуліцах голасу Яго.


\par }{\MM \VS{20}Трысьціны надламанай не пераломіць і лёну, што дыміцца, не загасіць, пакуль ня дасьць суду перамогі.


\par }{\MM \VS{21}І на імя Ягонае будуць спадзявацца народы».


\par }{\MM \VS{22}Тады прывялі да Яго апанаванага дэманам сьляпога і нямога, і Ён аздаравіў яго, так што сьляпы і нямы стаў і гаварыць, і бачыць.


\par }{\MM \VS{23}І дзівіліся ўсе натоўпы, і казалі: «Ці ня гэта Сын Давідаў?»


\par }{\MM \VS{24}А фарысэі, пачуўшы, казалі: «Ён выганяе дэманаў не іначай, як праз Бэльзэбула, князя дэманаў».


\par }{\MM \VS{25}А Ісус, ведаючы думкі іхнія, сказаў ім: «Усякае валадарства, якое разьдзялілася само ў сабе, апусьцее; і ўсякі горад ці дом, які разьдзяліўся сам у сабе, ня будзе стаяць.


\par }{\MM \VS{26}І калі шатан шатана выганяе, ён разьдзяліўся сам у сабе. Як можа ўстаяць валадарства ягонае?


\par }{\MM \VS{27}І, калі Я праз Бэльзэбула выганяю дэманаў, дык сыны вашыя праз каго выганяюць? Дзеля гэтага яны будуць вам судзьдзямі.


\par }{\MM \VS{28}А калі Я Духам Божым выганяю дэманаў, значыцца, дасягнула вас Валадарства Божае.


\par }{\MM \VS{29}Або як можа хто ўвайсьці ў дом асілка і абрабаваць рэчы ягоныя, калі раней ня зьвяжа асілка, і тады абрабуе дом ягоны.


\par }{\MM \VS{30}Хто не са Мною, той супраць Мяне; і хто не зьбірае са Мною, той раскідвае.


\par }{\MM \VS{31}Дзеля гэтага кажу вам: усякі грэх і блюзьнерства будзе адпушчана людзям, а блюзьнерства на Духа ня будзе адпушчана людзям.


\par }{\MM \VS{32}І калі хто скажа слова супраць Сына Чалавечага, будзе адпушчана яму; а калі хто скажа супраць Духа Сьвятога, ня будзе адпушчана яму ані ў гэтым веку, ані ў будучым.


\par }{\MM \VS{33}Або ўчыніце дрэва добрым і плод ягоны добрым, або ўчыніце дрэва благім і плод ягоны благім, бо дрэва пазнаецца паводле пладоў.


\par }{\MM \VS{34}Спараджэньне яхідны! Як вы можаце гаварыць добрае, калі вы злыя? Бо з перапоўненага сэрца гавораць вусны.


\par }{\MM \VS{35}Добры чалавек з добрага скарбу сэрца выносіць добрае, а злы чалавек са злога скарбу выносіць злое.


\par }{\MM \VS{36}Кажу ж вам, што ўсякае пустое слова, якое скажуць людзі, аддасцца ім у дзень суду.


\par }{\MM \VS{37}Бо паводле словаў сваіх будзеш апраўданы і паводле словаў сваіх будзеш асуджаны».


\par }{\MM \VS{38}Тады адказалі некаторыя з кніжнікаў і фарысэяў, кажучы: «Настаўнік! Хочам бачыць ад Цябе знак».


\par }{\MM \VS{39}Ён жа, адказваючы, сказаў ім: «Пакаленьне злое і чужаложнае шукае знакаў, і знакі ня будуць дадзены яму, апрача знаку Ёны прарока.


\par }{\MM \VS{40}Бо як Ёна быў у чэраве кіта тры дні і тры ночы, так і Сын Чалавечы будзе ў сэрцы зямлі тры дні і тры ночы.


\par }{\MM \VS{41}Нініўцы ўстануць на суд з пакаленьнем гэтым і асудзяць яго, бо яны навярнуліся праз пропаведзь Ёны; і вось, тут большы за Ёну.


\par }{\MM \VS{42}Валадарка з Поўдня паўстане на суд з пакаленьнем гэтым і асудзіць яго, бо яна прыходзіла з краю зямлі паслухаць мудрасьці Салямона; і вось, тут большы за Салямона.


\par }{\MM \VS{43}Калі нячысты дух выйдзе з чалавека, праходзіць праз бязводныя месцы, шукаючы супачынку, і не знаходзіць.


\par }{\MM \VS{44}Тады кажа: “Вярнуся ў дом мой, адкуль я выйшаў”. І, прыйшоўшы, знаходзіць яго незанятым, вымеценым і прыбраным.


\par }{\MM \VS{45}Тады ідзе і бярэ з сабою сем іншых духаў, зьлейшых за сябе, і, увайшоўшы, жывуць там; і для чалавека таго апошняе стаецца горш за першае. Так будзе і з гэтым пакаленьнем злым».


\par }{\MM \VS{46}Калі ж Ён яшчэ гаварыў да натоўпаў, вось, маці і браты Ягоныя сталі вонкі, шукаючы гаварыць з Ім.


\par }{\MM \VS{47}А нехта сказаў Яму: «Вось маці Твая і браты Твае стаяць вонкі, шукаючы гаварыць з Табою».


\par }{\MM \VS{48}Ён жа, адказваючы, сказаў таму, які гаварыў з Ім: «Хто маці Мая, і хто браты Мае?»


\par }{\MM \VS{49}І, выцягнуўшы руку Сваю на вучняў Сваіх, сказаў: «Вось маці Мая і браты Мае.


\par }{\MM \VS{50}Бо хто выконвае волю Айца Майго, Які ў небе, той Мне брат, і сястра, і маці».




\par }\Chap{Мц 13}{\MM \VerseOne{1}У той самы дзень, выйшаўшы з дому, Ісус сеў каля мора.


\par }{\MM \VS{2}І сабраліся да Яго шматлікія натоўпы, так што Ён увайшоў у човен і сеў, а ўвесь натоўп стаяў на беразе.


\par }{\MM \VS{3}І гаварыў ім шмат у прыповесьцях, кажучы: «Вось, выйшаў сейбіт сеяць.


\par }{\MM \VS{4}І калі сеяў, адны [зярняты] ўпалі пры дарозе, і наляцелі птушкі, і падзяўблі іх.


\par }{\MM \VS{5}Іншыя ж упалі на камяністае месца, дзе не было шмат зямлі; і адразу ўзыйшлі, бо зямля была неглыбокая,


\par }{\MM \VS{6}а калі ўзыйшло сонца, зьвялі і, як ня мелі кораня, высахлі.


\par }{\MM \VS{7}Іншыя ж упалі ў церні, і вырасьлі церні, і заглушылі іх.


\par }{\MM \VS{8}А іншыя ўпалі ў добрую зямлю і далі плод: адно — сто, адно — шэсьцьдзясят, а адно — трыццаць.


\par }{\MM \VS{9}Хто мае вушы, каб слухаць, няхай слухае».


\par }{\MM \VS{10}І, падыйшоўшы, вучні сказалі Яму: «Дзеля чаго гаворыш ім у прыповесьцях?»


\par }{\MM \VS{11}А Ён, адказваючы, сказаў ім: «Бо вам дадзена ведаць таямніцы Валадарства Нябеснага, а ім ня дадзена.


\par }{\MM \VS{12}Бо хто мае, таму дадзена будзе і памножыцца, а хто ня мае, у таго адымецца і тое, што мае.


\par }{\MM \VS{13}Дзеля таго гавару ім у прыповесьцях, што яны, гледзячы, ня бачаць і, слухаючы, ня чуюць, і не разумеюць.


\par }{\MM \VS{14}І спаўняецца над імі прароцтва Ісаі, якое кажа: “Слыхам пачуеце, і не зразумееце, і, гледзячы, глядзець будзеце, і ня ўбачыце.


\par }{\MM \VS{15}Бо атлусьцела сэрца народу гэтага, і вушамі з цяжкасьцю чуюць, і вочы свае заплюшчылі, каб ня ўбачылі вачыма, і не пачулі вушамі, і не зразумелі сэрцам, і не навярнуліся, каб Я аздаравіў іх” .


\par }{\MM \VS{16}Вашыя ж шчасьлівыя вочы, што бачаць, і вушы вашыя, што чуюць.


\par }{\MM \VS{17}Бо сапраўды кажу вам, што многія прарокі і праведнікі жадалі ўбачыць, што вы бачыце, і ня бачылі, і пачуць, што вы чуеце, і ня чулі.


\par }{\MM \VS{18}А вы паслухайце прыповесьць пра сейбіта.


\par }{\MM \VS{19}Да ўсякага, хто чуе слова пра Валадарства і не разумее, прыходзіць злы і крадзе пасеянае ў сэрцы ягоным; гэта тое, што пасеянае пры дарозе.


\par }{\MM \VS{20}А пасеянае на камяністым месцы — гэта той, хто чуе слова і адразу з радасьцю прыймае яго,


\par }{\MM \VS{21}але ня мае ў сабе кораня і нетрывалы: калі надыходзіць прыгнёт ці перасьлед дзеля слова, адразу горшыцца.


\par }{\MM \VS{22}А пасеянае ў цярніне — гэта той, хто чуе слова, але клопаты веку гэтага і падман багацьця заглушаюць слова, і яно стаецца бясплодным.


\par }{\MM \VS{23}А пасеянае ў добрую зямлю — гэта той, хто чуе слова і раз­у­мее, той, які дае плод, і дае адзін сто, а іншы — шэсьцьдзясят, а іншы — трыццаць».


\par }{\MM \VS{24}Іншую прыповесьць даў Ён ім, кажучы: «Падобнае Валадарства Нябеснае да чалавека, які пасеяў добрае насеньне на полі сваім.


\par }{\MM \VS{25}Калі ж людзі спалі, прыйшоў вораг ягоны, і пасеяў між пшаніцаю кукаль, і пайшоў.


\par }{\MM \VS{26}Калі ж узыйшла рунь і дала плод, тады паказаўся і кукаль.


\par }{\MM \VS{27}І прыйшоўшы, слугі гаспадара дому сказалі яму: “Пане, ці ж ня добрае насеньне пасеяў ты на полі тваім? Адкуль тады кукаль?”


\par }{\MM \VS{28}Ён жа сказаў ім: “Вораг чалавек зрабіў гэтае”. А слугі сказалі яму: “Дык хочаш, мы пойдзем і зьбярэм яго?”


\par }{\MM \VS{29}А ён прамовіў: “Не, каб, зьбіраючы кукаль, вы не павырывалі разам з ім і пшаніцы.


\par }{\MM \VS{30}Пакіньце расьці разам тое і другое да жніва; і ў час жніва я скажу жняцам: 'Зьбярыце спачатку кукаль і зьвяжыце яго ў снапы, каб спаліць іх, а пшаніцу зьбярыце ў сьвіран мой'”».


\par }{\MM \VS{31}Іншую прыповесьць даў Ён ім, кажучы: «Падобнае Валадарства Нябеснае да зярняці гарчычнага, якое чалавек, узяўшы, пасеяў на полі сваім.


\par }{\MM \VS{32}Яно меншае за ўсякае насеньне, а калі вырасьце — большае за ўсе расьліны і становіцца дрэвам, так што прылятаюць птушкі нябесныя і хаваюцца ў галінах яго».


\par }{\MM \VS{33}Іншую прыповесьць сказаў Ён ім: «Падобнае Валадарства Нябеснае да кісьлі, якую жанчына, узяўшы, умяшала ў тры меры мукі, пакуль ня ўкісла ўсё».


\par }{\MM \VS{34}Усё гэтае Ісус гаварыў да натоўпаў у прыповесьцях і без прыповесьці не гаварыў ім,


\par }{\MM \VS{35}каб споўнілася сказанае праз прарока, які кажа: «Адчыню ў прыповесьцях вусны Мае; выкажу схаванае ад стварэньня сьвету».


\par }{\MM \VS{36}Тады Ісус, пакінуўшы натоўпы, увайшоў у дом, і падыйшлі да Яго вучні Ягоныя, кажучы: «Растлумач нам прыповесьць пра кукаль на полі».


\par }{\MM \VS{37}Ён жа, адказваючы, сказаў ім: «Сейбіт добрага насеньня — гэта Сын Чалавечы.


\par }{\MM \VS{38}Поле — гэта сьвет, добрае насеньне — гэта сыны Валадарства, а кукаль — сыны злога;


\par }{\MM \VS{39}вораг, які пасеяў іх, — гэта д’ябал, жніво — сканчэньне веку, а жняцы — анёлы.


\par }{\MM \VS{40}Бо як зьбіраюць кукаль і агнём паляць, так будзе пры сканчэньні веку гэтага:


\par }{\MM \VS{41}пашле Сын Чалавечы анёлаў Сваіх, і зьбяруць з Валадарства Ягонага ўсе згаршэньні і ўсіх, хто чыніць беззаконьне,


\par }{\MM \VS{42}і ўкінуць іх у печ вогненную, там будзе плач і скрыгат зубоў.


\par }{\MM \VS{43}Тады праведнікі зазьзяюць, як сонца, у Валадарстве Айца іхняга. Хто мае вушы, каб слухаць, няхай слухае.


\par }{\MM \VS{44}Яшчэ падобнае Валадарства Нябеснае да скарбу, схаванага ў полі, які, знайшоўшы, чалавек схаваў, і ў радасьці сваёй ідзе, і прадае ўсё, што мае, і купляе тое поле.


\par }{\MM \VS{45}Яшчэ падобнае Валадарства Нябеснае да чалавека купца, які шукае добрых пэрлінаў,


\par }{\MM \VS{46}які, знайшоўшы адну каштоўную пэрліну, пайшоў, прадаў усё, што меў, і купіў яе.


\par }{\MM \VS{47}Яшчэ падобнае Валадарства Нябеснае да нерату, які закінуты ў мора і сабраў усякага роду рыбы.


\par }{\MM \VS{48}Калі ён напоўніўся, выцягнуўшы яго на бераг і сеўшы, добрую сабралі ў пасудзіны, а благую выкінулі вонкі.


\par }{\MM \VS{49}Так будзе пры сканчэньні веку: выйдуць анёлы, і аддзеляць злых спасярод праведных,


\par }{\MM \VS{50}і ўкінуць іх у печ вогненную, там будзе плач і скрыгат зубоў».


\par }{\MM \VS{51}Кажа ім Ісус: «Ці зразумелі вы ўсё гэтае?» Яны кажуць Яму: «Так, Госпадзе!»


\par }{\MM \VS{52}Ён жа сказаў ім: «Дзеля гэтага ўсякі кніжнік, навучаны пра Валадарства Нябеснае, падобны да гаспадара дому, які выносіць са скарбу свайго новае і старое».


\par }{\MM \VS{53}І сталася, калі скончыў Ісус прыповесьці гэтыя, Ён выйшаў адтуль.


\par }{\MM \VS{54}І, прыйшоўшы ў бацькаўшчыну Сваю, навучаў іх у сынагозе іхняй, так што яны дзівіліся і гаварылі: «Адкуль у Яго гэткая мудрасьць і моц?


\par }{\MM \VS{55}Ці ж Ён ня сын цесьляра? Ці не Ягоная маці завецца Марыя, і браты Ягоныя — Якуб, і Ёсія, і Сымон, і Юда?


\par }{\MM \VS{56}І сёстры Ягоныя ці ж ня ўсе сярод нас? Адкуль жа ў Яго ўсё гэтае?»


\par }{\MM \VS{57}І горшыліся праз Яго. А Ісус сказаў ім: «Няма прарока без пашаны, хіба толькі ў бацькаўшчыне сваёй і ў доме сваім».


\par }{\MM \VS{58}І не ўчыніў там шмат цудаў дзеля недаверства іхняга.




\par }\Chap{Мц 14}{\MM \VerseOne{1}У той час пачуў Ірад тэтрарх чутку пра Ісуса


\par }{\MM \VS{2}і сказаў слугам сваім: «Гэта Ян Хрысьціцель; ён уваскрошаны з мёртвых, і дзеля гэтага цуды дзеюцца праз яго».


\par }{\MM \VS{3}Бо Ірад, схапіўшы Яна, увязьніў яго і пасадзіў у вязьніцу за Ірадыяду, жонку Філіпа, брата свайго,


\par }{\MM \VS{4}бо Ян казаў яму: «Не належыцца табе мець яе».


\par }{\MM \VS{5}І, хочучы забіць яго, баяўся натоўпу, бо яго мелі за прарока.


\par }{\MM \VS{6}А калі Ірад спраўляў народзіны, дачка Ірадыяды таньчыла пасярод іх і спадабалася Іраду.


\par }{\MM \VS{7}Таму ён з прысягаю паабяцаў ёй даць, чаго б ні папрасіла.


\par }{\MM \VS{8}Яна ж, падвучаная маці сваёй, сказала: «Дай мне тут на місе галаву Яна Хрысьціцеля».


\par }{\MM \VS{9}І засумаваў валадар, але дзеля прысягі і тых, што ўзьлягалі з ім, загадаў даць.


\par }{\MM \VS{10}І паслаў адсячы галаву Яну ў вязьніцы.


\par }{\MM \VS{11}І прынесьлі галаву яго на місе, і далі дзяўчыне, і яна занесла маці сваёй.


\par }{\MM \VS{12}І вучні ягоныя, прыйшоўшы, узялі цела і пахавалі яго; і, пайшоўшы, паведамілі Ісусу.


\par }{\MM \VS{13}І, пачуўшы, Ісус адыйшоў адтуль на чаўне ў пустыннае месца адзін, і натоўп, пачуўшы тое, пайшоў за Ім з гарадоў пехатою.


\par }{\MM \VS{14}І, выйшаўшы, Ісус убачыў шматлікія натоўпы, і зьлітаваўся над імі, і аздаравіў нямоглых іхніх.


\par }{\MM \VS{15}А калі настаў вечар, падыйшлі да Яго вучні Ягоныя, кажучы: «Тут месца пустыннае, і гадзіна ўжо позьняя; адпусьці натоўпы, каб, пайшоўшы ў мястэчкі, купілі сабе ежы».


\par }{\MM \VS{16}А Ісус сказаў ім: «Ня трэба ім ісьці. Вы дайце ім есьці».


\par }{\MM \VS{17}Яны ж кажуць Яму: «Нічога тут ня маем, толькі пяць хлябоў і дзьве рыбы».


\par }{\MM \VS{18}А Ён сказаў: «Прынясіце Мне іх сюды».


\par }{\MM \VS{19}І, загадаўшы натоўпам узьлегчы на траве, узяў пяць хлябоў і дзьве рыбы, і, зірнуўшы ў неба, дабраславіў і, паламаўшы, даў вучням хлеб, а вучні — натоўпу.


\par }{\MM \VS{20}І елі ўсе, і насыціліся; і сабралі кавалкаў, што засталіся, дванаццаць поўных кашоў.


\par }{\MM \VS{21}А тых, што елі, было каля пяці тысячаў мужчынаў, акрамя жанчынаў і дзяцей.


\par }{\MM \VS{22}І адразу змусіў Ісус вучняў Сваіх увайсьці ў човен і плысьці перш за Яго на другі бок, пакуль Ён адпусьціць натоўпы.


\par }{\MM \VS{23}І, адпусьціўшы натоўпы, Ён узыйшоў на гару памаліцца насамоце; і, як надыйшоў вечар, быў там адзін.


\par }{\MM \VS{24}А човен ужо быў пасярод мора, кіданы хвалямі, бо вецер быў супраціўны.


\par }{\MM \VS{25}А ў чацьвёртую варту ночы пайшоў да іх Ісус, ідучы па моры.


\par }{\MM \VS{26}І вучні, убачыўшы Яго, як ішоў па моры, стрывожыліся, кажучы: «Гэта здань», і ад страху закрычалі.


\par }{\MM \VS{27}Ісус жа адразу загаварыў з імі, кажучы: «Будзьце пэўныя, гэта Я; ня бойцеся».


\par }{\MM \VS{28}Адказваючы ж Яму, Пётар сказаў: «Госпадзе! Калі гэта Ты, загадай мне ісьці да Цябе па вадзе».


\par }{\MM \VS{29}Ён жа сказаў: «Ідзі». І, выйшаўшы з чаўна, Пётар пайшоў па вадзе, ідучы да Ісуса.


\par }{\MM \VS{30}Але, бачачы моцны вецер, спалохаўся і, пачаўшы тануць, закрычаў, кажучы: «Госпадзе, ратуй мяне!»


\par }{\MM \VS{31}А Ісус адразу, працягнуўшы руку, схапіў яго і кажа яму: «Малаверны! Чаму ты засумняваўся?»


\par }{\MM \VS{32}І калі ўвайшлі яны ў човен, вецер сьціх.


\par }{\MM \VS{33}А тыя, што былі ў чаўне, падыйшоўшы, пакланіліся Яму, кажучы: «Сапраўды, Ты — Сын Божы!»


\par }{\MM \VS{34}І, пераплыўшы, прыйшлі ў зямлю Генэсарэцкую.


\par }{\MM \VS{35}І людзі тамтэйшыя, пазнаўшы Яго, паслалі ў-ва ўсю ваколіцу тую, і прынесьлі да Яго ўсіх хворых.


\par }{\MM \VS{36}І прасілі Яго, каб толькі дакрануцца да краю адзеньня Ягонага; і ўсе, якія дакрануліся, былі аздароўленыя.




\par }\Chap{Мц 15}{\MM \VerseOne{1}Тады прыходзяць да Ісуса з Ерусаліму кніжнікі і фарысэі, кажучы:


\par }{\MM \VS{2}«Чаму вучні Твае адступаюцца ад традыцыяў старэйшых? Бо ня мыюць рукі свае, калі ядуць хлеб».


\par }{\MM \VS{3}Ён жа, адказваючы, сказаў ім: «Чаму і вы адступаецеся ад прыказаньня Божага дзеля традыцыяў вашых?


\par }{\MM \VS{4}Бо Бог загадаў, кажучы: “Шануй бацьку твайго і маці”, і: “Хто праклінае бацьку ці маці, няхай сьмерцю памрэ”.


\par }{\MM \VS{5}А вы кажаце: “Калі хто скажа бацьку або маці: 'Дар [Богу] тое, чым ты ад мяне карыстаўся',


\par }{\MM \VS{6}той можа і не шанаваць бацьку свайго ці маці сваю”. І вы пазбавілі сілы прыказаньне Божае дзеля традыцыяў вашых.


\par }{\MM \VS{7}Крывадушнікі! Слушна прарочыў пра вас Ісая, кажучы:


\par }{\MM \VS{8}“Народ гэты набліжаецца да Мяне вуснамі сваімі і губамі шануе Мяне; а сэрца іхняе трымаецца далёка ад Мяне.


\par }{\MM \VS{9}Але марна пакланяюцца Мне, навучаючы вучэньняў і пастановаў чалавечых”».


\par }{\MM \VS{10}І, паклікаўшы натоўп, сказаў ім: «Слухайце і разумейце:


\par }{\MM \VS{11}Ня тое, што ўваходзіць у вусны, апаганьвае чалавека, але тое, што выходзіць з вуснаў, апаганьвае чалавека».


\par }{\MM \VS{12}Тады вучні Ягоныя, падыйшоўшы, казалі Яму: «Ці ведаеш, што фарысэі, пачуўшы слова гэтае, згоршыліся?»


\par }{\MM \VS{13}Ён жа, адказваючы, сказаў: «Усякая расьліна, якую не пасадзіў Айцец Мой Нябесны, будзе выкарчавана.


\par }{\MM \VS{14}Пакіньце іх; яны — сьляпыя павадыры сьляпых; а калі сьляпы вядзе сьляпога, абодва ўваляцца ў яму».


\par }{\MM \VS{15}Пётар жа, адказваючы, сказаў Яму: «Растлумач нам прыповесьць гэтую».


\par }{\MM \VS{16}А Ісус сказаў: «Няўжо і вы такія няцямкія?


\par }{\MM \VS{17}Ці ж яшчэ не разумееце, што ўсё, што ўваходзіць у вусны, трапляе ў жывот і выкідаецца прэч?


\par }{\MM \VS{18}А тое, што выходзіць з вуснаў, — з сэрца выходзіць; гэта апаганьвае чалавека.


\par }{\MM \VS{19}Бо з сэрца выходзяць злыя думкі, забойствы, распуснасьць, чужалоства, крадзяжы, фальшывыя сьведчаньні, блюзьнерствы.


\par }{\MM \VS{20}Гэта апаганьвае чалавека, а есьці нямытымі рукамі не апаганьвае чалавека».


\par }{\MM \VS{21}І, выйшаўшы адтуль, Ісус адыйшоў у межы Тыру і Сідону.


\par }{\MM \VS{22}І вось жанчына Хананейская, выйшаўшы з тых ваколіцаў, крычала Яму, кажучы: «Зьлітуйся нада мною, Госпадзе, Сыне Давідаў! Дачка мая цяжка апанаваная дэманам!»


\par }{\MM \VS{23}А Ён не адказаў ёй ані слова. І вучні Ягоныя, падыйшоўшы, прасілі Яго, кажучы: «Адпусьці яе, бо яна крычыць за намі».


\par }{\MM \VS{24}Ён жа, адказваючы, сказаў: «Я пасланы толькі да авечак з дому Ізраіля, якія загінулі».


\par }{\MM \VS{25}А яна, прыйшоўшы, пакланілася Яму, кажучы: «Госпадзе! Дапамажы мне».


\par }{\MM \VS{26}Ён жа, адказваючы, сказаў: «Ня добра ўзяць хлеб у дзяцей і кінуць сабакам».


\par }{\MM \VS{27}А яна сказала: «Так, Госпадзе! Але і сабакі ядуць крошкі, якія падаюць са стала гаспадароў іхніх».


\par }{\MM \VS{28}Тады, адказваючы, Ісус сказаў ёй: «О, жанчына! Вялікая вера твая; няхай станецца табе, як ты хочаш». І была аздароўленая дачка ейная з тае гадзіны.


\par }{\MM \VS{29}І, перайшоўшы адтуль, прыйшоў Ісус да мора Галілейскага і, узыйшоўшы на гару, сеў там.


\par }{\MM \VS{30}І падыйшлі да Яго шматлікія натоўпы, маючы з сабою кульгавых, сьляпых, нямых, калекаў і шмат іншых, і пакінулі іх каля ног Ісуса; і Ён аздаравіў іх,


\par }{\MM \VS{31}так што натоўп зьдзіўляўся, бачачы, што нямыя гавораць, калекі здаравеюць, кульгавыя ходзяць і сьляпыя бачаць, і славіў Бога Ізраіля.


\par }{\MM \VS{32}А Ісус, паклікаўшы вучняў Сваіх, сказаў: «Шкада Мне гэтых людзей, што ўжо тры дні са Мною і ня маюць, што есьці; і не хачу адпусьціць іх галоднымі, каб не саслабелі ў дарозе».


\par }{\MM \VS{33}І кажуць Яму вучні Ягоныя: «Адкуль у нас у пустыні столькі хлеба, каб накарміць гэтакі натоўп?»


\par }{\MM \VS{34}І кажа ім Ісус: «Колькі маеце хлябоў?» Яны ж сказалі: «Сем, і некалькі рыбак».


\par }{\MM \VS{35}І Ён загадаў натоўпам узьлегчы на зямлі.


\par }{\MM \VS{36}І, узяўшы сем хлябоў і рыбы, падзякаваўшы, паламаў і даў вучням Сваім, а вучні — натоўпу.


\par }{\MM \VS{37}І елі ўсе, і наеліся; і сабралі кавалкаў, што засталіся, сем кашоў поўных.


\par }{\MM \VS{38}А тых, што елі, было чатыры тысячы мужчынаў, акрамя жанчынаў і дзяцей.


\par }{\MM \VS{39}І, адпусьціўшы натоўп, Ён увайшоў у човен і прыйшоў у ваколіцы Магдалы.




\par }\Chap{Мц 16}{\MM \VerseOne{1}І, падыйшоўшы, фарысэі і садукеі, спакушаючы Яго, прасілі паказаць ім знак з неба.


\par }{\MM \VS{2}Ён жа, адказваючы, сказаў ім: «Увечары вы кажаце: “Будзе пагода, бо неба чырвонае”.


\par }{\MM \VS{3}І раніцаю: “Сёньня непагадзь, бо неба чырвонае і пахмурнае”. Крывадушнікі! Аблічча неба адрозьніваеце, а знакаў часу ня можаце?


\par }{\MM \VS{4}Пакаленьне злое і чужаложнае знаку шукае, і знак ня будзе дадзены яму, апрача знаку Ёны прарока». І, пакінуўшы іх, адыйшоў.


\par }{\MM \VS{5}І, перабраўшыся на другі бок, вучні Ягоныя забыліся ўзяць хлеба.


\par }{\MM \VS{6}А Ісус сказаў ім: «Глядзіце, сьцеражыцеся кісьлі фарысэйскай і садукейскай».


\par }{\MM \VS{7}Яны ж разважалі між сабою, кажучы: «Бо мы хлябоў ня ўзялі».


\par }{\MM \VS{8}Зразумеўшы ж гэта, Ісус сказаў ім: «Чаму разважаеце між сабою, малаверы, што хлябоў ня ўзялі?


\par }{\MM \VS{9}Ці яшчэ не разумееце і ня памятаеце тыя пяць хлябоў на пяць тысячаў, і колькі кашоў назьбіралі?


\par }{\MM \VS{10}Ці тыя сем хлябоў на чатыры тысячы, і колькі кашоў назьбіралі?


\par }{\MM \VS{11}Як не разумееце, што не наконт хлеба сказаў Я вам сьцерагчыся кісьлі фарысэйскай і садукейскай?»


\par }{\MM \VS{12}Тады яны зразумелі, што Ён гаварыў ім сьцерагчыся ня кісьлі хлебнае, але вучэньня фарысэйскага і садукейскага.


\par }{\MM \VS{13}А прыйшоўшы ў межы Цэзарэі Філіпавай, Ісус спытаўся ў вучняў Сваіх, кажучы: «Кім людзі называюць Мяне, Сына Чалавечага?»


\par }{\MM \VS{14}А яны сказалі: «Адны — Янам Хрысьціцелем, другія — Ільлём, а іншыя — Ярэміем ці адным з прарокаў».


\par }{\MM \VS{15}Ён кажа ім: «А вы кім Мяне называеце?»


\par }{\MM \VS{16}Сымон жа Пётар, адказваючы, сказаў: «Ты — Хрыстос, Сын Бога Жывога».


\par }{\MM \VS{17}І, адказваючы, Ісус сказаў яму: «Шчасьлівы ты, Сымон, сын Ёны, бо ня цела і кроў адкрылі табе гэтае, але Айцец Мой, Які ў небе.


\par }{\MM \VS{18}І Я кажу табе: Ты — скала, і на гэтай скале Я збудую Царкву Маю, і брамы пекла не перамогуць яе.


\par }{\MM \VS{19}І дам табе ключы Валадарства Нябеснага, і што зьвяжаш на зямлі, тое будзе зьвязана ў небе; і што разьвяжаш на зямлі, тое будзе разьвязана ў небе».


\par }{\MM \VS{20}Тады загадаў Ён вучням Сваім, каб нікому не казалі, што Ён ёсьць Ісус Хрыстос.


\par }{\MM \VS{21}Ад таго часу пачаў Ісус паказваць вучням Сваім, што Ён мусіць пайсьці ў Ерусалім і шмат перацярпець ад старшыняў, і першасьвятароў, і кніжнікаў, і быць забітым, і на трэці дзень уваскрэснуць.


\par }{\MM \VS{22}І, адклікаўшы Яго, Пётар пачаў забараняць Яму, кажучы: «Будзь міласьцівы да Сябе, Госпадзе! Няхай ня будзе гэтага з Табою!»


\par }{\MM \VS{23}Ён жа, павярнуўшыся, сказаў Пятру: «Адыйдзі ад Мяне, шатан! Ты Мне згаршэньне, бо думаеш не пра тое, што Божае, але пра тое, што чалавечае».


\par }{\MM \VS{24}Тады Ісус сказаў вучням Сваім: «Калі хто хоча ісьці за Мною, няхай адрачэцца ад сябе, і возьме крыж свой, і ідзе за Мною.


\par }{\MM \VS{25}Бо хто хоча душу сваю выратаваць, той загубіць яе, а хто загубіць душу сваю дзеля Мяне, той знойдзе яе.


\par }{\MM \VS{26}Бо якая карысьць чалавеку, калі ён здабудзе ўвесь сьвет, а душы сваёй пашкодзіць? Або што дасьць чалавек у выкуп за душу сваю?


\par }{\MM \VS{27}Бо мае прыйсьці Сын Чалавечы ў славе Айца Свайго з анёламі Сваімі; і тады аддасьць кожнаму паводле ўчынкаў ягоных.


\par }{\MM \VS{28}Сапраўды кажу вам: ёсьць некаторыя, што тут стаяць, якія не пакаштуюць сьмерці, пакуль ня ўбачаць Сына Чалавечага, Які ідзе ў Валадарстве Сваім».




\par }\Chap{Мц 17}{\MM \VerseOne{1}І праз шэсьць дзён бярэ Ісус Пятра, Якуба і Яна, брата ягонага, і вядзе іх на гару высокую адных.


\par }{\MM \VS{2}І Ён перамяніўся перад імі, і сьвяцілася аблічча Ягонае, як сонца, а шаты Ягоныя сталіся белыя, як сьвятло.


\par }{\MM \VS{3}І вось, зьявіліся ім Майсей і Ільля, ведучы гутарку з Ім.


\par }{\MM \VS{4}Адказваючы, Пётар сказаў Ісусу: «Госпадзе! Добра нам тут быць; калі хочаш, зробім тут тры намёты: Табе адзін, і Майсею адзін, і адзін Ільлі».


\par }{\MM \VS{5}Калі ён яшчэ гаварыў, вось, воблака сьветлае ахінула іх; і вось, голас з воблака, які кажа: «Гэта Сын Мой улюбёны, у Якім маю ўпадабаньне; Яго слухайце».


\par }{\MM \VS{6}І, пачуўшы, вучні ўпалі на аблічча сваё і моцна спужаліся.


\par }{\MM \VS{7}І Ісус, падыйшоўшы, дакрануўся да іх і сказаў: «Устаньце і ня бойцеся!»


\par }{\MM \VS{8}Падняўшы ж вочы свае, яны нікога ня ўбачылі, акрамя аднаго Ісуса.


\par }{\MM \VS{9}І калі яны зыходзілі з гары, Ісус загадаў ім, кажучы: «Нікому не кажыце пра гэты відзеж, пакуль Сын Чалавечы не ўваскрэсьне з мёртвых».


\par }{\MM \VS{10}І спыталіся ў Яго вучні Ягоныя, кажучы: «Чаму ж кніжнікі кажуць, што Ільля мусіць прыйсьці спачатку?»


\par }{\MM \VS{11}А Ісус, адказваючы, сказаў ім: «Ільля сапраўды прыйдзе спачатку і направіць усё.


\par }{\MM \VS{12}А Я кажу вам, што Ільля ўжо прыйшоў, і не пазналі яго, але ўчынілі з ім, як хацелі; гэтак і Сын Чалавечы мае перацярпець ад іх».


\par }{\MM \VS{13}Тады вучні зразумелі, што Ён казаў ім пра Яна Хрысьціцеля.


\par }{\MM \VS{14}І калі яны прыйшлі да натоўпу, падыйшоў да Яго чалавек, падаючы перад ім на калені і кажучы:


\par }{\MM \VS{15}«Госпадзе! Зьлітуйся над сынам маім, ён люнатык і цяжка церпіць; бо часта кідаецца ў агонь і часта ў ваду.


\par }{\MM \VS{16}І я прыводзіў яго да вучняў Тваіх, і яны не маглі аздаравіць яго».


\par }{\MM \VS{17}Ісус жа, адказваючы, сказаў: «О, пакаленьне бязьвернае і сапсаванае! Дакуль буду з вамі? Дакуль буду цярпець вас? Прывядзіце яго да Мяне сюды».


\par }{\MM \VS{18}І забараніў яму Ісус, і дэман выйшаў з яго, і хлопец быў аздароўлены ў тую гадзіну.


\par }{\MM \VS{19}Тады вучні, падыйшоўшы да Ісуса насамоце, сказалі: «Чаму мы не маглі выгнаць яго?»


\par }{\MM \VS{20}А Ісус сказаў ім: «Дзеля недаверства вашага. Бо сапраўды кажу вам: калі вы маеце веру, як гарчычнае зерне, і скажаце гары гэтай: “Перайдзі адгэтуль туды”, дык яна пяройдзе; і нішто ня будзе немагчымым для вас.


\par }{\MM \VS{21}Гэты ж род выходзіць толькі праз малітву і пост».


\par }{\MM \VS{22}Калі ж былі яны ў Галілеі, Ён сказаў ім: «Сын Чалавечы мае быць выдадзены ў рукі людзей,


\par }{\MM \VS{23}і заб’юць Яго, і на трэці дзень Ён уваскрэсьне». І яны дужа засмуціліся.


\par }{\MM \VS{24}Калі ж прыйшлі яны ў Капэрнаум, падыйшлі да Пятра зьбіральнікі дыдрахмаў і сказалі: «Настаўнік ваш ці ня дасьць дыдрахмы?»


\par }{\MM \VS{25}Ён кажа: «Так». І калі ён увайшоў у дом, Ісус папярэдзіў яго, кажучы: «Як ты думаеш, Сымоне, валадары зямныя з каго бяруць мыта ці даніну, ці са сваіх сыноў, ці з чужых?»


\par }{\MM \VS{26}Пётар кажа Яму: «З чужых». Сказаў яму Ісус: «Значыцца, сыны вольныя.


\par }{\MM \VS{27}Але, каб нам не згаршаць іх, пайшоўшы на мора, кінь вуду, і першую рыбу, якая пападзецца, вазьмі, і, расчыніўшы ёй рот, знойдзеш статыр; узяўшы яго, аддай ім за Мяне і за сябе».




\par }\Chap{Мц 18}{\MM \VerseOne{1}У тую гадзіну падыйшлі вучні да Ісуса, кажучы: «Дык хто большы ў Валадарстве Нябесным?»


\par }{\MM \VS{2}І, паклікаўшы дзіцятка, Ісус паставіў яго пасярод іх


\par }{\MM \VS{3}і сказаў: «Сапраўды кажу вам: калі не навернецеся і ня станецеся, як дзеці, ня ўвойдзеце ў Валадарства Нябеснае.


\par }{\MM \VS{4}Дык хто панізіць сябе, як гэтае дзіця, той большы ў Валадарстве Нябесным.


\par }{\MM \VS{5}І хто прыйме адно гэткае дзіцятка ў імя Маё, той Мяне прыймае.


\par }{\MM \VS{6}А хто згоршыць аднаго з малых гэтых, якія вераць у Мяне, такому лепш было б, каб павесілі млынавы камень на шыю ягоную і ўтапілі яго ў глыбіні мора.


\par }{\MM \VS{7}Гора сьвету ад згаршэньняў, бо патрэбна, каб прыйшлі згаршэньні; але гора таму чалавеку, праз якога прыходзіць згаршэньне.


\par }{\MM \VS{8}Калі ж рука твая ці нага твая горшыць цябе, адсячы іх і кінь ад сябе: лепш табе ўвайсьці ў жыцьцё кульгавым ці калекаю, чым, маючы дзьве рукі або дзьве нагі, быць укінутым у агонь вечны.


\par }{\MM \VS{9}І калі вока тваё горшыць цябе, вырві яго і кінь ад сябе: лепш табе аднавокім увайсьці ў жыцьцё, чым, маючы двое вачэй, быць укінутым у геенну вогненную.


\par }{\MM \VS{10}Глядзіце, не пагарджайце ані адным з малых гэтых, бо кажу вам, што анёлы іхнія ў небе заўсёды бачаць аблічча Айца Майго Нябеснага.


\par }{\MM \VS{11}Бо Сын Чалавечы прыйшоў, каб збавіць тое, што загінула.


\par }{\MM \VS{12}Як вы думаеце, калі б нейкі чалавек меў сто авечак, і адна з іх заблукала, ці, пакінуўшы дзевяноста дзевяць у гарах, ня пойдзе ён шукаць тую, што заблукала?


\par }{\MM \VS{13}І, калі станецца, што знойдзе яе, сапраўды кажу вам: ён узрадуецца з яе больш, чым з дзевяноста дзевяці, якія не заблукалі.


\par }{\MM \VS{14}Гэтак няма волі Айца вашага, Які ў небе, каб загінуў адзін з малых гэтых.


\par }{\MM \VS{15}Калі ж саграшыць супраць цябе брат твой, пайдзі і дакары яго між табою і ім адным; калі паслухаецца цябе, ты здабыў брата твайго.


\par }{\MM \VS{16}Калі ж не паслухаецца, вазьмі з сабою яшчэ аднаго ці двух, каб вуснамі двух або трох сьведак змацавалася ўсякае слова.


\par }{\MM \VS{17}Калі ж не пачуе, скажы царкве, а калі і царквы не пачуе, няхай будзе ён табе, як паганін і мытнік.


\par }{\MM \VS{18}Сапраўды кажу вам: усё, што вы зьвяжаце на зямлі, будзе зьвязана ў небе, і што разьвяжаце на зямлі, будзе разьвязана ў небе.


\par }{\MM \VS{19}Ізноў кажу вам, што калі двое з вас на зямлі згодзяцца адносна любой справы, дык што ні папросяць, станецца ім ад Айца Майго, Які ў небе.


\par }{\MM \VS{20}Бо дзе двое або трое сабраныя дзеля імя Майго, там Я сярод іх».


\par }{\MM \VS{21}Тады Пётар, падыйшоўшы да Яго, сказаў: «Госпадзе! Колькі разоў брат мой будзе грашыць супраць мяне, і я дарую яму? Ці да сямі разоў?»


\par }{\MM \VS{22}Кажа яму Ісус: «Не кажу табе: да сямі, але да сямідзесяці разоў па сем.


\par }{\MM \VS{23}Дзеля гэтага Валадарства Нябеснае падобнае да чалавека валадара, які захацеў разрахавацца са слугамі сваімі.


\par }{\MM \VS{24}Калі ж пачаў ён рахавацца, прывялі да яго аднаго, які вінен быў дзесяць тысячаў талентаў.


\par }{\MM \VS{25}А як ня меў што аддаць, пан ягоны загадаў прадаць яго, і жонку ягоную, і дзяцей, і ўсё, што меў, і заплаціць.


\par }{\MM \VS{26}Тады слуга той, упаўшы, пакланіўся яму, кажучы: “Пане! Будзь доўгацярплівым да мяне, і ўсё табе аддам”.


\par }{\MM \VS{27}Пан, зьлітаваўшыся над слугою тым, адпусьціў яго і дараваў яму пазыку.


\par }{\MM \VS{28}А слуга той, выйшаўшы, знайшоў аднаго з таварышаў сваіх, які вінен быў яму сто дынараў, і, схапіўшы яго, душыў, кажучы: “Аддай мне, што вінен”.


\par }{\MM \VS{29}Тады таварыш ягоны, упаўшы да ног яго, прасіў яго, кажучы: “Будзь доўгацярплівым да мяне, і ўсё аддам табе”.


\par }{\MM \VS{30}А той не захацеў, але адыйшоўшы, кінуў яго ў вязьніцу, пакуль не аддасьць доўгу.


\par }{\MM \VS{31}Таварышы ягоныя, убачыўшы, што сталася, вельмі засмуціліся і, прыйшоўшы, паведамілі пану свайму ўсё, што сталася.


\par }{\MM \VS{32}Тады пан ягоны, паклікаўшы яго, кажа яму: “Злы слуга! Увесь твой доўг я дараваў табе, калі ты прасіў мяне.


\par }{\MM \VS{33}Ці ж ня мусіў і ты зьлітавацца над таварышам тваім, як і я зьлітаваўся над табою?”


\par }{\MM \VS{34}І, загневаўшыся, пан ягоны аддаў яго катам, пакуль не аддасьць яму ўсяго доўгу.


\par }{\MM \VS{35}Так і Айцец Мой Нябесны ўчыніць вам, калі не даруе кожны з вас ад сэрца свайго брату свайму грахоў ягоных».




\par }\Chap{Мц 19}{\MM \VerseOne{1}І сталася, калі скончыў Ісус словы гэтыя, выйшаў з Галілеі і прыйшоў у межы Юдэйскія на той бок Ярдану.


\par }{\MM \VS{2}І пайшлі за Ім шматлікія натоўпы, і Ён аздаравіў іх там.


\par }{\MM \VS{3}І падыйшлі да Яго фарысэі, спакушаючы Яго і кажучы Яму: «Ці за ўсякую віну можна чалавеку разводзіцца з жонкаю сваёю?»


\par }{\MM \VS{4}Ён жа, адказваючы, сказаў ім: «Ці вы не чыталі, што Той, Хто стварыў на пачатку, мужчынай і жанчынай стварыў іх?


\par }{\MM \VS{5}І Ён сказаў: “Дзеля гэтага пакіне чалавек бацьку і маці, і прылепіцца да жонкі сваёй; і будуць двое адным целам”.


\par }{\MM \VS{6}Так што яны ўжо ня двое, але адно цела. Вось жа, што Бог злучыў, тое чалавек няхай не разлучае».


\par }{\MM \VS{7}Яны кажуць Яму: «Як тады Майсей даў прыказаньне даць разводны ліст і пакінуць яе?»


\par }{\MM \VS{8}Ён кажа ім: «Майсей дзеля жорсткасьці сэрца вашага дазволіў вам разводзіцца з жонкамі вашымі, а на пачатку не было гэтак.


\par }{\MM \VS{9}А Я кажу вам: хто пакіне жонку сваю не за распусту і ажэніцца з іншаю, той чужаложыць; і хто ажэніцца з разьведзенаю, чужаложыць».


\par }{\MM \VS{10}Кажуць Яму вучні Ягоныя: «Калі гэткі абавязак чалавека да жонкі, не карысна жаніцца».


\par }{\MM \VS{11}Ён жа сказаў ім: «Ня ўсе ўмяшчаюць слова гэтае, але каму дадзена.


\par }{\MM \VS{12}Бо ёсьць скапцы, што з улоньня маці гэткімі нарадзіліся; і ёсьць скапцы, якія выпакладаныя людзьмі; і ёсьць скапцы, якія самі сябе выпакладалі дзеля Валадарства Нябеснага. Хто можа ўмясьціць, няхай умесьціць».


\par }{\MM \VS{13}Тады прыносілі да Яго дзяцей, каб Ён усклаў на іх рукі і памаліўся; а вучні забаранялі ім.


\par }{\MM \VS{14}А Ісус сказаў: «Пакіньце дзяцей і не забараняйце ім прыходзіць да Мяне; бо гэткіх ёсьць Валадарства Нябеснае».


\par }{\MM \VS{15}І, усклаўшы на іх рукі, пайшоў адтуль.


\par }{\MM \VS{16}І вось нехта, падыйшоўшы, сказаў Яму: «Настаўнік добры! Што мне зрабіць добрага, каб мець жыцьцё вечнае?»


\par }{\MM \VS{17}Ён жа сказаў яму: «Чаму ты называеш Мяне добрым? Ніхто ня добры, акрамя аднаго Бога. Калі ж хочаш увайсьці ў жыцьцё, захоўвай прыказаньні».


\par }{\MM \VS{18}Кажа Яму: «Якія?» Ісус жа сказаў: «Не забівай; не чужалож; не крадзі; ня сьведчы фальшыва;


\par }{\MM \VS{19}шануй бацьку твайго і маці; і любі бліжняга твайго, як самога сябе».


\par }{\MM \VS{20}Кажа Яму юнак: «Усё гэта я захаваў ад юнацтва майго. Чаго яшчэ мне не стае?»


\par }{\MM \VS{21}Ісус прамовіў да яго: «Калі хочаш быць дасканалым, ідзі, прадай маёмасьць тваю і раздай убогім, і будзеш мець скарб у небе, і прыходзь, ідзі за Мною».


\par }{\MM \VS{22}Пачуўшы гэтае слова, юнак адыйшоў засмучаны, бо меў вялікую маёмасьць.


\par }{\MM \VS{23}А Ісус сказаў вучням Сваім: «Сапраўды кажу вам, што цяжка багатаму ўвайсьці ў Валадарства Нябеснае.


\par }{\MM \VS{24}Зноў жа кажу вам: лягчэй вярблюду прайсьці праз вушка іголкі, чым багатаму ўвайсьці ў Валадарства Божае».


\par }{\MM \VS{25}Пачуўшы гэтае, вучні Ягоныя надта дзівіліся, кажучы: «Хто ж тады можа быць збаўленым?»


\par }{\MM \VS{26}А Ісус, паглядзеўшы, сказаў ім: «У людзей гэта немагчыма, а ў Бога ўсё магчыма».


\par }{\MM \VS{27}Тады Пётар, адказваючы, сказаў Яму: «Вось, мы пакінулі ўсё і пайшлі за Табою; што ж будзе нам?»


\par }{\MM \VS{28}А Ісус сказаў ім: «Сапраўды кажу вам, што вы, якія пайшлі за Мною, у адроджаным [сьвеце], калі Сын Чалавечы сядзе на пасадзе славы Сваёй, сядзеце на дванаццаці пасадах судзіць дванаццаць каленаў Ізраіля.


\par }{\MM \VS{29}І кожны, хто пакінуў дамы, або братоў, або сёстраў, або бацьку, або маці, або жонку, або дзяцей, або палі дзеля імя Майго, атрымае ў стакроць больш і ўспадкаеміць жыцьцё вечнае.


\par }{\MM \VS{30}Многія ж першыя будуць апошнімі, і апошнія — першымі.




\par }\Chap{Мц 20}{\MM \VerseOne{1}Бо Валадарства Нябеснае падобнае да чалавека гаспадара дому, які выйшаў рана раніцаю наняць работнікаў у вінаграднік свой.


\par }{\MM \VS{2}І, дамовіўшыся з работнікамі па дынару за дзень, паслаў іх у вінаграднік свой.


\par }{\MM \VS{3}І, выйшаўшы каля трэцяе гадзіны, ён убачыў іншых, якія стаялі на рынку бяз працы.


\par }{\MM \VS{4}І сказаў ім: “Ідзіце і вы ў вінаграднік мой і, што будзе справядліва, дам вам”. Яны пайшлі.


\par }{\MM \VS{5}Зноў выйшаўшы каля шостае і дзявятае гадзіны, зрабіў гэтаксама.


\par }{\MM \VS{6}А выйшаўшы каля адзінаццатае гадзіны, ён знайшоў іншых, якія стаялі бяз працы, і кажа ім: “Чаму вы стаіцё тут цэлы дзень бяз працы?”


\par }{\MM \VS{7}Яны кажуць яму: “Ніхто нас не наняў”. Ён кажа ім: “Ідзіце і вы ў вінаграднік і, што будзе справядліва, атрымаеце”.


\par }{\MM \VS{8}А як надыйшоў вечар, кажа гаспадар вінаградніку наглядчыку свайму: “Пакліч работнікаў і аддай ім плату, пачаўшы з апошніх да першых”.


\par }{\MM \VS{9}І тыя, што прыйшлі каля адзінаццатае гадзіны, атрымалі па дынару.


\par }{\MM \VS{10}А тыя, што прыйшлі першымі, думалі, што яны атрымаюць больш, але і яны атрымалі па дынару.


\par }{\MM \VS{11}І, атрымаўшы, пачалі наракаць на гаспадара дому,


\par }{\MM \VS{12}кажучы: “Гэтыя апошнія рабілі адну гадзіну, і ты зраўняў іх з намі, якія перанесьлі цяжар дня і сьпёку”.


\par }{\MM \VS{13}Ён жа, адказваючы, сказаў аднаму з іх: “Дружа! Я ня крыўджу цябе. Ці ж не за дынар ты дамовіўся са мною?


\par }{\MM \VS{14}Вазьмі сваё і ідзі. А я хачу даць гэтаму апошняму тое, што і табе.


\par }{\MM \VS{15}Ці ж я не магу ў сваім рабіць, што хачу? Або вока тваё злоснае, што я добры?”


\par }{\MM \VS{16}Гэтак будуць апошнія першымі, і першыя — апошнімі, бо шмат пакліканых, але мала выбраных».


\par }{\MM \VS{17}І, узыходзячы ў Ерусалім, Ісус дарогаю ўзяў дванаццаць вучняў Сваіх і сказаў ім:


\par }{\MM \VS{18}«Вось, мы ўзыходзім у Ерусалім, і Сын Чалавечы будзе выдадзены першасьвятарам і кніжнікам, і яны асудзяць Яго на сьмерць,


\par }{\MM \VS{19}і выдадуць Яго паганам на зьдзек, і бічаваньне, і ўкрыжаваньне; і на трэці дзень Ён уваскрэсьне».


\par }{\MM \VS{20}Тады падыйшла да Яго маці сыноў Заўдыя з сынамі сваімі, кланяючыся і нечага просячы ў Яго.


\par }{\MM \VS{21}Ён жа сказаў ёй: «Чаго ты хочаш?» Яна кажа Яму: «Скажы, каб гэтыя два сыны мае селі адзін праваруч Цябе, а другі — леваруч у Валадарстве Тваім».


\par }{\MM \VS{22}А Ісус, адказваючы, сказаў: «Ня ведаеце, чаго просіце. Ці можаце піць келіх, які Я маю піць, і хрысьціцца хрышчэньнем, якім Я хрышчуся?» Яны кажуць Яму: «Можам».


\par }{\MM \VS{23}І Ён кажа ім: «Сапраўды, келіх Мой будзеце піць і хрышчэньнем, якім Я хрышчуся, будзеце хрысьціцца, а сесьці праваруч Мяне і леваруч Мяне не магу даць вам, але каму падрыхтавана Айцом Маім».


\par }{\MM \VS{24}І пачуўшы гэта, дзесяцёра абурыліся на двух братоў.


\par }{\MM \VS{25}А Ісус, паклікаўшы іх, сказаў: «Вы ведаеце, што князі народаў пануюць над імі і магнаты маюць уладу над імі.


\par }{\MM \VS{26}А ў вас ня гэтак мае быць, але хто хоча між вамі стацца большым, няхай будзе служыцелем вашым,


\par }{\MM \VS{27}і хто хоча між вамі быць першым, няхай будзе слугою вашым,


\par }{\MM \VS{28}як і Сын Чалавечы не прыйшоў, каб Яму служылі, але каб паслужыць і аддаць душу Сваю на адкупленьне многіх».


\par }{\MM \VS{29}І калі яны выходзілі з Ерыхону, за Ім ішоў шматлікі натоўп.


\par }{\MM \VS{30}І вось, два сьляпыя, што сядзелі пры дарозе, пачуўшы, што Ісус праходзіць, закрычалі, кажучы: «Зьлітуйся над намі, Госпадзе, Сыне Давідаў!»


\par }{\MM \VS{31}А натоўп сварыўся на іх, каб маўчалі; а яны яшчэ мацней закрычалі, кажучы: «Зьлітуйся над намі, Госпадзе, Сыне Давідаў!»


\par }{\MM \VS{32}І, спыніўшыся, Ісус паклікаў іх і сказаў: «Што вы хочаце, каб Я зрабіў вам?»


\par }{\MM \VS{33}Яны кажуць Яму: «Госпадзе! Каб адчыніліся вочы нашыя».


\par }{\MM \VS{34}Ісус жа, зьлітаваўшыся, дакрануўся да вачэй іхніх, і адразу сталі бачыць вочы іхнія, і яны пайшлі за Ім.




\par }\Chap{Мц 21}{\MM \VerseOne{1}І калі наблізіліся да Ерусаліму і прыйшлі да Бэтфагі на гары Аліўнай, тады Ісус паслаў двух вучняў,


\par }{\MM \VS{2}кажучы ім: «Ідзіце ў мястэчка, якое перад вамі, і адразу знойдзеце асьліцу прывязаную і асьляня з ёю; адвязаўшы, прывядзіце да Мяне.


\par }{\MM \VS{3}І калі хто скажа вам нешта, адкажыце, што Госпад іх патрабуе, і адразу пашле іх».


\par }{\MM \VS{4}А ўсё гэтае сталася, каб споўнілася сказанае праз прарока, які кажа:


\par }{\MM \VS{5}«Скажыце дачцэ Сыёну: “Вось, Валадар твой ідзе да цябе ціхі, Які сядзіць на асьліцы і асьляняці, сыне пад’ярэмнай”».


\par }{\MM \VS{6}Пайшоўшы, вучні зрабілі так, як загадаў ім Ісус.


\par }{\MM \VS{7}Прывялі асьліцу і асьляня і ўсклалі на іх адзеньне сваё, і Ён сеў на іх.


\par }{\MM \VS{8}А шматлікі натоўп пасьцілаў на дарозе адзеньне сваё, а іншыя рэзалі галіны з дрэваў і пасьцілалі на дарозе.


\par }{\MM \VS{9}А натоўпы, што наперадзе і за Ім ішлі, крычалі, кажучы: «Гасанна Сыну Давіда! Дабраслаўлёны Той, Хто ідзе ў імя Госпада! Гасанна на вышынях!»


\par }{\MM \VS{10}І калі Ён увайшоў у Ерусалім, узварухнуўся ўвесь горад, кажучы: «Хто гэта?»


\par }{\MM \VS{11}А натоўпы казалі: «Гэта Ісус, прарок з Назарэту Галілейскага».


\par }{\MM \VS{12}І ўвайшоў Ісус у сьвятыню Божую, і выгнаў усіх, што продалі і куплялі ў сьвятыні, і сталы мяняльнікаў і лаўкі прадаўцоў галубоў перакуліў.


\par }{\MM \VS{13}І кажа ім: «Напісана: “Дом Мой домам малітвы будзе названы”. А вы зрабілі яго пячорай разбойнікаў».


\par }{\MM \VS{14}І падыйшлі да Яго ў сьвятыні сьляпыя і кульгавыя, і Ён аздаравіў іх.


\par }{\MM \VS{15}А першасьвятары і кніжнікі, убачыўшы цуды, якія Ён учыніў, і дзяцей, якія крычалі ў сьвятыні і казалі: «Гасанна Сыну Давіда!», — абурыліся


\par }{\MM \VS{16}і сказалі Яму: «Ці чуеш, што яны кажуць?» А Ісус кажа ім: «Так! Ці вы ніколі не чыталі: “З вуснаў немаўлятаў і тых, што пры грудзях, Ты ўчыніў хвалу?”»


\par }{\MM \VS{17}І, пакінуўшы іх, выйшаў з гораду ў Бэтанію, і правёў там ноч.


\par }{\MM \VS{18}А раніцаю, вяртаючыся ў горад, адчуў голад.


\par }{\MM \VS{19}І, убачыўшы пры дарозе адно дрэва фігавае, падыйшоў да яго, і нічога не знайшоў на ім, акрамя адной лістоты, і кажа да яго: «Няхай больш ня будзе з цябе плоду да веку». І адразу засохла дрэва фігавае.


\par }{\MM \VS{20}І, убачыўшы гэта, вучні зьдзівіліся, кажучы: «Як гэта адразу ж засохла дрэва фігавае?»


\par }{\MM \VS{21}А Ісус, адказваючы, сказаў ім: «Сапраўды кажу вам: калі вы будзеце мець веру і ня будзеце сумнявацца, ня толькі зробіце тое, што з дрэвам фігавым, але калі і гары гэтай скажаце: “Будзь узятая і кінутая ў мора”, — станецца.


\par }{\MM \VS{22}І ўсё, што будзеце прасіць у малітве з вераю, атрымаеце».


\par }{\MM \VS{23}І калі прыйшоў Ён у сьвятыню, падыйшлі да Яго, калі Ён вучыў, першасьвятары і старшыні народу, кажучы: «Якою ўладаю Ты гэта робіш? І хто Табе даў гэтую ўладу?»


\par }{\MM \VS{24}А Ісус, адказваючы, сказаў ім: «Спытаюся і Я ў вас адно слова; калі на гэта скажаце Мне, і Я вам скажу, якою ўладаю раблю гэта.


\par }{\MM \VS{25}Хрышчэньне Яна адкуль было: з неба ці ад людзей?» Яны ж разважалі між сабою, кажучы: «Калі скажам: “З неба”, — Ён скажа нам: “Чаму ж вы не паверылі яму?”


\par }{\MM \VS{26}А калі скажам: “Ад людзей”, — баімся натоўпу, бо ўсе маюць Яна за прарока».


\par }{\MM \VS{27}І, адказваючы, сказалі Ісусу: «Ня ведаем». І Ён сказаў ім: «І Я вам не скажу, якою ўладаю гэтае раблю.


\par }{\MM \VS{28}А як вы думаеце: чалавек меў дваіх дзяцей, і ён, падыйшоўшы да першага, сказаў: “Дзіцятка, ідзі сёньня працаваць у вінаграднік мой”.


\par }{\MM \VS{29}Той жа, адказваючы, сказаў: “Не хачу”, а пасьля, пакаяўшыся, пайшоў.


\par }{\MM \VS{30}І, падыйшоўшы да другога, ён сказаў тое самае. Той, адказваючы, сказаў: “Іду, гаспадару”, і не пайшоў.


\par }{\MM \VS{31}Каторы з двух выканаў волю бацькі?» Кажуць Яму: «Першы». Кажа ім Ісус: «Сапраўды кажу вам, што мытнікі і распусьніцы ідуць наперадзе вас у Валадарства Божае.


\par }{\MM \VS{32}Бо прыйшоў да вас Ян шляхам праведнасьці, і вы не паверылі яму, а мытнікі і распусьніцы паверылі яму; вы ж, бачачы гэтае, не пакаяліся пасьля, каб паверыць яму.


\par }{\MM \VS{33}Паслухайце другую прыповесьць: быў нейкі чалавек, гаспадар дому, які пасадзіў вінаграднік, і абгарадзіў яго плотам, і выкапаў у ім тоўчню, і пабудаваў вежу, і здаў яго вінаградарам, і выехаў.


\par }{\MM \VS{34}Калі ж наблізіўся час пладоў, ён паслаў слугаў сваіх да вінаградараў узяць плады свае.


\par }{\MM \VS{35}І схапілі вінаградары слугаў ягоных, аднаго зьбілі, другога забілі, а іншага ўкаменавалі.


\par }{\MM \VS{36}Зноў паслаў ён іншых слугаў, больш, чым раней; і з імі зрабілі тое самае.


\par }{\MM \VS{37}Нарэшце паслаў да іх сына свайго, кажучы: “Пасаромеюцца сына майго”.


\par }{\MM \VS{38}А вінаградары, убачыўшы сына, сказалі адзін аднаму: “Гэта спадкаемца! Хадзем, заб’ем яго і атрымаем спадчыну ягоную”.


\par }{\MM \VS{39}І, схапіўшы яго, выгналі вон з вінаградніку і забілі.


\par }{\MM \VS{40}Калі ж прыйдзе гаспадар вінаградніку, што зробіць ён з гэтымі вінаградарамі?»


\par }{\MM \VS{41}Кажуць Яму: «Ліхадзеяў гэтых жорстка выгубіць, а вінаграднік здасьць іншым вінаградарам, якія будуць аддаваць яму плады ў свой час».


\par }{\MM \VS{42}Кажа ім Ісус: «Няўжо вы ніколі не чыталі ў Пісаньні: “Камень, які адкінулі будаўнікі, стаўся галавою вугла. Ад Госпада гэта сталася, і дзіўна ў вачах нашых”.


\par }{\MM \VS{43}Дзеля гэтага кажу вам, што будзе забранае ў вас Валадарства Божае і дадзена будзе народу, які ўчыняе плады ягоныя.


\par }{\MM \VS{44}І той, хто ўпадзе на гэты камень, разаб’ецца; а на каго ён упадзе, таго раздушыць».


\par }{\MM \VS{45}І, пачуўшы прыповесьці Ягоныя, першасьвятары і фарысэі зразумелі, што Ён гаворыць пра іх.


\par }{\MM \VS{46}І, шукаючы ўзяць Яго, збаяліся натоўпаў, таму што яны мелі Яго за прарока.




\par }\Chap{Мц 22}{\MM \VerseOne{1}І, адказваючы, Ісус зноў гаварыў з імі ў прыповесьцях, кажучы:


\par }{\MM \VS{2}«Валадарства Нябеснае падобнае да чалавека валадара, які справіў вясельле для сына свайго.


\par }{\MM \VS{3}І ён паслаў слугаў сваіх клікаць пакліканых на вясельле; і тыя не хацелі прыйсьці.


\par }{\MM \VS{4}Зноў паслаў ён іншых слугаў, кажучы: “Скажыце пакліканым: Вось, я падрыхтаваў бяседу маю, валы мае і, што ўкормлена, зарэзаны, і ўсё падрыхтавана. Прыходзьце на вясельле”.


\par }{\MM \VS{5}А яны, ня дбаючы пра тое, пайшлі, хто на поле сваё, а хто да гандлю свайго.


\par }{\MM \VS{6}А іншыя, узяўшы слугаў ягоных, зьняважылі іх і забілі.


\par }{\MM \VS{7}Пачуўшы пра гэтае, валадар загневаўся і, паслаўшы жаўнераў сваіх, выгубіў забойцаў тых, і горад іхні спаліў.


\par }{\MM \VS{8}Тады кажа ён слугам сваім: “Сапраўды, вясельле падрыхтаванае, але пакліканыя не былі вартыя.


\par }{\MM \VS{9}Дык пайдзіце на ростані дарог і ўсіх, каго знойдзеце, клічце на вясельле”.


\par }{\MM \VS{10}І слугі тыя, выйшаўшы на дарогі, сабралі ўсіх, каго толькі знайшлі, злых і добрых; і на вясельлі было поўна гасьцей.


\par }{\MM \VS{11}Увайшоўшы ж пабачыць тых, што ўзьлягалі, валадар убачыў там чалавека, не апранутага ў вясельнае адзеньне,


\par }{\MM \VS{12}і кажа яму: “Дружа, як ты ўвайшоў сюды, ня маючы вясельнага адзеньня?” Той жа маўчаў.


\par }{\MM \VS{13}Тады сказаў валадар слугам: “Зьвязаўшы яму рукі і ногі, вазьміце яго і ўкіньце ў цемру вонкавую; там будзе плач і скрыгат зубоў.


\par }{\MM \VS{14}Бо шмат пакліканых, але мала выбраных”».


\par }{\MM \VS{15}Тады, пайшоўшы, фарысэі зрабілі нараду, як злавіць Яго ў словах.


\par }{\MM \VS{16}І пасылаюць да Яго вучняў сваіх з ірадыянамі, кажучы: «Настаўнік! Мы ведаем, што Ты праўдзівы і пра шлях Божы паводле праўды навучаеш, і не дагаджаеш нікому, бо не глядзіш на аблічча людзей.


\par }{\MM \VS{17}Дык скажы нам, як Ты думаеш, ці належыцца даваць даніну цэзару, ці не?»


\par }{\MM \VS{18}А Ісус, разумеючы зласьлівасьць іхнюю, сказаў: «Чаму спакушаеце Мяне, крывадушнікі?


\par }{\MM \VS{19}Пакажыце Мне манэту для даніны». Яны ж прынесьлі Яму дынар.


\par }{\MM \VS{20}І кажа ім: «Чый гэта вобраз і надпіс?»


\par }{\MM \VS{21}Кажуць Яму: «Цэзара». Тады кажа ім: «Дык аддавайце тое, што цэзара, цэзару, а тое, што Божае, — Богу».


\par }{\MM \VS{22}І, пачуўшы гэта, яны зьдзівіліся, і, пакінуўшы Яго, адыйшлі.


\par }{\MM \VS{23}У той дзень падыйшлі да Яго садукеі, якія кажуць, што няма ўваскрасеньня, і спыталіся ў Яго:


\par }{\MM \VS{24}«Настаўнік, Майсей сказаў: “Калі хто памрэ, ня маючы дзяцей, брат ягоны няхай возьме жонку ягоную і адновіць насеньне брату свайму”.


\par }{\MM \VS{25}Было ж у нас сем братоў, і першы, ажаніўшыся, памёр і, ня маючы насеньня, пакінуў жонку сваю брату свайму.


\par }{\MM \VS{26}Таксама і другі, і трэці, аж да сёмага.


\par }{\MM \VS{27}Пасьля ўсіх памерла і жонка.


\par }{\MM \VS{28}Дык пры ўваскрасеньні якога з сямі будзе яна жонкаю? Бо ўсе мелі яе».


\par }{\MM \VS{29}Адказваючы, Ісус сказаў ім: «Вы памыляецеся, ня ведаючы ані Пісаньня, ані моцы Божае.


\par }{\MM \VS{30}Бо пры ўваскрасеньні ня жэняцца і замуж не выходзяць, але будуць як анёлы Божыя ў небе.


\par }{\MM \VS{31}А наконт уваскрасеньня мёртвых, ці не чыталі вы сказанага вам Богам, Які кажа:


\par }{\MM \VS{32}“Я — Бог Абрагама, і Бог Ісаака, і Бог Якуба!” Бог ня ёсьць Бог мёртвых, але жывых».


\par }{\MM \VS{33}І, пачуўшы, натоўпы дзівіліся з вучэньня Ягонага.


\par }{\MM \VS{34}А фарысэі, пачуўшы, што Ён прымусіў змоўкнуць садукеяў, сабраліся супраць Яго.


\par }{\MM \VS{35}І спытаўся адзін з іх, законьнік, спакушаючы Яго і кажучы:


\par }{\MM \VS{36}«Настаўнік, якое найбольшае прыказаньне ў Законе?»


\par }{\MM \VS{37}А Ісус сказаў яму: «“Любі Госпада, Бога твайго, усім сэрцам тваім, і ўсёю душою тваёю, і ўсім разуменьнем тваім”.


\par }{\MM \VS{38}Гэта ёсьць першае і найбольшае прыказаньне.


\par }{\MM \VS{39}Другое ж падобнае да яго: “Любі бліжняга свайго, як самога сябе”.


\par }{\MM \VS{40}На гэтых двух прыказаньнях трымаецца ўвесь Закон і Прарокі».


\par }{\MM \VS{41}А ў фарысэяў, якія сабраліся, Ісус спытаўся,


\par }{\MM \VS{42}кажучы: «Што вы думаеце пра Хрыста? Чый Ён Сын?» Кажуць Яму: «Давіда».


\par }{\MM \VS{43}Кажа ім: «Як жа Давід у Духу называе Яго Госпадам, кажучы:


\par }{\MM \VS{44}“Сказаў Госпад Госпаду майму: Сядзь праваруч Мяне, пакуль пакладу ворагаў Тваіх як падножжа ног Тваіх”.


\par }{\MM \VS{45}Дык калі Давід называе Яго Госпадам, як жа Ён — сын ягоны?»


\par }{\MM \VS{46}І ніхто ня змог адказаць Яму ані слова; і з таго дня ніхто ўжо не адважваўся пытацца ў Яго.




\par }\Chap{Мц 23}{\MM \VerseOne{1}Тады Ісус прамовіў да натоўпаў і вучняў Сваіх,


\par }{\MM \VS{2}кажучы: «На Майсеевай лаве паселі кніжнікі і фарысэі.


\par }{\MM \VS{3}Дык усё, што скажуць вам захоўваць, захоўвайце і рабіце, але не рабіце паводле ўчынкаў іхніх, бо яны кажуць і ня робяць.


\par }{\MM \VS{4}Бо яны вяжуць цяжары цяжкія і невыносныя і ўскладаюць на плечы людзям, а самі пальцам сваім ня хочуць зрушыць іх.


\par }{\MM \VS{5}Усе ж учынкі свае яны робяць, каб бачылі іх людзі; пашыраюць філяктэрыі свае і павялічваюць крысо шатаў сваіх,


\par }{\MM \VS{6}і любяць першыя месцы на вячэрах і першыя месцы ў сынагогах,


\par }{\MM \VS{7}і вітаньні на рынку, і каб людзі называлі іх: “Раббі, раббі!”


\par }{\MM \VS{8}А вы не называйцеся “раббі”, бо адзін у вас Настаўнік — Хрыстос, а ўсе вы — браты.


\par }{\MM \VS{9}І айцом сабе не называйце [нікога] на зямлі, бо адзін у вас Айцец, Які ў небе.


\par }{\MM \VS{10}І не называйцеся настаўнікамі, бо адзін у вас Настаўнік — Хрыстос.


\par }{\MM \VS{11}А большы з вас няхай будзе вам за слугу.


\par }{\MM \VS{12}Усякі ж, хто ўзвысіць сябе, паніжаны будзе, а хто паніжае сябе, будзе ўзвышаны.


\par }{\MM \VS{13}Гора вам, кніжнікі і фарысэі, крывадушнікі, што зачыняеце Валадарства Нябеснае перад людзьмі; бо самі не ўваходзіце, і тым, што ўваходзяць, не дазваляеце ўвайсьці.


\par }{\MM \VS{14}Гора вам, кніжнікі і фарысэі, крывадушнікі, што аб’ядаеце дамы ўдоваў і дзеля віду доўга моліцеся; за гэта атрымаеце цяжэйшы прысуд.


\par }{\MM \VS{15}Гора вам, кніжнікі і фарысэі, крывадушнікі, што абыходзіце мора і сухмень, каб зрабіць хоць аднаго празэлітам, і, калі станецца, робіце яго сынам геенны, удвая [горшым] за вас.


\par }{\MM \VS{16}Гора вам, павадыры сьляпыя, якія кажаце: “Калі хто прысягне бажніцаю, гэта нічога, а калі хто прысягне золатам бажніцы, дык вінен”.


\par }{\MM \VS{17}Дурныя і сьляпыя! Бо што большае: золата або бажніца, якая асьвячае золата?


\par }{\MM \VS{18}І: “Калі хто прысягне ахвярнікам, гэта нічога, а калі хто прысягне дарам, які на ім, дык вінен”.


\par }{\MM \VS{19}Дурныя і сьляпыя! Бо што большае: дар або ахвярнік, які асьвячае дар?


\par }{\MM \VS{20}Дык той, хто прысягае ахвярнікам, прысягае і ім, і ўсім, што на ім;


\par }{\MM \VS{21}і хто прысягае бажніцаю, прысягае ёю і Тым, Хто жыве ў ёй;


\par }{\MM \VS{22}і хто прысягае небам, прысягае пасадам Божым і Тым, Хто сядзіць на ім.


\par }{\MM \VS{23}Гора вам, кніжнікі і фарысэі, крывадушнікі, што даяцё дзесяціну з мяты, аніжу і кмену, і пакінулі найважнейшае ў Законе: суд, і міласэрнасьць, і веру; гэтае трэба было рабіць, і таго не пакідаць.


\par }{\MM \VS{24}Павадыры сьляпыя, якія адцэджваеце камара, а глытаеце вярблюда!


\par }{\MM \VS{25}Гора вам, кніжнікі і фарысэі, крывадушнікі, што ачышчаеце звонку келіх і місу, а ўнутры яны напоўненыя рабункам і непаўстрыманасьцю.


\par }{\MM \VS{26}Фарысэй сьляпы, ачысьці перш знутры келіх і місу, каб і звонку сталіся чыстымі.


\par }{\MM \VS{27}Гора вам, кніжнікі і фарысэі, крывадушнікі, што падобныя да магілаў павапленых, якія звонку выглядаюць прыгожымі, а ўнутры напоўненыя косткамі мёртвых і ўсялякай нячыстасьцю.


\par }{\MM \VS{28}Гэтак і вы звонку выглядаеце людзям праведнымі, а ўнутры поўныя крывадушнасьці і беззаконьня.


\par }{\MM \VS{29}Гора вам, кніжнікі і фарысэі, крывадушнікі, што будуеце магілы прарокам, і аздабляеце надмагільлі праведнікаў,


\par }{\MM \VS{30}і кажаце: “Калі б мы былі ў дні бацькоў нашых, не былі б супольнікамі іхнімі ў крыві прарокаў”.


\par }{\MM \VS{31}Так што вы самі сьведчыце, што вы — сыны тых, якія забівалі прарокаў.


\par }{\MM \VS{32}Дапаўняйце ж меру бацькоў вашых.


\par }{\MM \VS{33}Зьмеі, спараджэньні яхідны, як уцячэце вы ад асуджэньня ў геенну?


\par }{\MM \VS{34}Вось, дзеля гэтага Я пасылаю да вас прарокаў, і мудрых, і кніжнікаў; і вы адных заб’яцё і ўкрыжуеце, і іншых будзеце біць у сынагогах вашых і гнаць з горада ў горад.


\par }{\MM \VS{35}Няхай жа прыйдзе на вас уся кроў праведная, пралітая на зямлі, ад крыві Абэля праведнага да крыві Захарыі, сына Барахіі, якога вы забілі між бажніцаю і ахвярнікам.


\par }{\MM \VS{36}Сапраўды кажу вам, што ўсё гэтае прыйдзе на пакаленьне гэтае.


\par }{\MM \VS{37}Ерусалім, Ерусалім, які забіваеш прарокаў і камянуеш пасланых да цябе! Колькі разоў хацеў Я сабраць дзяцей тваіх, як птушка зьбірае птушанят сваіх пад крылы, і вы не захацелі.


\par }{\MM \VS{38}Вось, пакідаецца вам дом ваш пусты.


\par }{\MM \VS{39}Бо кажу вам: ня будзеце бачыць Мяне ад сёньня, пакуль ня скажаце: “Дабраслаўлёны Той, Хто ідзе ў імя Госпада”».




\par }\Chap{Мц 24}{\MM \VerseOne{1}І, выйшаўшы, Ісус ішоў ад сьвятыні; і падыйшлі вучні Ягоныя, каб паказаць Яму пабудовы сьвятыні.


\par }{\MM \VS{2}А Ісус сказаў ім: «Ці бачыце ўсё гэтае? Сапраўды кажу вам: не застанецца тут камяня на камяні, які б ня быў зруйнаваны».


\par }{\MM \VS{3}А калі сядзеў Ён на гары Аліўнай, падыйшлі да Яго вучні насамоце, кажучы: «Скажы нам, калі гэта будзе, і які знак Твайго прыйсьця і сканчэньня веку?»


\par }{\MM \VS{4}І, адказваючы, Ісус сказаў ім: «Глядзіце, каб ніхто не падмануў вас,


\par }{\MM \VS{5}бо многія прыйдуць пад імем Маім, кажучы: “Я — Хрыстос”, — і шмат каго падмануць.


\par }{\MM \VS{6}Маеце чуць пра войны і чуткі ваенныя. Глядзіце, не трывожцеся, бо ўсё гэта мусіць стацца, але гэта яшчэ не канец.


\par }{\MM \VS{7}Бо паўстане народ на народ і валадарства на валадарства; і будуць голад, і пошасьці, і землятрусы месцамі.


\par }{\MM \VS{8}А ўсё гэтае — пачатак мукаў радзін.


\par }{\MM \VS{9}Тады будуць выдаваць вас на пакуты і забіваць вас, і зьненавідзяць вас усе народы за імя Маё.


\par }{\MM \VS{10}І тады згоршацца многія; і будуць выдаваць адзін аднаго, і ненавідзець адзін аднаго.


\par }{\MM \VS{11}І многія фальшывыя прарокі паўстануць, і падмануць многіх.


\par }{\MM \VS{12}І дзеля памнажэньня беззаконьня ў многіх асьцюдзянее любоў.


\par }{\MM \VS{13}А хто вытрывае да канца, будзе збаўлены.


\par }{\MM \VS{14}І будзе абвешчанае гэтае Эвангельле Валадарства па ўсім сьвеце на сьведчаньне ўсім народам, і тады прыйдзе канец.


\par }{\MM \VS{15}Дык калі ўбачыце агіду спусташэньня, пра якую сказаў Данііл прарок, што паўстане на месцы сьвятым, — хто чытае, няхай зразумее, —


\par }{\MM \VS{16}тады тыя, што ў Юдэі, няхай бягуць у горы,


\par }{\MM \VS{17}хто на даху, няхай не зыходзіць узяць што з дому свайго,


\par }{\MM \VS{18}і хто ў полі, няхай не варочаецца назад узяць адзеньне сваё.


\par }{\MM \VS{19}Гора ж тым, якія цяжарныя і якія кормяць грудзьмі, у тыя дні.


\par }{\MM \VS{20}Маліцеся ж, каб ня сталіся ўцёкі вашыя зімою або ў суботу.


\par }{\MM \VS{21}Бо тады будзе вялікі прыгнёт, якога не было ад пачатку сьвету аж дагэтуль, і ня будзе.


\par }{\MM \VS{22}І калі б не былі скарочаныя тыя дні, не было б збаўленае ніводнае цела, але дзеля выбраных будуць скарочаныя тыя дні.


\par }{\MM \VS{23}Тады, калі хто скажа вам: “Вось, тут Хрыстос, ці там”, — ня верце.


\par }{\MM \VS{24}Бо паўстануць фальшывыя хрысты і фальшывыя прарокі і дадуць вялікія знакі і цуды, каб падмануць, калі магчыма, і выбраных.


\par }{\MM \VS{25}Вось, Я наперад сказаў вам.


\par }{\MM \VS{26}Дык, калі скажуць вам: “Вось, Ён у пустыні”, — не выходзьце; “Вось, Ён у пакоях”, — ня верце.


\par }{\MM \VS{27}Бо, як бліскавіца выходзіць з усходу і сьвеціць да захаду, так будзе і прыйсьце Сына Чалавечага.


\par }{\MM \VS{28}Бо дзе мёртвае цела, там зьбяруцца і арлы.


\par }{\MM \VS{29}А адразу пасьля прыгнёту дзён тых сонца зацьмее, і месяц ня дасьць сьвятла свайго, і зоркі ўпадуць з неба, і сілы нябесныя захістаюцца.


\par }{\MM \VS{30}І тады зьявіцца знак Сына Чалавечага ў небе, і тады заплачуць усе калены зямлі і ўгледзяць Сына Чалавечага, Які ідзе на аблоках нябесных з сілаю і славаю вялікаю.


\par }{\MM \VS{31}І пашле Ён анёлаў Сваіх з гучным голасам трубным, і зьбяруць яны выбраных Ягоных ад чатырох вятроў, ад краю неба да краю яго.


\par }{\MM \VS{32}У дрэва фігавага навучыцеся прыповесьці: калі ўжо галінка ягоная робіцца мяккаю і пускае лісты, ведаеце, што блізка лета.


\par }{\MM \VS{33}Гэтак і вы, калі ўбачыце ўсё гэтае, ведайце, што блізка, у дзьвярах.


\par }{\MM \VS{34}Сапраўды кажу вам: не праміне пакаленьне гэтае, як усё гэта станецца.


\par }{\MM \VS{35}Неба і зямля прамінуць; а словы Мае не прамінуць.


\par }{\MM \VS{36}А пра дзень той і гадзіну ніхто ня ведае, нават анёлы, якія ў небе, а толькі Айцец Мой адзін.


\par }{\MM \VS{37}Але, як было ў дні Ноя, так будзе і ў прыйсьце Сына Чалавечага.


\par }{\MM \VS{38}Бо як было ў дні перад патопам: елі, пілі, жаніліся і замуж выходзілі, аж да таго дня, як увайшоў Ной у каўчэг,


\par }{\MM \VS{39}і не разумелі, пакуль не прыйшоў патоп і не забраў усіх, так будзе і ў прыйсьце Сына Чалавечага.


\par }{\MM \VS{40}Тады будуць двое ў полі: адзін бярэцца, а другі пакідаецца.


\par }{\MM \VS{41}Дзьве, якія мелюць у жорнах: адна бярэцца, а другая пакідаецца.


\par }{\MM \VS{42}Дык чувайце, бо ня ведаеце, у якую гадзіну Госпад ваш прыйдзе.


\par }{\MM \VS{43}Вы ж разумееце тое, што, калі б ведаў гаспадар дому, у якую варту прыйдзе злодзей, чуваў бы і не дапусьціў падкапаць дом свой.


\par }{\MM \VS{44}Дзеля гэтага і вы будзьце падрыхтаваныя, бо Сын Чалавечы прыйдзе ў гадзіну, у якую ня думаеце.


\par }{\MM \VS{45}Хто такі верны і мудры слуга, якога гаспадар ягоны паставіў над хатнімі сваімі даваць ім ежу ў свой час?


\par }{\MM \VS{46}Шчасьлівы той слуга, якога гаспадар ягоны, прыйшоўшы, знойдзе, што робіць гэтак.


\par }{\MM \VS{47}Сапраўды кажу вам, што над усёю маёмасьцю сваёю паставіць яго.


\par }{\MM \VS{48}А калі скажа той злы слуга ў сэрцы сваім: “Марудзіць прыйсьці гаспадар мой”, —


\par }{\MM \VS{49}і пачне біць таварышаў сваіх, таксама есьці і піць з п’яніцамі, —


\par }{\MM \VS{50}прыйдзе гаспадар слугі таго ў дзень, у які ён не чакае, і ў гадзіну, у якую ня ведае,


\par }{\MM \VS{51}і адлучыць яго, і ўчыніць яму адзін лёс з крывадушнікамі; там будзе плач і скрыгат зубоў.




\par }\Chap{Мц 25}{\MM \VerseOne{1}Тады падобнае будзе Валадарства Нябеснае да дзесяці дзяўчынаў, якія, узяўшы лямпы свае, выйшлі насустрач жаніху.


\par }{\MM \VS{2}А пяць з іх былі мудрыя, і пяць — дурныя.


\par }{\MM \VS{3}Тыя, што былі дурныя, узяўшы лямпы свае, ня ўзялі з сабою алею.


\par }{\MM \VS{4}А мудрыя ўзялі алей у пасудзінах сваіх разам з лямпамі сваімі.


\par }{\MM \VS{5}А як жаніх замарудзіў, задрамалі ўсе і паснулі.


\par }{\MM \VS{6}А сярод ночы ўзьняўся крык: “Вось, жаніх ідзе, выходзьце насустрач яму!”


\par }{\MM \VS{7}Тады ўсталі ўсе тыя дзяўчыны і направілі лямпы свае.


\par }{\MM \VS{8}Дурныя ж сказалі мудрым: “Дайце нам вашага алею, бо лямпы нашыя згасаюць”.


\par }{\MM \VS{9}А мудрыя адказалі, кажучы: “Каб хапіла і нам, і вам, ідзіце лепш да прадаўцоў і купіце сабе”.


\par }{\MM \VS{10}Калі ж пайшлі яны купляць, прыйшоў жаніх, і падрыхтаваныя ўвайшлі з ім на вясельле, і дзьверы былі зачыненыя.


\par }{\MM \VS{11}А пасьля прыходзяць і другія дзяўчыны, кажучы: “Пане, пане! Адчыні нам!”


\par }{\MM \VS{12}Ён жа, адказваючы, сказаў: “Сапраўды кажу вам: ня ведаю вас”.


\par }{\MM \VS{13}Дык чувайце, бо ня ведаеце ані дня, ані гадзіны, у якую прыйдзе Сын Чалавечы.


\par }{\MM \VS{14}Бо, як чалавек, выяжджаючы, паклікаў слугаў сваіх і даў ім маёмасьць сваю.


\par }{\MM \VS{15}І аднаму даў пяць талентаў, а іншаму — два, а іншаму — адзін; кожнаму паводле сілы ягонай, і адразу выехаў.


\par }{\MM \VS{16}Той, які ўзяў пяць талентаў, пайшоўшы, працаваў з імі і прыдбаў другія пяць талентаў.


\par }{\MM \VS{17}Гэтаксама і той, [які ўзяў] два, прыдбаў і другія два.


\par }{\MM \VS{18}А той, які ўзяў адзін, адыйшоўшы, закапаў яго ў зямлю і схаваў срэбра пана свайго.


\par }{\MM \VS{19}Праз доўгі час прыходзіць пан слугаў тых і рахуецца з імі.


\par }{\MM \VS{20}І, падыйшоўшы, той, які ўзяў пяць талентаў, прынёс другія пяць талентаў, кажучы: “Пане, пяць талентаў ты даў мне; вось другія пяць талентаў я прыдбаў на іх”.


\par }{\MM \VS{21}А пан ягоны прамовіў да яго: “Добра, добры і верны слуга! У малым ты быў верны, над многім цябе пастаўлю; увайдзі ў радасьць пана твайго”.


\par }{\MM \VS{22}Падыйшоўшы, той, які ўзяў два таленты, сказаў: “Пане, два таленты ты даў мне, вось, другія два таленты я прыдбаў на іх”.


\par }{\MM \VS{23}Прамовіў да яго пан ягоны: “Добра, добры і верны слуга! У малым ты быў верны, над многім цябе пастаўлю; увайдзі ў радасьць пана твайго”.


\par }{\MM \VS{24}А той, які ўзяў адзін талент, падыйшоўшы, сказаў: “Пане, я ведаю цябе, што ты — чалавек жорсткі, які жне, дзе ня сеяў, і зьбірае, дзе не рассыпаў.


\par }{\MM \VS{25}І, збаяўшыся, я пайшоў і схаваў талент твой у зямлю; вось, трымай тваё”.


\par }{\MM \VS{26}Адказваючы, пан ягоны сказаў яму: “Злы слуга і лянівы! Ты ведаў, што я жну, дзе ня сеяў, і зьбіраю, дзе не рассыпаў.


\par }{\MM \VS{27}Дык мусіў ты аддаць срэбра маё купцам; і я, прыйшоўшы, атрымаў бы сваё з прыбыткам.


\par }{\MM \VS{28}Дык вазьміце ў яго талент і дайце таму, які мае дзесяць талентаў.


\par }{\MM \VS{29}Бо ўсякаму, хто мае, будзе дадзена і памножыцца, а ў таго, хто ня мае, і тое, што мае, будзе ўзята ў яго.


\par }{\MM \VS{30}А нягоднага слугу кіньце ў цемру вонкавую; там будзе плач і скрыгат зубоў”.


\par }{\MM \VS{31}А калі прыйдзе Сын Чалавечы ў славе Сваёй, і ўсе сьвятыя анёлы з Ім, тады Ён сядзе на пасадзе славы Сваёй.


\par }{\MM \VS{32}І будуць сабраныя перад Ім усе народы; і Ён аддзеліць адных ад другіх, як пастух аддзяляе авечак ад казлоў.


\par }{\MM \VS{33}І паставіць авечак праваруч Сябе, а казлоў — леваруч.


\par }{\MM \VS{34}Тады скажа Валадар тым, якія праваруч Яго: “Ідзіце, дабраслаўлёныя Айцом Маім, вазьміце ў спадчыну Валадарства, падрыхтаванае вам ад заснаваньня сьвету.


\par }{\MM \VS{35}Бо Я быў галодны, і вы далі Мне есьці; Я смагнуў, і вы напаілі Мяне; быў чужынцам, і вы прынялі Мяне,


\par }{\MM \VS{36}быў голы, і вы апранулі Мяне; быў хворы, і вы адведалі Мяне; быў у вязьніцы, і вы прыйшлі да Мяне”.


\par }{\MM \VS{37}Тады адкажуць Яму праведнікі, кажучы: “Госпадзе! Калі мы бачылі Цябе галодным і накармілі, ці сасьмяглым і напаілі?


\par }{\MM \VS{38}Калі ж мы бачылі Цябе чужынцам і прынялі, ці голым і апранулі?


\par }{\MM \VS{39}Калі ж мы бачылі Цябе хворым, ці ў вязьніцы, і прыйшлі да Цябе?”


\par }{\MM \VS{40}І, адказваючы, Валадар скажа ім: “Сапраўды кажу вам: тое, што вы зрабілі аднаму з гэтых братоў Маіх меншых, вы Мне зрабілі”.


\par }{\MM \VS{41}Тады скажа Ён і тым, якія леваруч: “Ідзіце ад Мяне, праклятыя, у агонь вечны, падрыхтаваны д’яблу і анёлам ягоным.


\par }{\MM \VS{42}Бо Я быў галодны, і вы ня далі Мне есьці; смагнуў, і вы не напаілі Мяне;


\par }{\MM \VS{43}быў чужынцам, і вы не прынялі Мяне; быў голы, і вы не апранулі Мяне; быў хворы і ў вязьніцы, і вы не адведалі Мяне”.


\par }{\MM \VS{44}Тады і яны адкажуць Яму, кажучы: “Госпадзе, калі мы бачылі Цябе галодным, ці сасьмяглым, ці чужынцам, ці голым, ці хворым, ці ў вязьніцы, і не паслужылі Табе?”


\par }{\MM \VS{45}Тады адкажа Ён ім, кажучы: “Сапраўды кажу вам: тое, што вы не зрабілі аднаму з гэтых меншых, Мне не зрабілі”.


\par }{\MM \VS{46}І пойдуць гэтыя на пакараньне вечнае, а праведнікі — у жыцьцё вечнае».




\par }\Chap{Мц 26}{\MM \VerseOne{1}І сталася, калі Ісус скончыў усе гэтыя словы, сказаў вучням Сваім:


\par }{\MM \VS{2}«Вы ведаеце, што праз два дні будзе Пасха, і Сын Чалавечы будзе выдадзены на ўкрыжаваньне».


\par }{\MM \VS{3}Тады сабраліся першасьвятары, і кніжнікі, і старшыні народу на панадворак першасьвятара на імя Каяфа.


\par }{\MM \VS{4}І радзіліся яны, каб узяць Ісуса подступам і забіць.


\par }{\MM \VS{5}Але казалі: «Ня ў сьвята, каб ня сталася замяшаньня ў народзе».


\par }{\MM \VS{6}А Ісус быў у Бэтаніі, у доме Сымона пракажонага.


\par }{\MM \VS{7}Падыйшла да Яго жанчына, якая мела алябастравы збанок міра шматкаштоўнага, і выліла на галаву Ягоную, калі Ён узьлягаў.


\par }{\MM \VS{8}Убачыўшы гэта, вучні Ягоныя абурыліся, кажучы: «Навошта гэткае марнаваньне?


\par }{\MM \VS{9}Бо можна было добра прадаць гэтае міра і раздаць убогім».


\par }{\MM \VS{10}А Ісус, зразумеўшы гэта, сказаў ім: «Што робіце прыкрасьць жанчыне? Бо яна добры ўчынак зрабіла дзеля Мяне.


\par }{\MM \VS{11}Бо ўбогіх заўсёды маеце з сабою, а Мяне не заўсёды маеце.


\par }{\MM \VS{12}Бо выліўшы міра гэтае на цела Маё, яна ўчыніла гэта на пахаваньне Маё.


\par }{\MM \VS{13}Сапраўды кажу вам: дзе толькі будзе абвешчана Эвангельле гэтае ў-ва ўсім сьвеце, будзе сказана і пра тое, што яна зрабіла, на ўспамін пра яе».


\par }{\MM \VS{14}Тады пайшоў адзін з Дванаццаці, называны Юда Іскарыёт, да першасьвятароў.


\par }{\MM \VS{15}Ён сказаў: «Што хочаце мне даць, і я вам выдам Яго?» А яны паставілі яму трыццаць срэбнікаў.


\par }{\MM \VS{16}І з таго часу ён шукаў нагоды, каб выдаць Яго.


\par }{\MM \VS{17}А ў першы дзень Праснакоў падыйшлі вучні да Ісуса, кажучы Яму: «Дзе хочаш падрыхтаваць Табе есьці Пасху?»


\par }{\MM \VS{18}Ён жа сказаў: «Ідзіце ў горад да такога і такога і скажыце яму: “Настаўнік гаворыць: 'Час Мой блізкі; у цябе ўчыню Пасху з вучнямі Маімі'”».


\par }{\MM \VS{19}І зрабілі вучні, як загадаў ім Ісус; і падрыхтавалі Пасху.


\par }{\MM \VS{20}А калі настаў вечар, Ён узьлёг з Дванаццацьцю.


\par }{\MM \VS{21}І, калі яны елі, Ён сказаў: «Сапраўды кажу вам, што адзін з вас выдасьць Мяне».


\par }{\MM \VS{22}І, надта засмуціўшыся, яны пачалі гаварыць Яму, кожны з іх: «Ці ня я, Госпадзе?»


\par }{\MM \VS{23}Ён жа, адказваючы, сказаў: «Той, які мачае са Мною руку ў місе, гэты выдасьць Мяне.


\par }{\MM \VS{24}Сапраўды, Сын Чалавечы ідзе, як напісана пра Яго, але гора таму чалавеку, праз якога Сын Чалавечы выдаецца; лепш было б яму, каб ня быў нарадзіўшыся чалавек гэты».


\par }{\MM \VS{25}Адказваючы, Юда, які выдаў Яго, сказаў: «Ці ня я, Раббі?» Кажа яму: «Ты сказаў».


\par }{\MM \VS{26}Калі ж яны елі, Ісус узяў хлеб, і, дабраславіўшы, паламаў, і даў вучням, і сказаў: «Бярыце, ешце; гэта ёсьць Цела Маё».


\par }{\MM \VS{27}І, узяўшы келіх і падзякаваўшы, даў ім, кажучы: «Піце з яго ўсе,


\par }{\MM \VS{28}бо гэта ёсьць Кроў Мая Новага Запавету, якая праліваецца за многіх дзеля адпушчэньня грахоў.


\par }{\MM \VS{29}Кажу ж вам, што адгэтуль ня буду піць ад гэтага плоду вінаграднага аж да таго дня, калі буду яго піць з вамі новае ў Валадарстве Айца Майго».


\par }{\MM \VS{30}І, засьпяваўшы, яны пайшлі на гару Аліўную.


\par }{\MM \VS{31}Тады кажа ім Ісус: «Усе вы згоршыцеся праз Мяне ў гэтую ноч, бо напісана: “Удару пастуха, і будуць расьцярушаныя авечкі статку”.


\par }{\MM \VS{32}Але пасьля ўваскрасеньня Майго прыйду перад вамі ў Галілею».


\par }{\MM \VS{33}Адказваючы, Пётар сказаў Яму: «Калі і ўсе згоршацца праз Цябе, я ніколі ня згоршуся».


\par }{\MM \VS{34}Сказаў яму Ісус: «Сапраўды кажу табе, што ў гэтую ноч, перш, чым певень запяе, тройчы адрачэшся ад Мяне».


\par }{\MM \VS{35}Кажа Яму Пётар: «Калі б мусіў і памерці з Табою, не адракуся ад Цябе». Таксама гаварылі і ўсе вучні.


\par }{\MM \VS{36}Тады ідзе з імі Ісус у месца, званае Гетсэманія, і кажа вучням: «Пасядзіце тут, пакуль Я, адыйшоўшы, памалюся там».


\par }{\MM \VS{37}І, узяўшы Пятра і абодвух сыноў Заўдыя, пачаў тужыць і сумаваць.


\par }{\MM \VS{38}Тады кажа ім: «Смутная душа Мая аж да сьмерці, застаньцеся тут і чувайце са Мною».


\par }{\MM \VS{39}І, адыйшоўшыся трохі, упаў на аблічча Сваё, молячыся і кажучы: «Ойча Мой! Калі магчыма, няхай абміне Мяне келіх гэты; аднак не як Я хачу, але як Ты».


\par }{\MM \VS{40}І прыходзіць да вучняў, і знаходзіць іх у сьне, і кажа Пятру: «Гэтак не маглі вы і аднае гадзіны чуваць са Мною?


\par }{\MM \VS{41}Чувайце і маліцеся, каб не ўвайсьці ў спакусу. Сапраўды, дух ахвочы, а цела кволае».


\par }{\MM \VS{42}Ізноў, другі раз адыйшоўшы, маліўся, кажучы: «Ойча Мой! Калі ня можа келіх гэты абмінуць Мяне, каб Мне ня піць яго, няхай станецца воля Твая!»


\par }{\MM \VS{43}І, прыйшоўшы, знаходзіць іх ізноў у сьне; бо вочы іхнія абцяжэлі.


\par }{\MM \VS{44}І, пакінуўшы іх, адыйшоўшы, маліўся трэці раз, кажучы тое самае слова.


\par }{\MM \VS{45}Тады прыходзіць да вучняў Сваіх і кажа ім: «Сьпіцё яшчэ і адпачываеце? Вось, наблізілася гадзіна, і Сын Чалавечы будзе выдадзены ў рукі грэшнікаў.


\par }{\MM \VS{46}Уставайце, хадзем! Вось, наблізіўся той, хто Мяне выдае».


\par }{\MM \VS{47}І калі Ён яшчэ гаварыў, вось, прыйшоў Юда, адзін з Дванаццаці, і з ім шматлікі натоўп з мячамі і каламі ад першасьвятароў і старшыняў народу.


\par }{\MM \VS{48}А той, што выдаваў Яго, даў ім знак, кажучы: «Каго я пацалую, гэта Ён; бярыце Яго».


\par }{\MM \VS{49}І адразу, падыйшоўшы да Ісуса, сказаў: «Радуйся, Раббі!», і пацалаваў Яго.


\par }{\MM \VS{50}А Ісус сказаў яму: «Дружа, дзеля чаго ты прыйшоў?» Тады тыя, што прыйшлі, усклалі рукі на Ісуса і ўзялі Яго.


\par }{\MM \VS{51}І вось, адзін з тых, што былі з Ісусам, выцягнуўшы руку, выхапіў меч свой і, ударыўшы слугу першасьвятара, адсек яму вуха.


\par }{\MM \VS{52}Тады кажа яму Ісус: «Вярні меч твой на месца ягонае; бо ўсе, што ўзялі меч, ад мяча загінуць.


\par }{\MM \VS{53}Ці ты думаеш, што Я ня маю сілы цяпер упрасіць Айца Майго, і Ён паставіць побач Мяне больш за дванаццаць легіёнаў анёлаў?


\par }{\MM \VS{54}Як жа споўніцца Пісаньне, што гэта мусіць стацца?»


\par }{\MM \VS{55}У тую гадзіну сказаў Ісус натоўпу: «Быццам на разбойніка выйшлі вы з мячамі і каламі схапіць Мяне. Кожны дзень сядзеў Я з вамі, навучаючы ў сьвятыні, і вы не хапалі Мяне.


\par }{\MM \VS{56}А гэта ўсё сталася, каб споўніліся Пісаньні прарокаў». Тады ўсе вучні, пакінуўшы Яго, паўцякалі.


\par }{\MM \VS{57}А тыя, што схапілі Ісуса, завялі [Яго] да першасьвятара Каяфы, дзе былі сабраныя кніжнікі і старшыні.


\par }{\MM \VS{58}Пётар жа ішоў за Ім здалёк аж да панадворку першасьвятара; і, увайшоўшы ў сярэдзіну, сеў з паслугачамі, каб бачыць канец.


\par }{\MM \VS{59}А першасьвятары і старшыні, і ўвесь сынэдрыён шукалі фальшывага сьведчаньня супраць Ісуса, каб забіць Яго,


\par }{\MM \VS{60}і не знаходзілі. І многія фальшывыя сьведкі, што прыходзілі, не знайшлі. Нарэшце, два фальшывыя сьведкі, якія прыйшлі,


\par }{\MM \VS{61}сказалі: «Ён прамаўляў: “Магу зруйнаваць бажніцу Божую і ў тры дні збудаваць яе”».


\par }{\MM \VS{62}І, устаўшы, першасьвятар сказаў Яму: «Ты нічога не адказваеш? Што яны супраць Цябе сьведчаць?»


\par }{\MM \VS{63}А Ісус маўчаў. І, адказваючы, першасьвятар сказаў Яму: «Заклінаю Цябе Богам Жывым, каб Ты сказаў нам, ці Ты — Хрыстос, Сын Божы?»


\par }{\MM \VS{64}Кажа яму Ісус: «Ты сказаў. Да таго кажу вам: адгэтуль угледзіце Сына Чалавечага, Які сядзіць праваруч Моцы і ідзе на аблоках нябесных».


\par }{\MM \VS{65}Тады першасьвятар разьдзёр шаты свае, кажучы: «Ён блюзьніць! Якую яшчэ маем патрэбу ў сьведках? Вось, цяпер вы пачулі блюзьнерства Ягонае.


\par }{\MM \VS{66}Што вы думаеце?» Яны ж, адказваючы, сказалі: «Ён варты сьмерці».


\par }{\MM \VS{67}Тады плявалі Яму ў аблічча і білі Яго; а іншыя білі Яго па шчоках,


\par }{\MM \VS{68}кажучы: «Прароч нам, Хрыстос, хто ўдарыў Цябе?»


\par }{\MM \VS{69}А Пётар сядзеў звонку, на панадворку, і падыйшла да яго адна служка, кажучы: «І ты быў з Ісусам Галілейцам».


\par }{\MM \VS{70}Ён жа адрокся перад усімі, кажучы: «Ня ведаю, што ты кажаш».


\par }{\MM \VS{71}Калі ж ён выходзіў за браму, убачыла яго другая і кажа тым, якія былі там: «І гэты быў з Ісусам з Назарэту».


\par }{\MM \VS{72}І ён ізноў адрокся з прысягаю, што ня ведае Чалавека Гэтага.


\par }{\MM \VS{73}Неўзабаве тыя, што падыйшлі і стаялі там, сказалі Пятру: «Праўда, і ты з іх, бо і гаворка твая выяўляе цябе».


\par }{\MM \VS{74}Тады ён пачаў бажыцца і прысягаць, што ня ведае Чалавека Гэтага. І адразу запяяў певень.


\par }{\MM \VS{75}І ўзгадаў Пётар слова Ісуса, сказанае яму: «Перш, чым певень запяе, тройчы адрачэшся ад Мяне». І, выйшаўшы вонкі, заплакаў горка.




\par }\Chap{Мц 27}{\MM \VerseOne{1}А калі настала раніца, усе першасьвятары і старшыні народу мелі нараду адносна Ісуса, каб забіць Яго.


\par }{\MM \VS{2}І, зьвязаўшы Яго, павялі і выдалі Яго Понтыю Пілату, ваяводзе.


\par }{\MM \VS{3}Тады Юда, які выдаў Яго, убачыўшы, што Ён асуджаны, пакаяўшыся, зьвярнуў трыццаць срэбнікаў першасьвятарам і старшыням,


\par }{\MM \VS{4}кажучы: «Саграшыў я, выдаўшы кроў бязьвінную». Яны ж сказалі яму: «Што нам да гэтага? Глядзі сам».


\par }{\MM \VS{5}І, кінуўшы срэбра ў бажніцы, ён выйшаў і, адыйшоўшы, павесіўся.


\par }{\MM \VS{6}А першасьвятары, узяўшы срэбра, сказалі: «Нельга кінуць яго ў скарбонку, бо яно — цана крыві».


\par }{\MM \VS{7}Зрабіўшы ж нараду, яны купілі за яго поле ганчара, каб хаваць чужынцаў.


\par }{\MM \VS{8}Дзеля гэтага завецца поле тое “полем крыві” аж да сёньня.


\par }{\MM \VS{9}Тады споўнілася сказанае праз Ярэмію прарока, які кажа: «І ўзялі трыццаць срэбнікаў, цану Ацэненага, Якога ацанілі сыны Ізраіля,


\par }{\MM \VS{10}і далі іх за поле ганчара, як загадаў мне Госпад».


\par }{\MM \VS{11}А Ісус стаў перад ваяводам; і спытаўся ў Яго ваявода, кажучы: «Ты — Валадар Юдэйскі?» Ісус жа сказаў яму: «Ты кажаш».


\par }{\MM \VS{12}І, калі абвінавачвалі Яго першасьвятары і старшыні, Ён нічога не адказваў.


\par }{\MM \VS{13}Тады кажа Яму Пілат: «Ня чуеш, колькі сьведчаць супраць Цябе?»


\par }{\MM \VS{14}І не адказаў яму ніводнага слова, так што ваявода надта дзівіўся.


\par }{\MM \VS{15}А на сьвята ваявода меў звычай вызваляць натоўпу аднаго вязьня, якога яны хочуць.


\par }{\MM \VS{16}Мелі ж тады знакамітага вязьня, называнага Барабба.


\par }{\MM \VS{17}Дык калі яны сабраліся, сказаў ім Пілат: «Каго хочаце, каб я вызваліў вам: Бараббу ці Ісуса, называнага Хрыстом?»


\par }{\MM \VS{18}Бо ведаў, што праз зайздрасьць выдалі Яго.


\par }{\MM \VS{19}Калі ён сядзеў на судовым пасадзе, жонка ягоная паслала да яго, кажучы: «Няма чаго [рабіць] табе і Праведніку Гэтаму, бо я шмат перацярпела сёньня ў-ва сьне дзеля Яго».


\par }{\MM \VS{20}Але першасьвятары і старшыні пераканалі натоўп, каб прасілі Бараббу, а Ісуса загубілі.


\par }{\MM \VS{21}Адказваючы, ваявода сказаў ім: «Каго хочаце з гэтых двух, каб я вызваліў вам?» Яны ж сказалі: «Бараббу».


\par }{\MM \VS{22}Кажа ім Пілат: «Што тады я ўчыню Ісусу, называнаму Хрыстом?» Кажуць яму ўсе: «Няхай будзе ўкрыжаваны!»


\par }{\MM \VS{23}А ваявода сказаў: «Дык якое зло ўчыніў Ён?» А яны яшчэ мацней закрычалі, кажучы: «Няхай будзе ўкрыжаваны!»


\par }{\MM \VS{24}Пілат, бачачы, што няма ніякай рады, але замяшаньне стаецца яшчэ большае, узяўшы ваду, памыў рукі перад натоўпам, кажучы: «Бязьвінны я ў крыві Праведніка Гэтага. Вы глядзіце».


\par }{\MM \VS{25}І, адказваючы, увесь народ сказаў: «Кроў Ягоная на нас і на дзецях нашых!»


\par }{\MM \VS{26}Тады ён вызваліў ім Бараббу, а Ісуса, убічаваўшы, выдаў, каб быў укрыжаваны.


\par }{\MM \VS{27}Тады жаўнеры ваяводы, узяўшы Ісуса ў прэторыю, сабралі на Яго ўсю кагорту.


\par }{\MM \VS{28}І, зьняўшы з Яго [ўсё], усклалі на Яго плашч пунсовы,


\par }{\MM \VS{29}і, сплёўшы вянок з церня, усклалі на галаву Ягоную, і [далі] трысьціну ў правую руку Ягоную, і, кленчучы перад Ім, зьдзекваліся з Яго, кажучы: «Радуйся, Валадару Юдэйскі!»


\par }{\MM \VS{30}І тыя, што плявалі на Яго, узялі трысьціну, і білі па галаве Ягонай.


\par }{\MM \VS{31}І, калі назьдзекваліся з Яго, зьнялі з Яго плашч, і апранулі Яго ў адзеньне Ягонае, і павялі Яго на ўкрыжаваньне.


\par }{\MM \VS{32}А выходзячы, яны знайшлі чалавека Кірэнэйца, на імя Сымон; яго прымусілі несьці крыж Ягоны.


\par }{\MM \VS{33}І прыйшлі на месца, называнае Галгофа, што азначае Месца Чэрапа.


\par }{\MM \VS{34}Яны далі Яму піць воцат, зьмяшаны з жоўцю; і, пакаштаваўшы, Ён не захацеў піць.


\par }{\MM \VS{35}А тыя, што ўкрыжавалі Яго, падзялілі адзеньне Ягонае, кідаючы жэрабя, каб споўнілася сказанае праз прарока: «Падзялілі адзеньне маё між сабою і пра вопратку маю кідалі жэрабя».


\par }{\MM \VS{36}І, пасеўшы, пільнавалі Яго там.


\par }{\MM \VS{37}І зьмясьцілі над галавою Яго надпіс пра віну Ягоную: «Гэта Ісус, Валадар Юдэйскі».


\par }{\MM \VS{38}Тады былі ўкрыжаваныя з Ім разам два разбойнікі: адзін — праваруч, а другі — леваруч.


\par }{\MM \VS{39}А тыя, што праходзілі міма, блюзьнілі на Яго, ківаючы галовамі сваімі


\par }{\MM \VS{40}і кажучы: «Ты, Які руйнуеш бажніцу і ў тры дні адбудоўваеш, збаў Сябе Самога! Калі Ты — Сын Божы, зыйдзі з крыжа!»


\par }{\MM \VS{41}Таксама і першасьвятары з кніжнікамі і старшынямі, зьдзекуючыся, казалі:


\par }{\MM \VS{42}«Іншых збаўляў, а Сябе ня можа збавіць! Калі Ён — Валадар Ізраіля, няхай зыйдзе цяпер з крыжа, і мы паверым Яму.


\par }{\MM \VS{43}Спадзяваўся на Бога, няхай Ён цяпер выбавіць Яго, калі хоча Яго. Бо Ён казаў: “Я — Сын Божы”».


\par }{\MM \VS{44}Да таго і разбойнікі, укрыжаваныя разам з Ім, зьневажалі Яго.


\par }{\MM \VS{45}А ад шостае гадзіны цемра сталася па ўсёй зямлі да гадзіны дзявятае.


\par }{\MM \VS{46}Каля ж дзявятае гадзіны загаласіў Ісус моцным голасам: «Элі! Элі! Лама сабахтані?», што значыць: «Божа Мой! Божа Мой! Чаму Ты Мяне пакінуў?»


\par }{\MM \VS{47}А некаторыя з тых, што там стаялі, пачуўшы, казалі: «Ён Ільлю кліча».


\par }{\MM \VS{48}І адразу адзін з іх, пабегшы, і ўзяўшы губку, і напоўніўшы яе воцатам, і ўсклаўшы на трысьціну, даваў Яму піць.


\par }{\MM \VS{49}А іншыя казалі: «Пакінь, паглядзім, ці прыйдзе Ільля збавіць Яго».


\par }{\MM \VS{50}А Ісус, зноў усклікнуўшы моцным голасам, аддаў духа.


\par }{\MM \VS{51}І вось, заслона ў бажніцы была разьдзёртая надвое ад верху да нізу; і зямля затрэслася; і скалы разьдзерліся.


\par }{\MM \VS{52}І магілы адчыніліся; і шмат целаў памёршых сьвятых паўстала,


\par }{\MM \VS{53}і, выйшаўшы з магілаў, пасьля ўваскрасеньня Ягонага ўвайшлі ў сьвяты горад і зьявіліся многім.


\par }{\MM \VS{54}Сотнік жа і тыя, што з ім пільнавалі Ісуса, убачыўшы землятрус і тое, што сталася, страхам напалохаліся, кажучы: «Праўда, Ён — Сын Божы».


\par }{\MM \VS{55}Было там шмат жанчынаў, што глядзелі здалёк, якія ішлі за Ісусам з Галілеі, паслугуючы Яму.


\par }{\MM \VS{56}Між імі былі Марыя Магдалена, і Марыя, маці Якуба і Ёсіі, і маці сыноў Заўдыя.


\par }{\MM \VS{57}А калі настаў вечар, прыйшоў багаты чалавек з Арыматэі, на імя Язэп, які таксама быў вучнем Ісуса.


\par }{\MM \VS{58}Ён, падыйшоўшы да Пілата, прасіў цела Ісуса. Тады Пілат загадаў аддаць цела.


\par }{\MM \VS{59}І, узяўшы цела, Язэп абкруціў Яго чыстай палатнінаю


\par }{\MM \VS{60}і палажыў Яго ў сваёй новай магіле, якую ён высек у скале; і, прываліўшы вялікі камень да ўваходу ў магілу, адыйшоў.


\par }{\MM \VS{61}Былі ж там Марыя Магдалена і другая Марыя, якія сядзелі насупраць магілы.


\par }{\MM \VS{62}А на наступны дзень, які пасьля дня прыгатаваньня, сабраліся першасьвятары і фарысэі ў Пілата,


\par }{\MM \VS{63}кажучы: «Пане! Мы ўзгадалі, што падманшчык той, як быў яшчэ жывы, казаў: “Праз тры дні ўваскрэсну”.


\par }{\MM \VS{64}Дык загадай вартаваць магілу да трэцяга дня, каб не прыйшлі вучні Ягоныя ўначы, і ня ўкралі Яго, і не сказалі народу: “Ён уваскрос з мёртвых”. І будзе апошні падман горшы за першы».


\par }{\MM \VS{65}Пілат жа прамовіў да іх: «Маеце варту; ідзіце, вартуйце, як ведаеце».


\par }{\MM \VS{66}Яны ж, пайшоўшы, вартавалі магілу з вартаю, запячатаўшы камень.




\par }\Chap{Мц 28}{\MM \VerseOne{1}Пасьля суботы, пры надыходзе першага дня пасьля суботы, прыйшла Марыя Магдалена і другая Марыя паглядзець магілу.


\par }{\MM \VS{2}І вось, стаўся вялікі землятрус; бо анёл Госпада, зыйшоўшы з неба, падыйшоўшы, адваліў камень ад уваходу ў магілу і сеў на ім.


\par }{\MM \VS{3}А выгляд ягоны быў, як бліскавіца, і адзеньне ягонае белае, як сьнег.


\par }{\MM \VS{4}І ад страху перад ім затрэсьліся вартаўнікі і сталіся як мёртвыя.


\par }{\MM \VS{5}А анёл, адказваючы, сказаў жанчынам: «Ня бойцеся! Бо ведаю, што вы шукаеце Ісуса ўкрыжаванага.


\par }{\MM \VS{6}Яго няма тут, бо Ён уваскрос, як казаў. Хадзіце, паглядзіце месца, дзе ляжаў Госпад.


\par }{\MM \VS{7}І, хутка пайшоўшы, скажыце вучням Ягоным, што Ён уваскрос з мёртвых, і вось, ідзе перад вамі ў Галілею; там Яго ўбачыце. Вось, я сказаў вам».


\par }{\MM \VS{8}І, выйшаўшы хутка з магілы, яны са страхам і радасьцю вялікай пабеглі паведаміць вучням Ягоным.


\par }{\MM \VS{9}Калі ж яны ішлі паведаміць вучням Ягоным, вось, Ісус сустрэў іх, кажучы: «Радуйцеся!» І яны, падыйшоўшы, абнялі ногі Ягоныя, і пакланіліся Яму.


\par }{\MM \VS{10}Тады кажа ім Ісус: «Ня бойцеся! Ідзіце, паведаміце братам Маім, каб ішлі ў Галілею; і там яны ўгледзяць Мяне».


\par }{\MM \VS{11}Калі ж яны ішлі, вось, некаторыя з вартаўнікоў, пайшоўшы ў горад, паведамілі першасьвятарам усё, што сталася.


\par }{\MM \VS{12}І тыя, сабраўшыся са старшынямі і зрабіўшы нараду, далі даволі грошаў жаўнерам,


\par }{\MM \VS{13}кажучы: «Скажыце, што вучні Ягоныя, прыйшоўшы ўначы, укралі Яго, калі вы спалі.


\par }{\MM \VS{14}І, калі пачуе пра гэта ваявода, мы пераканаем яго, і вам учынім, каб ня мелі клопату».


\par }{\MM \VS{15}Яны ж, узяўшы грошы, зрабілі, як іх навучылі. І пашырылася слова гэтае між Юдэямі аж да сёньня.


\par }{\MM \VS{16}А адзінаццаць вучняў пайшлі ў Галілею на гару, куды вызначыў ім Ісус.


\par }{\MM \VS{17}І, убачыўшы Яго, пакланіліся Яму; а некаторыя сумняваліся.


\par }{\MM \VS{18}І, падыйшоўшы, Ісус сказаў ім, кажучы: «Дадзена Мне ўся ўлада ў небе і на зямлі.


\par }{\MM \VS{19}Дык ідзіце, вучыце ўсе народы, хрысьцячы іх у імя Айца, і Сына, і Сьвятога Духа,


\par }{\MM \VS{20}навучаючы іх захоўваць усё, што Я загадаў вам. І вось, Я з вамі ў-ва ўсе дні да сканчэньня веку». Амэн.

\par }