\NormalFont\ShortTitle{1 ПЯТРА}

{\MT ПЕРШАЕ ПАЎСЮДНАЕ ПАСЛАНЬНЕ АПОСТАЛА ПЯТРА



\par }\ChapOne{1 Пт 1}{\MM \VerseOne{1}Пётар, апостал Ісуса Хрыста, — выбраным вандроўнікам, расьцярушаным у Поньце, Галятыі, Кападокіі, Азіі і Бітыніі,


\par }{\MM \VS{2}паводле прадбачаньня Бога Айца, праз асьвячэньне Духа, дзеля паслухмянасьці і пакрапленьня крывёю Ісуса Хрыста: ласка і супакой няхай вам памножацца!


\par }{\MM \VS{3}Дабраслаўлёны Бог і Айцец Госпада нашага Ісуса Хрыста, Які паводле вялікай літасьці Сваёй адрадзіў нас праз уваскрасеньне Ісуса Хрыста з мёртвых дзеля жывое надзеі,


\par }{\MM \VS{4}дзеля спадчыны незьнішчальнае і беззаганнае, якая не завяне і якая захоўваецца ў небе дзеля нас,


\par }{\MM \VS{5}якія сілаю Божаю праз веру захаваныя дзеля збаўленьня, гатовага адкрыцца ў апошні час.


\par }{\MM \VS{6}З гэтага радуйцеся, крыху цяпер, калі трэба, ад розных спакусаў пасмуткаваўшы,


\par }{\MM \VS{7}каб выпрабаваньне веры вашае, якая шмат каштоўнейшая за золата, што гіне, хоць і агнём выпрабоўваецца, было знойдзена на хвалу, і пашану, і славу ў адкрыцьці Ісуса Хрыста,


\par }{\MM \VS{8}Якога, ня бачыўшы, любіце і дзеля Якога, хоць не аглядаючы, але верачы [ў Яго], радуецеся радасьцю невымоўнаю і найслаўнейшаю,


\par }{\MM \VS{9}атрымліваючы вынік веры вашае — збаўленьне душаў.


\par }{\MM \VS{10}Гэтага збаўленьня шукалі і дапытываліся прарокі, якія прарочылі пра ласку адносна вас,


\par }{\MM \VS{11}дасьледуючы, пра што ці пра якую пару паведамляў у іх Дух Хрыстовы, прадвяшчаючы пакуты Хрыстовыя і славу пасьля іх.


\par }{\MM \VS{12}Ім было адкрыта, што ня ім, але нам служыла абвешчанае вам цяпер тымі, якія дабравесьцілі вам у Духу Сьвятым, Які пасланы з неба, да чаго анёлы жадаюць прыхіліцца.


\par }{\MM \VS{13}Дзеля гэтага, падперазаўшы паясьніцы розуму вашага і будучы цьвярозымі, да канца спадзявайцеся на ласку, якая прыносіцца вам у адкрыцьці Ісуса Хрыста.


\par }{\MM \VS{14}Як паслухмяныя дзеці, не прыпадабняйцеся ранейшым пажаданьням у няведаньні вашым,


\par }{\MM \VS{15}але, паводле [прыкладу] Сьвятога, Які паклікаў вас, і самі будзьце сьвятымі ў-ва ўсім ладзе жыцьця,


\par }{\MM \VS{16}бо напісана: «Будзьце сьвятыя, бо Я — Сьвяты».


\par }{\MM \VS{17}І калі называеце Айцом Таго, Які судзіць кожнага паводле справаў ягоных, не ўзіраючыся на аблічча, са страхам праводзьце час вандраваньня вашага,


\par }{\MM \VS{18}ведаючы, што не зьнішчальным срэбрам ці золатам выбаўлены вы ад марнага ладу жыцьця, перададзенага ад бацькоў,


\par }{\MM \VS{19}але каштоўнай крывёю Хрыста, як Ягняці беззаганнага і неапаганенага,


\par }{\MM \VS{20}прадвызначанага яшчэ да стварэньня сьвету, але зьяўленага ў апошнія часы дзеля вас,


\par }{\MM \VS{21}якія паверылі праз Яго ў Бога, Які ўваскрасіў Яго з мёртвых і даў Яму славу, каб вера вашая і надзея была ў Богу.


\par }{\MM \VS{22}Ачысьціўшы душы вашыя паслухмянасьцю праўдзе праз Духа дзеля некрывадушнага браталюбства, з чыстым сэрцам шчыра любіце адзін аднаго,


\par }{\MM \VS{23}як тыя, што адроджаныя не са зьнішчальнага насеньня, але з незьнішчальнага, праз слова Бога Жывога, Які трывае на вякі.


\par }{\MM \VS{24}Бо ўсякае цела — як трава, і ўсякая слава чалавечая — як кветка на траве; засохла трава, і кветка яе ўпала,


\par }{\MM \VS{25}але слова Госпада трывае на вякі. А гэта ёсьць тое слова, якое вам дабравешчана.




\par }\Chap{1 Пт 2}{\MM \VerseOne{1}Дык адклаўшы ўсякую ліхоту, і ўсякі подступ, і крывадушнасьць, і зайздрасьць, і ўсякія абмаўляньні,


\par }{\MM \VS{2}як нованароджаныя немаўляты, зажадайце чыстага слоўнага малака, каб ад яго вы расьлі,


\par }{\MM \VS{3}бо вы пакаштавалі, што Госпад добры.


\par }{\MM \VS{4}Падыходзячы да Яго, жывога Камяня, адкінутага людзьмі, але выбранага Богам, каштоўнага,


\par }{\MM \VS{5}і самі, як жывыя камяні, будуйцеся ў дом духоўны, сьвятарства сьвятое, каб узносіць духоўныя ахвяры, адпаведныя Богу, праз Ісуса Хрыста.


\par }{\MM \VS{6}Дзеля гэтага і зьмешчана ў Пісаньні: «Вось, Я кладу ў Сыёне кутні Камень, выбраны, каштоўны, і хто верыць у Яго, ня будзе асаромлены».


\par }{\MM \VS{7}Дык Ён для вас, якія вераць, — каштоўнасьць, а для тых, якія ня вераць, — камень, які адкінулі будаўнікі, які стаўся галавой вугла,


\par }{\MM \VS{8}камень спатыкненьня і скала згаршэньня для тых, якія спатыкаюцца аб слова, не скараючыся, дзеля чаго і пакінутыя.


\par }{\MM \VS{9}А вы — выбраны род, валадарнае сьвятарства, народ сьвяты, людзі, атрыманыя як удзел, каб абвяшчаць цноты Таго, Які паклікаў вас з цемры ў дзівоснае сьвятло Сваё,


\par }{\MM \VS{10}некалі не народ, а цяпер — народ Божы; [некалі] не мілаваныя, а цяпер — памілаваныя.


\par }{\MM \VS{11}Улюбёныя, прашу вас, як прыхадняў і вандроўнікаў, высьцерагайцеся цялесных пажаданьняў, якія змагаюцца супраць душы,


\par }{\MM \VS{12}і мейце добры лад жыцьця між паганамі, каб яны за тое, за што ачарняюць вас, як ліхадзеяў, гледзячы на добрыя справы [вашыя], славілі Бога ў дзень адведзінаў.


\par }{\MM \VS{13}Дык падпарадкоўвайцеся ўсякаму стварэньню чалавечаму дзеля Госпада, ці то валадару, як вышэйшай [уладзе],


\par }{\MM \VS{14}ці то ваяводам, як праз яго пасыланым дзеля помсты ліхадзеям і дзеля пахвалы тым, якія робяць дабро.


\par }{\MM \VS{15}Бо гэткая ёсьць воля Божая, каб мы, робячы дабро, прымушалі замаўчаць невуцтва неразумных людзей,


\par }{\MM \VS{16}як свабодныя, і не як тыя, што свабоду маюць як падставу для ліхоты, але як слугі Божыя.


\par }{\MM \VS{17}Усіх паважайце, брацтва любіце, Бога бойцеся, валадара шануйце.


\par }{\MM \VS{18}Слугі, з усякім страхам падпарадкоўвайцеся ўладарам, ня толькі добрым і спагадным, але і круцельскім.


\par }{\MM \VS{19}Бо гэта ласка [Божая], калі хто дзеля сумленьня Божага пераносіць смутак, церпячы несправядліва.


\par }{\MM \VS{20}Бо што за слава, калі вы трываеце, як б’юць вас за грахі? Але калі робячы дабро і церпячы, трываеце, гэта ласка ў Бога.


\par }{\MM \VS{21}Бо вы на гэта пакліканыя, бо і Хрыстос перацярпеў за нас, пакінуўшы нам прыклад, каб мы ішлі па сьлядах Ягоных.


\par }{\MM \VS{22}Ён не зрабіў аніякага грэху, і не было подступу ў вуснах Ягоных.


\par }{\MM \VS{23}Ён, зьневажаны, не зьневажаў у адказ, церпячы, не пагражаў, а перадаў [суд] Таму, Хто судзіць справядліва.


\par }{\MM \VS{24}Ён грахі нашыя Сам узьнёс у целе Сваім на дрэва, каб мы, памёршы дзеля грахоў, жылі ў праведнасьці; ранамі Ягонымі вы аздароўленыя.


\par }{\MM \VS{25}Бо вы былі як авечкі, што заблукалі, але цяпер вярнуліся да Пастыра і Епіскапа душаў вашых.




\par }\Chap{1 Пт 3}{\MM \VerseOne{1}Таксама і вы, жонкі, падпарадкоўвайцеся сваім мужам, каб і тыя, што не скараюцца слову, ладам жыцьця жонак бяз слова былі здабываныя,


\par }{\MM \VS{2}гледзячы на чыстае жыцьцё вашае ў страху [Божым].


\par }{\MM \VS{3}Няхай будзе [аздобаю] ня вонкавае заплятаньне валасоў і залатыя ўпрыгожваньні або апрананьне ў шаты сьвету,


\par }{\MM \VS{4}але таемны сэрца чалавек у незьнішчальнасьці ціхага і спакойнага духа, што вельмі каштоўна перад Богам.


\par }{\MM \VS{5}Бо гэтак некалі аздаблялі сябе, падпарадкоўваючыся сва­ім мужам, і сьвятыя жанчыны, якія спадзяваліся на Бога.


\par }{\MM \VS{6}Гэтак Сара слухалася Абрагама, называючы яго гаспадаром, і вы сталіся дзецьмі яе, калі робіце дабро і не палохаецеся аніякага страху.


\par }{\MM \VS{7}Таксама і вы, мужы, жывіце з разуменьнем з жонкамі, аддаючы ім, як найслабейшай пасудзіне, пашану, бо і яны — суспадчыньніцы ласкі жыцьця, каб не было перашкоды ў малітвах вашых.


\par }{\MM \VS{8}Нарэшце, будзьце ўсе аднадумныя, спачувайце адзін аднаму, [будзьце] браталюбныя, спагадлівыя, пачцівыя,


\par }{\MM \VS{9}не аддавайце ліхам за ліха ці зьнявагай за зьнявагу, а, наадварот, дабраслаўляйце, ведаючы, што вы дзеля гэтага пакліканыя, каб узяць у спадчыну дабраслаўленьне.


\par }{\MM \VS{10}Бо хто хоча жыцьцё любіць і бачыць добрыя дні, няхай стрымлівае язык свой ад ліхоты і вусны свае, каб не гаварылі падступна,


\par }{\MM \VS{11}няхай ухіляецца ад ліха і робіць дабро; няхай шукае супакою і імкнецца да яго.


\par }{\MM \VS{12}Бо вочы Госпада — на праведных, і вушы Ягоныя — да просьбаў іхніх, але аблічча Госпада — супраць тых, якія робяць ліхое.


\par }{\MM \VS{13}І хто зробіць вам зло, калі вы станецеся пераймальнікамі добрага?


\par }{\MM \VS{14}Але калі вы і пацярпелі за праведнасьць, вы шчасьлівыя. А страху іхняга не палохайцеся і не трывожцеся.


\par }{\MM \VS{15}Госпада Бога сьвяціце ў сэрцах вашых. Будзьце заўсёды гатовыя даць адказ кожнаму, хто просіць у вас слова адносна вашае надзеі, з ціхасьцю і са страхам,


\par }{\MM \VS{16}маючы добрае сумленьне, каб у тым, за што ачарняюць вас, як ліхадзеяў, былі асаромленыя тыя, якія ганяць ваш добры лад жыцьця ў Хрысьце.


\par }{\MM \VS{17}Бо, калі хоча воля Божая, лепш цярпець, робячы добрае, чым робячы благое.


\par }{\MM \VS{18}Бо і Хрыстос, каб прывесьці нас да Бога, раз пацярпеў за грахі, Праведны — за няправедных, забіты целам, але ажыўлены Духам,


\par }{\MM \VS{19}у Якім Ён, пайшоўшы, абвяшчаў духам, што ў вязьніцы,


\par }{\MM \VS{20}тым, якія некалі не скарыліся, калі чакала іх Божае доўгацярпеньне ў дні Ноя, пры будаваньні каўчэга, у якім некалькі, гэта значыцца восем душаў, былі ўратаваныя ад вады.


\par }{\MM \VS{21}Гэтак і нас цяпер на ўзор гэтага хрышчэньне — не абмыцьцё бруду цела, але абяцаньне Богу добрага сумленьня, — збаўляе праз уваскрасеньне Ісуса Хрыста,


\par }{\MM \VS{22}Які, узыйшоўшы ў неба, знаходзіцца праваруч Бога, і Яму падпарадкаваныя анёлы, і ўлады, і сілы.




\par }\Chap{1 Пт 4}{\MM \VerseOne{1}Дык як Хрыстос цярпеў за нас целам, і вы ўзброй­цеся такой думкаю, што той, хто церпіць целам, перастае грашыць,


\par }{\MM \VS{2}каб рэшту часу ў целе жыць не паводле чалавечых пажаданьняў, але паводле волі Божае.


\par }{\MM \VS{3}Бо досыць ужо, што мы ў мінулы час жыцьця выконвалі волю паганаў, ходзячы ў бессаромнасьці, пажаданьнях, абпіваньні віном, гулянках, банкетаваньнях і агідным ідалапаклонстве.


\par }{\MM \VS{4}Таму яны зьдзіўляюцца, што вы не бежыцё з імі на гэты разьліў распусты, і блюзьняць.


\par }{\MM \VS{5}Яны дадуць справаздачу Таму, Хто гатовы судзіць жывых і мёртвых.


\par }{\MM \VS{6}Бо дзеля гэтага і мёртвым было дабравешчана, каб яны, суджаныя па-чалавечаму целам, жылі па-Божаму духам.


\par }{\MM \VS{7}А канец усяму набліжаецца. Дык будзьце пры розуме і цьвярозымі ў малітвах.


\par }{\MM \VS{8}А перш за ўсё мейце нязьменную любоў адзін да аднаго, бо любоў прыкрые мноства грахоў.


\par }{\MM \VS{9}Будзьце гасьцінныя адны да адных без нараканьняў.


\par }{\MM \VS{10}Служыце адзін аднаму кожны тым дарам [ласкі], які атрымаў, як добрыя аканомы разнастайнае ласкі Божае.


\par }{\MM \VS{11}Калі хто гаворыць — як словы Божыя; калі хто служыць — па сіле, якую дае Бог, каб у-ва ўсім славіўся Бог праз Ісуса Хрыста, Якому слава і ўлада на вякі вякоў. Амэн.


\par }{\MM \VS{12}Улюбёныя! Не зьдзіўляйцеся вогненнаму [выпрабаваньню], якое стаецца дзеля спакушэньня вас, нібы нешта дзіўнае здарылася.


\par }{\MM \VS{13}Але, як супольнікі ў пакутах Хрыстовых, радуйцеся, каб і ў адкрыцьці славы Ягонай радавацца і весяліцца.


\par }{\MM \VS{14}Калі зьневажаюць вас за імя Хрыста, вы шчасьлівыя, бо Дух славы, Дух Божы супачывае на вас. Тыя блюзьняць [на Яго], а вы славіце.


\par }{\MM \VS{15}Абы толькі не цярпеў хто з вас мукі як забойца, або злодзей, або ліхадзей, або той, хто квапіцца на чужое;


\par }{\MM \VS{16}а калі як Хрысьціянін, не саромся, але слаў Бога за гэткі ўдзел.


\par }{\MM \VS{17}Бо час пачацца суду ад дому Божага. А калі спачатку ад нас, дык які канец тых, якія не скарыліся Эвангельлю Божаму?


\par }{\MM \VS{18}І калі праведны ледзьве збавіцца, дык бязбожнік і грэшнік дзе апынуцца?


\par }{\MM \VS{19}Так што тыя, якія церпяць паводле волі Божай, няхай перададуць Яму, як вернаму Творцу, душы свае, робячы дабро.




\par }\Chap{1 Пт 5}{\MM \VerseOne{1}Старостаў, якія сярод вас, прашу я, сустаршыня і сьведка пакутаў Хрыстовых і супольнік славы, якая мае адкрыцца:


\par }{\MM \VS{2}пасьвіце Божы статак, які ў вас, гледзячы за ім не пад прынукаю, але добраахвотна, і не дзеля прыбыткаў, але з ахвотаю,


\par }{\MM \VS{3}і не пануючы над спадчынай, але даючы прыклад статку,


\par }{\MM \VS{4}і калі зьявіцца Найвышэйшы Пастыр, атрымаеце вянок славы, які ня счэзьне.


\par }{\MM \VS{5}Таксама і вы, маладыя, падпарадкоўвайцеся старостам, а ўсе, падпарадкоўваючыся адзін аднаму, апраніцеся ў пакорнасьць, бо Бог пыхлівым працівіцца, а пакорным ласку дае.


\par }{\MM \VS{6}Дык скарыцеся пад уладную руку Божую, каб Ён узьвялічыў вас у свой час.


\par }{\MM \VS{7}Усе турботы свае ўскладайце на Яго, бо Ён клапоціцца пра вас.


\par }{\MM \VS{8}Будзьце цьвярозымі, чувайце, бо супраціўнік ваш, д’ябал, як леў рыклівы, ходзіць, шукаючы, каго праглынуць.


\par }{\MM \VS{9}Супрацьстаньце яму цьвёрдай вераю, ведаючы, што такія самыя пакуты здараюцца з братамі вашымі ў сьвеце.


\par }{\MM \VS{10}А Бог усякае ласкі, Які паклікаў нас, што крыху цярпелі, у вечную славу Сваю ў Хрысьце Ісусе, няхай Сам удасканаліць вас, няхай умацуе, няхай узмоцніць, няхай угрунтуе.


\par }{\MM \VS{11}Яму слава і ўлада на вякі вякоў. Амэн.


\par }{\MM \VS{12}Гэта коратка напісаў я вам праз Сілуана, вернага, як лічу, брата, каб суцешыць і засьведчыць, што праўдзівая ласка Божая, у якой вы стаіцё.


\par }{\MM \VS{13}Вітае вас [царква], што ў Бабілоне, выбраная разам з вамі, і Марк, мой сын.


\par }{\MM \VS{14}Прывітайце адзін аднаго пацалункам любові. Супакой вам усім, якія ў Хрысьце Ісусе. Амэн.

\par }