\NormalFont\ShortTitle{ГАЛЯТАЎ}

{\MT ПАСЛАНЬНЕ ДА ГАЛЯТАЎ АПОСТАЛА ПАЎЛА



\par }\ChapOne{Гал 1}{\MM \VerseOne{1}Павал, апостал не ад людзей і не праз чалавека, але праз Ісуса Хрыста і Бога Айца, Які ўваскрасіў Яго з мёртвых,


\par }{\MM \VS{2}і ўсе браты, што са мною, — цэрквам Галятыі:


\par }{\MM \VS{3}ласка вам і супакой ад Бога Айца і ад Госпада нашага Ісуса Хрыста,


\par }{\MM \VS{4}Які аддаў Сябе за грахі нашыя, каб вырваць нас з цяперашняга веку злога паводле волі Бога і Айца нашага,


\par }{\MM \VS{5}Якому слава на вякі вякоў. Амэн.


\par }{\MM \VS{6}Дзіўлюся, што вы гэтак хутка перакінуліся ад Таго, Які паклікаў вас да ласкі Хрыста, да іншага дабравесьця,


\par }{\MM \VS{7}якое ня ёсьць іншае, а толькі ёсьць некаторыя, якія вас трывожаць і хочуць перамяніць Эвангельле Хрыстовае.


\par }{\MM \VS{8}Але калі нават мы ці анёл з неба будзе дабравесьціць вам насуперак таму, што мы дабравесьцілі вам, няхай будзе адлучаны!


\par }{\MM \VS{9}Як раней мы сказалі, і цяпер ізноў кажу: калі хто дабравесьціць вам насуперак таму, што вы прынялі, няхай будзе адлучаны!


\par }{\MM \VS{10}Бо ці ж я на людзей спадзяюся, ці на Бога? Ці шукаю, каб спадабацца людзям? Бо калі б я яшчэ людзям дагаджаў, дык ня быў бы слугою Хрыста.


\par }{\MM \VS{11}Паведамляю ж вам, браты, што Эвангельле, якое я дабравесьціў, ня ёсьць ад чалавека;


\par }{\MM \VS{12}бо я не праз чалавека прыняў яго і быў навучаны, але праз адкрыцьцё Ісуса Хрыста.


\par }{\MM \VS{13}Бо вы чулі пра мой ранейшы лад жыцьця ў Юдэйстве, што я бяз меры перасьледаваў Царкву Божую і нішчыў яе,


\par }{\MM \VS{14}і апярэджваў у Юдэйстве многіх аднагодкаў у родзе маім, будучы найбольшым рупліўцам традыцыяў бацькоў маіх.


\par }{\MM \VS{15}Калі ж спадабалася Богу, Які аддзяліў мяне ад улоньня маці маёй і паклікаў ласкай Сваёй,


\par }{\MM \VS{16}адкрыць у-ва мне Сына Свайго, каб я дабравесьціў Яго сярод паганаў, я адразу не зьвярнуўся да цела і крыві


\par }{\MM \VS{17}і не ўзыйшоў у Ерусалім да апосталаў, якія былі раней за мяне, але пайшоў у Арабію і зноў вярнуўся ў Дамаск.


\par }{\MM \VS{18}Пасьля, праз тры гады, я ўзыйшоў у Ерусалім пабачыцца з Пятром і быў у яго пятнаццаць дзён.


\par }{\MM \VS{19}А з іншых апосталаў я ня бачыў нікога, акрамя Якуба, брата Госпадавага.


\par }{\MM \VS{20}А што пішу вам, вось, перад Богам [сьведчу], што не хлушу.


\par }{\MM \VS{21}Пасьля я пайшоў у краіны Сірыі і Кілікіі.


\par }{\MM \VS{22}А з аблічча я быў невядомы цэрквам Юдэі, што ў Хрысьце,


\par }{\MM \VS{23}а толькі чулі яны, што той, які некалі перасьледаваў іх, цяпер дабравесьціць веру, якую раней нішчыў,


\par }{\MM \VS{24}і славілі за мяне Бога.




\par }\Chap{Гал 2}{\MM \VerseOne{1}Пасьля, праз чатырнаццаць гадоў, хадзіў я ізноў у Ерусалім з Барнабам, узяўшы з сабою і Ціта.


\par }{\MM \VS{2}Хадзіў жа я паводле адкрыцьця і прадставіў ім, асабліва тым, якія лічацца [галоўнымі], Эвангельле, якое абвяшчаю сярод паганаў, ці не надарма бягу або бег?


\par }{\MM \VS{3}Але і Ціт, які быў са мною, які быў Грэк, ня быў змушаны абрэзацца.


\par }{\MM \VS{4}Фальшывым жа братам, якія паўкрадаліся і прыйшлі падгледзець нашую свабоду, якую мы маем у Хрысьце Ісусе, каб зьняволіць нас,


\par }{\MM \VS{5}мы ні на гадзіну не паддаліся і не падпарадкаваліся, каб праўда Эвангельля захавалася ў вас.


\par }{\MM \VS{6}А тыя, якія лічацца [галоўнымі], (хоць якія яны былі некалі, для мяне няма розьніцы, [бо] Бог не зважае на аблічча чалавека), тыя, якія лічацца [галоўнымі], мне нічога не пярэчылі,


\par }{\MM \VS{7}але наадварот, убачыўшы, што мне даверана Эвангельле [для] неабрэзаных, як Пятру — [для] абрэзаных,


\par }{\MM \VS{8}бо Той, Які дзейнічаў праз Пятра ў апостальстве ў абрэзаных, дзейнічаў і праз мяне між паганамі,


\par }{\MM \VS{9}і пазнаўшы ласку, якая дадзена мне, Якуб, і Кіфа, і Ян, якія лічацца слупамі, далі мне і Барнабу правіцу супольнасьці, каб мы [ішлі] да паганаў, а яны — да абрэзаных,


\par }{\MM \VS{10}толькі каб мы памяталі пра ўбогіх, што я гэтаксама і намагаўся рабіць.


\par }{\MM \VS{11}Калі ж Пётар прыйшоў у Антыёхію, я асабіста супрацьстаў яму, таму што [варта] было дакараць [яго].


\par }{\MM \VS{12}Бо перад тым, як прыйшлі некаторыя ад Якуба, ён еў ра­зам з паганамі; а калі яны прыйшлі, ухіляўся і аддзяляўся, баючыся абрэзаных.


\par }{\MM \VS{13}І з ім крывадушнічалі іншыя Юдэі, так што нават Барнаба быў захоплены іхняй крывадушнасьцю.


\par }{\MM \VS{14}Але калі я ўбачыў, што яны ня ходзяць проста паводле праўды Эвангельскай, я сказаў Пятру пры ўсіх: «Калі ты, будучы Юдэем, жывеш па-паганску, а не па-юдэйску, чаму паганаў змушаеш жыць па-юдэйску?»


\par }{\MM \VS{15}Мы паводле прыроды Юдэі, а не з паганаў грэшнікі,


\par }{\MM \VS{16}ведаючы, што чалавек апраўдваецца не праз учынкі Закону, а толькі праз веру ў Ісуса Хрыста, і мы паверылі ў Хрыста Ісуса, каб апраўдацца праз веру ў Хрыста, а не праз учынкі Закону, бо праз учынкі Закону ня будзе апраўданае ніводнае цела.


\par }{\MM \VS{17}А калі, шукаючы апраўданьня ў Хрысьце, мы самі аказаліся грэшнікамі, дык ці Хрыстос — служыцель грэху? Няхай ня станецца!


\par }{\MM \VS{18}Бо калі я зноў будую тое, што зруйнаваў, сам сябе зьяўляю парушальнікам.


\par }{\MM \VS{19}Бо праз Закон я памёр для Закону, каб жыць для Бога.


\par }{\MM \VS{20}Я ўкрыжаваны з Хрыстом, і ўжо ня я жыву, але жыве ў-ва мне Хрыстос. А што цяпер жыву ў целе, жыву праз веру ў Сына Божага, Які палюбіў мяне і выдаў Сябе за мяне.


\par }{\MM \VS{21}Не адкідаю ласкі Божае. Бо калі праз Закон праведнасьць, дык Хрыстос надарма памёр.




\par }\Chap{Гал 3}{\MM \VerseOne{1}О, бяздумныя Галяты! Хто зачараваў не пакарацца праўдзе вас, перад вачыма якіх быў раней апісаны Ісус Хрыстос, [нібыта] ў вас укрыжаваны?


\par }{\MM \VS{2}Гэтае толькі хачу даведацца ад вас: ці праз учынкі Закону вы атрымалі Духа, ці праз слуханьне веры?


\par }{\MM \VS{3}Ці вы гэткія бяздумныя, што, пачаўшы духам, цяпер сканчваеце целам?


\par }{\MM \VS{4}Ці гэтулькі перацярпелі вы надарма? Дый каб жа надарма!


\par }{\MM \VS{5}Дык ці Той, Які дае вам Духа і робіць між вамі цуды, праз учынкі Закону [робіць] ці праз слуханьне веры?


\par }{\MM \VS{6}Як Абрагам паверыў Богу, і залічана яму за праведнасьць,


\par }{\MM \VS{7}гэтак і вы разумейце, што тыя, хто з веры, гэтыя ёсьць сыны Абрагама.


\par }{\MM \VS{8}А Пісаньне, прадбачачы, што з веры Бог апраўдвае паганаў, раней дабравесьціла Абрагаму: «У табе будуць дабраслаўлёныя ўсе народы».


\par }{\MM \VS{9}Так што тыя, хто з веры, дабраслаўляюцца разам з верным Абрагамам.


\par }{\MM \VS{10}Бо ўсе тыя, хто праз учынкі Закону, тыя пад праклёнам. Бо напісана: «Пракляты ўсякі, хто не трывае ў-ва ўсім, што напісана ў кнізе Закону, каб рабіць гэтае».


\par }{\MM \VS{11}А што Законам ніхто не апраўдаецца перад Богам, зразумела, бо: «Праведны з веры жыць будзе».


\par }{\MM \VS{12}А Закон ня ёсьць з веры, але: «Чалавек, які спаўняе яго, жыць будзе ім».


\par }{\MM \VS{13}Хрыстос адкупіў нас ад праклёну Закону, стаўшыся за нас праклёнам, бо напісана: «Пракляты ўсякі, хто вісіць на дрэве»,


\par }{\MM \VS{14}каб дабраслаўленьне Абрагама ў Хрысьце Ісусе сталася на паганаў, каб абяцаньне Духа мы атрымалі праз веру.


\par }{\MM \VS{15}Браты, па-чалавечаму кажу: нават чалавекам засьведчанага запавету ніхто не адкідае, ані не дадае [да яго].


\par }{\MM \VS{16}Абяцаньні ж былі сказаныя Абрагаму і насеньню ягонаму. Ня кажа: «і насеньням», як пра многіх, але як пра аднаго: «і насеньню твайму», якое ёсьць Хрыстос.


\par }{\MM \VS{17}Я вось кажу тое, што запавет пра Хрыста, раней засьведчаны Богам, Закон, які стаўся праз чатырыста трыццаць гадоў, не пазбаўляе сілы, каб зьнішчыць абяцаньне.


\par }{\MM \VS{18}Бо калі спадчына праз Закон, дык ужо не праз абяцаньне; а Абрагаму Бог падараваў [яе] праз абяцаньне.


\par }{\MM \VS{19}Дык навошта Закон? Ён дадзены з прычыны парушэньняў, пакуль прыйдзе насеньне, пра якое дадзена абяцаньне, загаданае праз анёлаў рукою пасярэдніка.


\par }{\MM \VS{20}Пасярэднік жа ня ёсьць пры адным, а Бог адзін.


\par }{\MM \VS{21}Дык ці Закон супраць абяцаньняў Божых? Няхай ня станецца! Бо калі б быў дадзены закон, які можа ажыўляць, праўдзіва, праведнасьць была б з закону.


\par }{\MM \VS{22}Але Пісаньне замкнула ўсё пад грэхам, каб абяцаньне з веры Ісуса Хрыста было дадзена тым, якія вераць.


\par }{\MM \VS{23}А перш, чым прыйшла вера, мы былі пад аховаю Закону, замкнёныя дзеля [атрыманьня] веры, якая мела адкрыцца.


\par }{\MM \VS{24}Так што Закон стаўся нашым выхавацелем да Хрыста, каб нам быць апраўданымі з веры.


\par }{\MM \VS{25}А калі прыйшла вера, мы ўжо не пад выхавацелем,


\par }{\MM \VS{26}бо ўсе вы — сыны Божыя праз веру ў Хрыста Ісуса.


\par }{\MM \VS{27}Бо ўсе тыя, хто ў Хрыста ахрысьціліся, у Хрыста апрануліся.


\par }{\MM \VS{28}Няма ані Юдэя, ані Грэка; няма ані слугі, ані свабоднага; няма ані мужчыны, ані жанчыны, бо ўсе вы адно ў Хрысьце Ісусе.


\par }{\MM \VS{29}А калі вы — Хрыстовыя, дык вы — насеньне Абрагама і паводле абяцаньня — спадкаемцы.




\par }\Chap{Гал 4}{\MM \VerseOne{1}Кажу вось: увесь час, пакуль спадкаемца — немаўля, ён нічым ня лепшы за слугу, хоць ён пан усяго,


\par }{\MM \VS{2}але ён пад наглядчыкамі і аканомамі аж да вызначанага бацькам часу.


\par }{\MM \VS{3}Гэтак і мы, калі былі немаўлятамі, былі паняволеныя стыхіям сьвету.


\par }{\MM \VS{4}А калі прыйшла поўня часу, Бог паслаў Сына Свайго, Які быў з жанчыны і быў пад Законам,


\par }{\MM \VS{5}каб адкупіць тых, якія пад Законам, каб нам атрымаць усынаўленьне.


\par }{\MM \VS{6}А як вы — сыны, Бог паслаў у сэрцы вашыя Духа Сына Свайго, Які кліча: «Абба, Ойча!»


\par }{\MM \VS{7}Так што ты ўжо не слуга, але сын; а калі сын, дык і спадкаемца Бога праз Хрыста.


\par }{\MM \VS{8}Але тады, ня ведаючы Бога, вы служылі тым, якія паводле прыроды ня ёсьць богі.


\par }{\MM \VS{9}Цяпер жа, пазнаўшы Бога, а больш пазнаныя Богам, як вы вяртаецеся ізноў да нядужых і ўбогіх стыхіяў, якім зноў хочаце служыць нанова?


\par }{\MM \VS{10}Вы сочыце за днямі, і месяцамі, і порамі, і гадамі.


\par }{\MM \VS{11}Баюся за вас, ці не надарма я працаваў у вас.


\par }{\MM \VS{12}Прашу вас, браты, будзьце, як і я, бо і я, як вы. Вы нічым ня скрыўдзілі мяне.


\par }{\MM \VS{13}А вы ведаеце, што я ў нядужасьці цела дабравесьціў вам раней,


\par }{\MM \VS{14}і вы не пагардзілі спакусай маёй, якая ў целе маім, і не адапхнулі, але прынялі мяне, як анёла Божага, як Хрыста Ісуса.


\par }{\MM \VS{15}Дык якое было шчасьце вашае! Бо сьведчу вам, што калі б было магчыма, вырваўшы вочы вашыя, вы далі б мне.


\par }{\MM \VS{16}Дык ці ж я стаўся ворагам вашым, кажучы вам праўду?


\par }{\MM \VS{17}Рупяцца пра вас нядобра, але хочуць аддзяліць вас [ад нас], каб вы рупіліся пра іх.


\par }{\MM \VS{18}А добра рупіцца пра добрае заўсёды, а ня толькі, калі я прысутны ў вас,


\par }{\MM \VS{19}дзеткі мае, якімі ізноў мучуся ў радзінах, пакуль не ўкштал­туецца ў вас Хрыстос.


\par }{\MM \VS{20}Хацеў бы я цяпер быць прысутным у вас і зьмяніць голас мой, бо я зьбянтэжаны вамі.


\par }{\MM \VS{21}Скажыце мне вы, якія хочаце быць пад Законам: ці ж вы ня слухаеце Закону?


\par }{\MM \VS{22}Бо напісана, што Абрагам меў двух сыноў: аднаго ад служкі і аднаго ад свабоднай.


\par }{\MM \VS{23}Але той, які ад служкі, народжаны паводле цела, а той, які ад свабоднай, — праз абяцаньне.


\par }{\MM \VS{24}Гэта ёсьць алегорыя. Бо гэта два запаветы: адзін — ад гары Сынай, які нараджае на няволю, які ёсьць Агар.


\par }{\MM \VS{25}Бо Агар ёсьць гара Сынай у Арабіі і адпавядае цяперашняму Ерусаліму, які ў няволі з дзецьмі сваімі;


\par }{\MM \VS{26}а Ерусалім, які ўгары, — свабодны, ён ёсьць маці ўсім нам.


\par }{\MM \VS{27}Бо напісана: «Узьвесяліся, няплодная, якая не нараджала; загукай і закрычы ты, якая, якая ня мучылася ў радзінах, бо шмат дзяцей у самотнай, больш, чым у той, якая мае мужа».


\par }{\MM \VS{28}А мы, браты, паводле Ісаака — дзеці абяцаньня.


\par }{\MM \VS{29}Але як тады той, які быў народжаны паводле цела, перасьледаваў таго, які паводле духа, гэтак і цяпер.


\par }{\MM \VS{30}Але што кажа Пісаньне? «Выгані служку і сына ейнага, бо сын служкі ня будзе спадкаемцам разам з сынам свабоднай».


\par }{\MM \VS{31}Дык вось, браты, мы — дзеці ня служкі, але свабоднай.




\par }\Chap{Гал 5}{\MM \VerseOne{1}Дык стойце ў свабодзе, якою вызваліў нас Хрыстос, і не патрапляйце ізноў пад ярмо няволі.


\par }{\MM \VS{2}Вось я, Павал, кажу вам, што, калі вы абрэзваецеся, Хрыстос вам ня дасьць ніякай карысьці.


\par }{\MM \VS{3}Зноў жа сьведчу ўсякаму чалавеку, які абрэзваецца, што ён павінен выканаць увесь Закон.


\par }{\MM \VS{4}Вы, якія апраўдваецеся праз Закон, зьнішчылі [ў сабе] Хрыста, адпалі ад ласкі.


\par }{\MM \VS{5}Бо мы духам праз веру чакаем надзеі праведнасьці.


\par }{\MM \VS{6}Бо ў Хрысьце Ісусе ня мае сілы ані абразаньне, ані неабразаньне, але вера, якая дзейнічае праз любоў.


\par }{\MM \VS{7}Вы беглі добра. Хто перашкодзіў вам, каб вы ня мелі перакананасьці ў праўдзе?


\par }{\MM \VS{8}Гэткае перакананьне не ад Таго, Які вас кліча.


\par }{\MM \VS{9}Малая кісьля ўсё цеста квасіць.


\par }{\MM \VS{10}Я перакананы наконт вас у Госпадзе, што вы ня будзеце думаць аніяк іначай. А той, хто вас трывожыць, хто б ён ні быў, атрымае асуджэньне.


\par }{\MM \VS{11}Калі ж я, браты, усё яшчэ абвяшчаю абразаньне, чаму я перасьледаваны? Тады зьнішчанае будзе згаршэньне крыжа.


\par }{\MM \VS{12}О, каб былі адсечаны тыя, якія вас бунтуюць!


\par }{\MM \VS{13}Бо вы да свабоды пакліканыя, браты. Толькі каб свабода ня [сталася] нагодай для [пажаданьняў] цела, але праз любоў служыце адзін аднаму.


\par }{\MM \VS{14}Бо ўвесь Закон у адным слове спаўняецца: «Любі бліжняга твайго як самога сябе».


\par }{\MM \VS{15}Калі ж адзін аднаго кусаеце і зьядаеце, глядзіце, ня будзьце зьнішчаныя адзін адным.


\par }{\MM \VS{16}А я кажу: хадзіце [паводле] духа і пажаданьняў цела ня будзеце спаўняць.


\par }{\MM \VS{17}Бо цела жадае насупраць духу, а дух — насупраць целу: яны адзін аднаму працівяцца, каб вы рабілі ня тое, што б хацелі.


\par }{\MM \VS{18}Калі ж вы ведзеныя духам, вы не пад Законам.


\par }{\MM \VS{19}А ўчынкі цела яўныя, яны ёсьць чужалоства, распуста, нячыстасьць, бессаромнасьць,


\par }{\MM \VS{20}ідалапаклонства, чараўніцтва, варожасьць, сваркі, рэўнасьць, ярасьць, сварлівасьць, нязгода, герэзіі,


\par }{\MM \VS{21}зайздрасьць, забойствы, п’янства, гулянкі і падобнае гэтаму. Гэта наперад кажу вам, як і раней казаў, што тыя, якія гэтак робяць, не ўспадкаемяць Валадарства Божага.


\par }{\MM \VS{22}Плод жа Духа — любоў, радасьць, супакой, доўгацярплівасьць, ласкавасьць, добрасьць, вера,


\par }{\MM \VS{23}ціхасьць, стрыманасьць. Супраць гэтакіх няма Закону.


\par }{\MM \VS{24}А тыя, якія Хрыстовыя, укрыжавалі цела з пакутамі і пажаданьнямі.


\par }{\MM \VS{25}Калі мы жывем [паводле] Духа, дык і ходзім сьледам за Духам.


\par }{\MM \VS{26}Не шукайма пустой славы, адзін аднаго раздражняючы, адзін аднаму зайздросьцячы.




\par }\Chap{Гал 6}{\MM \VerseOne{1}Браты, калі і ўпадзе чалавек у які праступак, вы, духоўныя, выпраўляйце гэткага ў духу ціхасьці, зважаючы на сябе, каб ня быць спакушанымі.


\par }{\MM \VS{2}Насіце цяжары адзін аднаго, і гэтак споўніце закон Хрыстовы.


\par }{\MM \VS{3}Бо калі хто думае, што ён ёсьць нешта, будучы нічым, ашуквае самога сябе.


\par }{\MM \VS{4}А кожны няхай выспрабоўвае справы свае, і тады будзе мець пахвалу толькі адносна сябе, а не адносна другога.


\par }{\MM \VS{5}Бо кожны панясе свой цяжар.


\par }{\MM \VS{6}А хто навучаецца ў слове, няхай дзеліцца ўсякім дабром з тым, хто навучае.


\par }{\MM \VS{7}Не падманвайцеся, з Бога не пасьмяешся. Бо што чалавек сее, тое і будзе жаць.


\par }{\MM \VS{8}Хто сее ў цела сваё, з цела будзе жаць сапсутасьць; а хто сее ў Дух, з Духа будзе жаць жыцьцё вечнае.


\par }{\MM \VS{9}А робячы дабро, ня будзем журыцца, бо ў свой час будзем жаць, калі не саслабеем.


\par }{\MM \VS{10}Дык пакуль маем час, будзем рабіць дабро ўсім, а найбольш — сваім у веры.


\par }{\MM \VS{11}Бачыце, якімі вялікімі літарамі напісаў я вам сваёю рукою.


\par }{\MM \VS{12}Тыя, якія хочуць мець добры выгляд паводле цела, прымушаюць вас абрэзвацца толькі дзеля таго, каб ня быць ім перасьледаванымі за крыж Хрыстовы.


\par }{\MM \VS{13}Бо нават тыя, што абрэзваюцца, самі не захоўваюць Закон, але хочуць, каб вы абрэзваліся, каб хваліцца целам вашым.


\par }{\MM \VS{14}А мне няхай не надарыцца хваліцца, хіба толькі крыжам Госпада нашага Ісуса Хрыста, праз які для мяне сьвет укрыжаваны, і я — для сьвету.


\par }{\MM \VS{15}Бо ў Хрысьце Ісусе ня мае аніякай сілы ані абразаньне, ані неабразаньне, але новае стварэньне.


\par }{\MM \VS{16}І хто ходзіць паводле гэтага правіла, на тых — супакой і міласэрнасьць, і на Ізраіль Божы.


\par }{\MM \VS{17}Нарэшце, няхай ніхто не дадае мне працы, бо я нашу пазнакі Госпада Ісуса на целе маім.


\par }{\MM \VS{18}Ласка Госпада нашага Ісуса Хрыста з духам вашым, браты. Амэн.

\par }