\NormalFont\ShortTitle{1 ТЭСАЛОНЦАЎ}

{\MT ПЕРШАЕ ПАСЛАНЬНЕ ДА ТЭСАЛОНЦАЎ АПОСТАЛА ПАЎЛА



\par }\ChapOne{1 Тэс 1}{\MM \VerseOne{1}Павал, і Сілуан, і Цімафей — царкве Тэсалонцаў у Богу Айцу і Госпадзе Ісусе Хрысьце: ласка вам і супакой ад Бога Айца нашага і Госпада Ісуса Хрыста.


\par }{\MM \VS{2}Дзякуем Богу заўсёды за ўсіх вас, успамінаючы вас у малітвах нашых,


\par }{\MM \VS{3}несупынна памятаючы пра вашыя ўчынкі веры, і працу любові, і непахіснасьць надзеі на Госпада нашага Ісуса Хрыста перад Богам і Айцом нашым,


\par }{\MM \VS{4}ведаючы, умілаваныя Богам браты, выбраньне вашае.


\par }{\MM \VS{5}Бо нашае Эвангельле не было ў вас у слове толькі, але і ў сіле, і ў Сьвятым Духу, і ў шматлікіх пацьверджаньнях, як вы самі ведаеце, якімі былі мы дзеля вас між вамі.


\par }{\MM \VS{6}І вы сталіся пераймальнікамі нашымі і Госпада, прыняўшы слова ў вялікім прыгнёце з радасьцю Духа Сьвятога,


\par }{\MM \VS{7}так што сталіся вы прыкладам для ўсіх, што вераць, у Македоніі і Ахаі.


\par }{\MM \VS{8}Бо ад вас разыйшлося слова Госпадава ня толькі ў Македоніі і Ахаі, але і ў-ва ўсякае месца дайшла вера вашая ў Бога, так што ў нас няма патрэбы штосьці гаварыць.


\par }{\MM \VS{9}Бо яны самі расказваюць пра нас, які ўваход маем мы да вас, і як вы зьвярнуліся да Бога ад ідалаў, каб служыць Богу жывому і праўдзіваму


\par }{\MM \VS{10}і чакаць з неба Сына Ягонага, Якога Ён узьняў з мёртвых, Ісуса, Які выбаўляе нас ад гневу, што надыходзіць.




\par }\Chap{1 Тэс 2}{\MM \VerseOne{1}Вы самі ведаеце, браты, пра наш уваход да вас, што ён быў не дарэмны;


\par }{\MM \VS{2}але, раней нацярпеўшыся і будучы зьняважанымі, як вы ведаеце, у Філіпах, мы адважыліся ў Богу нашым гаварыць вам Эвангельле Божае з вялікім змаганьнем.


\par }{\MM \VS{3}Бо пацяшэньне нашае ані з падману, ані з нячыстасьці, ані з хітраваньня,


\par }{\MM \VS{4}але, як мы былі выпрабаваныя Богам, каб даверыць [нам] Эвангельле, так і гаворым, не каб людзям падабацца, але Богу, Які выпрабоўвае сэрцы нашыя.


\par }{\MM \VS{5}Бо ніколі не было ў нас словаў лісьлівых, як ведаеце, ані думак хцівых, Бог — сьведка!


\par }{\MM \VS{6}Не шукалі мы славы ад людзей: ані ад вас, ані ад іншых, хоць маглі быць у паважаньні, як Хрыстовыя апосталы,


\par }{\MM \VS{7}але былі мы лагодныя сярод вас, як карміцелька клапоціцца пра дзетак сваіх.


\par }{\MM \VS{8}Гэтак мы, рупячыся пра вас, пажадалі перадаць вам ня толькі Эвангельле Божае, але і душы нашыя, бо вы сталіся нам любымі.


\par }{\MM \VS{9}Вы памятаеце, браты, працу нашую і стому, уначы і ўдзень працуючы, каб ня быць цяжарам каму з вас, мы абвяшчалі вам Эвангельле Божае.


\par }{\MM \VS{10}Сьведкі вы і Бог, як сьвята, праведна і беззаганна былі мы сярод вас, якія паверылі.


\par }{\MM \VS{11}Бо вы ведаеце, як мы кожнага з вас, як бацька дзяцей сваіх, прасілі, і пацяшалі, і сьведчылі,


\par }{\MM \VS{12}каб вы хадзілі дастойна Бога, Які паклікаў вас у Сваё Валадарства і славу.


\par }{\MM \VS{13}Дзеля гэтага і мы несупынна дзякуем Богу, што вы, прыняўшы пачутае ад нас слова Божае, прынялі яго не як слова чалавечае, але як яно ёсьць у сапраўднасьці, як слова Божае, што дзейнічае ў вас, якія паверылі.


\par }{\MM \VS{14}Вы сталіся, браты, пераймальнікамі цэркваў Божых, што ў Юдэі, у Хрысьце Ісусе, бо і вы гэтаксама нацярпеліся ад зямлякоў сваіх, як і тыя ад Юдэяў,


\par }{\MM \VS{15}якія і Госпада Ісуса забілі, і сваіх прарокаў, і нас павыганялі, і Богу не падабаюцца, і ўсім людзям супрацівяцца,


\par }{\MM \VS{16}забараняюць нам прамаўляць да паганаў, каб тыя былі збаўленыя, і гэтак дапаўняюць грахі свае заўсёды; але дасягнуў да іх гнеў да канца.


\par }{\MM \VS{17}Мы ж, браты, асірочаныя вамі на кароткі час абліччам, а ня сэрцам, моцна намагаліся з вялікім жаданьнем убачыць аблічча вашае.


\par }{\MM \VS{18}Дзеля гэтага хацелі мы прыйсьці да вас, — асабліва я, Павал, — і раз, і два, але перашкодзіў нам шатан.


\par }{\MM \VS{19}Бо якая нашая надзея, ці радасьць, ці вянок пахвалы? Ці ж ня вы перад Госпадам нашым Ісусам Хрыстом у прыйсьце Яго?


\par }{\MM \VS{20}Бо вы — слава нашая і радасьць.




\par }\Chap{1 Тэс 3}{\MM \VerseOne{1}Дзеля гэтага, ня могучы трываць болей, спадабалася нам застацца ў Атэнах адным,


\par }{\MM \VS{2}і паслалі мы Цімафея, брата нашага і служыцеля Божага, і супрацоўніка нашага ў Эвангельлі Хрыстовым, каб узмоцніць вас і суцешыць вас у веры вашай,


\par }{\MM \VS{3}каб ніхто не пахіснуўся ў прыгнётах гэтых: бо вы самі ведаеце, што мы на гэта пастаўлены.


\par }{\MM \VS{4}Бо мы і тады, калі ў вас былі, папярэджвалі вас, што маем зазнаць прыгнёт, як і сталася, і вы ведаеце.


\par }{\MM \VS{5}Дзеля гэтага і я, ня могучы вытрымаць болей, паслаў даведацца пра веру вашую, каб як не спакусіў вас спакусьнік і ня сталася дарэмнай праца нашая.


\par }{\MM \VS{6}Цяпер жа, калі прыйшоў да нас ад вас Цімафей і прынёс нам добрую вестку пра веру і любоў вашую, і што заўсёды маеце добрую памяць пра нас, жадаючы нас пабачыць, як і мы вас,


\par }{\MM \VS{7}дык мы суцешыліся адносна вас, браты, у-ва ўсіх прыгнётах і патрэбах нашых, дзеля веры вашай,


\par }{\MM \VS{8}бо цяпер мы жывыя, калі вы стаіцё ў Госпадзе.


\par }{\MM \VS{9}Якую ж падзяку можам даць Богу за вас, за ўсю радасьць, якою радуемся дзеля вас перад Богам нашым,


\par }{\MM \VS{10}уначы і ўдзень горача молячыся, каб убачыць аблічча вашае і дапоўніць нястачу ў веры вашай?


\par }{\MM \VS{11}Сам жа Бог і Айцец наш і Госпад наш Ісус Хрыстос няхай накіруе шлях наш да вас!


\par }{\MM \VS{12}А вас няхай Госпад напоўніць і перапоўніць любоўю адзін да аднаго і да ўсіх, як і мы [маем] да вас,


\par }{\MM \VS{13}каб умацаваць сэрцы вашыя беззаганнымі ў сьвятасьці перад Богам і Айцом нашым у прыйсьце Госпада нашага Ісуса Хрыста з усімі сьвятымі Яго.




\par }\Chap{1 Тэс 4}{\MM \VerseOne{1}Нарэшце, браты, просім вас і молім праз Госпада Ісуса, каб тое, што вы прынялі ад нас, як мусіце вы хадзіць і падабацца Богу, яшчэ больш у вас памнажалася,


\par }{\MM \VS{2}бо вы ведаеце, якія мы далі вам загады ад Госпада Ісуса.


\par }{\MM \VS{3}Бо гэта ёсьць воля Божая — сьвятасьць вашая, каб вы высьцерагаліся распусты,


\par }{\MM \VS{4}каб кожны з вас умеў захоўваць сваё начыньне ў сьвятасьці і годнасьці,


\par }{\MM \VS{5}а ня ў жарсьцях пажадлівасьці, як пагане, што ня ведаюць Бога;


\par }{\MM \VS{6}каб не вывышаліся і не ашуквалі ў справах брата свайго, таму што Госпад — мсьціўца за ўсё гэтае, як і раней мы гаварылі вам і сьведчылі.


\par }{\MM \VS{7}Бо паклікаў нас Бог не да нячыстасьці, але да сьвятасьці.


\par }{\MM \VS{8}Дык хто гэта адкідае, той адкідае не чалавека, але Бога, Які Духа Свайго Сьвятога нам даў.


\par }{\MM \VS{9}Адносна братняй любові няма патрэбы пісаць да вас, бо вы самі навучаны Богам любіць адзін аднаго,


\par }{\MM \VS{10}дый вы гэтак і робіце з усімі братамі па ўсёй Македоніі. Просім жа вас, браты, багацейце [ў гэтым] болей


\par }{\MM \VS{11}і намагайцеся жыць у супакоі, і рабіць сваю справу, і працаваць сваімі ўласнымі рукамі, як мы загадалі вам;


\par }{\MM \VS{12}каб вы хадзілі прыстойна перад тымі, што звонку, і ні ў чым ня мелі патрэбы.


\par }{\MM \VS{13}Не хачу, каб вы, браты, ня ведалі адносна памёршых, каб вы не сумавалі, як іншыя, што ня маюць надзеі.


\par }{\MM \VS{14}Бо калі мы верым, што Ісус памёр і ўваскрос, дык Бог і памёршых у Ісусе прывядзе з Ім.


\par }{\MM \VS{15}Гэта вось кажам вам словам Госпадавым, што мы, жывыя, якія засталіся да прыйсьця Госпада, не апярэдзім памёршых,


\par }{\MM \VS{16}бо Сам Госпад з абвяшчэньнем, з голасам арханёла і трубой Божай зыйдзе з неба, і мёртвыя ў Хрысьце ўваскрэснуць першымі;


\par }{\MM \VS{17}пасьля мы, жывыя, што засталіся, разам з імі падхоплены будзем на аблоках на спатканьне з Госпадам у паветра, і гэтак заўсёды з Госпадам будзем.


\par }{\MM \VS{18}Дык пацяшайце адзін аднаго гэтымі словамі.




\par }\Chap{1 Тэс 5}{\MM \VerseOne{1}Адносна часоў і пораў, браты, няма патрэбы пісаць да вас,


\par }{\MM \VS{2}бо вы самі дакладна ведаеце, што дзень Госпадаў гэтак прыйдзе, як злодзей уначы.


\par }{\MM \VS{3}Калі вось будуць гаварыць: «Супакой і бясьпека», тады неспадзявана прыйдзе на іх зьнішчэньне, быццам мукі радзін на цяжарную, і яны не ўцякуць.


\par }{\MM \VS{4}Вы ж, браты, ня ў цемры, каб дзень гэты захапіў вас, як злодзей:


\par }{\MM \VS{5}усе вы — сыны сьвятла і сыны дня, мы не належым ані ночы, ані цемры.


\par }{\MM \VS{6}Дык ня будзем спаць, як іншыя, але чувайма і будзьма пільнымі,


\par }{\MM \VS{7}бо тыя, што сьпяць, уначы сьпяць, і тыя, што ўпіваюцца, уначы ўпіваюцца.


\par }{\MM \VS{8}Мы ж, якія належым дню, будзьма пільнымі, апрануўшы панцыр веры і любові і шалом надзеі збаўленьня,


\par }{\MM \VS{9}бо Бог не прызначыў нас на гнеў, але на атрыманьне збаўленьня праз Госпада нашага Ісуса Хрыста,


\par }{\MM \VS{10}Які памёр за нас, каб мы, ці чуваем, ці сьпім, з Ім разам жылі.


\par }{\MM \VS{11}Дзеля гэтага пацяшайце сябе ўзаемна і збудоўвайце адзін аднаго, як вы і робіце.


\par }{\MM \VS{12}Просім жа вас, браты, ведайце тых, якія працуюць у вас, і кіруюць вамі ў Госпадзе, і настаўляюць вас,


\par }{\MM \VS{13}і шануйце іх вельмі высока ў любові дзеля працы іхняй; жывіце ў згодзе між сабою.


\par }{\MM \VS{14}Молім вас таксама, браты, настаўляйце свавольных, пацяшайце маладушных, падтрымлівайце слабых, будзьце доўгацярплівымі да ўсіх.


\par }{\MM \VS{15}Глядзіце, каб ніхто нікому не аддаваў ліхам за ліха, але заўсёды імкніцеся да дабра і адзін для аднаго, і для ўсіх.


\par }{\MM \VS{16}Заўсёды радуйцеся.


\par }{\MM \VS{17}Несупынна маліцеся.


\par }{\MM \VS{18}За ўсё дзякуйце, бо такая для вас воля Божая ў Хрысьце Ісусе.


\par }{\MM \VS{19}Духа не гасіце.


\par }{\MM \VS{20}Прароцтвамі не пагарджайце.


\par }{\MM \VS{21}Усё выпрабоўвайце; добрага трымайцеся.


\par }{\MM \VS{22}Высьцерагайцеся ад усякага роду зла.


\par }{\MM \VS{23}Сам жа Бог супакою няхай асьвяціць вас у-ва ўсёй поўні, і ўвесь ваш дух, і душа, і цела няхай захаваюцца без заганы ў прыйсьце Госпада нашага Ісуса Хрыста.


\par }{\MM \VS{24}Верны Той, Які вас паклікаў; Ён і зробіць [гэта].


\par }{\MM \VS{25}Браты! Маліцеся за нас!


\par }{\MM \VS{26}Прывітайце ўсіх братоў пацалункам сьвятым.


\par }{\MM \VS{27}Заклінаю вас Госпадам прачытаць гэтае пасланьне ўсім сьвятым братам.


\par }{\MM \VS{28}Ласка Госпада нашага Ісуса Хрыста з вамі. Амэн.

\par }