\NormalFont\ShortTitle{РЫМЛЯНАЎ}

{\MT ПАСЛАНЬНЕ ДА РЫМЛЯНАЎ АПОСТАЛА ПАЎЛА



\par }\ChapOne{Рым 1}{\MM \VerseOne{1}Павал, слуга Ісуса Хрыста, пакліканы апостал, аддзелены дзеля Эвангельля Божага,


\par }{\MM \VS{2}якое [Бог] раней абяцаў праз прарокаў Сваіх у сьвятых Пісаньнях,


\par }{\MM \VS{3}пра Сына Ягонага, Які паводле цела стаўся з насеньня Давіда,


\par }{\MM \VS{4}і аб’явіўся як Сын Божы ў моцы паводле духа сьвятасьці праз уваскрасеньне з мёртвых, пра Ісуса Хрыста, Госпада нашага,


\par }{\MM \VS{5}праз Якога мы атрымалі ласку і апостальства на паслухмянасьць веры ў-ва ўсіх народах, дзеля імя Ягонага,


\par }{\MM \VS{6}сярод якіх і вы, пакліканыя Ісусам Хрыстом, —


\par }{\MM \VS{7}усім, якія ёсьць у Рыме, улюбёным Бога, пакліканым сьвятым: ласка вам і супакой ад Бога Айца нашага і Госпада Ісуса Хрыста.


\par }{\MM \VS{8}Найперш дзякую Богу майму праз Ісуса Хрыста за ўсіх вас, што вера ваша абвяшчаецца ў-ва ўсім сьвеце.


\par }{\MM \VS{9}Бо сьведка мне Бог, Якому служу духам маім у Эвангельлі Сына Яго, што несупынна ўзгадваю вас,


\par }{\MM \VS{10}заўсёды просячы ў малітвах маіх, каб некалі ўжо давялося мне з волі Божае прыйсьці да вас.


\par }{\MM \VS{11}Бо я жадаю бачыць вас, каб даць вам нейкі дар духоўны дзеля ўмацаваньня вашага,


\par }{\MM \VS{12}гэта значыць, суцешыцца супольна з вамі вераю адзін аднаго, вашаю і маёю.


\par }{\MM \VS{13}Не хачу, браты, каб вы ня ведалі, што я часта пастанаўляў прыйсьці да вас, каб мець нейкі плод і ў вас, як і ў іншых народах, і забаронена мне было аж дагэтуль.


\par }{\MM \VS{14}Я вінаваты і Грэкам, і барбарам, і мудрым, і бяздумным.


\par }{\MM \VS{15}Дык што да мяне, я гатовы дабравесьціць і вам, якія ў Рыме.


\par }{\MM \VS{16}Бо я не саромлюся Эвангельля Хрыстовага, бо яно ёсьць моц Божая на збаўленьне кожнаму, хто верыць, перш Юдэю, і Грэку.


\par }{\MM \VS{17}Бо ў ім адкрываецца праведнасьць Божая ад веры ў веру, як напісана: «А праведны з веры жыць будзе».


\par }{\MM \VS{18}Бо адкрываецца гнеў Божы з неба на ўсякую бязбожнасьць і няправеднасьць людзей, якія праз няправеднасьць праўду стрымліваюць.


\par }{\MM \VS{19}Бо, што магчыма ведаць пра Бога, яўна для іх, бо Бог выявіў ім.


\par }{\MM \VS{20}Бо нябачнае Яго, і вечная моц Яго, і Боскасьць ад стварэньня сьвету відочныя праз разважаньне пра творы [Ягоныя], каб быць ім без апраўданьня.


\par }{\MM \VS{21}Бо яны, пазнаўшы Бога, ня славілі [Яго] як Бога і ня дзякавалі, але займаліся марнасьцю ў думках сваіх, і зацемрылася няцямкае сэрца іхняе.


\par }{\MM \VS{22}Цьвердзячы пра сябе, што мудрыя, яны здурнелі


\par }{\MM \VS{23}і славу незьнішчальнага Бога замянілі на падабенства вобразу зьнішчальнага чалавека, і птушак, і чатырохногіх, і паўзуноў.


\par }{\MM \VS{24}Дзеля гэтага і аддаў іх Бог у пажаданьнях сэрцаў іхніх нячыстасьці зьневажаць целы свае між сабою.


\par }{\MM \VS{25}Яны замянілі праўду Божую на хлусьню, і пакланяліся, і служылі стварэньню замест Таго, Які стварыў, Які дабраслаўлёны на вякі. Амэн.


\par }{\MM \VS{26}Дзеля гэтага аддаў іх Бог у ганебныя жарсьці, бо жанчыны іхнія замянілі прыродныя зносіны на супрацьпрыродныя.


\par }{\MM \VS{27}Падобна і мужчыны, пакінуўшы прыродныя зносіны з жанчынамі, распаляліся ў пажадлівасьці сваёй адзін да аднаго, мужчыны з мужчынамі непрыстойнасьць робячы і атрымліваючы ў саміх сабе належную адплату за свой падман.


\par }{\MM \VS{28}I, як яны не спрабавалі мець пазнаньне Бога, аддаў іх Бог няздатнаму розуму рабіць, што не належыць,


\par }{\MM \VS{29}напоўненыя ўсякай няправеднасьцю, распустаю, зласьлівасьцю, хцівасьцю, ліхотаю, поўныя зайздрасьці, забойства, сваркі, подступу, благіх звычаяў,


\par }{\MM \VS{30}абмоўнікі, паклёпнікі, боганенавісьнікі, крыўдзіцелі, ганарыстыя, пыхліўцы, выдумшчыкі ліхога, непаслухмяныя бацькам,


\par }{\MM \VS{31}няцямкія, нязгодлівыя, бязьлітасныя, няўмольныя, неміласэрныя.


\par }{\MM \VS{32}Яны, пазнаўшы пастанову Божую, што тыя, хто гэткае ўчыняе, вартыя сьмерці, ня толькі гэтае робяць, але і ўхваляюць тых, хто робіць [гэтае].




\par }\Chap{Рым 2}{\MM \VerseOne{1}Дзеля гэтага няма апраўданьня табе, кожны чалавек, які судзіш; бо ў чым ты судзіш іншага, асуджаеш сябе, бо робіш тое самае, судзячы.


\par }{\MM \VS{2}А мы ведаем, што суд Божы ёсьць паводле праўды адносна тых, што гэткае ўчыняюць.


\par }{\MM \VS{3}Няўжо ж ты думаеш, чалавек, які судзіш тых, што гэткае ўчыняюць, і сам робіш тое самае, што ўцячэш ад суду Божага?


\par }{\MM \VS{4}Або багацьцем ласкавасьці Ягонай, і цярплівасьці, і доўгацярплівасьці пагарджаеш, ня ведаючы, што добрасьць Божая вядзе цябе да навяртаньня?


\par }{\MM \VS{5}Але праз упартасьць тваю і ненавернутае сэрца ты зьбіраеш сабе гнеў на дзень гневу і адкрыцьця праведнага суду Божага,


\par }{\MM \VS{6}Які аддасьць кожнаму паводле ўчынкаў ягоных:


\par }{\MM \VS{7}тым, якія цярплівасьцю ў добрай справе шукаюць славы, пашаны і незьнішчальнасьці, — жыцьцё вечнае,


\par }{\MM \VS{8}а тым, што спрачаюцца і не скараюцца праўдзе, але скараюцца няправеднасьці, — ярасьць і гнеў.


\par }{\MM \VS{9}Прыгнёт і ўціск кожнай душы чалавека, які робіць ліхое, перш Юдэя, і Грэка!


\par }{\MM \VS{10}Слава, і пашана, і супакой усякаму, хто робіць добрае, перш Юдэю, і Грэку!


\par }{\MM \VS{11}Бо няма ў Бога ўзіраньня на аблічча.


\par }{\MM \VS{12}Бо тыя, якія без Закону зграшылі, без Закону і загінуць, а тыя, якія ў Законе зграшылі, праз Закон будуць асуджаныя.


\par }{\MM \VS{13}Бо не слухачы Закону праведныя перад Богам, але выканаўцы Закону будуць апраўданыя.


\par }{\MM \VS{14}Бо калі пагане, якія ня маюць Закону, паводле прыроды робяць паводле Закону, яны, ня маючы Закону, самі сабе Закон.


\par }{\MM \VS{15}Яны зьяўляюць справы Закону, якія напісаныя ў сэрцах іхніх, пра што сьведчыць сумленьне іхняе і думкі іхнія, якія то абвінавачваюць, то апраўдваюць адна адну,


\par }{\MM \VS{16}у дзень, калі Бог будзе судзіць тайныя [ўчынкі] людзей, паводле Эвангельля майго, праз Ісуса Хрыста.


\par }{\MM \VS{17}Вось, ты завешся Юдэем, і супакойваеш сябе Законам, і хвалішся Богам,


\par }{\MM \VS{18}і ведаеш волю [Ягоную], і выпрабоўваеш, што лепшае, будучы навучаным у Законе.


\par }{\MM \VS{19}І ты перакананы пра сябе, што ты — павадыр сьляпых, сьвятло тых, што ў цемры,


\par }{\MM \VS{20}выхавацель неразумных, настаўнік немаўлят, які мае ў Законе выгляд веданьня і праўды.


\par }{\MM \VS{21}Дык ты, вучачы другога, ня вучыш сябе самога.


\par }{\MM \VS{22}Абвяшчаючы ня красьці, крадзеш; кажучы не чужаложыць, чужаложыш, брыдзячыся ідаламі, чыніш сьвятакрадзтва.


\par }{\MM \VS{23}Ты, які хвалішся Законам, праз парушэньне Закону Бога зьневажаеш.


\par }{\MM \VS{24}Бо праз вас на імя Божае блюзьніцца ў паганаў, як напісана.


\par }{\MM \VS{25}Бо абразаньне карыснае, калі выконваеш Закон; а калі ты парушальнік Закону, абразаньне тваё сталася неабразаньнем.


\par }{\MM \VS{26}Дык калі неабрэзаны захоўвае пастановы Закону, ці не залічыцца яму ягонае неабразаньне за абразаньне?


\par }{\MM \VS{27}I неабрэзаны паводле прыроды, які спаўняе Закон, будзе судзіць цябе, парушальніка Закону, які з літарай і абразаньнем.


\par }{\MM \VS{28}Бо ня той Юдэй, хто гэтакі яўна, і ня тое абразаньне, якое яўнае на целе,


\par }{\MM \VS{29}але хто ва ўтоенасьці Юдэй, і [ў якога] абразаньне сэрца Духам, а ня літарай, такому пахвала не ад людзей, але ад Бога.




\par }\Chap{Рым 3}{\MM \VerseOne{1}Дык якая перавага Юдэя, ці якая карысьць ад абразаньня?


\par }{\MM \VS{2}Вялікая ў-ва ўсіх адносінах, а найперш у тым, што ім даверана слова Божае.


\par }{\MM \VS{3}Бо што, калі некаторыя не паверылі? Ці недаверства іхняе зьнішчыць веру Божую?


\par }{\MM \VS{4}Няхай ня станецца! Бог ёсьць праўдзівы, а ўсякі чалавек хлусьлівы, як напісана: «Каб Ты быў праведны ў словах Тваіх і перамог у судзе Тваім».


\par }{\MM \VS{5}А калі нашая няправед­насьць зьяўляе праведнасьць Божую, што скажам? Ці Бог, Які выяўляе гнеў, няправедны? Кажу па-чалавечаму.


\par }{\MM \VS{6}Няхай ня станецца! Бо як жа Бог будзе судзіць сьвет?


\par }{\MM \VS{7}Бо калі праўда Божая праз маю хлусьлівасьць памнажаецца на славу Ягоную, за што яшчэ мяне судзяць як грэшніка?


\par }{\MM \VS{8}I ці не рабіць нам благое, каб выйшла добрае, як некаторыя блюзьняць на нас і кажуць, што мы гэтак кажам? Справядлівы суд на такіх!


\par }{\MM \VS{9}Дык што? Ці мы лепшыя? Зусім не! Бо мы ўжо давялі, што і Юдэі, і Грэкі, — усе пад грэхам,


\par }{\MM \VS{10}як напісана: «Няма праведнага аніводнага;


\par }{\MM \VS{11}няма таго, хто разумее; няма таго, хто шукае Бога.


\par }{\MM \VS{12}Усе ўхіліліся, разам нягодныя; няма таго, хто робіць дабро, няма аніводнага.


\par }{\MM \VS{13}Горла іхняе — магіла адчыненая; языкамі сваімі ашукваюць, атрута зьмяіная на губах іхніх.


\par }{\MM \VS{14}Вусны іхнія поўныя абмовы і горычы.


\par }{\MM \VS{15}Ногі іхнія хуткія на праліцьцё крыві,


\par }{\MM \VS{16}зьнішчэньне і няшчасьце на шляхах іхніх,


\par }{\MM \VS{17}і шляху супакою яны не пазналі.


\par }{\MM \VS{18}Няма страху Божага перад вачыма іхнімі».


\par }{\MM \VS{19}А мы ведаем, што Закон усё, што гаворыць, гаворыць да тых, якія пад Законам, каб усе вусны былі загароджаныя і ўвесь сьвет стаўся вінаватым перад Богам,


\par }{\MM \VS{20}бо справамі Закону не апраўдаецца перад Ім ніякае цела; бо праз Закон пазнаецца грэх.


\par }{\MM \VS{21}А цяпер, незалежна ад Закону, зьяўлена праведнасьць Божая, засьведчаная праз Закон і Прарокаў,


\par }{\MM \VS{22}праведнасьць Божая праз веру ў Ісуса Хрыста для ўсіх і на ўсіх тых, якія вераць; бо няма розьніцы,


\par }{\MM \VS{23}бо ўсе зграшылі і пазбаўлены славы Божае,


\par }{\MM \VS{24}атрымліваючы апраўданьне дарма ласкай Ягонай праз адкупленьне ў Хрысьце Ісусе,


\par }{\MM \VS{25}Якога Бог пастанавіў [быць] ахвярай перамольнай у крыві Ягонай праз веру, дзеля выяўленьня праведнасьці Сваёй праз дараваньне грахоў, учыненых раней, у [час] цярплівасьці Божае,


\par }{\MM \VS{26}дзеля выяўленьня праведнасьці Сваёй у цяперашні час, каб быў Ён праведны і апраўдваў таго, хто верыць у Ісуса.


\par }{\MM \VS{27}Дык дзе тое, чым хваліцца? Выключана. Якім законам? [Законам] учынкаў? Не, але законам веры.


\par }{\MM \VS{28}Дык мы лічым, што чалавек апраўдваецца вераю, незалежна ад учынкаў Закону.


\par }{\MM \VS{29}Няўжо Бог толькі Юдэяў, а не паганаў таксама? Так, і паганаў,


\par }{\MM \VS{30}бо адзін Бог, Які апраўдае абразаньне з веры і неабразаньне праз веру.


\par }{\MM \VS{31}Дык мы зьнішчаем Закон праз веру? Няхай ня станецца! Але ўсталёўваем Закон.




\par }\Chap{Рым 4}{\MM \VerseOne{1}Дык што, скажам, Абрагам, бацька наш, знайшоў паводле цела?


\par }{\MM \VS{2}Бо калі Абрагам апраўданы ўчынкамі, ён мае пахвалу, але ня перад Богам.


\par }{\MM \VS{3}Бо што кажа Пісаньне? «Паверыў Абрагам Богу, і залічана яму за праведнасьць».


\par }{\MM \VS{4}Таму, хто робіць, нагарода ня з ласкі залічваецца, але з павіннасьці;


\par }{\MM \VS{5}а таму, хто ня робіць, але верыць у Таго, Хто апраўдвае бязбожніка, вера ягоная залічваецца за праведнасьць.


\par }{\MM \VS{6}Гэтак і Давід кажа, што шчасьце чалавеку, якому Бог залічвае праведнасьць незалежна ад учынкаў:


\par }{\MM \VS{7}«Шчасьлівыя тыя, якім адпушчаныя беззаконьні і якім грахі прыкрытыя;


\par }{\MM \VS{8}шчасьлівы чалавек, якому Госпад не залічыць грэху».


\par }{\MM \VS{9}Дык шчаснасьць гэтая для абрэзаных ці і для неабрэзаных? Бо мы кажам, што Абрагаму вера залічана за праведнасьць.


\par }{\MM \VS{10}Дык калі залічана? У абразаньні ці ў неабразаньні? Не ў абразаньні, але ў неабразаньні.


\par }{\MM \VS{11}I знак абразаньня ён атрымаў, як пячатку праведнасьці веры, якую [ён меў] у неабразаньні, каб быў ён бацькам усіх, хто верыць у неабразаньні, каб і ім залічана была праведнасьць,


\par }{\MM \VS{12}і бацькам абразаньня, тых, якія ня толькі [маюць] абразаньне, але і ходзяць па сьлядах веры ў неабразаньні бацькі нашага Абрагама.


\par }{\MM \VS{13}Бо не праз Закон Абрагаму ці насеньню ягонаму [дадзена] абяцаньне быць спадкаемцам сьвету, але праз праведнасьць веры.


\par }{\MM \VS{14}Бо калі тыя, што праз Закон, — спадкаемцы, змарнее вера і зьнішчыцца абяцаньне;


\par }{\MM \VS{15}бо Закон выклікае гнеў, бо дзе няма закону, няма парушэньня.


\par }{\MM \VS{16}Дзеля гэтага праз веру, каб было паводле ласкі, каб абяцаньне было ўгрунтаваным для ўсяго насеньня, ня толькі для таго, якое праз Закон, але і для таго, якое праз веру Абрагама, які ёсьць бацька ўсіх нас,


\par }{\MM \VS{17}як напісана: «Я паставіў цябе бацькам многіх народаў», перад Богам, Якому ён паверыў, Які ажыўляе мёртвых і называе тое, што ня ёсьць, як тое, што ёсьць.


\par }{\MM \VS{18}Ён, насуперак надзеі, паверыў з надзеяй, што станецца бацькам многіх народаў, паводле сказанага: «Гэткае будзе насеньне тваё».


\par }{\MM \VS{19}I, не зьнямогшыся ў веры, ён не глядзеў на цела сваё ўжо амярцьвелае, якое мела амаль сто гадоў, і што ўлоньне Сары амярцьвела,


\par }{\MM \VS{20}у абяцаньні Божым не сумняваўся недаверствам, але ўмацаваўся вераю, аддаўшы славу Богу


\par }{\MM \VS{21}і маючы пэўнасьць, што Ён магутны зрабіць тое, што абяцаў.


\par }{\MM \VS{22}Дзеля гэтага і залічана яму за праведнасьць.


\par }{\MM \VS{23}А напісана [гэта] ня дзеля яго толькі, што залічана яму,


\par }{\MM \VS{24}але і дзеля нас, што мае быць залічана нам, якія вераць у Таго, Хто ўваскрасіў з мёртвых Ісуса, Госпада нашага,


\par }{\MM \VS{25}Які быў выдадзены дзеля грахоў нашых і ўваскрос дзеля апраўданьня нашага.




\par }\Chap{Рым 5}{\MM \VerseOne{1}Дык, апраўдаўшыся вераю, мы маем мір з Богам праз Госпада нашага Ісуса Хрыста,


\par }{\MM \VS{2}праз Якога таксама маем вераю доступ да тае ласкі, у якой стаім і хвалімся надзеяй славы Божай.


\par }{\MM \VS{3}І ня толькі [гэтым], але хвалімся і ў прыгнётах, ведаючы, што прыгнёт робіць цярплівасьць,


\par }{\MM \VS{4}а цярплівасьць — выпрабаванасьць, а выпрабаванасьць — надзею,


\par }{\MM \VS{5}а надзея ня ганьбіць, бо любоў Божая вылілася ў сэрцы нашыя праз Духа Сьвятога, Які нам дадзены.


\par }{\MM \VS{6}Бо Хрыстос, калі мы былі яшчэ слабымі, у вызначаны час памёр за бязбожных.


\par }{\MM \VS{7}Бо за праведнага наўрад ці хто памрэ; хіба за добрага можа хто і адважыцца памерці.


\par }{\MM \VS{8}А Бог Сваю любоў да нас даводзіць тым, што Хрыстос памёр за нас, калі мы былі [яшчэ] грэшнікамі.


\par }{\MM \VS{9}Дык тым больш цяпер, калі мы апраўданы крывёю Ягонай, збаўленыя будзем праз Яго ад гневу.


\par }{\MM \VS{10}Бо калі, будучы ворагамі, мы пагадзіліся з Богам праз сьмерць Сына Яго, шмат больш, пагадзіўшыся, будзем збаўленыя праз жыцьцё Ягонае.


\par }{\MM \VS{11}І ня толькі [гэтае], але таксама хвалімся Богам праз Госпада нашага Ісуса Хрыста, праз Якога мы атрымалі цяпер прымірэньне.


\par }{\MM \VS{12}Дзеля гэтага, як праз аднаго чалавека грэх увайшоў у сьвет, і праз грэх — сьмерць, і гэтак сьмерць перайшла на ўсіх людзей, бо ў ім усе зграшылі.


\par }{\MM \VS{13}Бо да Закону грэх быў у сьвеце; але грэх ня лічыцца, калі няма закону.


\par }{\MM \VS{14}Аднак сьмерць валадарыла ад Адама да Майсея і над тымі, якія не зграшылі на падабенства праступку Адама, які ёсьць вобраз Таго, Які мае быць.


\par }{\MM \VS{15}Але дар [ласкі] ня гэткі, як грэх. Бо калі праз грэх аднаго памерлі многія, шмат большая ласка Божая, і дар ласкі праз аднаго Чалавека, Ісуса Хрыста, памножыцца для многіх.


\par }{\MM \VS{16}I дар не такі, як тое, што праз аднаго, які зграшыў; бо суд праз таго аднаго — на асуджэньне, а дар [ласкі] — на апраўданьне ад многіх грахоў.


\par }{\MM \VS{17}Бо калі праз грэх аднаго сьмерць валадарыла праз аднаго, шмат больш тыя, якія атрымалі багацьце ласкі і дар праведнасьці, будуць валадарыць у жыцьці праз аднаго Ісуса Хрыста.


\par }{\MM \VS{18}Таму, як праз грэх аднаго ўсім людзям асуджэньне, гэтак праз праведнасьць аднаго ўсім людзям апраўданьне на жыцьцё.


\par }{\MM \VS{19}Бо як праз непаслухмянасьць аднаго чалавека многія зрабіліся грэшнымі, так і праз паслухмянасьць аднаго многія зробяцца праведнымі.


\par }{\MM \VS{20}А Закон прыйшоў пасьля, каб памножыць грэх. А калі памножыўся грэх, тым больш удосталь ласкі,


\par }{\MM \VS{21}каб, як грэх валадарыў у сьмерці, гэтак і ласка валадарыла праз праведнасьць на жыцьцё вечнае праз Ісуса Хрыста, Госпада нашага.




\par }\Chap{Рым 6}{\MM \VerseOne{1}Дык што скажам? Ці будзем заставацца ў граху, каб памножылася ласка? Няхай ня станецца!


\par }{\MM \VS{2}Мы, якія памерлі для грэху, як яшчэ будзем жыць у ім?


\par }{\MM \VS{3}Ці вы ня ведаеце, што ўсе мы, якія ахрысьціліся ў Хрыста Ісуса, у сьмерць Ягоную ахрысьціліся?


\par }{\MM \VS{4}Дык мы пахаваныя з Ім хрышчэньнем у сьмерць, каб, як Хрыстос уваскрос з мёртвых праз славу Айца, так і мы хадзілі ў абнаўленьні жыцьця.


\par }{\MM \VS{5}Бо калі мы сталіся злучанымі з Ім падабенствам сьмерці Яго, дык будзем [злучаны] і [падабенствам] уваскрасеньня,


\par }{\MM \VS{6}ведаючы тое, што стары наш чалавек укрыжаваны, каб зьнішчана было цела грэху, каб нам не служыць ужо грэху;


\par }{\MM \VS{7}бо хто памёр, той апраўданы ад грэху.


\par }{\MM \VS{8}А калі мы памерлі з Хрыстом, дык верым, што і жыць будзем з Ім,


\par }{\MM \VS{9}ведаючы, што Хрыстос, уваскросшы з мёртвых, больш не памірае, сьмерць больш над Ім не пануе.


\par }{\MM \VS{10}Бо, што Ён памёр, памёр раз дзеля грэху, а што жыве, жыве дзеля Бога.


\par }{\MM \VS{11}Гэтак і вы лічыце сябе памёршымі дзеля грэху, а жывымі дзеля Бога ў Хрысьце Ісусе, Госпадзе нашым.


\par }{\MM \VS{12}Дык няхай не валадарыць грэх у сьмяротным целе вашым, каб вам слухацца яго ў пажаданьнях ягоных.


\par }{\MM \VS{13}І не аддавайце грэху члены вашыя як зброю няправеднасьці, але аддайце сябе Богу як ажыўшых з мёртвых, і члены вашыя [аддайце] Богу як зброю праведнасьці.


\par }{\MM \VS{14}Бо грэх ня будзе панаваць над вамі, бо вы не пад законам, але пад ласкаю.


\par }{\MM \VS{15}Дык што? Ці будзем грашыць, бо мы не пад законам, але пад ласкаю? Няхай ня станецца!


\par }{\MM \VS{16}Ці вы ня ведаеце, што, каму вы аддаяцё сябе на службу, каб [быць яму] паслухмянымі, таго вы і слугі, каго слухаецеся: ці грэху — на сьмерць, ці паслухмянасьці — на праведнасьць.


\par }{\MM \VS{17}Ласка Божая, што вы [раней] былі слугамі грэху, але сэрцам сталі паслухмянымі [гэтаму] кшталту вучэньня, якое дадзена вам.


\par }{\MM \VS{18}Вызваліўшыся ж ад грэху, вы сталіся слугамі праведнасьці.


\par }{\MM \VS{19}Па-чалавечаму гавару дзеля нядужасьці цела вашага. Бо, як аддавалі вы члены вашыя на службу нячыстасьці і беззаконьню на беззаконьне, гэтак цяпер аддайце члены вашыя на службу праведнасьці на сьвятасьць.


\par }{\MM \VS{20}Бо калі вы былі слугамі грэху, былі вы вольнымі ад праведнасьці.


\par }{\MM \VS{21}Дык які плод вы мелі тады, што цяпер гэтага саромеецеся? Бо канец гэтакіх — сьмерць.


\par }{\MM \VS{22}А цяпер, вызваліўшыся ад грэху і стаўшыся слугамі Бога, вы маеце плод свой на сьвятасьць, а канец — жыцьцё вечнае.


\par }{\MM \VS{23}Бо плата за грэх — сьмерць, а дар [ласкі] Божай — жыцьцё вечнае ў Хрысьце Ісусе, Госпадзе нашым.




\par }\Chap{Рым 7}{\MM \VerseOne{1}Ці ж вы ня ведаеце, браты, бо кажу да тых, якія ведаюць Закон, што закон валадарыць над чалавекам увесь час, пакуль той жывы?


\par }{\MM \VS{2}Бо замужняя жанчына прывязана законам да жывога мужа; а калі муж памрэ, зьнішчаецца закон мужа.


\par }{\MM \VS{3}Таму, калі пры жывым мужы выйдзе за другога мужа, будзе названая чужаложніцай; а калі памрэ муж, яна вольная ад закону і ня будзе чужаложніцай, выйшаўшы за другога мужа.


\par }{\MM \VS{4}Гэтак і вы, браты мае, памерлі для Закону праз цела Хрыстовае, каб належаць вам другому, Які ўваскрошаны з мёртвых, каб даваць плод Богу.


\par }{\MM \VS{5}Бо калі мы былі ў целе, пакуты грахоў, якія [паўставалі] праз Закон, дзеялі ў членах вашых, каб даваць плод сьмерці.


\par }{\MM \VS{6}А цяпер мы вызваліліся ад Закону, якім былі зьвязаныя, памершы для яго, каб нам служыць у абнаўленьні духа, а ня ў старасьці літары.


\par }{\MM \VS{7}Дык што скажам? Ці Закон — грэх? Няхай ня станецца! Але я не зразумеў бы грэх, як толькі праз Закон, бо я ня ведаў бы пажаданьня, каб Закон не сказаў: «Не жадай».


\par }{\MM \VS{8}Але грэх, атрымаўшы нагоду праз прыказаньне, выклікаў у-ва мне ўсякае пажаданьне, бо без закону грэх мёртвы.


\par }{\MM \VS{9}Я жыў некалі без Закону, а калі прыйшло прыказаньне, грэх ажыў, а я памёр.


\par }{\MM \VS{10}І было знойдзена мною, што прыказаньне, якое на жыцьцё, яно на сьмерць,


\par }{\MM \VS{11}бо грэх, атрымаўшы нагоду праз прыказаньне, зьвёў мяне і забіў праз яго.


\par }{\MM \VS{12}Так што Закон сьвяты, і прыказаньне сьвятое, і праведнае, і добрае.


\par }{\MM \VS{13}Дык няўжо добрае сталася мне сьмерцю? Няхай ня станецца! Але грэх, каб быў выяўлены як грэх, праз добрае робіць мне сьмерць, каб грэх стаўся праз меру грэшным праз прыказаньне.


\par }{\MM \VS{14}Бо мы ведаем, што Закон духоўны, а я — цялесны, прададзены пад [уладу] грэху.


\par }{\MM \VS{15}Бо я не разумею, што раблю, бо не раблю тое, што хачу, але, што ненавіджу, тое раблю.


\par }{\MM \VS{16}А калі я раблю тое, што не хачу, згаджаюся з Законам, што ён — добры,


\par }{\MM \VS{17}і цяпер ужо ня я раблю гэта, але грэх, які жыве ў-ва мне.


\par }{\MM \VS{18}Бо ведаю, што не жыве ў-ва мне, гэта значыцца, у целе маім, добрае; бо жаданьне [добрага] ёсьць у-ва мне, але каб зрабіць добрае, таго не знаходжу.


\par }{\MM \VS{19}Бо добрае, якое хачу, не раблю, а благое, якога не хачу, раблю.


\par }{\MM \VS{20}А калі я раблю тое, што не хачу, ужо ня я раблю гэта, але грэх, які жыве ў-ва мне.


\par }{\MM \VS{21}Таму я знаходжу закон, што, калі хачу рабіць добрае, ёсьць у-ва мне благое.


\par }{\MM \VS{22}Бо паводле ўнутранага чалавека я захапляюся Законам Божым,


\par }{\MM \VS{23}а ў членах маіх бачу другі закон, які супрацівіцца закону розуму майго і бярэ мяне ў палон закону грэху, які ёсьць у членах маіх.


\par }{\MM \VS{24}Гаротны я чалавек! Хто выбавіць мяне ад гэтага цела сьмерці?


\par }{\MM \VS{25}Дзякую Богу праз Ісуса Хрыста, Госпада нашага. Дык таму я сам розумам служу Закону Божаму, а целам — закону грэху.




\par }\Chap{Рым 8}{\MM \VerseOne{1}Таму цяпер няма ніякага асуджэньня тым, што ў Хрысьце Ісусе не паводле цела, але паводле духа ходзяць.


\par }{\MM \VS{2}Бо закон Духа жыцьця ў Хрысьце Ісусе вызваліў мяне ад закону грэху і сьмерці.


\par }{\MM \VS{3}Бо як Закон быў бяссільны, таму што быў нядужы праз цела, Бог, паслаўшы Сына Свайго ў падабенстве цела грахоўнага і дзеля грэху, асудзіў грэх у целе,


\par }{\MM \VS{4}каб праведнасьць Закону споўнілася ў нас, якія не паводле цела, але паводле духа ходзяць.


\par }{\MM \VS{5}Бо тыя, што паводле цела, — пра цялеснае думаюць; а тыя, што паводле духа, — пра духоўнае.


\par }{\MM \VS{6}Бо думкі цялесныя — сьмерць, а думкі духоўныя — жыцьцё і супакой.


\par }{\MM \VS{7}Бо думкі цялесныя — варожасьць да Бога, бо яны не падпарадкоўваюцца закону Божаму, дый ня могуць.


\par }{\MM \VS{8}Дык тыя, якія ў целе, Богу дагадзіць ня могуць.


\par }{\MM \VS{9}Вы ж ня ў целе, але ў духу, калі толькі Дух Божы жыве ў вас. А калі хто Духа Хрыстовага ня мае, той не Ягоны.


\par }{\MM \VS{10}Калі ж Хрыстос у вас, дык цела мёртвае праз грэх, а дух жывы праз праведнасьць.


\par }{\MM \VS{11}А калі Дух Таго, Які ўваскрасіў Ісуса з мёртвых, жыве ў вас, Той, Які ўваскрасіў Хрыста з мёртвых, ажывіць і вашыя сьмяротныя целы Духам Сваім, Які жыве ў вас.


\par }{\MM \VS{12}Дык таму, браты, мы не вінаватыя цела, каб жыць паводле цела;


\par }{\MM \VS{13}бо калі вы жывяцё паводле цела, памрацё, а калі духам цялесныя ўчынкі забіваеце, жыць будзеце.


\par }{\MM \VS{14}Бо ўсе, якія Духам Божым ведзеныя, ёсьць сыны Божыя.


\par }{\MM \VS{15}Бо вы не атрымалі духа няволі ізноў на страх, але атрымалі Духа ўсынаўленьня, у Якім крычым: «Абба, Ойча!»


\par }{\MM \VS{16}Гэты Дух сьведчыць духу нашаму, што мы — дзеці Божыя.


\par }{\MM \VS{17}А калі дзеці, дык і спадкаемцы, спадкаемцы Божыя, суспадчыньнікі Хрыста, калі толькі церпім з Ім, каб з Ім і ўславіцца.


\par }{\MM \VS{18}Бо я лічу, што пакуты цяперашняга часу [нічога] ня вартыя [ў параўнаньні] з той славаю, што мае адкрыцца ў нас.


\par }{\MM \VS{19}Бо стварэньне са спа­дзяваньнем чакае адкрыцьця сыноў Божых,


\par }{\MM \VS{20}бо стварэньне падпарадкаванае марнасьці не сваёй ахвотай, але праз Таго, Які падпарадкаваў, у надзеі,


\par }{\MM \VS{21}што і само стварэньне будзе вызвалена з няволі сапсутасьці на свабоду славы дзяцей Божых.


\par }{\MM \VS{22}Бо ведаем, што ўсё стварэньне супольна ўздыхае і мучыцца, родзячы, аж да цяпер.


\par }{\MM \VS{23}І ня толькі яно, але і мы самі, маючы пачатак Духа, і мы самі ў сабе ўздыхаем, чакаючы ўсынаўленьня, адкупленьня цела нашага.


\par }{\MM \VS{24}Бо мы збаўленыя надзеяй. А надзея ўбачаная ня ёсьць надзея, бо калі хто бачыць, чаго яму спадзявацца?


\par }{\MM \VS{25}А калі спадзяемся на тое, чаго ня бачым, чакаем з цярплівасьцю.


\par }{\MM \VS{26}Гэтаксама і Дух дапамагае ў слабасьцях нашых, бо мы ня ведаем, пра што маліцца, як трэба, але Сам Дух заступаецца за нас стагнаньнямі невымоўнымі.


\par }{\MM \VS{27}А Той, Які дасьледуе сэрцы, ведае, што за думка ў Духа, Які паводле [волі] Бога заступаецца за сьвятых.


\par }{\MM \VS{28}А мы ведаем, што тым, якія любяць Бога, пакліканым паводле [Яго] вызначэньня, усё дапамагае на дабро.


\par }{\MM \VS{29}Бо тым, каго наперад ведаў, Ён і прадвызначыў быць падобнымі да вобразу Сына Ягонага, каб Ён быў Першародны між многімі братамі.


\par }{\MM \VS{30}А каго прадвызначыў, тых і паклікаў; а каго паклікаў, тых і апраўдаў; а каго апраўдаў, тых і ўславіў.


\par }{\MM \VS{31}Дык што скажам на гэта? Калі Бог за нас, хто супраць нас?


\par }{\MM \VS{32}Той, Які Сына Свайго не пашкадаваў, але аддаў Яго за ўсіх нас, як не даруе і нам з Ім усяго?


\par }{\MM \VS{33}Хто стане супраць выбраных Божых? Бог, Які апраўдвае!


\par }{\MM \VS{34}Хто той, хто асуджае? Хрыстос, Які памёр, але і ўваскрос! Ён і праваруч Бога, Ён і заступаецца за нас.


\par }{\MM \VS{35}Хто адлучыць нас ад любові Хрыстовае? Прыгнёт, ці ўціск, ці перасьледваньне, ці голад, ці галізна, ці небясьпека, ці меч?


\par }{\MM \VS{36}Як напісана: «За Цябе забіваюць нас цэлы дзень; лічаць нас за авечак на зарэз».


\par }{\MM \VS{37}Але ў-ва ўсім гэтым мы перамагаем праз Таго, Які палюбіў нас.


\par }{\MM \VS{38}Бо я ўпэўнены, што ані сьмерць, ані жыцьцё, ані анёлы, ані начальствы, ані сілы, ані цяперашняе, ані будучае,


\par }{\MM \VS{39}ані вышыня, ані глыбіня, ані другое якое стварэньне ня зможа адлучыць нас ад любові Божае, што ў Хрысьце Ісусе, Госпадзе нашым.




\par }\Chap{Рым 9}{\MM \VerseOne{1}Праўду кажу ў Хрысьце, не хлушу, сьведчыць мне сумленьне маё ў Духу Сьвятым,


\par }{\MM \VS{2}што вялікі смутак мой і няспынны боль у сэрцы маім,


\par }{\MM \VS{3}бо я хацеў бы сам быць адлучаным ад Хрыста за братоў маіх, родных мне паводле цела,


\par }{\MM \VS{4}якія ёсьць Ізраільцяне, якіх ёсьць усынаўленьне, і слава, і запаветы, і даньне законаў, і служэньне, і абяцаньні,


\par }{\MM \VS{5}якіх і бацькі, і з якіх Хрыстос паводле цела, Які ёсьць над усімі Бог, Які дабраслаўлёны на вякі. Амэн.


\par }{\MM \VS{6}Але ня так, што слова Божае ня споўнілася. Бо ня ўсе тыя, што з Ізраіля, Ізраіль,


\par }{\MM \VS{7}і ня ўсе тыя, якія насеньне Абрагама, дзеці [ягоныя], але: «У Ісааку будзе названае насеньне табе».


\par }{\MM \VS{8}Гэта значыць, ня дзеці цела ёсьць дзеці Божыя, але дзеці абяцаньня лічацца за насеньне.


\par }{\MM \VS{9}Бо слова абяцаньня гэткае: «У гэту пару прыйду, і ў Сары будзе сын».


\par }{\MM \VS{10}I ня толькі, але і Рэбэка зачала за адзін раз ад Ісаака, бацькі нашага.


\par }{\MM \VS{11}Бо калі яны яшчэ не былі нарадзіўшыся і не зрабілі нічога добрага ці ліхога, каб вызначэньне Божае заставалася паводле выбраньня, не праз учынкі, але праз Таго, Хто кліча,


\par }{\MM \VS{12}сказана было ёй: «Большы будзе служыць меншаму»,


\par }{\MM \VS{13}як напісана: «Якуба Я палюбіў, а Эзава зьненавідзеў».


\par }{\MM \VS{14}Дык што скажам? Няўжо няправеднасьць у Бога? Няхай ня станецца!


\par }{\MM \VS{15}Бо Ён кажа Майсею: «Зьлітуюся над тым, над кім зьлітуюся, і зьяўлю міласэрнасьць таму, каму зьяўлю міласэрнасьць».


\par }{\MM \VS{16}Таму [выбраньне залежыць] не ад таго, хто хоча, і не ад таго, хто бяжыць, але ад Бога, Які літуецца.


\par }{\MM \VS{17}Бо Пісаньне кажа фараону: «Дзеля таго Я падняў цябе, каб зьявіць на табе сілу Маю і каб імя Маё было абвешчана на ўсёй зямлі».


\par }{\MM \VS{18}Дзеля гэтага над кім хоча, літуецца, а каго хоча, закамяняе.


\par }{\MM \VS{19}Дык ты скажаш мне: «Што Ён яшчэ вінаваціць? Бо хто супрацьстане пастанове Яго?»


\par }{\MM \VS{20}Наадварот, чалавеча! Хто ты такі, што спрачаешся з Богам? Ці скажа зьлепленае таму, хто зьляпіў: «Навошта ты мяне гэтак зрабіў?»


\par }{\MM \VS{21}Ці ня мае ўлады ганчар над глінаю, каб з таго самага месіва зрабіць адно начыньне на пашану, а другое — на ганьбу?


\par }{\MM \VS{22}Што, калі Бог, хочучы зьявіць гнеў і зрабіць вядомай магутнасьць Сваю, з вялікай доўгацярплівасьцю ашчаджаў начыньні гневу, прыгатаваныя на загубу,


\par }{\MM \VS{23}каб таксама зрабіць вядомым багацьце славы Сваёй над начыньнямі міласэрнасьці, якія Ён загадзя прыгатаваў на славу,


\par }{\MM \VS{24}і над намі, якіх паклікаў ня толькі з Юдэяў, але і з паганаў?


\par }{\MM \VS{25}Як і ў Осіі Ён кажа: «"Ня Мой народ" назаву Маім народам, і "Нялюбую" — улюбёнай.


\par }{\MM \VS{26}І будзе, што на месцы, дзе сказана было ім: “Вы — ня Мой народ”, — там будуць названыя сынамі Бога Жывога».


\par }{\MM \VS{27}А Ісая крычыць пра Ізраіль: «Хаця б лічба сыноў Ізраіля была, як пясок марскі, рэштка будзе збаўлена;


\par }{\MM \VS{28}бо, сканчваючы слова і прысьпешваючы ў праведнасьці, хутка зьдзейсьніць Госпад слова на зямлі».


\par }{\MM \VS{29}I як раней сказаў Ісая: «Калі б Госпад Магуцьцяў не пакінуў нам насеньня, мы сталіся б, як Садом, і былі б падобнымі да Гаморы».


\par }{\MM \VS{30}Дык што скажам? Пагане, якія не імкнуліся да праведнасьці, атрымалі праведнасьць, праведнасьць праз веру.


\par }{\MM \VS{31}А Ізраіль, які імкнуўся да закону праведнасьці, не дасягнуў закону праведнасьці.


\par }{\MM \VS{32}Чаму? Бо не праз веру, але праз учынкі закону. Бо яны спатыкнуліся аб камень спатыкненьня,


\par }{\MM \VS{33}як напісана: «Вось, Я кладу на Сыёне камень спатыкненьня і скалу згаршэньня; і кожны, хто верыць у Яго, ня будзе асаромлены».




\par }\Chap{Рым 10}{\MM \VerseOne{1}Браты! Упадабаньне сэрца майго і просьба да Бога пра Ізраіль на збаўленьне.


\par }{\MM \VS{2}Бо сьведчу ім, што маюць руплівасьць Божую, але не паводле пазнаньня.


\par }{\MM \VS{3}Бо, не разумеючы праведнасьці Божае і шукаючы паставіць сваю праведнасьць, яны не падпарадкаваліся праведнасьці Божай.


\par }{\MM \VS{4}Бо канец Закону — Хрыстос, дзеля праведнасьці кожнаму, хто верыць.


\par }{\MM \VS{5}Бо Майсей піша пра праведнасьць паводле Закону, што чалавек, які выканае яго, жыць будзе ім.


\par }{\MM \VS{6}А праведнасьць праз веру гэтак кажа: «Не кажы ў сэрцы тваім: “Хто ўзыйдзе ў неба?”» — гэта ёсьць Хрыста зьвесьці [на зямлю];


\par }{\MM \VS{7}або: «“Хто зыйдзе ў бездань?”» — гэта ёсьць Хрыста з мёртвых вывесьці.


\par }{\MM \VS{8}Але што кажа? «Блізка да цябе слова, у вуснах тваіх і ў сэрцы тваім», — гэта ёсьць слова веры, якое мы абвяшчаем.


\par }{\MM \VS{9}Бо калі ты вуснамі тваімі вызнаеш Ісуса Госпадам і ў сэрцы тваім будзеш верыць, што Бог уваскрасіў Яго з мёртвых, будзеш збаўлены,


\par }{\MM \VS{10}бо сэрца верыць дзеля праведнасьці, а вусны вызнаюць дзеля збаўленьня.


\par }{\MM \VS{11}Бо Пісаньне кажа: «Кожны, хто верыць у Яго, ня будзе асаромлены».


\par }{\MM \VS{12}Бо няма розьніцы між Юдэем і Грэкам, бо Ён — Госпад усіх, багаты для ўсіх, што прызываюць Яго.


\par }{\MM \VS{13}Бо кожны, хто прызаве імя Госпада, будзе збаўлены.


\par }{\MM \VS{14}Але як прызываць Таго, у Каго ня вераць? А як верыць у Таго, пра Каго ня чулі? Як чуць без таго, хто абвяшчае?


\par }{\MM \VS{15}А як абвяшчаць, калі не былі пасланыя? Як напісана: «Якія прыгожыя ногі таго, хто дабравесьціць супакой, дабравесьціць добрае!»


\par }{\MM \VS{16}Але ня ўсе паслухаліся Эвангельля, бо Ісая кажа: «Гос­падзе! Хто паверыў пачутаму ад нас?»


\par }{\MM \VS{17}Таму вера — ад слуханьня, а слуханьне — праз слова Божае.


\par }{\MM \VS{18}Але кажу: Ці ж яны ня чулі? Наадварот, «на ўсю зямлю пайшоў голас іхні, і да межаў сусьвету — словы іхнія».


\par }{\MM \VS{19}Але кажу: Ці ж Ізраіль ня ведаў? Першы Майсей кажа: «Я збуджу ў вас рупнасьць праз [тых, хто] не народ, праз народ, які ня цяміць, раздражню вас».


\par }{\MM \VS{20}А Ісая адважваецца і кажа: «Мяне знайшлі тыя, якія не шукалі Мяне, Я аб’явіўся тым, якія не пыталіся Мяне».


\par }{\MM \VS{21}А наконт Ізраіля кажа: «Увесь дзень выцягваў Я рукі Мае да народу, які не скараецца і працівіцца».




\par }\Chap{Рым 11}{\MM \VerseOne{1}Дык кажу: няўжо Бог адапхнуў народ Свой? Няхай ня станецца! Бо і я — Ізраільцянін, з насеньня Абрагама, з калена Бэн’яміна.


\par }{\MM \VS{2}Не адапхнуў Бог народу Свайго, які Ён наперад ведаў. Ці ня ведаеце, што кажа Пісаньне пра Ільлю, як той скардзіцца Богу на Ізраіля, кажучы:


\par }{\MM \VS{3}«Госпадзе! Прарокаў Тваіх пазабівалі і ахвярнікі Твае зруйнавалі; застаўся я адзін, і душу маю шукаюць».


\par }{\MM \VS{4}Але што кажа яму адказ Божы? «Я пакінуў Сабе сем тысячаў мужоў, якія не схілілі калені перад Баалам».


\par }{\MM \VS{5}Дык гэтак і ў цяперашні час рэшта паводле выбраньня ласкі захавалася.


\par }{\MM \VS{6}А калі праз ласку, дык не праз учынкі, іначай ласка ўжо ня ёсьць ласка. А калі праз учынкі, дык гэта ня ласка, іначай учынак ужо ня ёсьць учынак.


\par }{\MM \VS{7}Дык што? Што шукае Ізраіль, таго не атрымаў; выбраныя атрымалі, а іншыя былі закамянелыя [сэрцам],


\par }{\MM \VS{8}як напісана: «Даў ім Бог духа дрымоты, вочы, якімі ня бачаць, і вушы, якімі ня чуюць, аж да сёньняшняга дня».


\par }{\MM \VS{9}I Давід кажа: «Няхай станецца стол іхні пасткаю, і цянётамі, і згаршэньнем, і аднагародаю.


\par }{\MM \VS{10}Няхай зацемняцца вочы іхнія, якімі ня бачаць, і хрыбет іхні няхай будзе сагнуты назаўсёды».


\par }{\MM \VS{11}Дык кажу: Няўжо яны спатыкнуліся, каб упасьці? Няхай ня станецца. Але праступак іхні — збаўленьне паганам, каб збудзіць у іх рупнасьць.


\par }{\MM \VS{12}Калі ж праступак іхні — багацьце сьвету, і ўпадак іхні — багацьце паганаў, дык наколькі больш поўнасьць іхняя?


\par }{\MM \VS{13}Бо кажу вам, паганам: Як апостал паганаў, я ўслаўляю служэньне маё,


\par }{\MM \VS{14}бо, можа, збуджу руплі­васьць у маіх паводле цела і ці ня збаўлю некаторых з іх.


\par }{\MM \VS{15}Бо калі згуба іхняя — прымірэньне сьвету, дык што прыняцьцё, як не жыцьцё з мёртвых?


\par }{\MM \VS{16}Калі зачатак сьвяты, дык і месіва; і калі корань сьвяты, дык і галіны.


\par }{\MM \VS{17}Калі ж некаторыя з галінаў былі адламаныя, а ты, дзікая аліўка, быў прышчэплены замест іх і стаўся ўдзельнікам кораня і тлустасьці аліўкі,


\par }{\MM \VS{18}не вывышайся перад галінамі; а калі вывышаешся, дык [ведай, што] ня ты трымаеш корань, але корань — цябе.


\par }{\MM \VS{19}Дык скажаш: «Галіны былі адламаныя, каб я быў прышчэплены».


\par }{\MM \VS{20}Добра. Яны адламаныя праз недаверства, а ты трымаешся праз веру; дык не ўзьвялічвайся, але бойся.


\par }{\MM \VS{21}Бо калі Бог прыродных галінаў не пашкадаваў, дык ці цябе пашкадуе.


\par }{\MM \VS{22}Дык глядзі на ласкавасьць і срогасьць Божую, срогасьць да тых, якія ўпалі, а ласкавасьць да цябе, калі застанешся ў ласкавасьці [Божай], іначай і ты будзеш сьсечаны.


\par }{\MM \VS{23}I тыя, калі не застануцца ў недаверстве, будуць прышчэпленыя, бо Бог магутны ізноў прышчапіць іх.


\par }{\MM \VS{24}Бо калі ты адсечаны ад дзікае паводле прыроды аліўкі і, насуперак прыродзе, прывіты да добрае аліўкі, наколькі больш тыя, якія паводле прыроды [ад добрае аліўкі], будуць прышчэпленыя да сваёй аліўкі?


\par }{\MM \VS{25}Бо не хачу, браты, каб вы ня ведалі гэтае тайны, каб вы не былі мудрымі праз сябе, што скамяненьне сталася ў Ізраілі часткова, аж пакуль ня ўвойдзе поўнасьць паганаў,


\par }{\MM \VS{26}і гэтак увесь Ізраіль збаўлены будзе, як напісана: «Прыйдзе з Сыёну Выбавіцель і адверне бязбожнасьць ад Якуба.


\par }{\MM \VS{27}І гэта Мой запавет з імі, калі забяру грахі іхнія».


\par }{\MM \VS{28}Дык паводле Эвангельля яны — ворагі для вас, а паводле выбраньня — улюбёныя дзеля бацькоў.


\par }{\MM \VS{29}Бо нязьменныя дары і пакліканьне Божае.


\par }{\MM \VS{30}Бо як і вы некалі не скараліся Богу, а цяпер памілаваныя праз няскоранасьць іхнюю,


\par }{\MM \VS{31}гэтак і яны цяпер не скараюцца дзеля вашага памілаваньня, каб і яны былі памілаваныя.


\par }{\MM \VS{32}Бо ўсіх Бог замкнуў у няскоранасьць, каб усіх памілаваць.


\par }{\MM \VS{33}О, глыбіня багацьця, і мудрасьці, і веданьня Божага! Як неспасьцігальныя прысуды Ягоныя і недасьледныя шляхі Ягоныя!


\par }{\MM \VS{34}Бо хто пазнаў розум Госпада? Ці хто стаўся дарадцам Яму?


\par }{\MM \VS{35}Ці хто даў Яму наперад, каб Ён аддаў яму?


\par }{\MM \VS{36}Бо ўсё з Яго, і праз Яго, і для Яго. Яму слава на вякі. Амэн.




\par }\Chap{Рым 12}{\MM \VerseOne{1}Дык прашу вас, браты, праз міласэрнасьць Божую, аддайце целы вашыя на ахвяру жывую, сьвятую, прыемную Богу, на разумнае служэньне вашае,


\par }{\MM \VS{2}і не прыпадабняйцеся веку гэтаму, але перамяняйцеся праз абнаўленьне розуму вашага, каб вам выпрабаваць, што ёсьць воля Божая, што добрае, і прыемнае [Богу], і дасканалае.


\par }{\MM \VS{3}Бо праз ласку, дадзеную мне, кажу кожнаму з вас: ня думайце [пра сябе] больш, чым трэба думаць, але думайце цьвяроза, як Бог кожнага надзяліў мерай веры.


\par }{\MM \VS{4}Бо як у адным целе маем шмат членаў, але ня ўсе члены маюць тую самую работу,


\par }{\MM \VS{5}гэтак мы, многія, зьяўляемся адным целам у Хрысьце, а паасобку адзін для аднаго — члены.


\par }{\MM \VS{6}Калі ж, паводле дадзенай нам ласкі, маем розныя дары, калі прароцтва, [няхай будзе] згодна з верай;


\par }{\MM \VS{7}калі служэньне — у служэньні; калі хто вучыць — у навучаньні;


\par }{\MM \VS{8}калі хто суцяшае — у суцяшэньні; калі хто раздае — у шчырасьці; калі хто кіруе — з дбайнасьцю; калі хто чыніць міласэрнасьць — з ахвотаю.


\par }{\MM \VS{9}Любоў [няхай будзе] некрывадушная; брыдзьцеся зла, прыляпляйцеся да дабра.


\par }{\MM \VS{10}Братняя любоў адзін да аднаго [няхай будзе] ад усяго сэрца, у пашане адзін аднаго выпярэджвайце;


\par }{\MM \VS{11}у дбайнасьці не лянуйцеся; духам палайце; Госпаду служыце;


\par }{\MM \VS{12}[маючы] надзею, радуйцеся; у прыгнёце будзьце вытрывалымі; у малітве — няспыннымі;


\par }{\MM \VS{13}у патрэбах сьвятых бярыце ўдзел; імкніцеся да гасьціннасьці.


\par }{\MM \VS{14}Дабраслаўляйце тых, якія вас перасьледуюць, дабраслаўляйце, а не кляніце.


\par }{\MM \VS{15}Радуйцеся з тымі, хто радуецца, і плачце з тымі, хто плача.


\par }{\MM \VS{16}Думайце адзін пра аднаго аднолькава; не ўзьвялічвайце саміх сябе, але пакорнымі захапляйцеся; ня будзьце мудрымі самі праз сябе.


\par }{\MM \VS{17}Нікому не аддаючы ліхотай за ліхоту, дбайце пра добрае перад усімі людзьмі.


\par }{\MM \VS{18}Калі магчыма для вас, мейце супакой з усімі людзьмі.


\par }{\MM \VS{19}Ня помсьціце за сябе, улюбёныя, але дайце месца гневу [Божаму], бо напісана: «“Мне [належыць] помста, Я аддам”, — кажа Госпад».


\par }{\MM \VS{20}Дык, калі вораг твой галодны, накармі яго; калі смагне, напаі яго; бо, робячы гэтае, зьбярэш яму на галаву вугольлі распаленыя.


\par }{\MM \VS{21}Ня будзь пераможаны злом, але перамагай зло дабром.




\par }\Chap{Рым 13}{\MM \VerseOne{1}Усякая душа няхай падпарадкоўваецца вышэйшым уладам, бо няма ўлады, каб не ад Бога; а ўлады, якія ёсьць, ад Бога пастаўлены.


\par }{\MM \VS{2}Так што, хто працівіцца ўладзе, супрацьстаіць Божай пастанове. А тыя, якія супрацьстаяць, самі на сябе прысуд атрымаюць.


\par }{\MM \VS{3}Бо начальнікі страшныя не для тых, якія робяць добрае, але [для тых, якія робяць] кепскае. А хочаш не баяцца ўлады, рабі добрае, і будзеш мець пахвалу ад яе.


\par }{\MM \VS{4}Бо [начальнік — гэта] Божы служыцель табе на дабро. А калі робіш злое, бойся, бо ён не дарэмна носіць меч, бо ён — Божы служыцель, мсьціўца на гнеў таму, хто робіць злое.


\par }{\MM \VS{5}Дзеля гэтага трэба падпарадкоўвацца ня толькі з увагі на гнеў, але і на сумленьне.


\par }{\MM \VS{6}Бо дзеля гэтага вы і падаткі плаціце, бо яны — Божыя служыцелі, гэтым самым заўсёды занятыя.


\par }{\MM \VS{7}Дык аддавайце кожнаму належнае: каму падатак — падатак, каму мыта — мыта, каму страх — страх; каму пашану — пашану.


\par }{\MM \VS{8}Ня будзьце вінныя нікому нічога, апрача ўзаемнай любові, бо хто любіць іншага, той споўніў Закон.


\par }{\MM \VS{9}Бо прыказаньні «Не чужалож», «Не забівай», «Не крадзі», «Ня сьведчы фальшыва», «Не пажадай» і кожнае іншае зьмяшчаюцца ў гэтым слове: «Любі бліжняга твайго як самога сябе».


\par }{\MM \VS{10}Любоў ня робіць благога бліжняму; дык любоў — гэта спаўненьне Закону.


\par }{\MM \VS{11}І гэтак [рабіце], ведаючы час, што ўжо гадзіна абудзіцца нам зо-сну, бо цяпер бліжэй да нас збаўленьне, чым калі мы паверылі.


\par }{\MM \VS{12}Ноч зыходзіць, а дзень наблізіўся, дык адкінем справы цемры і апранемся ў зброю сьвятла.


\par }{\MM \VS{13}Як удзень, будзем ха­дзіць прыстойна, не ў гулянках і п’янстве, не ў юрлівасьці і бессаромнасьці, ня ў сварцы і зайздрасьці,


\par }{\MM \VS{14}але апраніцеся ў Госпада Ісуса Хрыста і не дагаджайце целу ў пажаданьнях.




\par }\Chap{Рым 14}{\MM \VerseOne{1}А таго, хто слабы ў веры, прыймайце не на [тое, каб] спрачацца пра погляды.


\par }{\MM \VS{2}Бо нехта верыць, што [можна] есьці ўсё, а слабы есьць гародніну.


\par }{\MM \VS{3}Хто есьць, не пагарджай тым, хто ня есьць; і хто ня есьць, не судзі таго, хто есьць, бо Бог прыняў яго.


\par }{\MM \VS{4}Хто ты такі, які судзіш чужога слугу? Перад сваім гаспадаром ён стаіць або падае, а будзе стаяць, бо Бог магутны паставіць яго.


\par }{\MM \VS{5}Нехта судзіць [па-рознаму] дзень супраць дня, а нехта судзіць усякі дзень [аднолькава]. Кожны будзь пэўны ў сваім розуме.


\par }{\MM \VS{6}Хто адрозьнівае дні, дзеля Госпада адрозьнівае; і хто не адрозьнівае дзён, дзеля Госпада не адрозьнівае. Хто есьць, дзеля Госпада есьць, бо дзякуе Богу. I хто ня есьць, дзеля Госпада ня есьць, і дзякуе Богу.


\par }{\MM \VS{7}Бо ніхто з нас не жыве дзеля сябе, і ніхто не памірае дзеля сябе;


\par }{\MM \VS{8}бо як, калі жывем, дзеля Госпада жывем, так і, калі паміраем, дзеля Госпада паміраем. Таму і калі жывем, і калі паміраем, мы — Госпадавы.


\par }{\MM \VS{9}Бо Хрыстос дзеля таго і памёр, і ўваскрос, і жыве, каб валадарыць і над мёртвымі, і над жывымі.


\par }{\MM \VS{10}А ты навошта судзіш брата твайго? Або навошта ты пагарджаеш братам тваім? Бо ўсе мы станем перад пасадам судовым Хрыста.


\par }{\MM \VS{11}Бо напісана: «Жыву Я, — кажа Госпад, — перада Мною схіліцца ўсякае калена, і ўсякі язык будзе вызнаваць Бога».


\par }{\MM \VS{12}Дык таму кожны з нас за сябе дасьць справаздачу Богу.


\par }{\MM \VS{13}Дык ня будзем больш судзіць адзін аднаго, але судзіце лепш пра тое, каб як не пакласьці перад братам спатыкненьня ці згаршэньня.


\par }{\MM \VS{14}Я ведаю і перакананы ў Госпадзе Ісусе, што няма нічога нячыстага праз сябе; толькі таму, хто лічыць нешта нячыстым, гэта нячыстае.


\par }{\MM \VS{15}А калі дзеля ежы засмучаецца брат твой, ты ўжо не паводле любові ходзіш. Не губі тваёю ежаю таго, за каго памёр Хрыстос.


\par }{\MM \VS{16}Дык няхай ня блюзьняць на вашае добрае.


\par }{\MM \VS{17}Бо Валадарства Божае — гэта ня ежа і пітво, але праведнасьць, і супакой, і радасьць у Духу Сьвятым.


\par }{\MM \VS{18}Бо хто ў гэтым служыць Хрысту, той даспадобы Богу і варты між людзьмі.


\par }{\MM \VS{19}Дык таму будзем імкнуцца да таго, што [служыць] дзеля супакою і ўзаемнага збудаваньня.


\par }{\MM \VS{20}Не руйнуй дзеля ежы справы Божай. Усё, па праўдзе, чыстае, але ліхое для чалавека, які есьць праз спатыкненьне.


\par }{\MM \VS{21}Добра ня есьці мяса, і ня піць віна, і [не рабіць] нічога, ад чаго брат твой спатыкаецца, ці згаршаецца, ці слабее.


\par }{\MM \VS{22}Ты маеш веру? Мей сам у сабе перад Богам. Шчасьлівы той, хто ня судзіць сябе ў тым, што спрабуе.


\par }{\MM \VS{23}А хто сумняецца, калі есьць, асуджаны, бо [робіць] не паводле веры; а ўсё, што не паводле веры, — грэх.




\par }\Chap{Рым 15}{\MM \VerseOne{1}Мы, моцныя, павінны насіць слабасьці нямоглых і не дагаджаць сабе.


\par }{\MM \VS{2}Бо кожны з нас няхай дага­джае бліжняму на дабро, дзеля збудаваньня.


\par }{\MM \VS{3}Бо і Хрыстос не Сабе дагаджаў, але, як напісана: «Зьнявагі тых, якія зьневажаюць Цябе, упалі на Мяне».


\par }{\MM \VS{4}Бо ўсё, што было напісана, было напісана дзеля нашага навучаньня, каб праз цярплівасьць і суцяшэньне з Пісаньняў мы мелі надзею.


\par }{\MM \VS{5}А Бог цярплівасьці і суцяшэньня няхай дасьць вам тое самае думаць між сабою паводле [ўзору] Хрыста Ісуса,


\par }{\MM \VS{6}каб вы аднадушна, аднымі вуснамі славілі Бога і Айца Госпада нашага Ісуса Хрыста.


\par }{\MM \VS{7}Дзеля гэтага прыймайце адзін аднаго, як і Хрыстос прыняў нас у славу Божую.


\par }{\MM \VS{8}Бо я кажу, што Ісус Хрыстос стаўся служыцелем абразаньня дзеля праўды Божай, каб пацьвердзіць абяцаньні бацькам,


\par }{\MM \VS{9}а [служыцелем] паганаў — дзеля літасьці, каб славілі Бога, як напісана: «Дзеля гэтага буду вызнаваць Цябе між паганамі і сьпяваць пра імя Тваё».


\par }{\MM \VS{10}I яшчэ кажа: «Узьвесяліцеся, пагане, з народам Яго!»


\par }{\MM \VS{11}I яшчэ: «Хваліце Госпада, усе пагане, і ўсхваляйце Яго, усе народы!»


\par }{\MM \VS{12}І яшчэ Ісая кажа: «Будзе корань Есэя, Той, Які паўстане, панаваць над народамі; на Яго народы спадзявацца будуць».


\par }{\MM \VS{13}А Бог надзеі няхай напоўніць вас усякай радасьцю і супакоем у веры, каб памножыць у вас надзею моцаю Духа Сьвятога.


\par }{\MM \VS{14}І я сам, браты мае, перакананы адносна вас, што і вы поўныя добрасьці, напоўненыя ўсякім веданьнем і можаце настаўляць адзін аднаго.


\par }{\MM \VS{15}А тым сьмялей пісаў я да вас, браты, часткова, каб нагадаць вам праз дадзеную мне ад Бога ласку


\par }{\MM \VS{16}быць мне служыцелем Ісуса Хрыста для паганаў, сьвятарна служачы Эвангельлю Божаму, каб ахвяра паганаў, асьвячоная Духам Сьвятым, была адпаведнай.


\par }{\MM \VS{17}Дык маю пахвалу ў Хрысьце Ісусе ў тым, што Божае,


\par }{\MM \VS{18}бо не адважуся гаварыць нешта такое, чаго не зрабіў Хрыстос праз мяне дзеля [прывядзеньня да] паслухмянасьці паганаў, словам і справаю,


\par }{\MM \VS{19}у моцы знакаў і цудаў, у моцы Духа Божага, так што Эвангельле Хрыстовае пашырана мною ад Ерусаліму і ваколіцы аж да Ілірыка.


\par }{\MM \VS{20}А пры гэтым я намагаўся дабравесьціць ня там, дзе быў абвешчаны Хрыстос, каб не будаваць на чужым падмурку,


\par }{\MM \VS{21}але, як напісана: «Тыя, якім не было абвешчана пра Яго, убачаць, і тыя, якія ня чулі, зразумеюць».


\par }{\MM \VS{22}Дзеля гэтага я і меў шмат перашкодаў, каб прыйсьці да вас.


\par }{\MM \VS{23}Цяпер жа, ня маючы больш месца ў гэтых краях і шмат год маючы жаданьне прыйсьці да вас,


\par }{\MM \VS{24}як толькі пайду ў Гішпанію, прыйду да вас, бо спадзяюся, праходзячы, пабачыцца з вамі, і што вы правядзеце мяне туды, калі часткова насычуся [супольнасьцю] з вамі.


\par }{\MM \VS{25}А цяпер я іду ў Ерусалім паслужыць сьвятым,


\par }{\MM \VS{26}бо спадабалася Македоніі і Ахаі зрабіць нейкую падтрымку ўбогім сьвятым, якія ў Ерусаліме.


\par }{\MM \VS{27}Спадабалася, бо яны вінаватыя іхнія, бо калі пагане сталіся супольнікамі іхнімі ў духоўным, дык павінны паслужыць ім у цялесным.


\par }{\MM \VS{28}А зьдзейсьніўшы гэта і перадаўшы ім пад пячаткай плод гэты, адыйду праз вас у Гішпанію.


\par }{\MM \VS{29}А ведаю, што, прыйшоўшы да вас, прыйду ў поўні дабраслаўленьня Эвангельля Хрыстовага.


\par }{\MM \VS{30}Малю ж вас, браты, Госпадам нашым Ісусам Хрыстом і любоўю Духа, стаць разам са мною ў малітвах за мяне да Бога,


\par }{\MM \VS{31}каб быць мне выбаўленым ад тых, якія ня вераць, у Юдэі, і каб служэньне маё для Ерусаліму было адпаведным для сьвятых,


\par }{\MM \VS{32}каб я ў радасьці прыйшоў да вас паводле волі Бога і супачыў з вамі.


\par }{\MM \VS{33}А Бог супакою [няхай будзе] з усімі вамі. Амэн.




\par }\Chap{Рым 16}{\MM \VerseOne{1}Даручаю ж вам Фэбу, сястру нашую, якая ёсьць служыцелькай царквы ў Кенхрэях,


\par }{\MM \VS{2}каб вы прынялі яе ў Госпадзе, як дастойна сьвятым, і дапамаглі ёй, у чым яна будзе мець у вас патрэбу, бо і яна была падтрымкай для многіх і для мяне самога.


\par }{\MM \VS{3}Прывітайце Прыскілу і Акілу, супрацоўнікаў маіх у Хрысьце Ісусе,


\par }{\MM \VS{4}якія за душу маю падстаўлялі шыі свае, якім ня я адзін дзякую, але і ўсе цэрквы паганаў, і царкву, якая ў іхнім доме.


\par }{\MM \VS{5}Прывітайце Эпэнэта, улюбёнага майго, які ёсьць зачаткам Ахаі для Хрыста.


\par }{\MM \VS{6}Прывітайце Марыю, якая шмат працавала дзеля нас.


\par }{\MM \VS{7}Прывітайце Андроніка і Юнію, сваякоў маіх і вязьняў са мною, якія знакамітыя між апосталаў і якія раней за мяне былі ў Хрысьце.


\par }{\MM \VS{8}Прывітайце Амплія, улюбёнага майго ў Госпадзе.


\par }{\MM \VS{9}Прывітайце Урбана, супрацоўніка нашага ў Хрысьце, і Стахія, улюбёнага майго.


\par }{\MM \VS{10}Прывітайце Апэлеса, выпрабаванага ў Хрысьце. Прывітайце тых, якія Арыстабулавы.


\par }{\MM \VS{11}Прывітайце Ірадыёна, сваяка майго. Прывітайце з Наркісавых тых, якія ў Госпадзе.


\par }{\MM \VS{12}Прывітайце Трыфэну і Трыфосу, якія працуюць у Госпадзе. Прывітайце любую Пэрсіду, якая шмат працавала ў Госпадзе.


\par }{\MM \VS{13}Прывітайце Руфа, выбранага ў Госпадзе, і маці ягоную і маю.


\par }{\MM \VS{14}Прывітайце Асінкрыта, Флегонта, Германа, Патроба, Гермеса і братоў, якія з імі.


\par }{\MM \VS{15}Прывітайце Філялёга і Юлію, Нэрэя і сястру ягоную, і Алімпана, і ўсіх сьвятых, якія з імі.


\par }{\MM \VS{16}Прывітайце адзін аднаго ў сьвятым пацалунку. Вітаюць вас цэрквы Хрыстовыя.


\par }{\MM \VS{17}Прашу вас, браты, зважайце на тых, якія робяць нязгоду і згаршэньні насуперак вучэньню, якому вы навучыліся, і ўхіляйцеся ад іх.


\par }{\MM \VS{18}Бо гэткія служаць ня Госпаду нашаму Ісусу Хрысту, але свайму жывату, і красамоўствам ды ласкавасьцю зводзяць сэрцы нявінных.


\par }{\MM \VS{19}Бо вашая паслухмянасьць вядомая ўсім, дык я радуюся дзеля вас, але хачу, каб вы былі мудрыя на добрае і не зьмешаныя з ліхім.


\par }{\MM \VS{20}А Бог супакою неўзабаве скрышыць шатана пад нагамі вашымі. Ласка Госпада нашага Ісуса Хрыста з вамі. Амэн.


\par }{\MM \VS{21}Вітаюць вас Цімафей, супрацоўнік мой, і Луцый, і Язон, і Сасіпатр, сваякі мае.


\par }{\MM \VS{22}Вітаю вас у Госпадзе я, Тэрцый, які пісаў гэтае пасланьне.


\par }{\MM \VS{23}Вітае вас Гай, гасьцінны для мяне і для ўсяе царквы. Вітае вас Эраст, скарбнік гораду, і брат Кварт.


\par }{\MM \VS{24}Ласка Госпада нашага Ісуса Хрыста з усімі вамі. Амэн.


\par }{\MM \VS{25}А Таму, Які можа ўмацаваць вас паводле Эвангельля майго і пропаведзі Ісуса Хрыста, паводле адкрыцьця таямніцы, пра якую замоўчвалася ад часоў адвечных,


\par }{\MM \VS{26}і якая цяпер яўлена праз прарочыя Пісаньні і, паводле загаду Адвечнага Бога, абвешчана ўсім народам, [каб прыйшлі да] паслухмянасьці веры,


\par }{\MM \VS{27}Адзінаму Мудраму Богу праз Ісуса Хрыста слава на вякі. Амэн.

\par }