\NormalFont\ShortTitle{2 ЦІМАФЕЯ}

{\MT ДРУГОЕ ПАСЛАНЬНЕ ДА ЦІМАФЕЯ АПОСТАЛА ПАЎЛА



\par }\ChapOne{2 Цім 1}{\MM \VerseOne{1}Павал, апостал Ісуса Хрыста воляй Божай, паводле абяцаньня жыцьця, што ў Хрысьце Ісусе, —


\par }{\MM \VS{2}Цімафею, улюбёнаму дзіцяці: ласка, літасьць, супакой ад Бога Айца і Хрыста Ісуса, Госпада нашага.


\par }{\MM \VS{3}Дзякую Богу, Якому служу ад бацькоў з чыстым сумленьнем, што няспынна ўзгадваю пра цябе ў просьбах маіх уночы і ўдзень,


\par }{\MM \VS{4}жадаючы бачыць цябе, памятаючы пра сьлёзы твае, каб мне напоўніцца радасьцю,


\par }{\MM \VS{5}прыводзячы на памяць некрывадушную веру тваю, якая раней жыла ў бабулі тваёй Ляідзе і ў маці тваёй Эўніцы, і я перакананы, што і ў табе.


\par }{\MM \VS{6}Дзеля гэтае прычыны нагадваю табе, каб ты распальваў дар Божы, які ёсьць у табе праз ускладаньне рук маіх,


\par }{\MM \VS{7}бо даў нам Бог ня духа палахлівасьці, але сілы, і любові, і цьвярозага мысьленьня.


\par }{\MM \VS{8}Дык не саромся сьведчаньня Госпада нашага, ані мяне, вязьня Ягонага, але перанось цяжкасьці разам з Эвангельлем паводле сілы Бога,


\par }{\MM \VS{9}Які збавіў нас і паклікаў пакліканьнем сьвятым, не паводле ўчынкаў нашых, але паводле вызначэньня Свайго і ласкі, дадзенае нам у Хрысьце Ісусе перад вечнымі часамі,


\par }{\MM \VS{10}а цяпер выяўленае праз зьяўленьне Збаўцы нашага Ісуса Хрыста, Які зьнішчыў сьмерць і зьявіў жыцьцё і незьнішчальнасьць праз Эвангельле,


\par }{\MM \VS{11}для якога я пастаўлены весьнікам, і апосталам, і настаўнікам паганаў.


\par }{\MM \VS{12}Дзеля гэтае прычыны я і цярплю гэтак, але не саромлюся, бо ведаю, у Каго я паверыў, і перакананы, што Ён моцны, каб захаваць перададзенае праз мяне на той дзень.


\par }{\MM \VS{13}Мей за прыклад здаровыя словы, якія ты чуў ад мяне, у веры і любові, што ў Хрысьце Ісусе.


\par }{\MM \VS{14}Захоўвай тое добрае, што перададзена [табе], праз Духа Сьвятога, Які жыве ў нас.


\par }{\MM \VS{15}Ты ведаеш, што адвярнуліся ад мяне ўсе, якія ў Азіі, між імі Фігел і Гермаген.


\par }{\MM \VS{16}Няхай дасьць Госпад літасьць дому Анісіфора, бо ён часта падмацоўваў мяне і не саромеўся ланцугоў маіх,


\par }{\MM \VS{17}але, калі быў у Рыме, дужа шукаў мяне і знайшоў.


\par }{\MM \VS{18}Няхай дасьць яму Госпад знайсьці літасьць у Госпада ў той дзень; і колькі ён служыў у Эфэсе, ты лепей ведаеш.




\par }\Chap{2 Цім 2}{\MM \VerseOne{1}Дык ты, дзіця маё, умацоўвайся ў ласцы, што ў Хрысьце Ісусе,


\par }{\MM \VS{2}і, што чуў ад мяне праз многіх сьведкаў, тое перадай верным людзям, якія будуць здольнымі і іншых навучыць.


\par }{\MM \VS{3}Дык перанось злыбеды, як добры жаўнер Ісуса Хрыста.


\par }{\MM \VS{4}Ніхто з тых, хто змагаецца, ня зьвязвае сябе справамі жыцьцёвымі, каб падабацца таму, хто яго ўзяў у войска.


\par }{\MM \VS{5}І калі хто спаборнічае, не атрымае вянка, калі будзе спаборнічаць незаконна.


\par }{\MM \VS{6}Земляроб, які працуе, мусіць першы спажываць плады.


\par }{\MM \VS{7}Разумей, што кажу. Няхай жа дасьць табе Госпад разуменьне ў-ва ўсім.


\par }{\MM \VS{8}Памятай пра Ісуса Хрыста, з насеньня Давіда, Які ўваскрос з мёртвых паводле Эвангельля майго,


\par }{\MM \VS{9}у якім пераношу злыбеды аж да путаў, як злачынца, але слова Божага нельга зьвязаць.


\par }{\MM \VS{10}Дзеля гэтага я ўсё трываю дзеля выбраных, каб і яны дасягнулі збаўленьня, што ў Хрысьце Ісусе, з вечнаю славаю.


\par }{\MM \VS{11}Вернае слова, што калі мы памерлі з Ім, і жыць будзем з Ім;


\par }{\MM \VS{12}калі трываем [з Ім], і валадарыць будзем з Ім; калі адрачэмся [ад Яго], і Ён адрачэцца ад нас;


\par }{\MM \VS{13}калі мы ня верым, Ён застаецца верным, бо ад Сябе адрачыся ня можа.


\par }{\MM \VS{14}Гэта нагадвай, сьведчачы перад Госпадам, каб не спрачаліся дзеля словаў, што нічога не дае, а руйнуе тых, якія слухаюць.


\par }{\MM \VS{15}Намагайся паставіць сябе перад Богам вартым, работнікам, які ня будзе асаромлены, які слушна пераказвае слова праўды.


\par }{\MM \VS{16}А паганага марнаслоўя пазьбягай, бо яны яшчэ больш будуць узрастаць у бязбожнасьці,


\par }{\MM \VS{17}і слова іхняе, як гангрэна, будзе мець пажыву. Гэтакія Гімэнэй і Філет,


\par }{\MM \VS{18}якія адхіліліся ад праўды, кажучы, што ўваскрасеньне ўжо было, і руйнуюць у некаторых веру.


\par }{\MM \VS{19}Але цьвёрды падмурак Божы стаіць, маючы гэтакую пячатку: «Ведае Госпад тых, якія Яго», і: «Няхай адыйдзецца ад няправеднасьці кожны, хто называе імя Хрыста».


\par }{\MM \VS{20}А ў вялікім доме ёсьць посуд ня толькі залаты і срэбны, але і драўляны, і гліняны; і адзін — у пашане, а другі — у ганьбе.


\par }{\MM \VS{21}Дык калі хто ачысьціць сябе ад гэтага, той будзе пасудзінаю ў пашане, асьвячонаю і патрэбнаю Уладару, падрыхтаванаю на ўсякую добрую справу.


\par }{\MM \VS{22}Ад юнацкіх пажаданьняў уцякай, а імкніся да праведнасьці, веры, любові, супакою з тымі, хто прызывае Госпада ад чыстага сэрца.


\par }{\MM \VS{23}Ад дурных і бязглуздых спрэчак адмаўляйся, ведаючы, што яны нараджаюць звадкі;


\par }{\MM \VS{24}а слуга Госпада ня мусіць вадзіцца, але быць ветлівым да ўсіх, здольным навучаць, цярплівым,


\par }{\MM \VS{25}у ціхасьці настаўляць тых, якія працівяцца, ці ня дасьць ім Бог навяртаньня дзеля пазнаньня праўды,


\par }{\MM \VS{26}каб яны вызваліліся з пасткі д’яблавай, які злавіў іх пад сваю волю.




\par }\Chap{2 Цім 3}{\MM \VerseOne{1}Ведай жа тое, што ў апошнія дні надыйдуць злыя часы.


\par }{\MM \VS{2}Бо людзі будуць самалюбныя, срэбралюбцы, пыхліўцы, ганарыстыя, блюзьнеры, непаслухмяныя бацькам, няўдзячныя, нячыстыя, бязьлітасныя,


\par }{\MM \VS{3}няўмольныя, паклёпнікі, неапанаваныя, жорсткія, ненавісьнікі таго, што добрае,


\par }{\MM \VS{4}здраднікі, неразважныя, фанабэрыстыя, якія больш любяць асалоду, чым Бога,


\par }{\MM \VS{5}якія маюць выгляд пабожнасьці, а сілы яе адракліся. Ад гэтакіх адварочвайся.


\par }{\MM \VS{6}Бо з гэтакіх тыя, што закрадаюцца ў дамы і палоняць жанчынак, абцяжараных грахамі, якіх водзяць розныя пажадлівасьці,


\par }{\MM \VS{7}якія заўсёды вучацца і ніколі ня могуць дайсьці да пазнаньня праўды.


\par }{\MM \VS{8}Як Яннэс і Ямбрэс супрацьстаялі Майсею, гэтак і яны супрацьстаяць праўдзе, людзі з папсаваным розумам, няздатныя ў веры.


\par }{\MM \VS{9}Але яны ня шмат будуць узрастаць, бо шаленства іхняе выкрыецца перад усімі, як гэта і сталася з тымі.


\par }{\MM \VS{10}А ты пайшоў сьледам за мною ў навучаньні, ладзе жыцьця, намерах, веры, доўгацярплівасьці, любові, непахіснасьці,


\par }{\MM \VS{11}перасьледваньнях, пакутах, якія здарыліся са мною ў Антыёхіі, Іконіі, Лістрах; гэтыя перасьледваньні я перанёс, і з усіх выбавіў мяне Госпад.


\par }{\MM \VS{12}Дый усе, якія хочуць жыць пабожна ў Хрысьце Ісусе, перасьледаваны будуць.


\par }{\MM \VS{13}А злыя людзі і ашуканцы будуць узрастаць у зьле, падманваючы [іншых] і падманваючы сябе.


\par }{\MM \VS{14}А ты заставайся ў тым, чаго навучыўся і што табе даверана, ведаючы, праз каго ты навучаны;


\par }{\MM \VS{15}і што ты з дзяцінства ведаеш Сьвятое Пісаньне, якое можа зрабіць цябе мудрым на збаўленьне праз веру, што ў Хрысьце Ісусе.


\par }{\MM \VS{16}Усё Пісаньне натхнёнае Богам і карыснае дзеля навучаньня, дзеля дакараньня, дзеля выпраўленьня, дзеля дысцыплінаваньня ў праведнасьці,


\par }{\MM \VS{17}каб дасканалым быў чалавек Божы, да ўсякае добрае справы гатовым.




\par }\Chap{2 Цім 4}{\MM \VerseOne{1}Дык я сьведчу перад Богам і Госпадам нашым Ісусам Хрыстом, Які мае судзіць жывых і мёртвых у зьяўленьні Сваім і Валадарства Свайго:


\par }{\MM \VS{2}абвяшчай слова, настойвай у час і ня ў час, дакарай, забараняй, упрошвай з усякай доўгацярплівасьцю і вучэньнем.


\par }{\MM \VS{3}Бо будзе час, калі здаровага навучаньня цярпець ня будуць, але паводле сваіх пажаданьняў будуць выбіраць сабе настаўнікаў, якія лашчаць слых,


\par }{\MM \VS{4}і ад праўды слых адвернуць, а збочаць да баек.


\par }{\MM \VS{5}А ты будзь пільны ў-ва ўсім, перанось злыбеды, рабі справу дабравесьніка, служэньне тваё выконвай.


\par }{\MM \VS{6}Бо я ўжо стаўся ахвяраю, і час майго адыходу прыйшоў.


\par }{\MM \VS{7}Змагаўся я добрым змаганьнем, бег зьдзейсьніў, веру захаваў.


\par }{\MM \VS{8}Нарэшце, вызначаны мне вянок праведнасьці, які дасьць мне Госпад, праведны Судзьдзя, у той дзень; і ня толькі мне, але і ўсім, якія зьяўленьне Яго палюбілі.


\par }{\MM \VS{9}Намагайся, каб хутка прыйсьці да мяне.


\par }{\MM \VS{10}Бо Дэмас пакінуў мяне, палюбіўшы цяперашні век, і пайшоў у Тэсалоніку; Крэскенс — у Галятыю; Ціт — у Дальматыю; адзін Лука са мною.


\par }{\MM \VS{11}Марка, узяўшы, прывядзі з сабою, бо ён мне патрэбны для служэньня,


\par }{\MM \VS{12}А Тыхіка я паслаў у Эфэс.


\par }{\MM \VS{13}Плашч, які я кінуў у Траадзе ў Карпа, ідучы, прынясі, і кнігі, асабліва пэргаміны.


\par }{\MM \VS{14}Аляксандар, меднік, шмат учыніў мне ліха. Няхай дасьць яму Госпад паводле ўчынкаў ягоных.


\par }{\MM \VS{15}І ты захоўвай сябе ад яго, бо ён вельмі супрацьстаіць нашым словам.


\par }{\MM \VS{16}У першай маёй абароне ніхто не прыйшоў да мяне, але ўсе мяне пакінулі. Няхай ня будзе ім палічана!


\par }{\MM \VS{17}Госпад жа стаў перада мною і ўмацаваў мяне, каб пропаведзь праз мяне была выкананая і каб пачулі [яе] ўсе пагане; і я быў выбаўлены з ільвінае пашчы.


\par }{\MM \VS{18}І выбавіць мяне Госпад ад усякага злога дзеяньня, і збавіць для Свайго Нябеснага Валадарства. Яму слава на вякі вякоў. Амэн.


\par }{\MM \VS{19}Прывітай Прыскілу, і Акілу, і дом Анісіфора.


\par }{\MM \VS{20}Эраст застаўся ў Карыньце; а Трафіма я пакінуў хворага ў Мілеце.


\par }{\MM \VS{21}Намагайся, каб прыйсьці да зімы. Вітаюць цябе Эўбул, і Пуд, і Лін, і Кляўдыя, і ўсе браты.


\par }{\MM \VS{22}Госпад Ісус Хрыстос з духам тваім. Ласка з вамі. Амэн.

\par }