\NormalFont\ShortTitle{1 ЦІМАФЕЯ}

{\MT ПЕРШАЕ ПАСЛАНЬНЕ ДА ЦІМАФЕЯ АПОСТАЛА ПАЎЛА



\par }\ChapOne{1 Цім 1}{\MM \VerseOne{1}Павал, апостал Ісуса Хрыста паводле загаду Бога, Збаўцы нашага, і Госпада Ісуса Хрыста, надзеі нашае, —


\par }{\MM \VS{2}Цімафею, шчыраму дзіцяці ў веры: ласка, літасьць, супакой ад Бога, Айца нашага, і Хрыста Ісуса, Госпада нашага.


\par }{\MM \VS{3}Ідучы ў Македонію, я прасіў цябе быць у Эфэсе і загадаць некаторым, каб яны не навучалі іншага


\par }{\MM \VS{4}і не зважалі на байкі і радаводы бясконцыя, якія выклікаюць больш спрэчак, чым Божага збудаваньня ў веры.


\par }{\MM \VS{5}Канец жа загаду ёсьць любоў з чыстага сэрца, і добрага сумленьня, і веры некрывадушнай,


\par }{\MM \VS{6}ад чаго адхіліўшыся, некаторыя збочылі да пустаслоўя,


\par }{\MM \VS{7}хочучы быць законавучыцялямі, не разумеючы ані таго, што кажуць, ані таго, пра што сьцьвярджаюць.


\par }{\MM \VS{8}А мы ведаем, што Закон добры, калі хто законна карыстаецца ім,


\par }{\MM \VS{9}ведаючы тое, што Закон не пастаўлены для праведніка, але для беззаконьнікаў і непакорлівых, бязбожных і грэшнікаў, нячыстых і паганых, бацьказабойцаў і мацізабойцаў, чалавеказабойцаў,


\par }{\MM \VS{10}распусьнікаў, мужаложнікаў, людакрадаў, хлусьлівых, крывапрысяжнікаў і для іншых, што супрацівяцца здароваму вучэньню,


\par }{\MM \VS{11}паводле Эвангельля славы шчаснага Бога, якое мне даверана.


\par }{\MM \VS{12}І я дзякую Хрысту Ісусу, Госпаду нашаму, Які ўмацаваў мяне, што Ён палічыў мяне верным, паставіўшы на служэньне,


\par }{\MM \VS{13}[мяне], які раней блюзьніў, і перасьледаваў, і крыўдзіў, але памілаваны, бо рабіў гэта, ня ведаючы, у недаверстве.


\par }{\MM \VS{14}І ласка Госпада нашага памножылася разам з вераю і любоўю ў Хрысьце Ісусе.


\par }{\MM \VS{15}Вернае слова і ўсякага прыняцьця вартае, што Хрыстос Ісус прыйшоў у сьвет збавіць грэшнікаў, з якіх я — першы.


\par }{\MM \VS{16}Але дзеля таго я памілаваны, каб Ісус Хрыстос у-ва мне першым зьявіў усю доўгацярплівасьць на прыклад тым, якія маюць верыць у Яго дзеля жыцьця вечнага.


\par }{\MM \VS{17}Валадару ж вякоў, незьнішчальнаму, нябачнаму, адзінаму мудраму Богу пашана і слава на вякі вякоў. Амэн.


\par }{\MM \VS{18}Гэткі загад даю табе, дзіця [маё] Цімафей, паводле ранейшых адносна цябе прароцтваў, каб ты змагаўся згодна з імі добрым змаганьнем,


\par }{\MM \VS{19}маючы веру і добрае сумленьне, адкінуўшы якое, некаторыя разьбіліся ў веры;


\par }{\MM \VS{20}з якіх Гімэнэй і Аляксандар, якіх я аддаў шатану, каб яны навучыліся ня блюзьніць.




\par }\Chap{1 Цім 2}{\MM \VerseOne{1}Дык перш за ўсё прашу ўзносіць просьбы, малітвы, умольваньні і падзякі за ўсіх людзей,


\par }{\MM \VS{2}за валадароў і за ўсіх, хто пры ўладзе, каб весьці нам жыцьцё ціхае і спакойнае ў-ва ўсякай пабожнасьці і сумленнасьці,


\par }{\MM \VS{3}бо гэта добра і прыемна перад Збаўцам нашым Богам,


\par }{\MM \VS{4}Які хоча, каб усе людзі былі збаўленыя і прыйшлі да пазнаньня праўды.


\par }{\MM \VS{5}Бо адзін Бог і адзін Пасярэднік паміж Богам і людзьмі — Чалавек Хрыстос Ісус,


\par }{\MM \VS{6}Які аддаў Сябе на адкупленьне за ўсіх, як сьведчаньне ў свой час,


\par }{\MM \VS{7}дзеля Якога я пастаўлены весьнікам і апосталам, праўду кажу ў Хрысьце, не хлушу, настаўнікам паганаў у веры і праўдзе.


\par }{\MM \VS{8}Дык хачу, каб на ўсякім месцы маліліся мужы, узьнімаючы сьвятыя рукі бяз гневу і хістаньняў;


\par }{\MM \VS{9}каб таксама і жанчыны, у сьціплай вопратцы, з сарамлівасьцю і здаровым розумам аздаблялі сябе не пляценьнем валасоў, ані золатам, ані пэрламі, ані шатамі дарагімі,


\par }{\MM \VS{10}але добрымі ўчынкамі, як належыць жанчынам, якія абяцалі багабойнасьць.


\par }{\MM \VS{11}Жанчына ў маўчаньні няхай вучыцца з усякай паслухмянасьцю.


\par }{\MM \VS{12}А жанчыне, каб навучала, не дазваляю, ані каб мужам кіравала, але каб у маўчаньні была.


\par }{\MM \VS{13}Бо першым быў зьлеплены Адам, а пасьля — Ева;


\par }{\MM \VS{14}і не Адам быў падмануты, а жанчына, падманутая, учыніла парушэньне,


\par }{\MM \VS{15}але будзе збаўленая праз нараджэньне дзяцей, калі застанецца ў веры, і любові, і сьвятасьці са здаровым розумам.




\par }\Chap{1 Цім 3}{\MM \VerseOne{1}Вернае слова: «Калі хто епіскапства жадае, добрай справы жадае».


\par }{\MM \VS{2}Дык епіскап мусіць быць бездакорны, аднае жонкі муж, пільны, цьвярозы, сьціплы, гасьцінны, здольны навучаць,


\par }{\MM \VS{3}ня п’яніца, не задзірлівы, ня сквапны, але спагадны, не ваяўнічы, не срэбралюбец,


\par }{\MM \VS{4}каб добра сваім домам кіраваў, дзяцей меў у паслухмянасьці з усякай сумленнасьцю.


\par }{\MM \VS{5}А калі хто ня ведае, як кіраваць уласным домам, як будзе клапаціцца пра Царкву Божую?


\par }{\MM \VS{6}[Мусіць быць] не з нованаверненых, каб, узьбіўшыся ў пыху, ня трапіў пад прысуд з д’яблам.


\par }{\MM \VS{7}Мусіць ён мець добрае сьведчаньне ад тых, што вонкі, каб ня трапіў у зьнявагу і пастку д’яблаву.


\par }{\MM \VS{8}Дыяканы таксама [мусяць быць] сумленныя, не двудушныя, не прагавітыя на віно, ня сквапныя,


\par }{\MM \VS{9}якія маюць таямніцу веры ў чыстым сумленьні.


\par }{\MM \VS{10}І гэтакіх трэба перш выпрабоўваць, а пасьля, калі бездакорныя, няхай служаць.


\par }{\MM \VS{11}Таксама жанчыны [мусяць быць] сумленныя, не паклёпніцы, пільныя, верныя ў-ва ўсім.


\par }{\MM \VS{12}Дыяканы няхай будуць мужамі аднае жонкі, якія добра кіруюць дзецьмі і домам сваім,


\par }{\MM \VS{13}бо хто добра паслужыў, здабывае сабе добрую ступень і вялікую адвагу ў веры ў Хрыста Ісуса.


\par }{\MM \VS{14}Гэтае табе пішу, спадзеючыся неўзабаве прыйсьці да цябе,


\par }{\MM \VS{15}каб ты, калі замаруджу, ведаў, як трэба жыць у доме Божым, які ёсьць Царква Бога Жывога, слуп і апірышча праўды.


\par }{\MM \VS{16}І, бясспрэчна, вялікая ёсьць таямніца пабожнасьці: Бог зьявіўся ў целе, апраўдаў Сябе ў Духу, зьявіў Сябе анёлам, абвешчаны ў народах, прыняты вераю ў сьвеце, узьнесены ў славе.




\par }\Chap{1 Цім 4}{\MM \VerseOne{1}А Дух выразна кажа, што ў апошнія часы некаторыя адыйдуць ад веры, зважаючы на духаў падманлівых і вучэньні дэманавы,


\par }{\MM \VS{2}праз крывадушнасьць тых, якія кажуць фальшыва і выпалілі сумленьне сваё,


\par }{\MM \VS{3}якія забараняюць жаніцца, [кажуць] высьцерагацца ежы, якую Бог стварыў дзеля спажываньня з падзякай вернымі і тымі, што пазналі праўду.


\par }{\MM \VS{4}Бо ўсякае стварэньне Божае добрае, і нішто ня мае быць адкінутым, што прыймаецца з падзякаю,


\par }{\MM \VS{5}бо асьвячаецца праз слова Божае і малітву.


\par }{\MM \VS{6}Прадстаўляючы гэта братам, будзеш добрым служыцелем Ісуса Хрыста, спасіленым словамі веры і добрым навучаньнем, за якімі ты пайшоў сьледам.


\par }{\MM \VS{7}А паганых і бабскіх баек цурайся, але практыкуйся ў пабожнасьці.


\par }{\MM \VS{8}Бо цялеснае практыкаваньне мала карыснае, а пабож­насьць на ўсё карысная, маючы абяцаньне жыцьця цяперашняга і будучага.


\par }{\MM \VS{9}Вернае [гэта] слова і ўсякага прыняцьця вартае.


\par }{\MM \VS{10}Бо мы дзеля гэтага і працуем, і зьнявагі церпім, што спадзяемся на Бога Жывога, Які ёсьць Збаўца ўсіх людзей, а найбольш — верных.


\par }{\MM \VS{11}Загадвай гэта і навучай.


\par }{\MM \VS{12}Няхай ніхто не пагарджае маладосьцю тваёй, але будзь прыкладам для верных у слове, у ладзе жыцьця, у любові, у духу, у веры, у чысьціні.


\par }{\MM \VS{13}Пакуль прыйду, займайся чытаньнем, пацяшаньнем, навучаньнем.


\par }{\MM \VS{14}Не занядбоўвай дару [ласкі], што ў табе, які дадзены табе праз прароцтва, з ускладаньнем рук старостаў.


\par }{\MM \VS{15}Гэта абдумвай, у гэтым будзь, каб посьпех твой быў яўны для ўсіх.


\par }{\MM \VS{16}Захоўвай сябе і вучэньне, трывай у гэтым, бо, гэтак робячы, і сябе збавіш, і тых, якія слухаюць цябе.




\par }\Chap{1 Цім 5}{\MM \VerseOne{1}Старога не дакарай, але прасі, як бацьку, маладых — як братоў,


\par }{\MM \VS{2}старых жанчынаў — як матак, маладых — як сёстраў, з усякай чысьцінёю.


\par }{\MM \VS{3}Удоваў шануй, тых, якія праўдзіва ўдовы.


\par }{\MM \VS{4}А калі якая ўдава мае дзяцей ці ўнукаў, яны перш няхай вучацца шанаваць свой дом і аддаваць належнае бацькам, бо гэта добра і прыемна перад Богам.


\par }{\MM \VS{5}Праўдзівая ўдава і адзінокая спадзяецца на Бога і трывае ў малітвах і просьбах уночы і ўдзень,


\par }{\MM \VS{6}а тая, што жыве ў распусьце, жывучы, мёртвая.


\par }{\MM \VS{7}І гэтак загадвай, каб былі бездакорнымі.


\par }{\MM \VS{8}А калі хто пра сваіх, і асабліва, пра хатніх ня дбае, той адрокся ад веры і горшы за бязьвернага.


\par }{\MM \VS{9}Удава мае быць унесеная ў сьпіс, якой ня менш як шэсьцьдзясят гадоў, якая была жонкаю аднаго мужа,


\par }{\MM \VS{10}засьведчаная ў добрых учынках, калі дзяцей выгадавала, калі прыймала падарожных, калі абмывала ногі сьвятым, калі падтрымлівала прыгнечаных, калі ішла сьледам за ўсякай добрай справай.


\par }{\MM \VS{11}А маладым удовам адмаўляй, бо калі яны, разласаваўшыся насуперак Хрысту, захочуць замуж,


\par }{\MM \VS{12}атрымаюць асуджэньне, бо адкінулі ранейшую веру.


\par }{\MM \VS{13}Да таго ж яны прывучаюцца не працаваць, цягаючыся па дамах; і ня толькі не працаваць, але і балбатаць, і рабіць непатрэбныя рэчы, гаворачы, чаго ня сьлед.


\par }{\MM \VS{14}Дык хачу, каб маладыя [ўдовы] ішлі замуж, нараджалі дзяцей, кіравалі домам і не давалі супраціўніку аніякае нагоды дзеля абмаўляньня,


\par }{\MM \VS{15}бо некаторыя ўжо збочылі ўсьлед за шатанам.


\par }{\MM \VS{16}Калі які верны ці верная мае ўдовы, няхай падтрымлівае іх і не абцяжарвае царквы, каб яна падтрымлівала праўдзівых удоваў.


\par }{\MM \VS{17}Старосты, якія кіруюць добра, дастойныя падвойнае пашаны, асабліва тыя, якія працуюць у слове і навучаньні.


\par }{\MM \VS{18}Бо Пісаньне кажа: «Не закелзай вала, які малоціць», і: «Работнік варты нагароды сваёй».


\par }{\MM \VS{19}Абвінавачваньне на старосту не прыймай, хіба што пры двух ці трох сьведках.


\par }{\MM \VS{20}Тых, якія грашаць, дакарай перад усімі, каб і іншыя страх мелі.


\par }{\MM \VS{21}Перад Богам і Госпадам Ісусам Хрыстом і выбранымі анёламі сьведчу [табе], каб ты захаваў гэтае без перадузятасьці, нічога ня робячы паводле прыхільнасьці.


\par }{\MM \VS{22}Рукі хутка ні на каго не ўскладай і ня будзь супольнікам у чужых грахах; захоўвай сябе чыстым.


\par }{\MM \VS{23}Больш ня пі ваду, але ўжывай крыху віна дзеля страўніка твайго і частых тваіх немачаў.


\par }{\MM \VS{24}Грахі некаторых людзей відочныя і вядуць на асуджэньне, а за некаторымі ідуць сьледам.


\par }{\MM \VS{25}Гэтаксама і добрыя ўчынкі відочныя; і калі іначай, схавацца ня могуць.




\par }\Chap{1 Цім 6}{\MM \VerseOne{1}Усе слугі, якія пад ярмом, няхай лічаць уладароў сваіх вартымі ўсякае пашаны, каб не было блюзьнерства на імя Божае і вучэньне.


\par }{\MM \VS{2}Тыя ж, якія верных маюць за ўладароў, няхай не пагарджаюць імі, што яны браты, але больш няхай служаць ім, таму што яны верныя і ўлюбёныя, удзельнікі дабрадзействаў [Божых]. Гэтага навучай і ўпрошвай.


\par }{\MM \VS{3}Калі хто навучае іначай і не ідзе за здаровымі словамі Госпада нашага Ісуса Хрыста і за вучэньнем пра пабожнасьць,


\par }{\MM \VS{4}той узьбіўся ў пыху, нічога не разумеючы, але хварэючы на спрэчкі і кіданьне словамі, ад якіх стаецца зайздрасьць, сварка, блюзьнерствы, зласьлівыя падазрэньні,


\par }{\MM \VS{5}пустыя гутаркі між людзьмі зьнішчанага розуму і пазбаўленымі праўды, якія думаюць, што пабожнасьць — [сродак] дзеля прыбытку. Аддаляйся ад гэтакіх.


\par }{\MM \VS{6}Але вялікі прыбытак — пабожнасьць разам з зада­воленасьцю.


\par }{\MM \VS{7}Бо мы нічога не прынесьлі ў сьвет; зразумела, што і нічога вынесьці ня можам.


\par }{\MM \VS{8}А маючы што есьці і што апрануць, будзем гэтым задаволеныя.


\par }{\MM \VS{9}Тыя ж, якія хочуць багацець, трапляюць у спакусу, і ў пастку, і ў многія бяздумныя і шкадлівыя пажаданьні, якія топяць людзей у зьнішчэньні і загубе.


\par }{\MM \VS{10}Бо корань усякага зла ёсьць срэбралюбства, жадаючы якога, некаторыя адступіліся ад веры і самі сябе аддалі на многія мукі.


\par }{\MM \VS{11}А ты, чалавек Божы, уцякай ад гэтага, але імкніся да праведнасьці, пабожнасьці, веры, любові, цярплівасьці, пакоры,


\par }{\MM \VS{12}змагайся добрым змаганьнем веры, трымайся за жыцьцё вечнае, да якога ты і пакліканы, і вызнаў добрае вызнаньне перад многімі сьведкамі.


\par }{\MM \VS{13}Перад Богам, Які ўсё ажыўляе, і перад Хрыстом Ісусам, Які засьведчыў перад Понтыем Пілатам добрае вызнаньне, загадваю табе


\par }{\MM \VS{14}захаваць гэтае прыказаньне неапаганеным, бездакорным аж да зьяўленьня Госпада нашага Ісуса Хрыста,


\par }{\MM \VS{15}якое ў свой час адкрые шчасьлівы і адзіны магутны Валадар тых, хто валадарыць, і Госпад тых, якія пануюць,


\par }{\MM \VS{16}Адзіны, Які мае несьмяротнасьць, жыве ў сьвятле недаступным, Якога ніхто з людзей ня бачыў і бачыць ня можа. Яму пашана і ўлада вечная. Амэн.


\par }{\MM \VS{17}Багатым у цяперашнім веку загадвай, каб яны ня думалі шмат пра сябе і спадзяваліся не на багацьце няпэўнае, але на Бога Жывога, Які дае нам багата ўсё дзеля прыемнасьці;


\par }{\MM \VS{18}каб рабілі дабро, багацелі добрымі ўчынкамі, былі шчодрыя, дзяліліся,


\par }{\MM \VS{19}зьбіраючы сабе скарб, добры падмурак дзеля будучыні, каб трымацца ім за жыцьцё вечнае.


\par }{\MM \VS{20}О, Цімафею! Захоўвай тое, што перададзена табе, ухіляючыся ад паганага марнаслоўя і перакорлівасьці фальшывага веданьня,


\par }{\MM \VS{21}пахваляючыся якім, некаторыя адхіліліся ад веры. Ласка з табою. Амэн.

\par }