\NormalFont\ShortTitle{1 КАРЫНЬЦЯНАЎ}

{\MT ПЕРШАЕ ПАСЛАНЬНЕ ДА КАРЫНЬЦЯНАЎ АПОСТАЛА ПАЎЛА



\par }\ChapOne{1 Кар 1}{\MM \VerseOne{1}Павал, з волі Божай пакліканы апостал Ісуса Хрыста, і Састэн, брат, —


\par }{\MM \VS{2}царкве Божай, якая ў Карыньце, асьвячоным у Хрысьце Ісусе, пакліканым сьвятым з усімі, якія прызываюць імя Госпада нашага Ісуса Хрыста ў-ва ўсякім месцы, у іх і ў нас:


\par }{\MM \VS{3}ласка вам і супакой ад Бога Айца нашага і Госпада Ісуса Хрыста.


\par }{\MM \VS{4}Заўсёды дзякую Богу майму за вас з прычыны ласкі Божае, дадзенае вам у Хрысьце Ісусе,


\par }{\MM \VS{5}бо ўсім вы ўзбагаціліся ў Ім, усякім словам і ўсякім веданьнем, —


\par }{\MM \VS{6}бо сьведчаньне Хрыстовае сьцьверджана ў вас, —


\par }{\MM \VS{7}так што вы ня маеце нястачы ані ў якім дары, чакаючы адкрыцьця Госпада нашага Ісуса Хрыста,


\par }{\MM \VS{8}Які і ўгрунтуе вас да канца быць бездакорнымі ў дзень Госпада нашага Ісуса Хрыста.


\par }{\MM \VS{9}Верны Бог, праз Якога вы пакліканыя ў супольнасьць Сына Ягонага Ісуса Хрыста, Госпада нашага.


\par }{\MM \VS{10}Малю вас, браты, у імя Госпада нашага Ісуса Хрыста, каб усе вы казалі тое самае, і не было між вамі падзелаў, але каб вы былі злучаны ў тым самым розуме і ў той самай думцы.


\par }{\MM \VS{11}Бо паведамлена мне ад Хлоіных пра вас, браты мае, што між вамі ёсьць сваркі.


\par }{\MM \VS{12}А кажу пра тое, што кожны з вас кажа: «Я — Паўлавы», «А я — Апалёсавы», «А я — Кіфавы», «А я — Хрыстовы».


\par }{\MM \VS{13}Ці разьдзяліўся Хрыстос? Ці Павал быў укрыжаваны за вас? Ці ў імя Паўла вы былі ахрышчаныя?


\par }{\MM \VS{14}Дзякую Богу, што я нікога з вас не ахрысьціў, акрамя Крыспа і Гая,


\par }{\MM \VS{15}каб не сказаў хто, што я хрысьціў у маё імя.


\par }{\MM \VS{16}Ахрысьціў я таксама дом Стэфана, а ці ахрысьціў яшчэ каго, ня ведаю.


\par }{\MM \VS{17}Бо Хрыстос паслаў мяне не хрысьціць, але дабравесьціць, і ня ў мудрасьці слова, каб не прынізіць крыжа Хрыстовага.


\par }{\MM \VS{18}Бо слова пра крыж для тых, якія гінуць, ёсьць глупства, а для нас, якія ідуць на збаўленьне, — сіла Божая.


\par }{\MM \VS{19}Бо напісана: «Загублю мудрасьць мудрых і розум разумных адкіну».


\par }{\MM \VS{20}Дзе мудры? Дзе кніжнік? Дзе дасьледчык гэтага веку? Ці не зрабіў Бог мудрасьць сьвету гэтага глупствам?


\par }{\MM \VS{21}Бо калі сьвет праз мудрасьць не пазнаў Бога ў мудрасьці Божай, спадабалася Богу праз глупства пропаведзі збавіць тых, якія вераць.


\par }{\MM \VS{22}Бо і Юдэі просяць знакаў, і Грэкі шукаюць мудрасьці;


\par }{\MM \VS{23}а мы абвяшчаем Хрыста ўкрыжаванага, для Юдэяў — згаршэньне, а для Грэкаў — глупства,


\par }{\MM \VS{24}а для тых, якія пакліканыя, і Юдэяў, і Грэкаў, — Хрыста, Божую сілу і Божую мудрасьць.


\par }{\MM \VS{25}Бо тое, што дурное ў Бога, мудрэйшае за людзей, і тое, што слабое ў Бога, дужэйшае за людзей.


\par }{\MM \VS{26}Бо паглядзіце, браты, на пакліканьне вашае, што ня шмат [сярод вас] мудрых паводле цела, ня шмат магутных, ня шмат высакародных,


\par }{\MM \VS{27}але Бог выбраў дурноту сьвету, каб асароміць мудрых, і слабое сьвету выбраў Бог, каб асароміць магутных,


\par }{\MM \VS{28}і бязроднае сьвету, і пагарджанае, і тое, што ёсьць нічым, выбраў Бог, каб зьнішчыць тое, што нечым ёсьць,


\par }{\MM \VS{29}каб ніводнае цела не хвалілася перад Ім.


\par }{\MM \VS{30}А вы — з Яго ў Хрысьце Ісусе, Які стаўся для нас мудрасьцю ад Бога, і праведнасьцю, і асьвячэньнем, і адкупленьнем,


\par }{\MM \VS{31}каб было, як напісана: «Хто хваліцца, няхай у Госпадзе хваліцца».




\par }\Chap{1 Кар 2}{\MM \VerseOne{1}І я, прыйшоўшы да вас, браты, прыйшоў прапаведваць вам сьведчаньне Божае ня ўзвышаным словам ці мудрасьцю,


\par }{\MM \VS{2}бо я судзіў ня ведаць у вас нічога, акрамя Ісуса Хрыста, і Таго, Які ўкрыжаваны.


\par }{\MM \VS{3}І быў я ў вас у немачы, і ў страху, і ў вялікім трымценьні.


\par }{\MM \VS{4}І слова маё, і пропаведзь мая былі не ў пераканаўчых словах чалавечае мудрасьці, але ў выяўленьні Духа і сілы,


\par }{\MM \VS{5}каб вера ваша была ня ў мудрасьці чалавечай, але ў сіле Божай.


\par }{\MM \VS{6}А мудрасьць мы гаворым сярод дасканалых, але мудрасьць ня гэтага веку і не князёў гэтага веку, што зьнішчаюцца,


\par }{\MM \VS{7}але гаворым мудрасьць Божую, якая ў тайне, схаваную, якую прадвызначыў Бог перад вякамі на славу нашую,


\par }{\MM \VS{8}якое ніхто з князёў веку гэтага не зразумеў, бо калі б зразумелі, дык не ўкрыжавалі б Госпада славы.


\par }{\MM \VS{9}Але як напісана: «Вока ня бачыла, і вуха ня чула, і не ўзыходзіла на сэрца чалавека тое, што Бог прыгатаваў тым, якія любяць Яго».


\par }{\MM \VS{10}А нам Бог адкрыў праз Духа Свайго, бо Дух усё дасьледуе, і глыбіні Божыя.


\par }{\MM \VS{11}Бо хто з людзей ведае, што ў чалавеку, акрамя духа чалавечага, які ў ім? Гэтак і таго, што ў Бога, ніхто ня ведае, акрамя Духа Божага.


\par }{\MM \VS{12}А мы атрымалі ня духа сьвету, але Духа, Які ад Бога, каб ведаць, што падаравана нам ад Бога.


\par }{\MM \VS{13}І гэта мы гаворым ня словамі, якім [нас] навучыла мудрасьць чалавечая, але [словамі], якім навучыў Дух Сьвяты, параўноўваючы духоўнае з духоўным.


\par }{\MM \VS{14}А душэўны чалавек ня прыймае таго, што ад Духа Божага, бо гэта глупства для яго, і ня можа зразумець, бо пра гэта судзіцца духоўна.


\par }{\MM \VS{15}А духоўны судзіць усё, сам жа ён нікім ня судзіцца.


\par }{\MM \VS{16}Бо хто зразумеў розум Госпада, што будзе [нешта] даводзіць Яму? А мы маем розум Хрыстовы.




\par }\Chap{1 Кар 3}{\MM \VerseOne{1}І я ня мог гаварыць вам, браты, як духоўным, але як цялесным, як немаўлятам у Хрысьце.


\par }{\MM \VS{2}Я паіў вас малаком, а не [карміў] ежай, бо вы былі яшчэ нямоглыя, дый цяпер яшчэ нямоглыя.


\par }{\MM \VS{3}Бо вы яшчэ цялесныя. Бо калі між вамі зайздрасьць, сваркі і нязгода, дык ці не цялесныя вы і ці не па-чалавечаму ходзіце?


\par }{\MM \VS{4}Бо калі адзін кажа: «Я — Паўлавы», а другі: «Я — Апалёсавы», ці не цялесныя вы?


\par }{\MM \VS{5}Хто Павал? Хто Апалёс? Яны толькі служыцелі, праз якіх вы паверылі, і кожны такі, як даў Госпад.


\par }{\MM \VS{6}Я пасадзіў, Апалёс паліваў, але расьціў Бог.


\par }{\MM \VS{7}Так што ані той, які садзіў, ані той, які паліваў, ня ёсьць некім, але Той, Які дае расьці, — Бог.


\par }{\MM \VS{8}А хто садзіць і хто палівае, ёсьць адно, і кожны атрымае сваю нагароду паводле сваёй працы.


\par }{\MM \VS{9}Бо мы — супрацоўнікі Божыя, а вы — Божая ніва, Божая пабудова.


\par }{\MM \VS{10}Я, паводле дадзенай мне ласкі Божай, як мудры будаўнічы, заклаў падмурак, а другі будуе [на ім]. Кожны няхай глядзіць, як будуе.


\par }{\MM \VS{11}Бо ніхто ня можа закласьці іншага падмурку, апрача пастаўленага, які ёсьць Ісус Хрыстос.


\par }{\MM \VS{12}А калі хто будуе на гэтым падмурку з золата, срэбра, каштоўных камянёў, дрэва, сена, саломы, —


\par }{\MM \VS{13}работа кожнага выявіцца; бо дзень пакажа, таму што ў агні адкрываецца, і агонь выспрабуе работу кожнага, якая яна ёсьць.


\par }{\MM \VS{14}Калі чыя работа, якую ён будаваў, застанецца, той атрымае нагароду.


\par }{\MM \VS{15}Калі чыя работа згарыць, той згубіць яе, сам жа будзе збаўлены, але так, як праз агонь.


\par }{\MM \VS{16}Ці вы ня ведаеце, што вы — бажніца Божая, і Дух Божы жыве ў вас?


\par }{\MM \VS{17}Калі хто зьнішчыць бажніцу Божую, таго зьнішчыць Бог, бо бажніца Божая сьвятая, а гэтая [бажніца] — вы.


\par }{\MM \VS{18}Ніхто няхай ня зводзіць сам сябе. Калі хто з вас думае быць мудрым у гэтым веку, няхай будзе дурным, каб быць мудрым.


\par }{\MM \VS{19}Бо мудрасьць сьвету гэтага ёсьць глупства перад Богам, бо напісана: «Ён ловіць мудрых у падступнасьці іхняй».


\par }{\MM \VS{20}І зноў: «Госпад ведае думкі мудрых, што яны марныя».


\par }{\MM \VS{21}Так што ніхто няхай ня хваліцца між людзей, бо ўсё вашае:


\par }{\MM \VS{22}ці Павал, ці Апалёс, ці Кіфа, ці сьвет, ці жыцьцё, ці сьмерць, ці цяперашняе, ці будучае, — усё вашае;


\par }{\MM \VS{23}вы ж — Хрыстовыя, а Хрыстос — Божы.




\par }\Chap{1 Кар 4}{\MM \VerseOne{1}Гэтак няхай лічаць нас людзі за паслугачоў Хрыстовых і за аканомаў тайнаў Божых.


\par }{\MM \VS{2}Ад аканомаў жа, урэшце, вымагаецца, каб кожны быў знойдзены верным.


\par }{\MM \VS{3}Для мяне малая [рэч], як судзіце пра мяне вы ці іншыя людзі; але я і сам не суджу сябе.


\par }{\MM \VS{4}Бо хоць нічога ня ведаю за сабою, але ў гэтым я не апраўданы. Госпад — Той, Які судзіць мяне.


\par }{\MM \VS{5}Так што не судзіце перад часам, пакуль ня прыйдзе Госпад, Які і асьветліць схаванае ў цемры, і выявіць намеры сэрцаў; і тады кожнаму будзе пахвала ад Бога.


\par }{\MM \VS{6}А гэтае, браты, аднёс я да сябе і Апалёса дзеля вас, каб вы ад нас навучыліся ня думаць больш за тое, што напісана, каб не ганарыліся адзін перад адным.


\par }{\MM \VS{7}Бо хто адзначае цябе? Што ты маеш, чаго не атрымаў? А калі атрымаў, нашто хвалішся, як быццам не атрымаў?


\par }{\MM \VS{8}Вы ўжо насыціліся, ужо сталіся багатымі, бяз нас валадарыце. І калі б вы так валадарылі, каб і нам з вамі валадарыць!


\par }{\MM \VS{9}Бо я думаю, што Бог нас, апосталаў, паставіў за апошніх, быццам на сьмерць асуджаных, бо мы сталіся відовішчам для сьвету, для анёлаў і для людзей.


\par }{\MM \VS{10}Мы дурныя дзеля Хрыста, а вы мудрыя ў Хрысьце; мы — слабыя, а вы — дужыя; вы — слаўныя, а мы — без пашаны.


\par }{\MM \VS{11}Да цяперашняе гадзіны мы галодныя, і сасмаглыя, і голыя, і б’юць нас, і туляемся,


\par }{\MM \VS{12}і працуем, робячы сваімі рукамі. Зьневажаныя, мы дабраслаўляем; перасьледаваныя, мы церпім;


\par }{\MM \VS{13}абражаюць нас, мы молімся; мы сталіся, як адкіды гэтага сьвету, як сьмецьце для ўсіх да цяпер.


\par }{\MM \VS{14}Не каб пасароміць вас, пішу гэтае, але як улюбёных дзяцей маіх настаўляю.


\par }{\MM \VS{15}Бо хаця вы маеце дзесяць тысячаў выхавацеляў у Хрысьце, але няшмат бацькоў, бо я нарадзіў вас у Хрысьце Ісусе праз Эвангельле.


\par }{\MM \VS{16}Дык малю вас: будзьце маімі пераймальнікамі.


\par }{\MM \VS{17}Дзеля гэтага я паслаў да вас Цімафея, які ёсьць дзіця маё ўлюбёнае і вернае ў Госпадзе, які нагадае вам шляхі мае ў Хрысьце, як я паўсюль у-ва ўсякай царкве навучаю.


\par }{\MM \VS{18}А як я не прыходжу да вас, некаторыя ўзганарыліся,


\par }{\MM \VS{19}але я хутка прыйду да вас, калі Госпад захоча, і даведаюся ня словы ганарліўцаў, а сілу,


\par }{\MM \VS{20}бо Валадарства Божае ня ў слове, але ў сіле.


\par }{\MM \VS{21}Што хочаце? [Каб я] з кіем прыйшоў да вас ці з любоўю і духам ціхасьці?




\par }\Chap{1 Кар 5}{\MM \VerseOne{1}Паўсюль чуваць, што ў вас распуста, і такая распуста, пра якую ня кажуць у паганаў, што [нехта] мае жонку свайго бацькі.


\par }{\MM \VS{2}І вы ўзганарыліся, і ня плачаце шмат, каб узяты быў спасярод вас той, хто зрабіў гэткую рэч?


\par }{\MM \VS{3}Бо я, адсутны целам, але прысутны духам, ужо прысудзіў, як прысутны, таго, хто гэткае зрабіў,


\par }{\MM \VS{4}сабраўшыся разам у імя Госпада нашага Ісуса Хрыста і з духам маім, сілаю Госпада нашага Ісуса Хрыста,


\par }{\MM \VS{5}аддаць такога шатану на зьнішчэньне цела, каб дух быў збаўлены ў дзень Госпада Ісуса.


\par }{\MM \VS{6}Няма добрай пахвалы вашай. Хіба вы ня ведаеце, што малая кісьля ўсё цеста квасіць?


\par }{\MM \VS{7}Дык ачысьціце старую кісьлю, каб быць вам новым цестам, бо вы прэсныя, бо Пасха наша, Хрыстос, заколены за нас.


\par }{\MM \VS{8}Так што будзем сьвяткаваць не са старою кісьляю, ня з кісьляй ліхоты і зласьлівасьці, але з праснакамі шчырасьці і праўды.


\par }{\MM \VS{9}Я пісаў вам у пасланьні ня мець справы з распусьнікамі.


\par }{\MM \VS{10}І не наогул з распусьнікамі гэтага сьвету, ці хціўцамі, ці рабаўнікамі, ці ідалапаклоньнікамі, бо вам трэба было хіба выйсьці з гэтага сьвету,


\par }{\MM \VS{11}але я пісаў вам цяпер ня мець справы з тым, хто, называючыся братам, ці распусьнік, ці хцівец, ці ідалапаклоньнік, ці лаяльнік, ці п’яніца, ці рабаўнік; з гэтакім і ня есьці разам!


\par }{\MM \VS{12}Бо што мне судзіць тых, якія звонку? Ці ня тых, якія пасярод, судзіце вы?


\par }{\MM \VS{13}А тых, якія звонку, будзе судзіць Бог. Дык выкіньце злыдня спасярод вас.




\par }\Chap{1 Кар 6}{\MM \VerseOne{1}Як адважваецца хто з вас, маючы справу з другім, судзіцца перад няправеднымі, а не перад сьвятымі?


\par }{\MM \VS{2}Ці вы ня ведаеце, што сьвятыя будуць судзіць сьвет? А калі вамі будзе суджаны сьвет, няўжо вы ня вартыя судзіць рэчы малыя?


\par }{\MM \VS{3}Ці вы ня ведаеце, што мы будзем судзіць анёлаў, ня толькі [справы] жыцьцёвыя?


\par }{\MM \VS{4}А вы, калі маеце судзіцца адносна [справаў] жыцьцёвых, стаўляеце [судзьдзямі] тых, хто пагарджаны ў царкве.


\par }{\MM \VS{5}На сорам вам кажу: няўжо няма між вамі ніводнага мудрага, які можа рассудзіць між братамі сваімі?


\par }{\MM \VS{6}Але брат з братам судзіцца, і гэта перад бязьвернымі.


\par }{\MM \VS{7}Дык тое ўжо вялікі ўпадак для вас, што вы маеце суды між сабою. Чаму вам ня лепш быць пакрыўджанымі? Чаму вам ня лепш мець шкоду?


\par }{\MM \VS{8}Але вы самі крыўдзіце і абдзіраеце, і гэта братоў!


\par }{\MM \VS{9}Або вы ня ведаеце, што няправедныя Валадарства Божага ня возьмуць у спадчыну? Не падманвайце сябе: ані распусьнікі, ані ідалапаклоньнікі, ані чужаложнікі, ані збачэнцы, ані мужаложнікі,


\par }{\MM \VS{10}ані злодзеі, ані хціўцы, ані п’яніцы, ані лаяльнікі, ані рабаўнікі ня возьмуць у спадчыну Валадарства Божага.


\par }{\MM \VS{11}І гэткімі былі некаторыя, але вы абмытыя, але вы асьвячоныя, але вы апраўданыя ў імя Госпада нашага Ісуса Хрыста і ў Духу Бога нашага.


\par }{\MM \VS{12}Усё мне можна, але ня ўсё карысна; усё мне можна, але нішто ня будзе валодаць мною.


\par }{\MM \VS{13}Ежа для жывата, і жывот для ежы; але Бог зьнішчыць і тое, і другое. Цела ж не для распусты, але для Госпада, і Госпад — для цела.


\par }{\MM \VS{14}А Бог і Госпада ўваскрасіў, і нас уваскрасіць сілаю Сваёю.


\par }{\MM \VS{15}Хіба вы ня ведаеце, што целы вашыя ёсьць члены Хрыстовыя? Дык ці ж, узяўшы члены Хрыста, зраблю іх членамі распусьніцы? Няхай ня станецца!


\par }{\MM \VS{16}Або вы ня ведаеце, што той, хто злучаецца з распусьніцаю, ёсьць адно цела [з ёю]? Бо сказана: “Будуць двое адным целам”.


\par }{\MM \VS{17}А хто злучаецца з Госпадам, ёсьць адзін дух [з Ім].


\par }{\MM \VS{18}Уцякайце ад распусты. Усякі грэх, які робіць чалавек, ёсьць звонку цела, а распусьнік грашыць супраць уласнага цела.


\par }{\MM \VS{19}Або вы ня ведаеце, што цела вашае ёсьць бажніца Духа Сьвятога, Які ў вас, Якога вы маеце ад Бога, і што вы не свае?


\par }{\MM \VS{20}Бо вы купленыя дарагою цаною. Таму слаўце Бога ў целе вашым і ў духу вашым, якія ёсьць Божыя.




\par }\Chap{1 Кар 7}{\MM \VerseOne{1}Адносна таго, пра што вы пісалі да мяне, дык добра чалавеку не дакранацца да жанчыны.


\par }{\MM \VS{2}Але, з увагі на распусту, кожны няхай мае сваю жонку, і кожная няхай мае свайго мужа.


\par }{\MM \VS{3}Муж няхай аддае жонцы належную зычлівасьць; падобна і жонка мужу.


\par }{\MM \VS{4}Жонка не валодае сваім целам, але муж; падобна і муж не валодае сваім целам, але жонка.


\par }{\MM \VS{5}Не ўхіляйцеся адзін ад аднаго, хіба па згодзе, на час, каб быць свабоднымі для посту і малітвы, і зноў у гэтым будзьце разам, каб не спакушаў вас шатан праз няўстрыманасьць вашую.


\par }{\MM \VS{6}А кажу гэтае як дазвол, а не як загад.


\par }{\MM \VS{7}Бо хачу, каб усе людзі былі, як і я, але кожны мае свой дар ад Бога, адзін так, другі гэтак.


\par }{\MM \VS{8}А нежанатым і ўдовам кажу: добра ім, калі застануцца, як я;


\par }{\MM \VS{9}а калі не ўстрымаюцца, няхай жэняцца, бо лепш ажаніцца, чым распаляцца.


\par }{\MM \VS{10}Тым жа, што пажаніліся, ня я загадваю, але Госпад: жонцы — не разлучацца з мужам,


\par }{\MM \VS{11}а калі разлучыцца, няхай застаецца бяз мужа ці няхай пагодзіцца з мужам; і мужу — не пакідаць жонкі.


\par }{\MM \VS{12}А іншым кажу я, ня Госпад: калі нейкі брат мае жонку бязьверную, і яна згаджаецца жыць з ім, няхай ён не пакідае яе;


\par }{\MM \VS{13}і жонка, якая мае мужа бязьвернага, і ён згаджаецца жыць з ёю, няхай не пакідае яго.


\par }{\MM \VS{14}Бо муж бязьверны асьвячаецца ў жонцы, і жонка бязьверная асьвячаецца ў мужу; бо інакш дзеці вашыя былі б нячыстыя, а цяпер яны — сьвятыя.


\par }{\MM \VS{15}А калі бязьверны разлучаецца, няхай разлучаецца; брат ці сястра ў гэтакіх [выпадках] не прыняволеныя, бо да супакою паклікаў нас Бог.


\par }{\MM \VS{16}Бо з чаго ты ведаеш, жонка, ці ня збавіш мужа? Або ты, муж, з чаго ведаеш, ці ня збавіш жонку?


\par }{\MM \VS{17}Толькі кожны няхай ходзіць так, як Бог яму надзяліў, і кожны, як Госпад паклікаў. І гэтак я загадваю ў-ва ўсіх цэрквах.


\par }{\MM \VS{18}Пакліканы хто абрэзаным? Няхай не хаваецца. Пакліканы хто ў неабразаньні? Няхай не абрэзваецца.


\par }{\MM \VS{19}Абразаньне ёсьць нішто, і неабразаньне ёсьць нішто, але [важнае] захоўваньне прыказаньняў Божых.


\par }{\MM \VS{20}Кожны няхай застаецца ў тым пакліканьні, у якім пакліканы.


\par }{\MM \VS{21}Слугою ты пакліканы? Не табе клапаціцца, але, калі можаш стацца вольным, лепш скарыстайся.


\par }{\MM \VS{22}Бо слуга, пакліканы ў Госпадзе, ёсьць вызваленец Госпадавы; падобна і той, хто пакліканы вольным, ёсьць слуга Хрыстовы.


\par }{\MM \VS{23}Вы куплены дарагою цаною; не рабіцеся слугамі людзей.


\par }{\MM \VS{24}Кожны ў якім [стане] пакліканы, браты, у такім няхай застаецца перад Богам.


\par }{\MM \VS{25}Адносна дзявоцтва я ня маю загаду ад Госпада, але даю параду, як той, над кім зьлітаваўся Госпад, каб быць яму верным.


\par }{\MM \VS{26}Дык лічу за добрае дзеля цяперашняе патрэбы, што добра чалавеку гэтак быць.


\par }{\MM \VS{27}Ты злучаны з жонкаю? Не шукай разводу. Ты вольны ад жонкі? Не шукай жонкі.


\par }{\MM \VS{28}А калі і ажэнішся, не зграшыш; і калі дзяўчына пойдзе замуж, не зграшыць. Гэткія будуць мець прыгнёт у целе, а я вас шкадую.


\par }{\MM \VS{29}Але кажу вам, браты: час ужо наблізіўся; таму тыя, што маюць жонак, павінны быць як ня маюць;


\par }{\MM \VS{30}і тыя, што плачуць, як ня плачуць; і тыя, што радуюцца, як ня радуюцца; і тыя, што купляюць, як не набываюць;


\par }{\MM \VS{31}і тыя, што карыстаюцца гэтым сьветам, як не карыстаюцца; бо праходзіць выгляд гэтага сьвету.


\par }{\MM \VS{32}А я хачу, каб вы былі бяз клопату. Нежанаты клапоціцца пра тое, што Госпада, як дагадзіць Госпаду,


\par }{\MM \VS{33}а жанаты клапоціцца пра тое, што сьвету, як дагадзіць жонцы.


\par }{\MM \VS{34}Ёсьць розьніца між жонкай і дзяўчынай: незамужняя клапоціцца пра тое, што Госпада, як дагадзіць Госпаду, каб быць сьвятою і целам, і духам; а замужняя клапоціцца пра тое, што сьвету, як дагадзіць мужу.


\par }{\MM \VS{35}А гэта кажу дзеля вашай жа карысьці, не каб накінуць на вас пятлю, але каб вы паважна і адпаведна [стаялі пры] Госпадзе без перашкодаў.


\par }{\MM \VS{36}А калі нехта лічыць за непрыстойнае для свае дзяўчыны, каб яна, перацьвіўшы, так і засталася, няхай робіць, як хоча; [гэтым] не зграшыць, няхай жэняцца.


\par }{\MM \VS{37}А хто стаў у сэрцы непарушна і, ня маючы патрэбы, але ўладу маючы над воляй сваёй, судзіў гэтак у сэрцы сваім, каб захаваць сваё дзявоцтва, той добра робіць.


\par }{\MM \VS{38}Так што хто аддае замуж, добра робіць; а хто не аддае, лепш робіць.


\par }{\MM \VS{39}Жонка зьвязана законам да таго часу, пакуль жыве ейны муж; а калі муж ейны памрэ, яна вольная выйсьці замуж за каго хоча, толькі ў Госпадзе.


\par }{\MM \VS{40}Але яна шчасьлівейшая, калі застанецца так, паводле маёй парады; а я думаю, што і я маю Духа Божага.




\par }\Chap{1 Кар 8}{\MM \VerseOne{1}Адносна ахвяраў ідалам мы ведаем, бо маем усякае веданьне. Але веданьне робіць ганарыстым, а любоў будуе.


\par }{\MM \VS{2}А калі хто думае, што ён нешта ведае, той яшчэ нічога не разумее, як трэба разумець.


\par }{\MM \VS{3}А калі хто любіць Бога, той мае разуменьне ад Яго.


\par }{\MM \VS{4}Дык адносна ежы, ахвяраванай ідалам, мы ведаем, што ідал у сьвеце — нішто, і што няма іншага Бога, акрамя Аднаго.


\par }{\MM \VS{5}Бо хаця і ёсьць гэтак званыя богі, ці ў небе, ці на зямлі, бо ёсьць шмат багоў і шмат гаспадароў,


\par }{\MM \VS{6}але ў нас адзін Бог Айцец, з Якога ўсё, і мы для Яго; і адзін Госпад Ісус Хрыстос, праз Якога ўсё, і мы праз Яго.


\par }{\MM \VS{7}Але не ў-ва ўсіх такое веданьне; некаторыя і дагэтуль з сумленьнем, [якое прызнае] ідалаў, і ядуць [ахвяраванае ідалам] як ахвяры ідалам, і слабое сумленьне іхняе апаганьваецца.


\par }{\MM \VS{8}А ежа не набліжае нас да Бога, бо ані калі ямо, не набываем, ані калі не ямо, не губляем.


\par }{\MM \VS{9}Але глядзіце, каб вашая ўлада ня сталася спатыкненьнем для нядужых.


\par }{\MM \VS{10}Бо калі хто ўбачыць, што ты, які маеш веданьне, узьлягаеш у паганскай бажніцы, ці сумленьне яго, як слабога, не збудуецца, каб есьці ахвяры ідалам?


\par }{\MM \VS{11}І праз тваё веданьне загіне нядужы брат, за якога памёр Хрыстос.


\par }{\MM \VS{12}А гэтак грэшачы супраць братоў і б’ючы па слабым сумленьні іхнім, вы грашыцё суп­раць Хрыста.


\par }{\MM \VS{13}Дзеля гэтага, калі ежа горшыць брата майго, ня буду есьці мяса давеку, каб ня горшыць брата майго.




\par }\Chap{1 Кар 9}{\MM \VerseOne{1}Ці я не апостал? Ці я ня вольны? Ці я ня бачыў Ісуса Хрыста, Госпада нашага? Ці вы — не мая справа ў Госпадзе?


\par }{\MM \VS{2}Калі для другіх я не апостал, але не для вас; бо пячатка майго апостальства — гэта вы ў Госпадзе.


\par }{\MM \VS{3}Вось такая мая абарона перад тымі, якія судзяць мяне.


\par }{\MM \VS{4}Ці мы ня маем улады есьці і піць?


\par }{\MM \VS{5}Ці ня маем улады хадзіць з сястрою жонкаю, як і пазасталыя апосталы, і браты Госпадавы, і Кіфа?


\par }{\MM \VS{6}Ці адзін я і Барнаба ня маем улады не працаваць?


\par }{\MM \VS{7}Хто калі служыць у войску на свой кошт? Хто садзіць вінаград і ня есьць пладоў яго? Ці хто пасе статак і ня есьць малака ад статку?


\par }{\MM \VS{8}Ці толькі па-чалавечаму я гэтае гавару? Ці ня кажа гэтае самае і Закон?


\par }{\MM \VS{9}Бо ў Законе Майсея напісана: «Не завязвай пысы валу, які малоціць». Ці пра валоў клапоціцца Бог?


\par }{\MM \VS{10}Ці дзеля нас наогул гаворыць? Бо дзеля нас напісана, што той, хто арэ, павінен араць з надзеяй, і той, хто малоціць, [малаціць] з надзеяй атрымаць тое, на што спадзяецца.


\par }{\MM \VS{11}Калі мы пасеялі ў вас духоўнае, ці вялікая рэч, калі пажнем у вас цялеснае?


\par }{\MM \VS{12}Калі другія атрымліваюць уладу над вамі, ці ня больш мы? Але мы не скарысталі з гэтае ўлады, але ўсё вытрымліваем, каб не ўчыніць якое перашкоды Эвангельлю Хрыстоваму.


\par }{\MM \VS{13}Ці вы ня ведаеце, што тыя, якія пры сьвятым працуюць, ядуць са сьвятыні? Што тыя, якія паслугуюць пры ахвярніку, бяруць частку ад ахвярніка?


\par }{\MM \VS{14}Гэтак і Госпад загадаў тым, якія абвяшчаюць Эвангельле, жыць ад Эвангельля.


\par }{\MM \VS{15}Але я нічым з гэтага не скарыстаўся; напісаў жа гэтае не дзеля таго, каб гэтак было для мяне, бо для мяне лепш памерці, чым каб хто прынізіў пахвалу маю.


\par }{\MM \VS{16}Бо, калі я абвяшчаю Эвангельле, няма мне чым хваліцца, бо абавязак ляжыць на мне, і гора мне, калі я не абвяшчаю Эвангельля.


\par }{\MM \VS{17}Бо калі я раблю гэтае сваёй ахвотай, маю нагароду, а калі супраць волі, [выконваю] даверанае гаспадараваньне.


\par }{\MM \VS{18}Дык якая мая нагарода? Што, дабравесьцячы, бяз платы выкладаю Эвангельле Хрыстовае, не карыстаючыся маёю ўладаю ў Эвангельлі.


\par }{\MM \VS{19}Бо, будучы вольным ад усіх, я паняволіў сябе ўсім, каб многіх здабыць.


\par }{\MM \VS{20}І я стаўся для Юдэяў, як Юдэй, каб здабыць Юдэяў; для тых, якія пад Законам, — як той, што пад Законам, каб здабыць тых, якія пад Законам;


\par }{\MM \VS{21}для тых, якія без Закону, — як без Закону, ня будучы без Закону перад Богам, але пад законам Хрыста, каб здабыць тых, якія без Закону;


\par }{\MM \VS{22}я стаўся для тых, якія слабыя, як слабы, каб здабыць тых, якія слабыя. Для ўсіх я стаўся ўсім, каб хоць некага збавіць.


\par }{\MM \VS{23}А гэта я раблю дзеля Эвангельля, каб стацца ўдзельнікам яго.


\par }{\MM \VS{24}Ці вы ня ведаеце, што тыя, якія бягуць на стадыёне, бягуць усе, але адзін атрымлівае ўзнагароду? Дык бяжыце, каб атрымаць.


\par }{\MM \VS{25}А кожны, хто змагаецца, устрымліваецца ад усяго: тыя — каб атрымаць вянок зьнішчальны, а мы — незьнішчальны.


\par }{\MM \VS{26}Дык я бягу, не як на няпэўнае, змагаюся, не як паветра б’ючы,


\par }{\MM \VS{27}але я вымучваю і няволю цела маё, каб, абвяшчаючы другім, самому ня стацца нявартым.




\par }\Chap{1 Кар 10}{\MM \VerseOne{1}Не хачу, браты, каб вы ня ведалі, што бацькі нашыя ўсе былі пад воблакам, і ўсе прайшлі праз мора,


\par }{\MM \VS{2}і ўсе ахрысьціліся ў Майсея ў воблаку і ў моры,


\par }{\MM \VS{3}і ўсе елі тую самую духоўную ежу,


\par }{\MM \VS{4}і ўсе пілі тое самае духоўнае пітво, бо пілі з духоўнае скалы, якая ішла за імі, а скала гэтая быў Хрыстос.


\par }{\MM \VS{5}Але ня многіх з іх упадабаў Бог, бо яны палеглі ў пустыні.


\par }{\MM \VS{6}А гэта сталася прыкладам для нас, каб мы ня мелі пажаданьня ліха, як пажадалі яны.


\par }{\MM \VS{7}Ня будзьце таксама ідалапаклоньнікамі, як некаторыя з іх, як напісана: «Народ пасеў есьці і піць, і ўстаў гуляць».


\par }{\MM \VS{8}Таксама ня будзем рабіць распусты, як некаторыя з іх распусьнічалі, і ў адзін дзень загінула дваццаць тры тысячы.


\par }{\MM \VS{9}Таксама ня будзем спакушаць Хрыста, як некаторыя з іх спакушалі і загінулі ад зьмеяў.


\par }{\MM \VS{10}Таксама не наракайце, як некаторыя з іх наракалі і загінулі ад нішчыцеля.


\par }{\MM \VS{11}А ўсё гэтае здарылася з імі ў прыклад і напісана дзеля напамінаньня нам, на якіх канец вякоў прыйшоў.


\par }{\MM \VS{12}Так што, хто думае, што стаіць, няхай сьцеражэцца, каб ня ўпасьці.


\par }{\MM \VS{13}Вас наведала спакуса ня іншая, як чалавечая. Але верны Бог, Які не пакіне вас быць спакушанымі больш, чым вы можаце [вытрымаць], але са спакусай зробіць і выхад, каб вы маглі яе перанесьці.


\par }{\MM \VS{14}Таму, улюбёныя мае, уцякайце ад ідалапаклонства.


\par }{\MM \VS{15}Кажу, як да мудрых; судзіце самі, што кажу.


\par }{\MM \VS{16}Келіх дабраслаўленьня, які дабраслаўляем, ці ня ёсьць супольнасьць Крыві Хрыстовае? Хлеб, які ламаем, ці ня ёсьць супольнасьць Цела Хрыстовага?


\par }{\MM \VS{17}Як адзін хлеб, так і адно цела мы, многія, бо ўсе мы атрымліваем адзін хлеб.


\par }{\MM \VS{18}Паглядзіце на Ізраіль паводле цела: ці тыя, якія ядуць ахвяраванае, ня ёсьць супольнікамі ахвярніка?


\par }{\MM \VS{19}Дык што я кажу? Ці ідал ёсьць нечым? Ці ахвяра ідалам нечым ёсьць?


\par }{\MM \VS{20}Але тое, што заколваюць пагане, для дэманаў заколваюць, а не для Бога. А я не хачу, каб вы сталіся супольнікамі дэманаў.


\par }{\MM \VS{21}Ня можаце піць келіх Госпада і келіх дэманаў; ня можаце ўдзельнічаць у стале Госпада і стале дэманаў.


\par }{\MM \VS{22}Ці будзем раздражняць Госпада? Ці мы дужэйшыя за Яго?


\par }{\MM \VS{23}Усё мне можна, але ня ўсё карысна; усё мне можна, але ня ўсё будуе.


\par }{\MM \VS{24}Ніхто няхай не шукае свайго, але кожны таго, што для іншага.


\par }{\MM \VS{25}Усё, што продаецца на рэзьніцы, ешце, не дасьледуючы дзеля сумленьня,


\par }{\MM \VS{26}бо Госпадава зямля і што напаўняе яе.


\par }{\MM \VS{27}А калі хто з бязьверных пакліча вас, і вы захочаце пайсьці, ешце ўсё, што дадуць, нічога не дасьледуючы дзеля сумленьня.


\par }{\MM \VS{28}А калі хто скажа вам: «Гэта ахвяра ідалам», — ня ешце дзеля таго, хто паведаміў, і дзеля сумленьня, бо Госпадава зямля і што напаўняе яе.


\par }{\MM \VS{29}А пра сумленьне кажу не тваё, але іншага; бо дзеля чаго мая свабода мае быць суджана чужым сумленьнем?


\par }{\MM \VS{30}Калі я ў ласцы атрымліваю, навошта блюзьніць на мяне за тое, за што я дзякую?


\par }{\MM \VS{31}Дык ці ясьцё, ці п’іцё, ці нешта робіце, усё рабіце на славу Божую.


\par }{\MM \VS{32}Ня станьцеся спатыкненьнем ані для Юдэяў, ані для Грэкаў, ані для царквы Божай,


\par }{\MM \VS{33}як і я дагаджаю ўсім у-ва ўсім, шукаючы не для сябе карысьці, але для многіх, каб яны былі збаўленыя.




\par }\Chap{1 Кар 11}{\MM \VerseOne{1}Станьцеся пераймальнікамі маімі, як і я — Хрыста.


\par }{\MM \VS{2}Хвалю вас, браты, што вы ўсё маё памятаеце і трымаецеся традыцыі так, як я перадаў вам.


\par }{\MM \VS{3}Хачу, каб вы ведалі, што ўсякаму мужу галава Хрыстос, а галава жонцы — муж, а галава Хрысту — Бог.


\par }{\MM \VS{4}Усякі муж, які моліцца або прарочыць з накрытаю галавою, сароміць сваю галаву.


\par }{\MM \VS{5}А ўсякая жанчына, якая моліцца або прарочыць з ненакрытаю галавою, сароміць сваю галаву, бо гэта тое самае, быццам яна паголеная.


\par }{\MM \VS{6}Бо, калі жанчына не накрывае галавы, няхай стрыжэцца; а калі жанчыне сорамна стрыгчыся ці галіцца, няхай накрывае галаву.


\par }{\MM \VS{7}Бо муж не павінен накрываць галаву, бо ён — вобраз і слава Бога; а жонка ёсьць слава мужа.


\par }{\MM \VS{8}Бо ня муж ад жонкі, але жонка ад мужа.


\par }{\MM \VS{9}І ня муж створаны праз жонку, але жонка праз мужа.


\par }{\MM \VS{10}Дзеля гэтага жонка павінна мець на галаве [знак] улады дзеля анёлаў.


\par }{\MM \VS{11}Зрэшты, ані муж бяз жонкі, ані жонка бяз мужа, у Госпадзе.


\par }{\MM \VS{12}Бо як жонка ад мужа, так і муж праз жонку, а ўсе — ад Бога.


\par }{\MM \VS{13}Судзіце самі ў сабе, ці належыць жанчыне з ненакрытай галавою маліцца Богу?


\par }{\MM \VS{14}Ці сама прырода ня вучыць вас, што калі мужчына расьціць валасы, гэта ганьба для яго,


\par }{\MM \VS{15}а калі жанчына расьціць валасы, гэта слава для яе, бо валасы дадзеныя ёй замест адзеньня.


\par }{\MM \VS{16}А калі хто думае спрачацца, мы ня маем гэткага звычаю, ані цэрквы Божыя.


\par }{\MM \VS{17}А загадваючы гэтае, не хвалю вас, бо вы зыходзіцеся не на лепшае, але на горшае.


\par }{\MM \VS{18}Бо, па-першае, чую, што калі вы зыходзіцеся ў царкве, між вамі ёсьць падзел, і я часткова веру,


\par }{\MM \VS{19}бо мусяць быць між вамі і герэзіі, каб вартыя выявіліся між вамі.


\par }{\MM \VS{20}Далей, калі вы зыходзіцеся разам, няма [ў вас] спажываньня вячэры Госпада,


\par }{\MM \VS{21}бо кожны сьпяшаецца зьесьці ўласную вячэру, і адзін [застаецца] галодным, а другі ўпіваецца.


\par }{\MM \VS{22}Хіба вы дамоў ня маеце, каб есьці і піць? Або пагарджаеце царквою Божаю і сароміце тых, якія ня маюць? Што скажу вам? Ці пахвалю вас за гэтае? Не пахвалю.


\par }{\MM \VS{23}Бо я ад Госпада прыняў і тое вам перадаў, што Госпад Ісус у тую ноч, калі быў выдадзены, узяў хлеб


\par }{\MM \VS{24}і, падзякаваўшы, паламаў і сказаў: «Вазьміце, ешце, гэта ёсьць Цела Маё, якое за вас ломіцца. Рабіце гэта на ўспамін пра Мяне».


\par }{\MM \VS{25}Таксама і келіх пасьля вячэры, кажучы: «Гэты келіх ёсьць Новы Запавет у Крыві Маёй. Гэта рабіце, калі будзеце піць, на ўспамін пра Мяне».


\par }{\MM \VS{26}Бо кожны раз, калі вы ясьцё хлеб гэты і п’іцё келіх гэты, сьмерць Госпада абвяшчаеце, аж пакуль Ён прыйдзе.


\par }{\MM \VS{27}Так што хто есьць хлеб гэты ці п’е келіх Госпадавы нягодна, вінны будзе Цела і Крыві Госпада.


\par }{\MM \VS{28}Няхай жа выпрабоўвае сябе чалавек і гэтак няхай есьць з хлеба гэтага і п’е з келіха гэтага.


\par }{\MM \VS{29}Бо хто есьць і п’е нягодна, той есьць і п’е прысуд сабе, не раззважаючы пра Цела Госпада.


\par }{\MM \VS{30}Дзеля гэтага сярод вас шмат слабых і хворых, і даволі памірае.


\par }{\MM \VS{31}Бо калі мы разважаем пра саміх сябе, ня будзем суджанымі.


\par }{\MM \VS{32}А калі мы суджаныя, Госпад карае нас, каб не былі мы асуджаныя разам са сьветам.


\par }{\MM \VS{33}Так што, браты мае, зыходзячыся на вячэру, адзін на аднаго чакайце.


\par }{\MM \VS{34}А калі хто галодны, няхай есьць дома, каб зьбірацца вам не на асуджэньне. А пра ўсё пазасталае загадаю, калі прыйду.




\par }\Chap{1 Кар 12}{\MM \VerseOne{1}Адносна ж духоўных [дароў], браты, не хачу, каб вы ня ведалі.


\par }{\MM \VS{2}Вы ведаеце, што, калі былі вы паганамі, да ідалаў безгалосых скіроўваліся, быццам вялі вас.


\par }{\MM \VS{3}Дзеля гэтага паведамляю вам, што ніхто, хто гаворыць у Духу Божым, ня скажа праклёну на Ісуса; і ніхто ня можа назваць Ісуса Госпадам, як толькі ў Духу Сьвятым.


\par }{\MM \VS{4}Ёсьць адрозьненьні ў дарах, але Дух той самы;


\par }{\MM \VS{5}і ёсьць адрозьненьні ў служэньнях, але Госпад той самы;


\par }{\MM \VS{6}і ёсьць адрозьненьні ў дзеяньнях, але Бог той самы, Які ўсё ў-ва ўсіх робіць.


\par }{\MM \VS{7}А кожнаму даецца выяўленьне Духа дзеля карысьці.


\par }{\MM \VS{8}Бо аднаму даецца праз Духа слова мудрасьці, а другому — слова веданьня праз таго самага Духа;


\par }{\MM \VS{9}а іншаму — вера ў тым самым Духу; а іншаму — дары аздараўленьня ў тым самым Духу;


\par }{\MM \VS{10}іншаму — рабіць цуды, іншаму — прароцтва, іншаму — распазнаваньне духаў, іншаму — разнастайныя мовы, а іншаму — тлумачэньне моваў.


\par }{\MM \VS{11}А ўсё гэтае робіць адзін і той самы Дух, надзяляючы кожнага асобна, як Ён хоча.


\par }{\MM \VS{12}Бо як цела адно, але мае шмат членаў, і ўсе члены аднаго цела, хоць іх і шмат, ёсьць адно цела, гэтак і Хрыстос.


\par }{\MM \VS{13}Бо мы ўсе адным Духам ахрышчаны ў адно цела, ці Юдэі, ці Грэкі, ці слугі, ці вольныя, і ўсе напоены адным Духам.


\par }{\MM \VS{14}Бо і цела — гэта не адзін член, але шмат.


\par }{\MM \VS{15}Калі скажа нага: «Як я не рука, я не ад цела», хіба дзеля гэтага яна не ад цела?


\par }{\MM \VS{16}І калі скажа вуха: «Як я ня вока, я не ад цела», хіба дзеля гэтага яно не ад цела?


\par }{\MM \VS{17}Калі ўсё цела — вока, дзе слых? Калі ўсё — слых, дзе нюх?


\par }{\MM \VS{18}Але цяпер Бог разьмясьціў члены, кожны з іх асобна, у целе, як Сам хацеў.


\par }{\MM \VS{19}А калі б усе былі адзін член, дзе цела?


\par }{\MM \VS{20}Але цяпер членаў шмат, а цела адно.


\par }{\MM \VS{21}Ня можа вока сказаць руцэ: «Я ня маю ў табе патрэбы», або таксама галава нагам: «Я ня маю ў вас патрэбы».


\par }{\MM \VS{22}Але члены цела, якія лічацца слабейшымі, нашмат больш патрэбныя.


\par }{\MM \VS{23}І тыя, якія нам падаюцца менш пачэснымі ў целе, атачаем асаблівай пашанай, і нашыя непрыстойныя [члены] маюць асаблівую павагу.


\par }{\MM \VS{24}А нашыя паважаныя [члены] ня маюць [такой] патрэбы. Але Бог спалучыў цела, даўшы тым, якія маюць недахопы, асаблівую пашану,


\par }{\MM \VS{25}каб не было падзелу ў целе, але члены адзін пра аднаго клапаціліся.


\par }{\MM \VS{26}І калі церпіць адзін член, церпяць з ім усе члены; калі славіцца адзін член, радуюцца з ім усе члены.


\par }{\MM \VS{27}Вы ж — Цела Хрыстовае, а паасобна — члены.


\par }{\MM \VS{28}І адных Бог паставіў у царкве, па-першае, апосталамі, па-другое, прарокамі, па-трэцяе, настаўнікамі; пасьля — [тых, хто мае] сілы, пасьля — дары аздараўленьня, дапамаганьня, гаспадараваньня, разнастайныя мовы.


\par }{\MM \VS{29}Ці ўсе апосталы? Ці ўсе прарокі? Ці ўсе настаўнікі? Ці ўсе сілы?


\par }{\MM \VS{30}Ці ўсе маюць дары аздараўленьня? Ці ўсе гавораць мовамі? Ці ўсе тлумачаць?


\par }{\MM \VS{31}Рупцеся пра дары большыя, і я пакажу вам шлях яшчэ лепшы.




\par }\Chap{1 Кар 13}{\MM \VerseOne{1}Калі я гавару мовамі чалавечымі і анёльскімі, а любові ня маю, я — медзь, якая зьвініць, ці цымбалы, якія гудуць.


\par }{\MM \VS{2}І калі я маю прароцтва, і ведаю ўсе тайны і ўсякае веданьне, і калі маю ўсю веру, каб і горы перастаўляць, а любові ня маю, я — нішто.


\par }{\MM \VS{3}І калі я раздам усю маёмасьць маю, і аддам цела маё на спаленьне, а любові ня маю, няма мне ніякае карысьці.


\par }{\MM \VS{4}Любоў доўга церпіць, робіць дабро; любоў не зайздросьціць; любоў не вывышаецца, не надзімаецца,


\par }{\MM \VS{5}ня робіць непрыстойнага, не шукае свайго, ня гневаецца, ня думае ліхога,


\par }{\MM \VS{6}ня радуецца з няправеднасьці, але цешыцца з праўды;


\par }{\MM \VS{7}усё вытрымлівае, усяму верыць, на ўсё спадзяецца, усё трывае.


\par }{\MM \VS{8}Любоў ніколі ня зьнікне, калі нават прароцтвы зьнікнуць, калі мовы змоўкнуць, калі веданьне зьнішчыцца.


\par }{\MM \VS{9}Бо мы часткова ведаем і часткова прарочым;


\par }{\MM \VS{10}а калі прыйдзе дасканалае, тады тое, што частковае, зьнікне.


\par }{\MM \VS{11}Калі я быў немаўлём, як немаўлятка гаварыў, як немаўлятка думаў; а калі стаўся мужам, пакінуў тое, што немаўляці.


\par }{\MM \VS{12}Бо цяпер мы бачым праз [мутнае] шкло, невыразна; а тады — абліччам да аблічча; цяпер я разумею часткова, а тады пазнаю [гэтаксама], як я сам пазнаны.


\par }{\MM \VS{13}А цяпер застаюцца вера, надзея, любоў — гэтыя тры; але большая з іх — любоў.




\par }\Chap{1 Кар 14}{\MM \VerseOne{1}Імкніцеся да любові; і рупцеся пра [дары] духоўныя, асабліва пра тое, каб прарочыць.


\par }{\MM \VS{2}Бо хто гаворыць [незнаёмай] моваю, той гаворыць ня людзям, але Богу; бо ніхто ня чуе, [як] ён тайны духам гаворыць.


\par }{\MM \VS{3}А хто прарочыць, той гаворыць людзям на збудаваньне, і на заахвочваньне, і на пацяшэньне.


\par }{\MM \VS{4}Хто гаворыць [незнаёмай] моваю, збудоўвае сябе; а хто прарочыць, царкву збудоўвае.


\par }{\MM \VS{5}Хачу, каб вы ўсе гаварылі мовамі, але больш, каб вы прарочылі, бо той, хто прарочыць, большы за таго, хто гаворыць мовамі, хіба што ён будзе і тлумачыць, каб царква атрымала збудаваньне.


\par }{\MM \VS{6}Цяпер, як я прыйду да вас, браты, гаворачы мовамі, якая вам карысьць, калі ня буду гаварыць да вас ці з адкрыцьцём, ці з веданьнем, ці з прароцтвам, ці з навучаньнем?


\par }{\MM \VS{7}Падобна і бяздушныя [рэчы], якія голас даюць, ці жалейка, ці гусьлі, калі не даюць разьдзельнасьці гукаў, як даведацца, што граюць на жалейцы ці граюць на гусьлях?


\par }{\MM \VS{8}І калі труба будзе даваць невыразны голас, хто пачне рыхтавацца да бітвы?


\par }{\MM \VS{9}Гэтак і вы, калі языком не вымавіце выразнае слова, як зразумеюць, што вы гаворыце? Бо вы будзеце гаварыць на вецер.


\par }{\MM \VS{10}Колькі, напрыклад, разнастайных моваў у сьвеце, і ніводнае бяз голасу.


\par }{\MM \VS{11}Дык калі я ня ведаю значэньня мовы, буду чужынцам для таго, хто гаворыць, і той, хто гаворыць, [будзе] для мяне чужынец.


\par }{\MM \VS{12}Гэтак і вы, калі рупіцеся пра [дары] духоўныя, шукайце, каб набываць іх дзеля збудаваньня царквы.


\par }{\MM \VS{13}Дзеля гэтага той, хто гаворыць [незнаёмай] моваю, няхай моліцца, каб тлумачыць.


\par }{\MM \VS{14}Бо, калі я малюся [незнаёмай] моваю, дух мой моліцца, а розум мой бяз плоду.


\par }{\MM \VS{15}Дык што? Буду маліцца духам, буду маліцца і розумам; буду сьпяваць духам, буду сьпяваць і розумам.


\par }{\MM \VS{16}Бо калі ты будзеш дабраслаўляць духам, як той, хто стаіць на месцы [чалавека] простага, скажа «Амэн» на тваю падзяку, бо ён ня ведае, што ты гаворыш.


\par }{\MM \VS{17}Бо ты добра дзякуеш, але іншы не збудоўваецца.


\par }{\MM \VS{18}Дзякую Богу майму, больш за ўсіх вас гаворачы мовамі,


\par }{\MM \VS{19}але ў царкве хачу лепш сказаць пяць словаў розумам маім, каб і другіх навучыць, чым дзясяткі тысячаў словаў на [незнаёмай] мове.


\par }{\MM \VS{20}Браты! Ня будзьце дзецьмі розумам; на благое будзьце немаўлятамі, а розумам будзьце дасканалымі.


\par }{\MM \VS{21}У Законе напісана: «Іншымі мовамі і іншымі вуснамі буду гаварыць да народу гэтага, але і тады не паслухаюць Мяне, — кажа Госпад».


\par }{\MM \VS{22}Так што мовы ёсьць на знак не для тых, якія вераць, але для бязьверных; а прароцтва не для бязьверных, але для тых, якія вераць.


\par }{\MM \VS{23}Дык калі ўся царква зыйдзецца разам, і ўсе будуць гаварыць мовамі, а ўвойдуць да вас [людзі] простыя ці бязьверныя, ці ня скажуць яны, што вы вар’яцееце?


\par }{\MM \VS{24}А калі ўсе прарочаць, і ўвойдзе нейкі чалавек бязьверны ці просты, дык усімі ён дакараны, усімі суджаны,


\par }{\MM \VS{25}і гэтак таямніцы сэрца ягонага выяўляюцца, і ён, упаўшы на аблічча, паклоніцца Богу, паведамляючы: «Праўдзіва, з вамі Бог!»


\par }{\MM \VS{26}Дык што, браты? Калі вы зыходзіцеся, кожны з вас мае псальм, мае навучаньне, мае [незнаёмую] мову, мае адкрыцьцё, мае тлумачэньне; усё няхай будзе на збудаваньне.


\par }{\MM \VS{27}Калі хто гаворыць [незнаёмай] моваю, [гаварыце] па двое ці, найбольш, па трое, і па чарзе, і адзін няхай тлумачыць.


\par }{\MM \VS{28}А калі няма тлумача, няхай маўчыць у царкве, а гаворыць сабе і Богу.


\par }{\MM \VS{29}І прарокі няхай гавораць двое ці трое, а іншыя няхай разважаюць.


\par }{\MM \VS{30}А калі іншаму з тых, якія сядзяць, [нешта] адкрыецца, першы няхай маўчыць.


\par }{\MM \VS{31}Бо ўсе адзін за адным можаце прарочыць, каб усе былі навучаныя і ўсе былі суцешаныя.


\par }{\MM \VS{32}І духі прарочыя паслухмяныя прарокам,


\par }{\MM \VS{33}бо Бог ня ёсьць [Бог] бязладзьдзя, але супакою, як у-ва ўсіх цэрквах у сьвятых.


\par }{\MM \VS{34}Жанчыны вашыя ў цэрквах няхай маўчаць; бо не дазволена ім гаварыць, але каб былі паслухмяныя, як і Закон кажа.


\par }{\MM \VS{35}А калі хочуць нечаму навучыцца, няхай пытаюцца дома ў мужоў сваіх, бо сорамна жанчынам гаварыць у царкве.


\par }{\MM \VS{36}Ці ад вас выйшла слова Божае? Або ці да вас адных прыйшло?


\par }{\MM \VS{37}Калі хто лічыць, што ён прарок ці духоўны, той няхай ведае, што тое, што я пішу вам, ёсьць прыказаньні Госпадавы.


\par }{\MM \VS{38}А калі хто не разумее, няхай не разумее.


\par }{\MM \VS{39}Так што, браты, рупцеся, каб прарочыць, і не забараняйце гаварыць мовамі.


\par }{\MM \VS{40}Усё няхай будзе прыстойна і парадкам.




\par }\Chap{1 Кар 15}{\MM \VerseOne{1}Паведамляю вам, браты, Эвангельле, якое я дабравесьціў вам, і якое вы прынялі, і ў якім стаіцё,


\par }{\MM \VS{2}і праз якое збаўляецеся, калі будзеце трымацца таго слова, якое я дабравесьціў вам, калі толькі не надарма паверылі.


\par }{\MM \VS{3}Бо я найперш перадаў вам тое, што і сам прыняў, што Хрыстос памёр за грахі нашыя паводле Пісаньняў,


\par }{\MM \VS{4}і што Ён быў пахаваны і ўваскрос на трэці дзень, паводле Пісаньняў,


\par }{\MM \VS{5}і што Ён зьявіўся Кіфе, а пасьля — Дванаццаці,


\par }{\MM \VS{6}пасьля зьявіўся больш чым пяцістам братам за раз, з якіх многія дагэтуль жывуць, а некаторыя паўміралі;


\par }{\MM \VS{7}пасьля зьявіўся Якубу, пасьля — усім апосталам,


\par }{\MM \VS{8}а апошняму з усіх зьявіўся і мне, быццам неданоску.


\par }{\MM \VS{9}Бо я — найменшы з апосталаў, які ня варты называцца апосталам, бо я перасьледаваў царкву Божую,


\par }{\MM \VS{10}але з ласкі Бога ёсьць тым, кім ёсьць, і ласка Ягоная ў-ва мне не была дарэмнай, але я больш за іх усіх працаваў; дый ня я, але ласка Божая, якая са мною.


\par }{\MM \VS{11}Дык ці я, ці яны, мы гэтак абвяшчаем, і вы гэтак паверылі.


\par }{\MM \VS{12}А калі пра Хрыста абвяшчаецца, што Ён уваскрос з мёртвых, як некаторыя з вас кажуць, што няма ўваскрасеньня мёртвых?


\par }{\MM \VS{13}Калі няма ўваскрасеньня мёртвых, дык і Хрыстос не ўваскрос;


\par }{\MM \VS{14}а калі Хрыстос не ўваскрос, тады дарэмнае і абвяшчэньне нашае, дарэмная і вера вашая.


\par }{\MM \VS{15}А нас знайшлі б фальшывымі сьведкамі Божымі, бо мы сьведчылі пра Бога, што Ён уваскрасіў Хрыста, Якога не ўваскрашаў, калі мёртвыя не ўваскрасаюць.


\par }{\MM \VS{16}Бо калі мёртвыя не ўваскрасаюць, дык і Хрыстос не ўваскрос;


\par }{\MM \VS{17}а калі Хрыстос не ўваскрос, дык вера вашая марная, вы яшчэ ў грахах вашых.


\par }{\MM \VS{18}Таму і тыя, якія памерлі ў Хрысьце, загінулі.


\par }{\MM \VS{19}Калі мы толькі ў гэтым жыцьці спадзяемся на Хрыста, мы найбольш жалю вартыя з усіх людзей.


\par }{\MM \VS{20}Але цяпер Хрыстос уваскрос з мёртвых, стаўся Першынцам сярод памёршых.


\par }{\MM \VS{21}Бо як праз чалавека сьмерць, гэтак праз чалавека і ўваскрасеньне мёртвых.


\par }{\MM \VS{22}Бо як у Адаме ўсе паміраюць, гэтак у Хрысьце ўсе ажывуць,


\par }{\MM \VS{23}але кожны — у сваім парадку: Першынец — Хрыстос, пасьля — Хрыстовыя ў прыйсьце Ягонае,


\par }{\MM \VS{24}а пасьля — канец, калі Ён перадасьць Валадарства Богу і Айцу, калі зьнішчыць усякае начальства, і ўсякую ўладу і сілу,


\par }{\MM \VS{25}бо Яму належыць валадарыць, пакуль пакладзе ўсіх ворагаў пад ногі Свае.


\par }{\MM \VS{26}Апошні вораг будзе зьнішчаны — сьмерць,


\par }{\MM \VS{27}бо ўсё падпарадкаваў пад ногі Яго. А калі сказана, што ўсё падпарадкавана, зразумела, што акрамя Таго, Які падпарадкаваў Яму ўсё.


\par }{\MM \VS{28}А калі ўсё будзе падпарадкавана Яму, тады і Сам Сын падпарадкуецца Таму, Які падпарадкаваў Яму ўсё, каб быў Бог усё ў-ва ўсім.


\par }{\MM \VS{29}Іначай, што будуць рабіць тыя, якія хрысьцяцца дзеля мёртвых? Калі мёртвыя зусім не ўваскрасаюць, навошта хрысьціцца дзеля мёртвых?


\par }{\MM \VS{30}Навошта і мы ўсякую гадзіну ў небясьпецы?


\par }{\MM \VS{31}Я штодня паміраю, сцьвяржае гэта пахвала вашая, якую маю ў Хрысьце Ісусе, Госпадзе нашым.


\par }{\MM \VS{32}Калі б я па-чалавечаму змагаўся са зьвярамі ў Эфэсе, якая мне карысьць, калі мёртвыя не ўваскрасаюць? «Будзем есьці і піць, бо заўтра памром!»


\par }{\MM \VS{33}Не падманвайце сябе: благія таварыствы псуюць добрыя звычаі.


\par }{\MM \VS{34}Працьверазіцеся на праведнасьць і не грашыце; бо некаторыя [з вас] ня ведаюць Бога, на сорам вам кажу.


\par }{\MM \VS{35}Але скажа нехта: «Як уваскрэснуць мёртвыя? Ды ў якім целе прыйдуць?»


\par }{\MM \VS{36}Неразумны! Тое, што ты сееш, не ажыве, калі не памрэ.


\par }{\MM \VS{37}І тое, што сееш, сееш ня цела, якое будзе, але голае зерне, можа, пшанічнае, ці якое іншае,


\par }{\MM \VS{38}а Бог дае яму цела, як хоча, і кожнаму насеньню — сваё цела.


\par }{\MM \VS{39}Ня ўсякае цела такое самае цела, але адно цела ў людзей, а іншае цела ў жывёлаў, іншае ў рыбаў, іншае ў птушак.


\par }{\MM \VS{40}І [ёсьць] целы нябесныя, і целы зямныя; але адна слава нябесных, а другая — зямных,


\par }{\MM \VS{41}іншая слава сонца, і іншая слава месяца, і іншая слава зорак, бо зорка ад зоркі розьніцца ў славе.


\par }{\MM \VS{42}Гэтак і ўваскрасеньне мёртвых: сеецца ў сапсутасьці, уваскрашаецца ў незьнішчальнасьці;


\par }{\MM \VS{43}сеецца ў ганьбе, уваскрашаецца ў славе; сеецца ў нядужасьці, уваскрашаецца ў моцы;


\par }{\MM \VS{44}сеецца цела душэўнае, уваскрашаецца цела духоўнае. Ёсьць цела душэўнае, і ёсьць цела духоўнае.


\par }{\MM \VS{45}Гэтак і напісана: «Стаўся першы чалавек Адам душою жывою», а апошні Адам — дух, які ажыўляе.


\par }{\MM \VS{46}Але спачатку не духоўнае, але душэўнае; духоўнае пасьля.


\par }{\MM \VS{47}Першы чалавек — з зямлі, зямны; другі Чалавек — Госпад з неба.


\par }{\MM \VS{48}Які зямны, гэтакія і зямныя; і які Нябесны, гэтакія і нябесныя.


\par }{\MM \VS{49}І як мы насілі вобраз зямнога, будзем насіць і вобраз Нябеснага.


\par }{\MM \VS{50}А тое скажу, браты, што ня могуць цела і кроў успадкаеміць Валадарства Божага, і сапсутасьць не ўспадкаеміць незьнішчальнасьці.


\par }{\MM \VS{51}Вось, кажу вам тайну: ня ўсе мы памром, але ўсе пераменімся,


\par }{\MM \VS{52}у адзін момант, у імгненьне вока, пры апошняй трубе; бо затрубіць, і мёртвыя ўваскрэснуць незьнішчальнымі, і мы пераменімся.


\par }{\MM \VS{53}Бо зьнішчальнае гэтае мусіць апрануцца ў незьнішчальнасьць, і сьмяротнае гэтае — апрануцца ў несьмяротнасьць.


\par }{\MM \VS{54}А калі зьнішчальнае гэтае апранецца ў незьнішчальнасьць, і сьмяротнае гэтае апранецца ў несьмяротнасьць, тады станецца напісанае слова: «Паглынутая сьмерць перамогаю».


\par }{\MM \VS{55}«Сьмерць, дзе тваё джала? Пекла, дзе твая перамога?»


\par }{\MM \VS{56}Джала сьмерці — грэх, а сіла грэху — закон.


\par }{\MM \VS{57}Падзяка ж Богу, Які даў нам перамогу праз Госпада нашага Ісуса Хрыста!


\par }{\MM \VS{58}Так што, браты мае ўлюбёныя, будзьце непарушныя, непахісныя, у справе Госпадавай мейце рупнасьць заўсёды, ведаючы, што праца вашая не дарэмная перад Госпадам.




\par }\Chap{1 Кар 16}{\MM \VerseOne{1}А адносна складак, якія для сьвятых, рабіце і вы так, як я загадаў цэрквам Галяцкім:


\par }{\MM \VS{2}у першы [дзень] пасьля суботы кожны з вас няхай складае ў сябе і зьбірае паводле таго, як яму вядзецца, каб не рабіць складак тады, калі я прыйду.


\par }{\MM \VS{3}А калі я прыйду, пашлю тых, якіх вы вызначыце праз лісты, занесьці дар ваш у Ерусалім.


\par }{\MM \VS{4}А калі будзе варта і мне пайсьці, яны пойдуць са мною.


\par }{\MM \VS{5}Я ж прыйду да вас, калі прайду Македонію, бо праз Македонію праходжу.


\par }{\MM \VS{6}А ў вас, можа быць, затрымаюся, або і перазімую, каб вы мяне праводзілі, куды я пайду.


\par }{\MM \VS{7}Бо не хачу бачыць вас цяпер мімаходам, але спадзяюся застацца нейкі час з вамі, калі Госпад дазволіць.


\par }{\MM \VS{8}А ў Эфэсе я застануся да Пяцідзясятніцы,


\par }{\MM \VS{9}бо для мяне адчыненыя вялікія і зручныя дзьверы і шмат супраціўнікаў.


\par }{\MM \VS{10}Калі ж прыйдзе Цімафей, глядзіце, каб быў у вас бяз страху; бо ён справу Госпада выконвае, як і я.


\par }{\MM \VS{11}Дык няхай ніхто не пагарджае ім, а правядзіце яго ў супакоі, каб ён прыйшоў да мяне, бо я чакаю яго з братамі.


\par }{\MM \VS{12}Што да брата Апалёса, дык я шмат прасіў яго, каб ён прыйшоў да вас з братамі; ды ён зусім ня меў ахвоты, каб прыйсьці цяпер, але прыйдзе, калі будзе мець час.


\par }{\MM \VS{13}Чувайце, стойце ў веры, будзьце мужнымі, умацоўвайцеся.


\par }{\MM \VS{14}Усё ў вас няхай будзе ў любові.


\par }{\MM \VS{15}Прашу ж вас, браты: вы ведаеце дом Стэфана, што ён ёсьць пачатак Ахаі і што яны аддалі сябе на служэньне сьвятым;


\par }{\MM \VS{16}дык і вы будзьце паслухмяныя гэтакім і кожнаму, хто дапамагае нам і працуе.


\par }{\MM \VS{17}Я радуюся з прыходу Стэфана, і Фартуната, і Ахаіка, што яны дапоўнілі вашую нястачу,


\par }{\MM \VS{18}бо яны супакоілі дух мой і ваш. Дык зважайце на такіх.


\par }{\MM \VS{19}Вітаюць вас цэрквы Азійскія. Вітаюць вас шчыра ў Госпадзе Акіла і Прыскіла з царквою, якая ў іх доме.


\par }{\MM \VS{20}Вітаюць вас усе браты. Прывітайце адзін аднаго пацалункам сьвятым.


\par }{\MM \VS{21}Прывітаньне маёй рукою, Паўлавай.


\par }{\MM \VS{22}Калі хто ня любіць Госпада Ісуса Хрыста, няхай будзе адлучаны! Прыходзіць наш Госпад!


\par }{\MM \VS{23}Ласка Госпада Ісуса Хрыста з вамі.


\par }{\MM \VS{24}Любоў мая з усімі вамі ў Хрысьце Ісусе. Амэн.

\par }