\NormalFont\ShortTitle{ЯКУБА}

{\MT ПАЎСЮДНАЕ ПАСЛАНЬНЕ АПОСТАЛА ЯКУБА



\par }\ChapOne{Як 1}{\MM \VerseOne{1}Якуб, слуга Бога і Госпада Ісуса Хрыста, — дванаццаці каленам, што ў расьцярушаньні: радавацца!


\par }{\MM \VS{2}Вялікай радасьцю лічыце, браты мае, калі трапляеце ў розныя спакусы,


\par }{\MM \VS{3}ведаючы, што выпрабаваньне вашае веры робіць цярплівасьць.


\par }{\MM \VS{4}А цярплівасьць няхай мае дасканалае дзеяньне, каб вы былі дасканалымі і суцэльнымі, без аніякага недахопу.


\par }{\MM \VS{5}Калі ж у каго з вас не хапае мудрасьці, няхай просіць у Бога, Які дае ўсім шчыра і не дакараючы, і будзе яму дадзена.


\par }{\MM \VS{6}Але няхай просіць з вераю, ані не сумняваючыся, бо той, хто сумняецца, падобны да хваляваньня марскога, якое вецер уздымае і ганяе.


\par }{\MM \VS{7}Дык няхай не мяркуе гэтакі чалавек, што нешта атрымае ад Госпада.


\par }{\MM \VS{8}Двудушны чалавек няцьвёрды на ўсіх шляхах сваіх.


\par }{\MM \VS{9}Няхай жа хваліцца паніжаны брат сваёй высокасьцю,


\par }{\MM \VS{10}а багаты — сваім паніжэньнем, бо праміне, як кветка на траве.


\par }{\MM \VS{11}Бо ўзыходзіць сонца са сьпёкаю і сушыць траву, і кветка яе падае, і хараство аблічча яе зьнікае; гэтак і багаты на шляхах сваіх счэзьне.


\par }{\MM \VS{12}Шчасьлівы чалавек, які вытрымлівае спакусу, бо, стаўшыся выпрабаваным, ён атрымае вянок жыцьця, які абяцаў Госпад тым, хто любіць Яго.


\par }{\MM \VS{13}Спакушаны, ніхто няхай ня кажа: «Бог мяне спакушае», бо Бог не спакушаецца злом, і Сам нікога не спакушае.


\par }{\MM \VS{14}А кожны спакушаецца, захоплены і прываблены ўласным пажаданьнем;


\par }{\MM \VS{15}пасьля пажаданьне, зачаўшы, нараджае грэх, а грэх, як яго давесьці да канца, спараджае сьмерць.


\par }{\MM \VS{16}Не падманвайцеся, браты мае ўлюбёныя:


\par }{\MM \VS{17}усякі дар добры і ўсякі дарунак дасканалы зыходзяць з вышыні, ад Айца сьвятла, у Якога няма рознасьці, ані ценю зьменлівасьці.


\par }{\MM \VS{18}Захацеўшы, Ён спарадзіў нас словам праўды, каб быць нам нейкім пачаткам стварэньняў Ягоных.


\par }{\MM \VS{19}Так што, браты мае ўлюбёныя, усякі чалавек няхай будзе хуткі, каб слухаць, павольны, каб гаварыць, павольны на гнеў,


\par }{\MM \VS{20}бо гнеў чалавека ня чыніць праведнасьці Божае.


\par }{\MM \VS{21}Дзеля гэтага, адкінуўшы ўсякі бруд і празьмернасьць ліхоты, у ціхасьці прыйміце насаджанае слова, якое можа збавіць душы вашыя.


\par }{\MM \VS{22}Будзьце ж выканаўцамі слова, а не слухачамі толькі, якія ўводзяць у зман саміх сябе.


\par }{\MM \VS{23}Бо хто слухае слова і не выконвае, той падобны да чалавека, які разглядае аблічча сваё, [якое мае ад] нараджэньня, у люстэрку;


\par }{\MM \VS{24}бо ён паглядзеў на сябе, і адыйшоў, і адразу забыўся, які ён.


\par }{\MM \VS{25}А хто прыхіляецца да дасканалага закону свабоды і трывае [ў ім], той, стаўшыся не слухачом, які забываецца, але выканаўцам справы, шчасьлівы будзе ў дзейнасьці сваёй.


\par }{\MM \VS{26}Калі хто сярод вас думае, што ён пабожны, і не цугляе язык свой, але падманвае сэрца сваё, у таго пабожнасьць марная.


\par }{\MM \VS{27}Чыстая і беззаганная пабожнасьць перад Богам і Айцом ёсьць у тым, каб адведваць сіротаў і ўдоваў у горы іхнім і захоўваць сябе неапаганеным ад сьвету.




\par }\Chap{Як 2}{\MM \VerseOne{1}Браты мае! Не ўзіраючыся на аблічча, мейце веру ў Госпада нашага Ісуса Хрыста праслаўленага.


\par }{\MM \VS{2}Бо калі ў збор ваш увойдзе чалавек з залатым пярсьцёнкам, у сьветлым адзеньні, і ўвойдзе ўбогі ў брудным адзеньні,


\par }{\MM \VS{3}і вы глянеце на таго, які носіць сьветлае адзеньне, і скажаце яму: «Табе добра сесьці тут», а ўбогаму скажаце: «Ты стань там», ці: «Сядай тут, ля падножжа майго»,


\par }{\MM \VS{4}ці не ўчынілі вы розьніцы ў саміх сабе і ці ня сталіся судзьдзямі са злымі думкамі?


\par }{\MM \VS{5}Паслухайце, браты мае ўлюбёныя, ці ж ня ўбогіх сьвету гэтага выбраў Бог быць багатымі ў веры і спадкаемцамі Валадарства, якое Ён абяцаў тым, што любяць Яго?


\par }{\MM \VS{6}А вы зьняважылі ўбогага. Ці ж не багатыя прыгнятаюць вас, і ці ж не яны цягаюць вас у суды?


\par }{\MM \VS{7}Ці ж не яны блюзьняць на добрае імя, якое вы прызываеце?


\par }{\MM \VS{8}Калі, аднак, вы спаўняеце валадарскі закон паводле Пісаньня: «Любі бліжняга твайго як самога сябе», добра робіце;


\par }{\MM \VS{9}а калі на аблічча ўзіраецеся, чыніце грэх і дакараныя законам як парушальнікі.


\par }{\MM \VS{10}Бо хто захоўвае ўвесь Закон, але спатыкнецца ў [нечым] адным, той стаўся вінным у-ва ўсім.


\par }{\MM \VS{11}Бо Той, Які сказаў: «Не чужалож», сказаў таксама: «Не забівай». Дык калі ты не чужаложыш, але заб’еш, ты стаўся парушальнікам Закону.


\par }{\MM \VS{12}Гэтак гаварыце і гэтак рабіце, як тыя, што маюць быць суджаны паводле закону свабоды.


\par }{\MM \VS{13}Бо суд бяз літасьці для таго, хто не ўчыніў літасьці; і ласка па-над суд вывышаецца.


\par }{\MM \VS{14}Якая карысьць, браты мае, калі хто кажа, што мае веру, а ўчынкаў ня мае? Ня можа гэтая вера збавіць яго.


\par }{\MM \VS{15}Калі брат ці сястра ня маюць адзеньня і не хапае ім ежы на дзень,


\par }{\MM \VS{16}а нехта з вас скажа ім: «Ідзіце ў супакоі, грэйцеся і насычайцеся», але ня дасьць ім патрэбнага для цела, якая карысьць?


\par }{\MM \VS{17}Гэтак і вера, калі ня мае ўчынкаў, сама па сабе мёртвая.


\par }{\MM \VS{18}Але нехта скажа: «Ты маеш веру, а я маю ўчынкі». Пакажы мне веру тваю без учынкаў тваіх, і я з маіх учынкаў пакажу табе маю веру.


\par }{\MM \VS{19}Ты верыш, што Бог адзін, — добра робіш. І дэманы вераць і дрыжаць.


\par }{\MM \VS{20}Але ці хочаш ведаць, чалавек нікчэмны, што вера без учынкаў мёртвая?


\par }{\MM \VS{21}Ці ж не праз учынкі апраўдаўся Абрагам, бацька наш, узьнёсшы на ахвярнік Ісаака, сына свайго?


\par }{\MM \VS{22}Бачыш, што вера дапамагала ўчынкам ягоным, і праз учынкі вера завяршылася.


\par }{\MM \VS{23}І споўнілася Пісаньне, якое кажа: «Паверыў Абрагам Богу, і залічана яму за праведнасьць», і: «Сябрам Богу быў ён названы».


\par }{\MM \VS{24}Дык паглядзіце, што чалавек апраўдваецца праз учынкі, а не праз веру толькі.


\par }{\MM \VS{25}Падобна і Рахаў распусьніца ці не праз учынкі была апраўданая, прыняўшы пасланцоў і выправіўшы [іх] другой дарогаю?


\par }{\MM \VS{26}Бо, як цела бяз духа мёртвае, гэтак і вера мёртвая без учынкаў.




\par }\Chap{Як 3}{\MM \VerseOne{1}Ня многія рабіцеся настаўнікамі, браты мае, ведаючы, што мы большы атрымаем прысуд,


\par }{\MM \VS{2}бо ўсе мы шмат спатыкаемся. Хто не спатыкаецца ў слове, той дасканалы чалавек, які мае моц, каб зацугляць і ўсё цела.


\par }{\MM \VS{3}Вось, мы ўкладаем цуглі ў рот коням, каб мець пэўнасьць у іх, і кіруем усім целам іхнім.


\par }{\MM \VS{4}Вось і караблі, такія вялікія, і вятры магутныя іх носяць, а невялікім стырном кіруюцца, куды корнік хоча.


\par }{\MM \VS{5}Гэтак і язык — малы член, а шмат узносіцца. Вось, маленькі агонь, а які вялікі лес запальвае.


\par }{\MM \VS{6}І язык — агонь, сьвет няправеднасьці. Язык гэтак зьмяшчаецца сярод членаў нашых, што апаганьвае ўсё цела, і запальвае круг жыцьця, і сам запальваецца ад геенны.


\par }{\MM \VS{7}Бо ўсякая прырода зьвяроў, і птушак, і паўзуноў, і марскіх жывёлаў таймуецца і ўтаймавана прыродаю чалавечаю,


\par }{\MM \VS{8}а языка ніхто з людзей утаймаваць ня можа; ён — нястрымнае ліха, поўны сьмяротнай атруты.


\par }{\MM \VS{9}Ім дабраслаўляем Бога і Айца і ім праклінаем людзей, што створаны на падабенства Бога;


\par }{\MM \VS{10}з тых самых вуснаў выходзіць дабраслаўленьне і праклён. Не павінна быць гэтак, браты мае.


\par }{\MM \VS{11}Ці з аднаго жарала крыніцы выцякае салодкая і горкая [вада]?


\par }{\MM \VS{12}Ня можа, браты мае, фігавае дрэва радзіць аліўкі, або вінаградная лаза — фігі; гэтаксама адна крыніца — даваць салёную і салодкую ваду.


\par }{\MM \VS{13}Хто з вас мудры і мае розум, няхай пакажа гэта справамі сваімі праз добры лад жыцьця з ціхасьцю мудрасьці.


\par }{\MM \VS{14}А калі ў вашым сэрцы вы маеце горкую зайздрасьць і сварлівасьць, не вывышайцеся і не хлусіце насуперак праўдзе.


\par }{\MM \VS{15}Гэта ня ёсьць мудрасьць, якая з вышыні зыходзіць, але зямная, душэўная, дэманава,


\par }{\MM \VS{16}бо дзе зайздрасьць і сварлівасьць, там бязладзьдзе і ўсякія благія рэчы.


\par }{\MM \VS{17}Але мудрасьць, якая з вышыні, па-першае, — чыстая, пасьля — мірная, спагадная, саступлівая, поўная літасьці і добрых пладоў, бесстаронная і некрывадушная.


\par }{\MM \VS{18}Плод жа праведнасьці ў супакоі сеецца тымі, якія робяць супакой.




\par }\Chap{Як 4}{\MM \VerseOne{1}Адкуль войны і звадкі між вамі? Ці не адсюль, з [пажаданьня] асалодаў вашых, якія змагаюцца ў членах вашых?


\par }{\MM \VS{2}Вы жадаеце і ня маеце; забіваеце і зайздросьціце, і ня можаце атрымаць, вадзіцеся і ваюеце; а ня маеце дзеля таго, што ня просіце.


\par }{\MM \VS{3}Просіце і не атрымліваеце, бо блага просіце, каб выдаткаваць дзеля асалоды вашай.


\par }{\MM \VS{4}Чужаложнікі і чужаложніцы! Ці вы ня ведаеце, што сяброўства са сьветам ёсьць варожасьць супраць Бога? Дык хто хоча быць сябрам сьвету, той робіцца ворагам Богу.


\par }{\MM \VS{5}Ці вы думаеце, што надарма кажа Пісаньне: «Да рэўнасьці прагне Дух, Які жыве ў нас»?


\par }{\MM \VS{6}Але яшчэ большую дае ласку і дзеля гэтага кажа: «Бог пыхлівым працівіцца, а пакорным ласку дае».


\par }{\MM \VS{7}Дык падпарадкуйцеся Богу; супраціўцеся д’яблу, і ўцячэ ад вас.


\par }{\MM \VS{8}Наблізьцеся да Бога, і Ён наблізіцца да вас. Ачысьціце рукі, грэшнікі, выпраўце сэрцы, двудушныя!


\par }{\MM \VS{9}Скрушайцеся, плачце і галасіце; няхай сьмех ваш пераменіцца ў плач, і радасьць — у смутак.


\par }{\MM \VS{10}Панізьцеся перад Госпадам, і Ён узвысіць вас.


\par }{\MM \VS{11}Не ачарняйце, браты, адзін аднаго. Хто ачарняе брата і судзіць брата свайго, той ачарняе Закон і судзіць Закон. А калі ты судзіш Закон, ты не выканаўца Закону, але судзьдзя.


\par }{\MM \VS{12}Адзін ёсьць Заканадаўца, Які можа збавіць і загубіць. А хто ты, які судзіш другога?


\par }{\MM \VS{13}Паслухайце цяпер вы, якія кажаце: «Сёньня і заўтра пойдзем у такі і такі горад, і будзем там адзін год, і будзем гандляваць і зарабляць»,


\par }{\MM \VS{14}вы, якія ня ведаеце, што [будзе] заўтра. Бо што такое жыцьцё вашае? Бо яно — пара, якая зьяўляецца на малы [час], а потым чэзьне.


\par }{\MM \VS{15}Замест таго, каб гаварыць вам: «Калі Госпад захоча і будзем жывыя, зробім тое ці другое»,


\par }{\MM \VS{16}вы цяпер праз пыху сваю хваліцеся. Усякая гэткая пахвальба ёсьць зло.


\par }{\MM \VS{17}Дык хто ведае, як рабіць дабро, і ня робіць, грэх таму.




\par }\Chap{Як 5}{\MM \VerseOne{1}Паслухайце цяпер вы, багатыя! Галасіце і плачце дзеля няшчасьцяў вашых, якія прыходзяць!


\par }{\MM \VS{2}Багацьце вашае згніло, і шаты вашыя моль стачыла.


\par }{\MM \VS{3}Золата вашае і срэбра паржавела, і іржа іхняя сьведчыць супраць вас і зьесьць цела вашае, як агонь. Вы сабралі сабе скарб на апошнія дні.


\par }{\MM \VS{4}Вось плата, якой вы пазбавілі работнікаў, што пажалі палі вашыя, кліча, і лямант жняцоў дайшоў да вушэй Госпада Магуцьцяў.


\par }{\MM \VS{5}Вы мелі раскошу на зямлі і жылі ў распусьце; вы насыцілі сэрцы вашыя, быццам на дзень, калі будзеце на зарэз.


\par }{\MM \VS{6}Вы асудзілі, забілі Праведнага; Ён не супрацьстаў вам.


\par }{\MM \VS{7}Дык будзьце доўгацярплівымі, браты, да прыйсьця Госпада. Вось, земляроб чакае каштоўнага плоду зямлі, і дзеля яго доўгацярплівы, аж пакуль атрымае дождж раньні і позьні.


\par }{\MM \VS{8}Будзьце доўгацярплівымі і вы, умацуйце сэрцы вашыя, бо прыйсьце Госпада набліжаецца.


\par }{\MM \VS{9}Не наракайце, браты мае, адзін на аднаго, каб ня быць асуджанымі. Вось, Судзьдзя стаіць перад дзьвярыма.


\par }{\MM \VS{10}За прыклад злыбедаў і доўгацярплівасьці вазьміце, браты мае, прарокаў, якія гаварылі ў імя Госпада.


\par }{\MM \VS{11}Вось, мы шчасьлівымі называем тых, якія вытрывалі. Вы чулі пра цярплівасьць Ёва і ведаеце канец [яго] ад Госпада, бо Госпад вельмі спагадлівы і міласэрны.


\par }{\MM \VS{12}Дык перш за ўсё, браты мае, не прысягайцеся ані небам, ані зямлёю, ані якою другою прысягаю, але няхай будзе ў вас «Так, так» і «Не, не», каб вам не патрапіць пад суд.


\par }{\MM \VS{13}Мае злыбеды нехта з вас? Няхай моліцца. Бадзёры хто? Няхай псальмы сьпявае.


\par }{\MM \VS{14}Захварэў хто з вас? Няхай пакліча старостаў царквы, і няхай тыя памоляцца над ім, памазаўшы яго алеем у імя Госпада,


\par }{\MM \VS{15}і малітва веры збавіць нямоглага, і Госпад падыме яго; і калі ён грахі ўчыніў, будзе адпушчана яму.


\par }{\MM \VS{16}Вызнавайце адзін аднаму грахі і маліцеся адзін за аднаго, каб быць аздароўленымі. Шмат можа настойлівая просьба праведніка!


\par }{\MM \VS{17}Ільля быў чалавек, падобны да нас, і малітваю памаліўся, каб не ішоў дождж, і не ішоў дождж на зямлю тры гады і шэсьць месяцаў.


\par }{\MM \VS{18}І ізноў памаліўся, і неба дало дождж, і зямля ўзрасьціла плод свой.


\par }{\MM \VS{19}Браты, калі хто з вас ухіліўся ад праўды, і нехта наверне яго,


\par }{\MM \VS{20}няхай ведае, што той, які навярнуў грэшніка з памылковага шляху ягонага, збавіць душу [ягоную] ад сьмерці і прыкрые мноства грахоў.

\par }