\NormalFont\ShortTitle{2 ТЭСАЛОНЦАЎ}

{\MT ДРУГОЕ ПАСЛАНЬНЕ ДА ТЭСАЛОНЦАЎ АПОСТАЛА ПАЎЛА



\par }\ChapOne{2 Тэс 1}{\MM \VerseOne{1}Павал, і Сілуан, і Цімафей — царкве Тэсалонцаў у Богу Айцу нашым і Госпадзе Ісусе Хрысьце:


\par }{\MM \VS{2}ласка вам і супакой ад Бога Айца нашага і Госпада Ісуса Хрыста.


\par }{\MM \VS{3}Заўсёды павінны мы дзякаваць Богу за вас, браты, як належыцца, бо моцна ўзрастае вера вашая і памнажаецца любоў кожнага адзін да аднаго між усімі вамі,


\par }{\MM \VS{4}так што мы самі хвалімся вамі ў цэрквах Божых дзеля цярплівасьці вашай і веры ў-ва ўсіх перасьледаваньнях вашых і прыгнётах, якія вы пераносіце,


\par }{\MM \VS{5}на выяўленьне праведнага суду Божага, каб вам быць вартымі Валадарства Божага, дзеля якога і пакутуеце.


\par }{\MM \VS{6}Бо праведна перад Богам аднагарадзіць прыгнётам тым, якія вас прыгнятаюць,


\par }{\MM \VS{7}а вам, прыгнятаным, — патоляй разам з намі ў адкрыцьці Госпада Ісуса з неба з анёламі сілы Яго,


\par }{\MM \VS{8}Які ў полымі агню зьдзяйсьняе помсту над тымі, што ня ведаюць Бога і не паслухмяныя Эвангельлю Госпада нашага Ісуса Хрыста.


\par }{\MM \VS{9}Яны атрымаюць прысуд — вечнае зьнішчэньне, ад аблічча Госпада і ад славы магутнасьці Яго,


\par }{\MM \VS{10}калі Ён прыйдзе ўславіцца ў сьвятых Сваіх і стацца дзівосным у дзень той у-ва ўсіх, якія паверылі, бо вы паверылі нашаму сьведчаньню сярод вас.


\par }{\MM \VS{11}Дзеля гэтага і молімся заўсёды за вас, каб Бог наш зрабіў вас дастойнымі пакліканьня і споўніў з моцаю ўсякае ўпадабаньне добрасьці і справу веры,


\par }{\MM \VS{12}каб праславілася імя Госпада нашага Ісуса Хрыста ў вас, і вы — у Ім, паводле ласкі Бога нашага і Госпада Ісуса Хрыста.




\par }\Chap{2 Тэс 2}{\MM \VerseOne{1}Просім вось вас, браты, дзеля прыйсьця Госпада нашага Ісуса Хрыста і нашага зграмаджэньня перад Ім,


\par }{\MM \VS{2}не хістайцеся пасьпешна розумам і не трывожцеся ані праз духа, ані праз слова, ані праз пасланьне, нібы ад нас, што быццам надыйшоў дзень Хрыстовы.


\par }{\MM \VS{3}Няхай ніхто аніяк вас ня зводзіць, бо [дзень гэты ня прыйдзе], пакуль ня прыйдзе перш адступніцтва і не адкрыецца чалавек грэху, сын загубы,


\par }{\MM \VS{4}які супрацівіцца і вывышаецца па-над усё, што называецца Богам ці чаму пакланяюцца, так што ў сьвятыні Божай засядзе ён як бог, заяўляючы пра сябе, што ён — бог.


\par }{\MM \VS{5}Ці не памятаеце, што я, яшчэ як быў у вас, гаварыў вам гэтае?


\par }{\MM \VS{6}І цяпер ведаеце, што трымае, каб адкрыцца яму ў свой час.


\par }{\MM \VS{7}Бо таямніца беззаконьня ўжо дзейнічае, няхай толькі той, што трымае цяпер, будзе забраны спасярод.


\par }{\MM \VS{8}І тады адкрыецца беззаконьнік, якога Госпад заб’е духам вуснаў Сваіх і зьнішчыць зьяўленьнем прыйсьця Свайго,


\par }{\MM \VS{9}таго, якога прыйсьце праз дзеяньне шатана, будзе з усёй сілаю, і знакамі, і фальшывымі цудамі,


\par }{\MM \VS{10}і з усякім ашуканствам няправеднасьці для тых, якія гінуць з-за таго, што не прынялі любові праўды, каб ім быць збаўленымі.


\par }{\MM \VS{11}І з-за гэтага пашле ім Бог дзеяньне аблуды, каб верылі хлусьні,


\par }{\MM \VS{12}каб былі асуджаныя ўсе, якія не паверылі праўдзе, але ўпадабалі няправеднасьць.


\par }{\MM \VS{13}А мы заўсёды павінны дзякаваць Богу за вас, улюбёныя Госпадам браты, што Бог ад пачатку, праз асьвячэньне Духа і веру праўдзе, выбраў вас на збаўленьне,


\par }{\MM \VS{14}да якога і паклікаў вас праз Эвангельле нашае на атрыманьне славы Госпада нашага Ісуса Хрыста.


\par }{\MM \VS{15}Дык, браты, стойце і трымайцеся традыцыі, якой вы навучыліся ці праз слова, ці праз пасланьне нашае.


\par }{\MM \VS{16}Сам жа Госпад наш Ісус Хрыстос і Бог і Айцец наш, Які палюбіў нас і даў пацяшэньне вечнае і надзею добрую ў ласцы,


\par }{\MM \VS{17}няхай пацешыць вашыя сэрцы і няхай умацуе вас у-ва ўсякім слове і справе добрай.




\par }\Chap{2 Тэс 3}{\MM \VerseOne{1}Нарэшце, маліцеся за нас, браты, каб слова Госпада пашыралася і выслаўлялася, як і ў вас,


\par }{\MM \VS{2}і каб мы былі выбаўленыя ад нягодных і злых людзей, бо не ў-ва ўсіх вера.


\par }{\MM \VS{3}Але верны Госпад, Які ўмацуе вас і захавае ад злога.


\par }{\MM \VS{4}Мы пэўныя адносна вас у Гос­падзе, што вы выконваеце і будзеце выконваць тое, што мы загадваем вам.


\par }{\MM \VS{5}Няхай Сам Госпад накіруе сэрцы вашыя да любові Божае і цярплівасьці Хрыстовай.


\par }{\MM \VS{6}Загадваем вам, браты, у імя Госпада нашага Ісуса Хрыста, каб цураліся ўсякага брата, які ходзіць свавольна і не паводле традыцыі, прынятай ад нас,


\par }{\MM \VS{7}бо вы самі ведаеце, як трэба насьлядаваць нас, бо мы не сваволілі між вамі,


\par }{\MM \VS{8}таксама дарма ні ў каго хлеба ня елі, але ў працы і стоме рабілі ўначы і ўдзень, каб не абцяжарыць каго з вас,


\par }{\MM \VS{9}не таму, што ня маем улады, але каб сябе саміх даць вам за прыклад дзеля перайманьня нас.


\par }{\MM \VS{10}Бо калі мы былі ў вас, дык загадалі вам: калі хто ня хоча працаваць, той няхай і ня есьць.


\par }{\MM \VS{11}Але чуем, што некаторыя ў вас ходзяць свавольна, нічога ня робяць, але мітусяцца.


\par }{\MM \VS{12}Гэтакім загадваем і молім у Госпадзе нашым Ісусе Хрысьце, каб яны, працуючы моўчкі, елі свой хлеб.


\par }{\MM \VS{13}А вы, браты, не журыцеся, робячы дабро.


\par }{\MM \VS{14}Калі ж хто не паслухаецца слова нашага праз гэтае пасланьне, таго мейце на прыкмеце і ня мейце справы з ім, каб быў асаромлены;


\par }{\MM \VS{15}але не лічыце яго за ворага, але настаўляйце, як брата.


\par }{\MM \VS{16}Сам жа Госпад супакою няхай дасьць вам супакой заўсёды і ў-ва ўсім. Госпад з усімі вамі.


\par }{\MM \VS{17}Прывітаньне маёю рукою, Паўлаваю, што ёсьць знак у-ва ўсякім пасланьні; пішу я гэтак:


\par }{\MM \VS{18}ласка Госпада нашага Ісуса Хрыста з усімі вамі. Амэн.

\par }